
Capitolul 1 



Atleţii lui Hristos 

A 

In primele secolele ale creştinismului, bărbaţii şi femeile care luptau pentru a 
dobândi gloria sfinţilor, erau numiţi atleţii lui Hristos . Un sfânt realizează în cursul vieţii 
sale performanţe pe care ceilalţi oameni nu reuşesc să le înfăptuiască. Uneori 
performanţele sale sunt recunoscute oficial de Biserică. In acest caz, el figurează în ca- 
lendar. Recunoaşterea oficială a unui sfânt are loc însă doar ca o excepţie şi numai pentru 
un foarte mic număr de persoane. Majoritatea sfinţilor sunt ignoraţi de calendar. Puţinii 
sfinţi pe care Biserica îi recomandă venerării publice primesc această consacrare cu titlu 
postum. Niciodată în timpul vieţii lor. 

Mulţi oameni au vrut să se facă sfinţi. Luptele lor pentru dobândirea 
curăţeniei necesare sfinţeniei au fost spectaculoase. Mai spectaculoase şi mult mai dure 
decât luptele din arene. Pentru dobândirea curăţeniei, atleţii lui Hristos luptau împotriva 
trupului lor, împotriva somnului, împotriva foamei, împotriva durerii, împotriva propriilor 
lor gânduri, împotriva instinctelor. Era o luptă fară milă, dusă zi şi noapte, de-a lungul 
unei întregi vieţi. O luptă palpitantă şi fară nici un răgaz. 

Sfântul Ioan Gură de Aur a luat hotărârea să se facă sfânt încă din 
adolescenţă, când era încă pe băncile şcolii. O hotărâre luată în deplină cunoştinţă de 
cauză şi după o matură chibzuinţă. Alţi tineri hotărăsc în adolescenţa lor să se facă 
generali, sportivi campioni, exploratori. Ioan Gură de Aur a hotărât să se facă sfânt. Toată 
viaţa sa n-a avut alt ideal. 

Pentru a dobândi sfinţenia el i-a înfruntat pe toţi adversarii pe toate terenurile 

şi a câştigat toate luptele. Palmaresul său este o imensă listă de victorii. Victoriile lui Ioan 
Gură de Aur au fost atât de categorice, încât el este unul din puţinii sfinţi citaţi în calendar 
atât de Biserica occidentală (catolici), cât şi de Biserica răsăriteană (ortodocşi). 



Modelul sfinţilor 

9 



Orice om poate deveni sfânt cu condiţia să-L iubească pe Hristos. Ioan Gură 
de Aur ştia bine acest lucru. El le spunea credincioşilor lui să-1 imite pe Sfântul Apostol 
Pavel, pentru că orice om îl poate imita şi deveni asemenea lui: „Să-1 imităm, fraţii mei, 
căci e un om cu aceeaşi natură ca şi a noastră, dar pentru că a arătat o mare dragoste de 
Hristos, a intrat în ceruri şi acum are loc aici împreună cu îngerii. Dacă vreţi să vă siliţi şi 
să aprindeţi în voi aceeaşi flacără, l-am putea imita pe acest sfânt apostol. Dacă acest 
lucru ar fi fost cu neputinţă, el n-ar fi spus: «Fiţi imitatorii mei, aşa cum eu sunt imitatorul 
lui Hristos»". (1 Corinteni 11, 1) 

Calendarul e o dovadă că orice om poate deveni sfânt. Nu există nici o 
restricţie în ce priveşte vârsta, sexul, profesia, rasa sau naţionalitatea. Găsim aici, unii 
lângă alţii, sfinţi de toate naţionalităţile, de toate culorile. 

Există sfinţi care în viaţă au fost împăraţi alături de alţii care au fost sclavi. 
Aproape toate profesiile sunt reprezentate aici. Există sfinţi care au fost regi, monahi, 
nobili, nobile, negustori, învăţători, muncitori, grădinari, ciobani, avocaţi, medici, agenţi 
de fisc, magistraţi, cerşetori, servitori, tâmplari, cizmari, fierari, pescari. 

Nici epoca nu contează prea mult pentru a deveni sfinţi. Există în calendar 
oameni care au dobândit această glorie în primul secol al creştinismului, alţii care au trăit 
în Evul Mediu şi alţii care au câştigat sfinţenia în epoca noastră. 

Dar campionatele lumii, luptele în arene şi competiţiile olimpice sunt simple 
jocuri de copii în comparaţie cu bătăliile pe care trebuie să le poarte un om pentru a 
deveni sfânt. 

Sfântul Ioan Gură de Aur a fost unul din fericiţii care au ştiut să urmeze harul 
şi să atingă această glorie. 

Mai aproape de cer 



Sfântul Ioan Gură de Aur e un atlet al lui Hristos care se deosebeşte de colegii 
săi de calendar, adică de ceilalţi sfinţi. Intr-o singură viaţă a luptat pe două fronturi: a 
luptat pentru a dobândi sfinţenia individuală... A fost o luptă cumplită. După ce a învins 
fiecare părticică a trupului său şi a nimicit pe fiecare duşman şi fiecare piedică care l-ar fi 
putut împiedica să atingă cerul, a început o altă luptă: lupta pentru a ridica Biserica lui 
Hristos cu întreaga mulţime a credincioşilor pe piscurile sfinţeniei şi curăţiei creştine. 
Lupta pentru Biserică e actul celei mai depline iubiri faţă de oameni. Biserica este ca o 
cetate, între zidurile căreia oamenii obişnuiţi, oamenii care nu au calităţi excepţionale sunt 
protejaţi. De altfel, în acel timp creştinismul se numea „adevărata filozofie". 

Intrând în Biserică, omul obişnuit poate trăi ca locatarul unui mare bloc, cu 
câteva etaje deasupra pământului, deasupra jalnicei vieţi pământeşti, şi cu câteva etaje mai 
aproape de cer. Atleţii lui Hristos, care luptă pentru Biserică, luptă în fapt pentru a le da 
oamenilor posibilitatea unei condiţii umane superioare, de a-şi trăi viaţa la o altitudine 
demnă de un om: la câţiva metri mai sus de la pământ şi cel puţin cu câţiva metri mai 
aproape de cer. 

In a doua perioadă a vieţii sale, Ioan Gură de Aur a luptat ca un campion 
pentru a-i aduce pe oameni în Biserică şi apoi n-a încetat să înalţe Biserica împreună cu 
toţi oamenii pe care aceasta îi cuprindea deasupra pământului, mai aproape de cer, unde 
oamenii pot respira într-o atmosferă mai curată, mai demnă, mai calmă. 

Antuza si Secundus 

9 



Nimeni nu vine pe lume sfânt. Niciodată nimeni nu se naşte sfânt. Omul 
devine sfânt. Sfinţenia se cucereşte. Naşterea lui Ioan Gură de Aur este identică naşterii 
oricărui alt Ioan de pe pământ. Nu are nimic excepţional. Trebuie semnalat doar faptul că 
s-a născut din părinţi bogaţi. Acest privilegiu e rezervat pe pământ unui mic număr de 
Ioani. 

Tatăl său era general. Comanda cavaleria imperiului roman în Siria. Gradul 
său era (în cuvintele de atunci) Magister Militum Orientis. Era un grad înalt. Nu se 
cunoaşte numele întreg al generalului care a fost tatăl lui Ioan Gură de Aur. Se ştie doar că 
se numea Secundus. Numele romane erau compuse din două sau trei nume. Din aceste 
două sau trei nume ale generalului nu cunoaştem decât unul. Asta-i tot. în Siria se 
respectau obiceiurile greceşti. Or grecii nu-i dădeau unui om decât un singur nume. 
Potrivit obiceiului grec, cronicarii nu ne-au păstrat deci decât un singur nume al 
generalului: Secundus, precum şi un singur nume al fiului său: Ioan. 

Generalul cu tâmple argintii s-a căsătorit cu o tânără fată de şaisprezece ani 
originară din Antiohia, unde Secundus îşi avea garnizoana. Tânăra fată se numea Antuza. 
Primul copil al generalului şi al Antuzei a fost o fiică. Generalul dorea cu înflăcărare să 
aibă un fiu. L-a avut. Al doilea copil a fost un băiat pe care părinţii l-au numit Ioan, 
viitorul sfânt. 

Nu se cunoaşte anul naşterii lui Gură de Aur. Aşa cum susţin biografii, e sigur 
că el s-a născut între anii 345 şi 349. Generalul Secundus a murit la foarte scurt timp după 
naşterea lui Ioan. Antuza, mama lui Ioan, a rămas, aşadar, văduvă cu doi copii înainte de a 
fi împlinit douăzeci de ani. In casa Antuzei trăia şi o soră a defunctului general, care se 
numea Sabiniana. Erau, aşadar, patru persoane: Sabiniana, Antuza, Ioan şi sora sa, mai 

mare cu doi ani decât el şi al cărei nume nu ni s-a păstrat. Antuza a hotărât să nu se mai 
mărite niciodată. 

Antuza şi-a consacrat tot restul vieţii educaţiei copiilor săi şi administrării 
bunurilor lăsate de general. Ioan vorbeşte despre mama sa astfel: „Ea îmi spunea: M-am 
bucurat puţin, copilul meu, de virtutea tatălui tău. Această fericire mi-a fost curând răpită 
de Pronia divină. Durerea morţii lui s-a unit cu cele care au însoţit naşterea ta. El te-a lăsat 
orfan şi mi-a lăsat moştenire toate relele văduviei; rele pe care le pot cunoaşte doar 
femeile care le-au încercat. Nu există cuvinte care să poată spune necazurile şi 
nenorocirile cărora le rămâne expusă o tânără fată abia ieşită din casa tatălui ei, lipsită de 
orice experienţă, doborâtă de o lovitură pe cât de cumplită, pe atât de neaşteptată şi silită 
de acum înainte la obligaţii care nu ţin nici de vârsta, nici de sexul său. Ea trebuie să 
îndrepte nepăsarea slugilor, să ţină în frâu răutatea lor, să respingă uneltirile rudelor, să se 
apere împotriva lăcomiei agenţilor fiscului, şi asta în ciuda dezgustului ei şi a 
nemiloaselor lor pretenţii". {Despre preoţie, cartea întâi) 

Deşi foarte tânără şi lipsită de orice experienţă, Antuza s-a descurcat perfect. 
A ştiut să facă faţă tuturor greutăţilor inerente văduviei. I-a putut mărturisi mai târziu 
fiului său, viitorul sfânt: „Nu-mi vei reproşa că am micşorat bunurile pe care ţi le-a lăsat 
tatăl tău în ciuda greutăţilor şi primejdiilor pe care le aduce cu sine văduvia, şi care pentru 
atâtea alte femei au avut urmări funeste (dezastruoase). Ţi-am păstrat aceste bunuri în 
integritatea lor, deşi n-am cruţat nimic pentru a-ţi da o educaţie solidă şi 
strălucitoare". (Despre preoţie, cartea întâi) 

Mama lui Ioan a fost, aşadar, o mamă eroică, cum sunt în mod normal toate 
mamele de pe pământ. Antuza a ştiut să facă faţă tuturor greutăţilor cu intuiţia sa practică, 
intuiţie care este în natura femeilor. Preocupările Antuzei, neliniştile şi speranţele ei au 
fost identice cu preocupările, neliniştile şi speranţele tuturor mamelor văduve din toate 
ţările şi din toate timpurile. 

Biografii sfântului scriu că Antuza era creştină şi foarte pioasă. A fost cu 
siguranţă pioasă în măsura în care sunt pioase toate femeile creştine care rămân singure pe 
lume. De altfel pietatea mamelor singure este foarte mare. E profundă. Autentică. Dar 
chiar dacă Antuza ar fi fost o sfântă, luptele pământeşti ale lui Ioan, atletul lui Hristos, n- 
ar fi fost mai puţin cumplite, pentru că sfinţenia nu se moşteneşte. 



Euroasia. Antiohia. 



Oraşul în care s-a născut Ioan Gură de Aur se numea Antiohia. Numele 
acestui oraş nu mai există astăzi pe nici o hartă. Pe locul Antiohiei se află un orăşel 
turcesc numit Antakiyah (Antakya, Antioch). Aşezat pe malurile râului Orontes din Asia 
Mică, el face parte din actuala republică turcă. Antiohia nu era însă un oraş al Asiei Mici, 
ci un mare oraş al Europei. Ioan Gură de Aur s-a născut într-unui din cele mai 
reprezentative oraşe ale Europei. Europa e compusă din totalitatea oraşelor care au 
moştenit cultura greacă. 

Pe vremea lui Ioan Gură de Aur, frontierele Europei erau pe Eufrat, iar 
Egiptul, Siria, Asia Mică făceau parte integrantă din Europa. Capitalele culturii europene 
erau Alexandria şi Antiohia. Acestea erau mai europene decât Atena. In ele înflorea 
tradiţia greacă. Europa a luat la cunoştinţă - pentru prima dată - de propria ei existenţă în 

lumea greacă, în secolul 5 înainte de Hristos. Frontierele europene au fost întotdeauna 
mobile. In timpul lui Alexandru Macedon ele s-au aflat în Asia. Apoi, Europa a început să 
se restrângă spre Occident. Asia a cucerit bucată cu bucată teritoriul european. Spiritul 
european a fost ars de Asia, cauterizat, am putea spune, pe întreaga suprafaţă a 
pământului. Intr-o bună zi Asia Mică şi-a dat seama că nu mai era în Europa, ci în Asia. 

Prin urmare, Asia s-a întins tot mai mult asupra Europei, iar Europa s-a retras 
tot mai mult spre Atlantic. 

In Evul Mediu, frontiera Europei era pe Dunăre. O dată cu turcii, Asia a ajuns 
până la Viena, iar frontiera europeană s-a aflat pentru o vreme la Viena. Astăzi (în 1957, în 
plin război rece şi diviziune a continentului între un Vest capitalist şi un Est comunist - 
nota editorului), ea se află pe Elba, în inima Germaniei. Asia Mică este acum în plină 
Asie, inimaginabil de departe de Europa, de care e cu totul tăiată. 

Pe vremea când Sfântul Pavel şi ceilalţi apostoli ai lui Hristos propovăduiau 
în Asia Mică, Capadocia, Antiohia, Efesul şi celelalte oraşe despre care citim în Noul 
Testament erau în plină Europă. Se scăldau în plină tradiţie greco-romană. Erau oraşe mai 
europene decât oraşele elveţiene sau belgiene de astăzi. 

Faptul că Ioan Gură de Aur s-a născut în acest mare oraş european, care era 
Antiohia, a avut o profundă influenţă asupra vieţii lui. 

In acea vreme, Antiohia era unul din cele mai frumoase oraşe ale lumii. Ea era 
construită pe malurile râului Orontes, pe şapte coline, la circa 1100 de kilometri de 
Constantinopol şi la 30 kilometri de ţărmul mării. 

In secolul 4 după Hristos, adică în epoca în are a trăit Ioan Gură de Aur, 
contemporanii numeau Antiohia, „Oraşul de aur", „Perla Orientului", „Antiohia cea 
frumoasă", „Voluptoasa Antiohie", „Antiohia plăcerilor", „Senzuala Antiohie". 

Oraşul de aur avea în jur de jumătate de milion de locuitori; avea o iluminaţie 



Pagina 13 



feerică, amfiteatre, băi, edificii grandioase. Avea tot ceea ce o metropolă din acel secol 
trebuia să aibă. Antiohia era unul din minunatele oraşe ale imperiului roman. 

Toţi împăraţii Romei au vizitat-o şi i-au făcut cadouri. Cezar a vizitat-o în 
anul 47 î. Hr. Octavian, Tiberiu, Traian, Hadrian, Iustinian au petrecut o vreme în ea şi au 
înfrumuseţat-o construind monumente. Diocleţian a construit un palat, Constantin a ridicat 
o biserică. Titus a împodobit senzuala Antiohie cu serafimi aduşi ca pradă de război din 
Ierusalimul distrus. împăratul Commodus a vrut ca jocurile olimpice să aibă loc la 
Antiohia. Irod, regele evreilor, i-a făcut în dar două porticuri (galerii) şi un pavaj de 
marmură. Dar cea mai mare glorie a Antiohiei a fost că aici, pentru prima dată, ucenicii 
lui Hristos au luat numele de creştini. Aceasta s-a întâmplat în anul 42. Până atunci ei se 
numeau nazarineni sau galileeni. 

In acest oraş au predicat Barnaba, Pavel şi Petru. 

Biserica Antiohiei a fost întemeiată de apostolii lui Hristos înşişi. Era una din 
capitalele creştine ale lumii. Cu câţiva ani înainte de naşterea lui Ioan Gură de Aur, în 341, 
a avut loc la Antiohia un sinod de vreo 100 de episcopi, sinod care a fixat un număr 
important de canoane ale Bisericii. Deşi acest sinod n-a fost unul strict ortodox, cele 25 de 
canoane pe care le-a fixat sunt încă în vigoare. 

Tocmai pe baza acestor canoane fixate la Antiohia cu puţin înainte de naşterea 
sa, viitorul sfânt va fi şi trimis la moarte. Ca şi cum ar fi fost stabilite anume pentru 
pierzania sa. Acest sinod n-a fost singurul care s-a ţinut la Antiohia. Alte 30 de sinoade au 
avut loc în acest oraş care era împreună cu Roma, Constantinopolul şi Alexandria una din 
capitalele Bisericii. Majoritatea populaţiei era creştină. Faptul că Ioan Gură de Aur a văzut 
lumina zilei în Antiohia a avut o mare influenţă asupra vieţii sale. O parte a gloriei lui 
Ioan Gură de Aur e un reflex al gloriei Antiohiei, oraşul său natal. 

Viitorii sfinţi suferă şi ei influenţele epocii şi ale locului în care s-au născut ca 
toţi ceilalţi oameni. Strălucirea de pe atunci a acestui oraş s-a păstrat neatinsă de-a lungul 

veacurilor în opera sfântului. Oraşul de aur şi de marmură a dispărut ca toate lucrurile 
pământeşti. Pe locul unde se afla Antiohia, la 1100 km de Constantinopol, pe malurile 
râului Orontes, se află un mic oraş turcesc care numără 26.000 de locuitori specializaţi în 
fabricarea săpunului şi a uleiurilor cu care femeile Asiei îşi ung faţa. La Antakiyah 
(Antakya, Antioch) nu mai sunt astăzi decât 4000 de creştini. Asta-i tot. 



Studii 



Un alt fapt important în viaţa viitorului sfânt a fost apariţia în Antiohia, în 
anul 354, a unui faimos retor. Se numea Libanius şi avea 40 de ani când a reapărut în 
oraşul Antiohia. Toată lumea cunoştea numele lui Libanius de la un capăt la altul al 
imperiului roman, din Anglia până la Eufrat. 

Libanius era din Antiohia. După ce a studiat tot ceea ce se putea studia în 
oraşul său natal, a rugat-o pe mama sa să-1 lase să plece la Atena. A plecat şi a devenit un 
filozof celebru. A condus cea mai importantă şcoală de retorică din Constantinopol. Apoi 
a fost expulzat din acest oraş. Şi-a redeschis şcoala la Nicomidia. După câtva timp a fost 
expulzat şi din Nicomidia. Iată-1 revenit acum în oraşul său natal - expulzat şi celebru. A 
deschis o şcoală de filozofie şi la Antiohia. Abia deschisă şcoala, elevii au început să 
curgă aici din toate colţurile pământului. Libanius era cel mai faimos magister al acelei 
vremi. 

Ca toate mamele, Antuza nu voia să-şi încredinţeze fiul decât celei mai bune 
şcoli din lume. Ea avea acum această şcoală în propriul ei oraş, la Antiohia. De ce faimă 
se bucura Libanius putem vedea după anumite scrisori ale contemporanilor săi. împăratul 
Iulian îi scria: „Am citit ieri înainte de masă aproape tot discursul tău şi îndată după masă 
am încheiat dintr-o răsuflare restul lecturii mele. Ferice omul care poate vorbi şi, mai mult 
încă, gândi astfel. Ce eleganţă! Ce gânduri! Ce fineţe! Ce diviziune! Ce argumentaţie! Ce 
ordine! Ce mişcări! Ce dicţie! Ce armonie! Ce întreg!". (Lettres 14 a Libanius - Euvres 
completes de Vempereur Julien, Pion, Paris, 1863, page 367) 

Scrisoarea este semnată de Flavius Claudius Iulianus, împăratul romanilor. Nu 
doar împăratul, dar şi sfinţii înşişi îl admirau pe filozoful păgân Libanius. 

Printre admiratorii săi pasionaţi se afla Sfântul Vasile cel Mare, colegul 
împăratului filozof exilat la Atena. 

„Scrisorile lui Libanius sunt pentru Sfântul Vasile cel Mare ca trandafirul ai 
cărui adevăraţi admiratori îi gustă chiar şi spinii. Dorea ca Libanius să-i scrie chiar şi 
pentru a-1 certa... De ce nu are, pentru a merge să-1 vadă pe Libanius, aripile lui Icar?, se 
întreba el... Când Libanius îi făcea complimente pentru stilul său, el credea că-1 vede 
Polydamas sau Milton dându-i premiul luptei... Cum îndrăznea să-i scrie unui astfel de 
om, el care îşi petrecea viaţa în compania lui Moise şi Ilie, nişte barbari care-i transmit, o 
dată cu adevărul profeţiilor lor, asprimea limbajului lor". (A. de Broglie, L'Eglise et 
VEmpire romain au 4 siecle, 3 pârtie, voi. 1, Paris, 1863, page 216) 

Faptul că Libanius a fost un păgân militant şi nu duşman îndârjit al 
creştinismului nu 1-a împiedicat pe Vasile cel Mare, viitorul sfânt episcop, să-1 admire. Cu 
atât mai puţin putea s-o împiedice pe Antuza, care voia să-i dea fiului ei o educaţie 
strălucitoare. Ea 1-a trimis, aşadar, pe Ioan la şcoala lui Libanius. Nicăieri nu putea învăţa 
el atât de bine ca la şcoala acestui mare maestru al retoricii. 

In secolul 4, retorica era considerată drept mama tuturor ştiinţelor. Adresându- 

se păgânilor, Sfântul Grigorie de Nazianz le spunea: 

„Vă las toate bogăţiile, naşterea, slava, autoritatea şi toate bunurile de aici, de 
jos, al căror farmec se risipeşte ca un vis; dar păstrez elocinţa. Şi nu regret ostenelile, 
călătoriile pe mare şi pe uscat pe care le-am întreprins pentru a o cuceri". (Sfântul 
Grigorie de Nazians, Oper Voi 1, M. Villemain, Teableau de Veloquence chretienne au 4 
siecle, Pairs, 1870, page 106) 

Antuza 1-a întrebat pe episcopul Antiohiei dacă era potrivit ca o creştină să-şi 
trimită copilul să studieze la un filozof păgân şi la un duşman al creştinismului. Fără 
îndoială episcopul i-a dat Antuzei sfatul să-1 trimită pe Ioan la Libanius. Episcopii din 
acea vreme îi trimiteau pe viitori predicatori să înveţe de la Libanius arta de a vorbi. 
Ioan Gură de Aur a devenit, aşadar, elevul lui Libanius şi în scurt timp a ajuns cel mai 
bun. Există o scrisoarea a lui Libanius adresată lui Ioan. Marele filozof îi scrie viitorului 
sfânt: 

„Am primit discursul vostru elegant şi magnific. L-am dat spre citire unor 
oameni experimentaţi în elocinţă şi cu o abilitate remarcabilă în a compune opere 
oratorice. N-a fost nici unul care să nu-şi fi manifestat entuziasmul prin tropăituri, strigăte 
şi prin toate mişcările spontane care trădează uimirea şi admiraţia. Am fost cu atât mai 
mândru, cu cât în acest discurs aţi arătat deopotrivă atât legile, cât şi modelul elocinţei 
judiciare. Sunteţi fericit că aţi ştiut să creaţi un asemenea monument spre lauda 
împăraţilor, tatăl şi fiii, care au putut întâlni un panegirist {persoană acare aduce cuiva 
laude exagerate) asemenea vouă" (Cf. L'Abbe Rochet, Histoire de Saint Jean Bouche 
d'Or, voi 1, page 18). 

Biografii sfântului au susţinut că această scrisoare îi era adresată unui alt Ioan. 
Aceşti biografi au scris mult timp după canonizarea lui Ioan Gură de Aur. De obicei aceşti 
biografi erau oameni pioşi care înlăturau din biografia sfântului tot ce avea un caracter 
profan. Acest discurs pentru slava împăratului şi a celor doi fii ai săi era unul profan. Dar 

în momentul în care îl scria, Ioan Gură de Aur era elevul lui Libanius. Nu era încă sfânt. 
Mai apoi a devenit avocat şi s-a înscris în baroul din Antiohia; a ajuns repede celebru. Nu 
ştim aproape nimic despre această glorie de avocat şi de orator laic. După canonizare, 
biografia unui sfânt e supusă unei cercetări severe; se elimină din ea tot ceea ce nu are 
legătură cu sfinţenia. Viaţa lui Ioan Gură de Aur, avocat din Antiohia cea frumoasă, nu 
avea nimic sfânt. Biografii au eliminat, aşadar, această parte cum se proceda de obicei în 
privinţa aspectelor laice ale vieţii oricărui sfânt. 



Flavius Claudius Iulianus. Examenul. 



Ioan Gură de Aur devenit unul din cei mai buni prieteni ai lui Libanius. A fost 
în asemenea măsură apreciat ca orator, încât Libanius a pus la cale proiectul de a-1 
desemna drept succesorul său la conducerea şcolii retorice din Antiohia. S-a întâmplat 
atunci ceva care 1-a determinat pe Ioan Gură de Aur să devină sfânt în loc să ajungă 
succesorul lui Libanius. 

A fost un eveniment crucial în viaţa sa. In luna iunie anul 362, a murit la 
Antiohia stăpânul universului pământesc, împăratul Romei, numit Flavius Claudius 
Iulianus, şi care este cunoscut în istorie sub numele de Iulian Apostatul. 

împăratul Iulian era însoţit de istoricul Ammianus Marcellinus şi de un grup 
de filozofi. Statul major al acestui împărat era compus de preferinţă din filozofi, şi nu din 

generali. Prima vizită a lui Iulian la Antiohia a fost făcută pentru Libanius care fusese 
profesorul său. La Libanius, împăratul a făcut, fără îndoială, cunoştinţă şi cu prietenii 
retorului. 

împăratul Iulian nu aprecia nimic mai mult decât compania filozofilor. In 
clipa morţii, el a alungat din cortul său curtezanele şi militarii şi a rămas singur cu 
filozofii. Ştia că mai avea doar câteva minute de întârziat pe acest pământ. Iulian le-a 
petrecut discutând filozofie. 

„A avut loc atunci, spune cronicarul Ammianus Marcellinus în cartea 35 cu 5, 
o discuţie serioasă cu filozofii Maxim şi Priscus despre suflet şi despre transcendenţa 
naturii lui. Dar rana i s-a redeschis şi umflarea arterelor facându-i respiraţia dificilă a cerut 
apă proaspătă pe care a băut-o. După care şi-a dat sufletul fără agonie, spre miezul nopţii, 
în cel de-al 3 1-lea an de viaţă". 

Nu e un lucru obişnuit ca muribunzii să-şi petreacă ultimele clipe ale vieţii 
discutând metafizică. Dar asta era firea lui Iulian şi aşa a fost el toată viaţa sa. 

In momentul în care a apărut la Antiohia, îmbrăcat nu în purpura împăraţilor 
romani, ci într-o togă veche ca aceea a lui Libanius, cu părul şi barba neîngrijite, ca 
Libanius, el a stârnit o sinceră admiraţie. împăratul mergea pe jos şi frecventa oameni 
simpli care erau filozofi. In calitatea sa de prim elev al lui Libanius, Ioan Gură de Aur a 
devenit la acea dată în mod inevitabil unul din cei mai apropiaţi prieteni ai lui Iulian. 

Iulian era un filozof adevărat. Ammianus Marcellinus scrie: „Era de talie 
mijlocie, avea în mod natural părul lins ca şi cum pieptenul ar fi trecut prin el, barba 
aspră, stufoasă şi ascuţită. Ochii îi erau frumoşi şi focul care strălucea în ei dezvăluia o 
minte trează". 

Iulian mânca puţin, ca un ascet, dormea puţin, dispreţuia fastul şi luxul, 
precum şi toate măreţiile pământeşti. Iulian trăia în castitate ca eremiţii, iar dorinţa vieţii 

lui era să facă cât mai mult bine cu putinţă. Şi cu toate acestea Iulian este unul din cei mai 
denigraţi împăraţii din toată istoria universală. Iulian a fost un duşman al creştinismului. 
Multe secole istoria a fost scrisă numai de oameni temători de Dumnezeu, îndeosebi de 
monahi. Era normal ca aceşti istorici să nu-1 iubească deloc pe Iulian şi să-1 descrie în 
imaginile cele mai negre, ca un antihrist. Duşman sincer al creştinismului, el voia 
distrugerea religiei creştine şi restaurarea cultului păgân al zeilor. Era marele vis al vieţii 
sale. 

Iulian avea motive foarte serioase pentru a urî creştinismul cu o asemenea 
patimă. Erau motive omeneşti. Dar chiar şi un mare filozof ca împăratul Iulian nu este 
decât un om şi are patimi omeneşti. Când Iulian era copil, împăratul Constans i-a masacrat 
toată familia. După ce i-a masacrat părinţii şi familia, Constans 1-a exilat pe Iulian. L-a 
exilat într-o mănăstire. L-a pus să se boteze. Apoi l-a încredinţat pazei episcopilor, 
preoţilor şi diaconilor ca să-1 crească în religia creştină. Apoi, din porunca împăratului 
Constans, Iulian a devenit cantor, citeţ integrat în clerul creştin inferior. Pentru Iulian 
mănăstirea era un loc de exil. Cel care îl ţinea închis aici şi care poruncise ca el să 
studieze Scripturile era asasinul părinţilor săi. Preoţii, episcopii şi diaconii erau temnicerii 
lui. 

Un istoric francez din secolul trecut scria: 

„Un prinţ tânăr plin de imaginaţie şi entuziasm suferă în exil tirania 
neîncrezătoare a lui Constans, care a făcut să piară întreaga sa familie. Constans era 
creştin. A fost destul pentru ca Iulian să fie politeist. Constans a distrus vechiul cult al 
imperiului. A fost destul pentru ca Iulian să vrea să-1 restabilească" (M. Villemain, 
Tableau de l'eloquence chretienne au 4 siecle, Paris, 1870, page 510). 

Antiohia, unde tocmai sosie Iulian era în cea mai mare parte creştină. Aceasta 

nu i-a împiedicat pe antiohieni să fie entuziasmaţi de manierele împăratului filozof. Dar, 
după un timp, originalitatea împăratului i-a plictisit pe antiohieni care erau oameni 
rafinaţi. Ei s-au plictisit de manierele lui sobre, de absenţa ceremoniilor, de refuzul 
oricăror invitaţii. Şi au început să-1 deteste pe Iulian. După care au început să-şi bată joc 
de împărat şi să scrie epigrame pe pereţi. împăratul a ajuns de râsul oraşului. Şi distracţia 
era cu atât mai mare cu cât Iulian nu poruncea poliţiei să-i aresteze pe cei care-1 luau peste 
picior. 

„Ironizatorii se distrau dându-şi între ei semnalmentele sale: un om mărunt cu 
barba de ţap care merge ducându-şi cu greu pieptul îngust şi cu paşi mari în felul lui Otus" 

Chiar şi păgânii din Antiohia îşi băteau joc de zelul depus de Iulian în 
resuscitarea vechiului cult al zeilor. Intr-o zi, când Iulian s-a dus la templul lui Apollo în 
împrejurimile Antiohiei ca să săvârşească un sacrificiu, n-a găsit decât un singur 
sacrificator şi o singură oaie. împăratul nu s-a supărat deloc. A adunat lemne, a aprins 
focul şi a sacrificat singur lui Apollo. Excesul său de zel în materie de sacrificii a făcut ca 
antiohienii să-1 numească „casapul" (măcelar, om crud). 

„Se spunea că nu domnea decât pentru a stârpi turmele universului şi ucidea 
atâtea oi şi atâţia boi pe altare, încât mulţi ţărani îl tratau drept bucătar şi măcelar" 
(Ammianus Marcellinus, Cartea 22 cu 4). 

In timp ce Iulian se afla la Antiohia, templul lui Apollo a fost incendiat. 
Imensa statuie a lui Apollo, din lemn acoperit cu aur, cu braţele şi picioarele de fildeş, cu 
ochi de ametist, cu coroană de aur masiv, minunat cizelată, s-a prăbuşit şi a fost mistuită 
de flăcări. 

La început împăratul s-a abţinut să răspundă atacurilor. S-a reţinut să 
folosească forţa împotriva celor care-1 insultau. Faptul de a porunci poliţiei şi armatei să ia 
măsuri de represalii era lucrul cel mai uşor pentru un împărat. Toţi împăraţii acţionează 

astfel. Dar Iulian n-a scos sabia. Nu i-a aruncat pe duşmanii săi în închisoare. Cel puţin la 
început. Le-a răspuns cu condeiul. A scris împotriva antiohienilor care-1 atacau o carte 
intitulată: Misopogon f http://en.wikisource.org/wiki/Misopogon ) sau antiohianul. 

Duşmanii săi nu i-au iertat lui Iulian faptul că n-a folosit violenţa. Nu i-au 
iertat nimic. Chiar faptul de a nu-i fi ucis pe duşmanii săi a fost considerat un defect. „Nu 
folosea violenţa împotriva creştinilor, spune Ioan Gură de Aur, pentru că nu voia să 
întărească Biserica prin martiriu. Dacă o apuc pe calea violenţei, gândea el, creştinii vor 
zbura spre moarte ca albinele spre stup" (Cuvântare la Sfinţii Mucenici Iuventin şi 
Maximiri). 

Libanius însă a publicat o carte în care îi acuza pe creştini că au incendiat 
templul lui Apollo. 

Libanius a fost unul din foarte puţinii reprezentanţi ai lumii păgâne care a avut 
curajul să spună ce gândea. Ceilalţi îl susţineau pe împărat, dar cu multă rezervă. Oamenii 
obişnuiţi au curajul să se angajeze, dar numai după ce s-au convins că se angajează de 
partea celui care va învinge. 

Nu cunoaştem atitudinea lui Ioan Gură de Aur. Nu avea încă 20 de ani. E 
vârsta când tinerii sunt la fel de sensibili ca plăcile fotografice. E imposibil ca Ioan Gură 
de Aur să nu fi suferit influenţa lui Libanius şi să nu fi nutrit şi el un strop din admiraţia 
maestrului său pentru împăratul filozof care mergea îmbrăcat cu o togă, în loc să poarte 
mantia de purpură a celor care stăpâneau universul. 

Dintre toţi contemporanii, Ioan Gură de Aur e cel care a scris cuvintele cele 
mai crude împotriva lui Iulian, cu o aversiune pătimaşă pe care n-o simţim decât pentru 
cei pe care i-am iubit şi admirat poate în secret în străfundul inimii, chiar tară să ne fi dat 
seama. 

Pe 26 iunie 363, împăratul Iulian, conducătorul imperiului roman, a murit 

eroic în fruntea trupelor sale într-o bătălie împotriva perşilor. în ultimele sale clipe, a rostit 
cuvinte pline de înţelepciune: 

„A sosit momentul, prietenii mei. Natura îşi cere tributul, poate puţin prea 
devreme (nu avea decât 3 1 de ani), dar ca un datornic credincios mă grăbesc să o achit 
tară să simt, cum s-ar putea crede, nici tristeţe, nici regret. Filozofia m-a învăţat să 
recunosc superioritatea sufletului faţă de trup, şi schimbându-mi starea pentru una mai 
bună, trebuie să mă bucur mai degrabă decât să mă întristez" . 

Moartea împăratului Iulian a avut o importanţă crucială pentru viaţa lui 
Ioan Gură de Aur. Iulian a fost ultimul împărat care a încercat să restabilească vechiul cult 
al zeilor. Moartea sa în plină tinereţe a fost trâmbiţată de creştini ca o pedeapsă cerească 
asupra celor care luptau împotriva adevăratei filozofii, adică împotriva creştinismului. 
Mulţimea păgânilor a fost cuprinsă de spaimă. Au venit la porţile bisericilor creştine şi au 
cerut să fie primiţi. 

Şcoala lui Libanius a început să se golească. Libanius însuşi a văzut că totul 
era pierdut. A vrut să se sinucidă. Nu putea concepe oraşele şi satele tară statuile zeilor 
izvoarelor, fară statuile în marmură albă ale zeilor pădurilor, fară temple. Bătrânul filozof 
a rămas singur. Ucenicii săi se aflau acum în bisericile creştine. A fost aproape singur la 
înmormântarea lui Iulian căruia i-a făcut panegiricul {discurs public în care se elogiază o 
personalitate însemnată). 

împăratul Iulian a fost unul din ultimii săi elevi fideli. Toţi ceilalţi l-au părăsit. 
Printre aceştia se afla şi Ioan Gură de Aur. Ioan şi-a căutat calea altundeva. Din instinct, 
tinereţea nu îmbrăţişează niciodată cauze pierdute. Tinereţea, ca şi mulţimile, au un 
formidabil instinct de conservare şi se angajează întotdeauna de partea celui mai puternic. 
Reînvierea zeilor Greciei antice eşuase. Păgânismul murise o dată cu Iulian. 

In 367, la patru ani după moartea lui Iulian, Ioan Gură de Aur devine citeţ în 
biserica Antiohiei. De acum încolo el îşi începe antrenamentul pentru a deveni un atlet al 

lui Hristos, pentru a deveni un campion printre atleţi şi, în fine, un sfânt. 



Capitolul 2 
Primirea Botezului. Prietenii lui Dumnezeu. 



însoţit de Antuza, mama sa, Ioan Gură de Aur s-a prezentat la poarta bisericii 
din Antiohia şi a primit botezul. Poate părea curios că Ioan, fiul evlavioasei Antuza, a 
aşteptat să împlinească 20 de ani ca să se boteze. In primele veacuri ale creştinismului, 
oamenii se botezau foarte târziu. întrucât botezul iartă toate păcatele anterioare, unii 
aşteptau chiar ultimele clipe ca să primească botezul abia pe patul de moarte, ca să ajungă 
în cer fară păcate, asemenea pruncilor nevinovaţi. Viitorul sfânt a fost întotdeauna mândru 
de a fi fost botezat în biserica Antiohiei, una din cele mai vechi în timp, pentru că ea 
fusese întemeiată direct de către apostoli. 

Fără nici un regret, Ioan Gură de Aur a întors spatele lui Libanius şi lumii 
păgâne. Nu era singurul care procedase astfel. Toată lumea la Antiohia făcea la fel. 
Păgânismul murise o dată cu împăratul Iulian. Templele au fost distruse. Statuile zeilor şi 
zeiţelor au fost aruncate de pe socluri şi sparte. Cărţile filozofilor şi poeţilor păgâni au fost 
arse: Platon, Aristotel, Homer, arşi! 

Filozofia antică era, după Ioan Gură de Aur, „o prostituată fardată fară 
frumuseţe naturală". Credinţa creştină a fost recunoscută drept adevărata filozofie. 
„Creştinismul i-a făcut filozofi pe cei simpli şi necultivaţi" (Omilie la 1 Corinteni). 

E adevărat că Socrate băuse cucută. Creştinii spuneau: „Cel care a băut cucută 
a dispreţuit moartea, dar religia noastră aduce milioane de oameni care au făcut acelaşi 
lucru. Acest Platon care a spus atâtea prostii a tăcut, în timp ce apostolul vorbeşte nu doar 

apropiaţilor săi, ci şi părţilor, elamiţilor, indienilor, tuturor popoarelor lumii". 

O dată cu prăbuşirea vechilor credinţe, temple şi statui, se prăbuşea şi 
imperiul roman. Imperiul nu se prăbuşea pentru că se distrugeau zeii şi se ardeau cărţile 
filozofilor. Era şi el un lucru pământesc care trebuia să moară într-o zi sau în alta. Murea 
acum fiindcă nici un pom nu poate urca până la cer. 

Imperiul era extrem de putred în interior (ca toate lucrurile vechi). Iar din 
exterior era asediat de barbari. Şi în timp ce imperiul se scufunda ca un vapor, lumea şi 
îndeosebi tinerii şi mulţimile căutau mântuirea. 

Tinerii şi mulţimile au instincte puternice şi mai cu seamă un instinct vital 
uimitor de puternic. Voiau să trăiască şi de această dată au găsit mântuirea în Biserică. 
Convertirile la creştinism aveau loc zilnic cu miile, în mase compacte. Tinerii şi mulţimile 
nu privesc niciodată în urmă. Nu privesc nici ceea ce calcă în picioare. Stă în firea lor să 
facă asta. Nu privesc decât înainte. Şi Ioan Gură de Aur, odată devenit creştin, nu va mai 
privi niciodată în urmă. 

De fiecare dată când a avut ocazia să scrie sau să vorbească despre maestrul 
său şi şcoala păgână de filozofie, a facut-o în termeni acerbi, caustici. Sfinţii au aceeaşi 
natură umană ca şi ceilalţi oameni. O spune însuşi Ioan Gură de Aur. Era normal ea el să 
nu facă excepţie şi să aibă aceeaşi fire ca toţi flăcăii de 20 de ani. 

Libanius era, din contră, un om în vârstă. Era normal ca un bătrân să înţeleagă 
faptul că Ioan Gură de Anr a trebuit să-1 părăsească plecând cu lumea victorioasă. Dar 
Libanius îl iubea pe Ioan Gură de Aur şi a suferit văzându-se abandonat de elevul său cel 
mai iubit. De altfel Libanius era în stare să se ridice deasupra condiţiei sale de păgân şi să 
admire anumite aspecte ale creştinismului. 

„Intr-o zi, scrie Ioan Gură de Aur, maestrul meu a făcut în public elogiul 
mamei mele spunând: «A! ce femei au creştinii»." Altă dată când a fost întrebat cine îi va 

urma ca director al şcolii sale de retorică, Libanius a răspuns: „Ioan, dacă creştinii nu mi 1- 
ar fi furat!". 

Libanius n-a încetat niciodată să-1 admire şi să-1 iubească pe Ioan Gură de Aur 
chiar atunci când acesta 1-a abandonat şi a trecut în tabăra adversă. Aşa cum n-a încetat să- 
1 admire şi să-1 iubească pe Vasile cel Mare, când şi acesta 1-a părăsit pentru creştini. A 
continuat să fie prietenul Sfântului Grigorie din Nazianz şi când acesta a devenit creştin. 

L-a felicitat chiar pe Sfântul Vasile cel Mare când acesta a îmbrăţişat noua 
credinţă şi a devenit astfel „prietenul lui Dumnezeu". 

„Nu erai încă decât un tânăr şi deja te veneram din pricina seriozităţii purtării 
tale, vrednică de înţelepciunea bătrânilor, i-a scris Libanius Sfântului Vasile. Acum, 
ştiindu-te întors în ţara ta, îmi spuneam: Se va dedica avocaturii? Va prefera oare 
învăţământul? Iată că mi se dă de veste că ai ales un drum mai bun şi cauţi mai degrabă să 
devii prietenul lui Dumnezeu decât să câştigi bani. îi felicit pe capadocieni şi pe tine: pe 
tine pentru că ai ales o parte atât de frumoasă; pe ei pentru că au drept compatriot un om 
atât de mare. Semnat: Libanius" (Sfântul Vasile cel Mare, Epistola 143, cf. Abbe Martin, 
Saint Jean Chrysostome, Paris, 1860, voi 1, page 49). 

Libanius îl va fi felicitat desigur şi pe Ioan Gură de Aur pentru faptul „de a fi 
ales un drum mai bun, căutând mai degrabă să devină prietenul lui Dumnezeu decât să 
câştige bani", ca avocat sau profesor de filozofie. 

Modul de a proceda al lui Libanius se potriveşte cu situaţia sa de om în vârstă. 
Un om în vârstă se ridică mai uşor deasupra patimilor. Conduita sa este conformă meseriei 
sale de filozof. 

Ioan Gură de Aur îi răspunde în termeni caustici. L-a numit pe Libanius 
„maestrul meu, cel mai superstiţios dintre oameni" pentru motivul că Libanius n-a 
îmbrăţişat şi el „adevărata filozofie". Libanius trebuie să fi înţeles această intoleranţă a 

vechiului său ucenic. 

La 20 de ani omul e intolerant şi nu cunoaşte nuanţele şi menajamentele. Ioan 
Gură de Aur, deşi se îndrepta spre sfinţenie, avea 20 de ani. Nu putea să se comporte 
altfel. 



Episcopul Meletie 



După Libanius, Ioan Gură de Aur şi-a ales un alt maestru. A devenit ucenicul 
celui pe care toţi antiohienii îl numeau tatăl lor şi pe care îl cinsteau ca pe un sfânt. Acesta 
se numea Meletie şi era episcop al Antiohiei. Era capul Bisericii întemeiate de apostolii 
înşişi. Teodor îl numeşte Meletie cel Mare. Episcopul Antiohiei era armean. Era născut în 
târguşorul Melitene în Armenia Mică. De-a lungul vieţii sale de episcop a suferit trei 
exiluri. Nu numai creştinii, dar chiar şi iudeii şi păgânii îl socoteau un sfânt şi îl cinsteau. 
„Sfinţenia strălucea pe faţa sa. Faţa lui era o predică", spune Ioan Gură de Aur. 

Un alt sfânt, contemporanul său, poetul Grigorie din Nazianz scrie: „Om tară 
meşteşug, cu purtări simple, plin de Dumnezeu, purtând în inima sa calmul august al 
trăsăturilor sale". 

Meletie făcea parte din acea categorie de oameni care par să aibă pacea în 

fiecare por al fiinţei lor şi a căror simplă prezenţă domoleşte furtuna cea mai cumplită. 
Ioan Gură de Aur îi descrie pe aceşti oameni fericiţi, care au un suflet paşnic ca acela al 
lui Meletie, astfel: „Un fier roşu aruncat în apă se răceşte mai încet decât o inimă 
irascibilă în contact cu un suflet paşnic" . 

Sfântul Vasile cel Mare nutrea şi el o admiraţie tară limite pentru Meletie, 
noul maestru al lui Ioan Gură de Aur. 

El îi scrie: „Dacă evlavia ta ştia ce bucurie îmi faci scriindu-mi, n-ai fi ratat, 
sunt sigur, nici o ocazie să o faci. Nu ştii oare care este răsplata cerului rezervată celor ce 
mângâie în întristări? Or aici totul este pradă durerii şi singura abatere de la relele noastre 
este gândirea ta. De aceea, când primesc una din scrisorile tale, mă uit mai întâi dacă e 
lungă şi îmi place cu atât mai mult cu cât cuprinde mai multe rânduri. Sunt fericit cât timp 
o citesc. De îndată ce s-a sfârşit, recad în tristeţea mea. Dacă prin rugăciunile tale m-aş 
învrednici să nu-mi închei călătoria mea pământească tară să primesc din gura ta 
învăţătura mântuirii şi să primesc de la tine merinde pentru viaţa prezentă şi cea viitoare, 
aş socoti aceasta drept un mare bine şi dovada bunătăţii lui Dumnezeu faţă de mine" . 

Ioan Gură de Aur s-a înscris la şcoala episcopului cu toată pasiunea vârstei 
sale. De altfel toţi cetăţenii Antiohiei erau ataşaţi de el. Ioan nu putea deci să facă 
excepţie. Nici chiar viitorii sfinţi nu se pot sustrage influenţei epocii în care trăiesc. 

Filozofi existenţialişti, din primul deceniu de după cel de-al doilea război 
mondial, afirmă că omul este totalitatea actelor sale. Dar actele unui om sunt adesea 
dictate de veacul în care trăieşte acest om. Nici atleţii, nici cei mai celebri campioni, nici 
viitorii sfinţi nu reuşesc să respire un alt aer decât cel al oraşului lor... 

Ioan Gură de Aur a fost deci luat şi purtat de acelaşi torent ca populaţia 

Antiohiei. 

„De-abia intrase el în Antiohia, scrie Ioan Gură de Aur în panegiricului 

{discurs public de elogiere) în cinstea lui Meletie, că fiecare din voi dădea numele lui 
copiilor săi, crezând că astfel îl introduc pe sfântul însuşi în casa sa. Numele Meletie era 
ca lumina unui far, o chemare la evlavie. Răsuna peste tot în pieţele publice, pe câmpuri, 
de-a lungul drumurilor, chipul său împodobea nestematele inelelor, cupele, pereţii 
apartamentelor". 

Tot Ioan Gură de Aur descrie întoarcerea lui Meletie la Antiohia: „A fost 
primit în Antiohia cu o uriaşă bucurie. întreg oraşul s-a dus în întâmpinarea lui. Unii îi 
sărutau mâinile, alţii picioarele. Cei pe care mulţimea îi împiedica să se apropie se 
socoteau fericiţi să-i audă glasul sau să-i vadă faţa". 

Ioan Gură de Aur a fost printre antiohienii care încercau să-i sărute mâinile 
sau picioarele episcopului Meletie, părintele lor. 

Dar Ioan Gură de Aur era un privilegiat. Dacă în stradă, în timpul trecerii 
alaiului, nu reuşise să-i sărute veşmintele, mâinile sau picioarele sfântului episcop, în 
schimb a putut deveni ucenicul său. 

Ioan Gură de Aur era fiul Antuzei, una din parohienele cele mai de vază ale 
diecezei (eparhie, episcopie) lui Meletie. Antuza făcea parte din statul-major de văduve 
bogate şi pioase care îi însoţeau în mod obişnuit pe preoţi şi episcopi. Ea 1-a introdus, 
aşadar, pe fiul său la Meletie. Sfântul episcop 1-a luat pe fiul Antuzei sub protecţia sa şi 1-a 
încredinţat celui mai savant profesor de teologie din Antiohia: lui Diodor. 

Diodor. Apostolul Pavel. 



Diodor, noul profesor al lui Ioan Gură de Aur, avea să devină mai târziu 
episcop al Tarsului. Ne-au rămas de la el fragmentar câteva comentarii la Scripturi. 

Diodor era un erudit care interpreta Scripturile potrivit tradiţiei şcolii din 
Antiohia. Adică într-un sens predominat istoric şi literal. Teologii antiohieni nu erau 
mistici. Ei se călăuzeau după litera Evangheliei pe care o citeau aşa cum era scrisă. Pentru 
Ioan Gură de Aur, această metodă teologică a fost extrem de utilă. Ioan Gură de Aur a 
învăţat de la Diodor să citească cu răbdare fiecare cuvânt, fiecare literă, ca sub lupă. Fără 
să omită nimic. Această obişnuinţă de a citi 1-a făcut pe Ioan Gură de Aur unul dintre cei 
mai buni cunoscători ai Bibliei. Din omiliile pe care le-a rostit mai târziu se vede că el 
cunoştea Scripturile aproape pe de rost. 

Cât timp a fost elevul lui Diodor, Ioan Gură de Aur şi-a precizat şi planurile 
de viitor. In timpul studiilor sale teologice şi-a ales şi calea. Voia să devină un sfânt ca 
Pavel. Admiraţia sa pentru Pavel era fară limită: „Inima lui Pavel, a scris el, este inima lui 
Hristos. Să-L imităm, fraţii mei, aşa cum făcea el însuşi". Ioan Gură de Aur găseşte chiar 
asemănări fizice între Pavel şi el! Amândoi erau de statură mică. „Aici Pavel nu avea 
fireşte nici un avantaj asupra mea". 

In odaia sa avea mereu o icoană a lui Pavel. Chiar dacă nu reuşea să realizeze 
pe pământ tot ceea ce realizase Pavel, Ioan Gură de Aur ştia că puteau fi egali, căci nu 
realizările, ci eforturile contează aici. Trebuia deci să facă aceleaşi eforturi ca Pavel. 

„Fiecare va fi plătit după osteneala pe care şi-o va da, spune Ioan Gură de Aur 
citându-1 pe Pavel (1 Corinteni 3, 8), şi anume nu după măreţia faptelor pe care le va fi 
înfăptuit, ci după măreţia încercărilor pe care le va fi suportat. Iată de ce, când Pavel se 

slăveşte, o face nu atât pentru faptele, cât pentru suferinţele sale. Departe de a se simţi mai 
prejos altor slujitori ai Evangheliilor, el crede că poate spune că i-a întrecut. Sunt ei 
slujitorii lui Hristos?, întreabă el (evident, regret că nu pot fi modest). Eu sunt mai mult 
decât ei. Şi pentru a o dovedi, nu compară predicile sale cu predicile lor, faptele sale bune 
cu faptele lor bune, ci îşi enumeră suferinţele" (Scrisoarea a 9-a către o văduvă tânără). 

Astfel, Ioan Gură de Aur s-a hotărât să îl egaleze pe Pavel. Din moment ce 
sfinţenia unui om nu se măsoară în intensitatea, ci în numărul suferinţelor îndurate, cu 
ajutorul harului va reuşi şi el să devină un sfânt. Ioan e hotărât să sacrifice totul, şi se 
aruncă în luptă cu tot entuziasmul său. 

Din acel moment, Ioan Gură de Aur n-a mai trăit decât pentru a-şi realiza 
idealul. A studiat zi şi noapte. A aprofundat învăţătura lui Iisus şi a căutat să o aplice 
literal la viaţa sa. Şi-a redus somnul, şi-a redus hrana. A rupt toate legăturile sale cu 
lumea. Ştia însă că aceste exerciţii nu erau decât un început. Avea conştiinţa insignifianţei 
realizărilor. Dar avea şi răbdare. Lumea care îl înconjura începea să-1 aclame. Toată 
Antiohia vorbea de Ioan Gură de Aur, de tânărul fiu al Antuzei, care-i întrecea în virtute 
pe toţi camarazii săi. Ioan Gură de Aur a încercat să se apere împotriva slavei, ştiind că tot 
ceea ce realizase până atunci nu era decât rodul harului. A strigat cu forţă că nu merita nici 
o atenţie. „Ieri încă eram un copil dus de vâltoarea preocupărilor profane". 

Spune că nu merită nici o laudă „pentru că şi-a încruntat un moment 
sprâncenele, pentru că s-a îmbrăcat cu mantie neagră şi şi-a acoperit fruntea cu masca 
mincinoasă a modestiei" (Despre Preoţie). 

Ioan Gură de Aur dorea cu adevărat să devină un sfânt. Ştia că drumul era 
lung. Cei care îl elogiau, îl credeau ajuns deja la capăt. Se înşelau. Sfinţenia nu avea nimic 
de-a face cu ceea ce era el în acea epocă, dar viaţa îţi oferă întotdeauna altceva decât ceea 
ce doreşti. Antiohia îi oferea lui Ioan Gură de Aur gloria. Era, după Meletie, cel mai 
celebru din slujitorii Bisericii. Era celebru ca orator. Celebru prin virtutea sa. 

Intr-un discurs rostit mai târziu, profesorul său Diodor vorbeşte astfel despre 
elevul său: „Să ascultăm deci această gură care ne aduce salutul său. Se poate spune 
despre ea ceea ce spunea Moise despre pământul făgăduinţei. Or ce spunea Moise? II 
numea un pământ în care curge lapte şi miere. Ei bine, acelaşi lucru să-1 spunem despre 
această gură care picură miere şi lapte; să gustăm deci acest lapte, să ne săturăm cu 
această miere şi pentru aceasta, încheindu-ne aici discursul nostru, să ne plecăm urechea 
la accentele lirei şi ale trâmbiţei. Când mă gândesc la dulceaţa cuvintelor sale, numesc 
vocea sa o liră, dar forţa gândurilor sale mă face să o numesc trâmbiţă de război, aşa cum 
sunt cele de care s-au slujit evreii ca să doboare zidurile Ierihonului". 

într-adevăr, atunci când Ioan Gură de Aur vorbea, auditorul plângea, aplauda, 
gesticula de emoţie, de plăcere. 

Gloria face totdeauna plăcere. E ca şampania. Ameţeşte. Dar Ioan Gură de 
Aur nu dorea gloria. El dorea sfinţenia. Nu dorea decât aceasta, o sfinţenie autentică ca 
aceea a lui Pavel. Refuza laudele dascălului său Diodor cu eleganţa şi curtoazia orientale. 
Ii spune lui Diodor: 

„Coroana de laude care mi s-a adresat este prea mare pentru capul meu. Acest 
bun părinte (Diodor) nu s-a oprit însă decât atunci când mi-a impus-o într-un fel oarecare. 
Aşa fac adesea regii: îşi iau diademele şi le aşează pe capetele copiilor lor, dar când îşi 
dau seama că de fapt coroana regală nu stă bine pe aceste capete de copii, mulţumiţi că i- 
au făcut să o poarte chiar în joacă, o iau înapoi şi o aşează iarăşi pe capetele lor. Ei bine, 
întrucât dascălul meu Diodor pune pe capul meu coroana care i se potriveşte lui şi nu mai 
vrea să o ia înapoi, îngăduiţi-mi să o ridic de pe o frunte nedemnă de a o purta şi să o aşez 
din nou pe cea care o merită" (Cuvântare în cinstea lui Diodor din Tars). 

După care, Ioan Gură de Aur reciteşte cuvânt cu cuvânt elogiile pe care i le-a 
adresat Diodor, aducându-i-le dascălului său exact aşa cum le primise el. Era o politeţe 
puţin teatrală. Totuşi publicul a fost entuziasmat! 

Ioan Gură de Aur devenise idolul auditorilor. Şi pentru că în Antiohia gloria sa 
creştea tot mai mult şi era un obstacol în drumul său spre sfinţenie, a hotărât să-şi 
părăsească oraşul natal. 



împărăţia monahilor 



Planul lui Ioan Gură de Aur de a deveni sfânt nu era nou. Nu era singurul 
tânăr din Antiohia care dorea aceasta. 

Pe atunci la Antiohia era un fapt divers să se audă spunându-se dimineaţa că 
un negustor, un magistrat, un funcţionar sau o doamnă din înalta societate a lăsat în timpul 
nopţii totul plecând în necunoscut, în creierul munţilor sau în deşertul de nisip pentru a 
deveni sfânt sau sfântă. Lumea era obişnuită cu asemenea despărţiri. 

Ioan Gură de Aur a fost tentat şi el să lase totul şi să plece. A hotărât să nu 
plece singur. In marile aventuri te îmbarci totdeauna împreună cu un camarad. Cel 
împreună cu care Ioan Gură de Aur a dorit să plece pentru a deveni sfânt studiase şi el la 
şcoala de teologie a lui Diodor. Se numea Vasile. Istoria n-a reuşit să-1 identifice. Se poate 
ca acest Vasile să fi devenit sfânt şi el, dar nu este în calendar. A devenit probabil sfânt pe 
cont propriu şi într-un mod anonim undeva pe vârful unui munte sau în deşertul Arabiei. 
Calendarul ştie că există mii şi mii de sfinţi neidentificaţi, veneraţi în biserici aşa cum în 

istoria naţională sunt veneraţi soldaţii necunoscuţi căzuţi pe câmpul de onoare. 

Ioan Gură de Aur a povestit cum anume s-au desfăşurat pregătirile de plecare 
în marea aventură: cucerirea sfinţeniei. „Vasile nu înceta să mă implore să mă alătur lui, 
să fugim împreună şi să plecăm în aventură şi, departe de orice acoperiş părintesc, să ne 
alegem o locuinţă comună" (Despre Preoţie). 

Această fugă şi această plecare spre necunoscut era drumul cel mai scurt care 
ducea la sfinţenie. Cel puţin aşa gândeau oamenii acelor vremi. Vasile cel Mare, sfântul 
care avea geniul organizatoric al unui guvernator roman, declară şi el că fuga departe de 
lume e singurul drum care duce la Dumnezeu: 

„Am citit deci Evanghelia şi am remarcat că nu e nici un mijloc mai potrivit 
de a ajunge la desăvârşire decât acela de a-ţi vinde bunurile, de a le împărţi acelora dintre 
fraţi noştri care sunt săraci, de a te elibera de toate grijile acestei vieţi, ca sufletul să nu se 
lase tulburat de nici o ataşare de lucrurile prezente". 

Ioan Gură de Aur şi Vasile au decis, aşadar, să se despartă de lume. Au plănuit 
să uite trecutul, afecţiunile, interesele, plăcerile; să facă gol în jurul lor, să-şi păstreze 
mintea liberă ca o tăbliţă de ceară de pe care a fost şters totul. După despărţirea de lume şi 
după plecarea în deşert se puteau realiza lucruri extraordinare. 

In primul rând puteau fi depăşite condiţiile umane. In secolul 4 se povesteau 
lucruri senzaţionale despre performanţele acestor singuratici. Tinereţea mai cu seamă nu 
poate rezista ispitei de a depăşi condiţia umană, de a deveni sfânt, de a înfăptui minuni. 
Ioan Gură de Aur a scris despre asceţi şi despre viaţa lor, cu o admiraţie înflăcărată: „In 
deşertul Egiptului se vedeau coruri de îngeri cu chip omenesc, popoare de martiri, 
comunităţi de fecioare; cerul cu variatul cor al astrelor strălucea mai puţin decât deşertul 
Egiptului în care se înmulţeau chiliile monahilor" (Omilie la Evnaghelia lui Matei). 

Candidaţii la sfinţenie din Alexandria plecau în deşertul Nilului inferior. Cei 

din Ierusalim fugeau în deşertul Arabiei. Cei din Antiohia plecau în Munţii Taurus din 
Capadocia şi Armenia, sau ajungeau în regiunile deşertice care înconjurau Marea Neagră. 

„A fugi într-o mănăstire, scrie Ioan Gură de Aur, înseamnă a fugi de pe 
pământ la cer". 

Ioan Gură de Aur şi Vasile erau la curent cu extraordinarele realizări ale 
Părinţilor deşertului. Toată lumea le cunoştea. Sfinţii puteau totul. A deveni sfânt însemna 
să realizezi, cu ajutorul lui Dumnezeu, imposibilul. 

Un ascet numit Cesarion, de exemplu, reuşise să trăiască în zăpadă fară să-i 
fie frig. La câţiva zeci de kilometri de Antiohia ascetul Simeon Stâlpnicul a trăit 40 de ani 
în vârful unei coloane. Pentru un ascet desăvârşit, imposibilul era monedă curentă. Natura 
umană era depăşită. 

Un adevărat ascet putea traversa Nilul pe spatele unui crocodil. „Se povestea 
că sihastrul Ilarion, sosind într-o duminică într-o comunitate de pe malurile Nilului, a fost 
mirat că nu se săvârşea Sfânta Liturghie. E pentru că, i s-a spus, preotul care slujeşte de 
obicei locuieşte de cealaltă parte a fluviului, iar acum nu se poate traversa apa din pricina 
unui crocodil care bântuie vadul. Dacă e vorba numai de asta, zice pustnicul, mă voi duce 
să-1 caut. S-a apropiat de fluviu şi a făcut un gest cu mâna şi s-a văzut atunci înfricoşătorul 
animal ieşind din apă şi venind să-şi ofere spatele pustnicului pentru a-1 duce de cealaltă 
parte a fluviului. Odată ajuns acolo, Ilarion nu 1-a putut convinge pe preot, care era un 
sfânt chino vit, să vină împreună cu el pe aceeaşi cale" (Citat de A. Broglie, L'Eglise et 
VEmpire au 4 siecle, voi 5, Paris, 1866, page 163). 

Se povestea pe atunci, peste tot, că sfinţii deşertului putea trăi fară să doarmă; 
că puteau trăi fară să mănânce, că nu simţeau nici frig, nici oboseală. 

Paladie, biograful lui Ioan Gură de Aur, care a trăit şi el în deşert, povesteşte 
nenumărate fapte din care reiese că sfinţii singuratici depăşiseră adesea condiţia umană. 

Potrivit concepţiei lui Ioan Gură de Aur, viaţa de pustnic era treapta cea mai 
înaltă pe care putea urca un om. El a scris un studiu intitulat Paralelă între un rege şi un 
monah. Gloria de a fi monah este incomparabil mai mare decât aceea de a fi împărat. 

„Aşa cum un spectator vede din înaltul stâncii, ce domină marea, navigatorii 
izbiţi ca nişte prizonieri de furtună, înghiţiţi de valuri sau zdrobiţi de stânci, tot aşa omul 
înrolat în serviciul lui Hristos scapă de talazurile învolburate ale vieţii şi stă în siguranţă 
pe stânci". 

Totul este sublim în viaţa monahilor şi a pustnicilor, spunea în acea vreme 
Ioan Gură de Aur: 

„Aproape de izvoare, într-o linişte absolută şi o singurătate profundă, 
aparţinând lui Dumnezeu înainte de orice, monahul se simte un suflet înaripat, uşor, mai 
curat decât aerul cel mai limpede. Sărmanele chilii monahale strânse la un loc pe munte 
alcătuiesc o tabără cu mult mai frumoasă decât cea a împăratului". 

Entuziasmul lui Ioan Gură de Aur pentru viaţa monahilor e atât de mare, încât 
afirmă că până şi somnul lor nu mai este un somn omenesc: „Somnul lor este frumos, e un 
somn superficial, de ajuns pentru a odihni... Fără sforăituri sau respiraţii zgomotoase; tară 
somnoroşi care se fâţâie şi se descoperă sau care, căzuţi într-un somn de plumb, se 
aseamănă morţilor". 

Când eşti monah, şezi pe un pat de iarbă, ca Hristos când mânca în deşert. Cea 
mai mare parte a monahilor îşi iau masa afară având „drept tavan cerul, drept lampă luna 
şi n-au nevoie nici de untdelemn, nici de servitori, iar luna străluceşte sus în maiestatea ei, 
doar pentru ei". 

Se pare chiar că Vasile a fost mai activ decât Ioan Gură de Aur şi a vrut să 
pună numaidecât în practică planul fugii în deşert. 

„Am avut mulţi prieteni, scrie Ioan Gură de Aur, am avut prieteni adevăraţi, 

prieteni sinceri, care cunoşteau legile prieteniei şi ştiau să le practice, dar printre aceşti 
numeroşi prieteni a existat unul a cărui afecţiune pentru mine era unică, şi între ea şi 
celelalte prietenii e tot atâta distanţă câtă exista între prietenii mei şi oamenii care nu erau 
nimic pentru mine. Nu eram niciodată despărţiţi. Ne-am făcut studiile împreună, am avut 
aceiaşi dascăli. O aceeaşi emulaţie (sentiment) şi o aceeaşi înverşunare pentru muncă 
treziseră în noi aceleaşi ambiţii" (Despre Preoţie). 



Marea decizie: iubirea 



Vasile şi Ioan Gură de Aur şi-au încheiat toate pregătirile. Erau pe punctul de 
a părăsi lumea şi de a se lansa în marea aventură. Dar în ultimul minut s-a întâmplat un 
lucru mărunt, un lucru care putea părea tară importanţă în comparaţie cu un ideal atât de 
înalt. Acest lucru mărunt a făcut ca toate planurile să cadă dintr-o dată. Acest lucru care a 
oprit în ultimul moment realizarea planului de a deveni sfânt a fost faptul că Antuza, 
mama lui Ioan Gură de Aur, a început să plângă. Antuza era mama. Era fară îndoială o 
bună creştină, dar pentru o mamă e greu să-şi lase fiul să plece în adâncul deşertului. Şi 
Antuza a făcut ceea ce era normal din partea unei mame: a început să plângă şi să-şi 
implore fiul să rămână lângă ea. Se crede că sora mai mare a lui Ioan Gură de Aur nu mai 
era în viaţă. Antuza nu-1 mai avea decât pe Ioan şi voia să-1 păstreze lângă ea prin lacrimi, 

ca oricare altă mamă. 

„Planul nostru era pe punctul de a se realiza, scrie Ioan Gură de Aur, dar de 
îndată ce preaiubita mea mamă a simţit planul meu de a pleca, m-a luat, m-a prins de 
mână şi m-a condus în odaia ei. Apoi s-a aşezat alături de mine pe acelaşi pat unde am 
văzut lumina zilei şi acolo, izbucnind în lacrimi, a adăugat suspinelor care îmi sfâşiau 
inima cuvinte încă şi mai duioase: «Aşteaptă plecare mea din această lume. Poate va avea 
loc în curând. La vârsta mea nu mai aştepţi nimic decât moartea. După ce mă vei fi pus în 
pământ şi vei fi reunit, încă o dată, trupul meu cu cel al tatălui tău, pleacă atunci cât de 
departe vei voi, îmbarcă-te pentru cea mai îndepărtată călătorie, avântă-te pe marea 
alegerii tale: nimeni nu te va mai reţine. Dar atâta timp cât mama ta respiră încă, suferă, 
nu refuza să rămâi cu ea şi nu-L supăra poate pe Dumnezeu, cufundând inutil şi tară motiv 
în atâtea rele o mamă care nu ţi-a făcut nici un rău... dacă poţi spune că vreau să te 
împovărez cu grijile vieţii... calcă în picioare legile firii sau ale simplei decenţe, nu ţine 
seama de nimic şi fugi de mine ca un duşman care îţi întinde curse»" (Despre Preoţie). 

Acest fapt pe care-1 întâlnim în toate zilele - o mamă care plânge pentru fiul 
său - a fost faptul crucial în viaţa lui Ioan Gură de Aur. Acest fapt avea să decidă în mod 
irevocabil dacă Ioan Gură de Aur avea să devină sau nu sfânt. Pentru a atinge curăţia 
creştină, trebuia să se retragă în afara lumii. Această retragere e drumul cel mai scurt spre 
sfinţenie, e un lucru sigur. Dar cel care calcă în picioare un om atunci când se retrage din 
lume, îşi închide pentru totdeauna calea sfinţeniei. 

Dacă striveşti omul, poţi deveni reformator social, mare şef militar, 
conducător al popoarelor, explorator. Nimeni nu poate însă deveni sfânt călcând peste 
oameni. Fie şi peste un singur om. 

Primul pas spre sfinţenie e iubirea de oameni, şi mai ales iubirea de toţi 
oamenii. Cel care nu iubeşte integral orice făptură omenească nu poate atinge nici măcar 
prima treaptă a virtuţii creştine. 

Drumul sfinţeniei este interzis tuturor celor care nu se pleacă acestei legi a 
iubirii. Se poate ca, într-o zi, societatea actuală să devină mai echitabilă graţie revoluţiei 
socialiste. Se poate. Cei care o vor realiza vor fi consideraţi binefăcători ai omenirii. Dar, 
oricât de echitabilă, ea nu va avea decât o „singură dimensiune", decât un timp, lipsindu-i 
măreţia veşniciei, întrucât condiţia realizării ei a fost exterminarea anumitor clase sociale. 
Această binefacere nu va mai avea nimic sfânt. Ca şi revoluţia tehnicii nucleare plătită 
astăzi cu viaţa pescarilor japonezi. Tot ce se realizează, tot ceea ce se realizează prin 
sacrificii umane - chiar dacă duce la măreţie - nu va avea decât o măreţie pământească, 
efemeră, fară frumuseţe veşnică şi divină. Sfinţenia începe, din contră, prin iubirea de 
oameni. 

Ioan Gură de Aur ştia (şi o va spune mai târziu) că un suflet are o valoare 
egală sau chiar mai mare decât cea a nenumărate oraşe şi imperii (Primul îndemn către 
Teodor, după căderea sa). 

Zdrobind inima Antuzei, Ioan Gură de Aur n-ar fi figurat niciodată în 
calendar. El a luat prima mare decizie care trebuia să-1 ducă la Dumnezeu. A rămas alături 
de mama sa. 

Asceza, singurătatea, rugăciunea, postul, nimic nu poate egala gestul de iubire 
faţă de femeia cu părul cărunt care plângea şi-1 implora să nu plece. Ioan Gură de Aur 
scrie că s-a despărţit de Vasile şi 1-a lăsat să plece singur. „Mi-am violentat prietenia", 
scrie el. 

Vasile a plecat fară Ioan Gură de Aur, care a rămas sub acoperişul matern. 
„Prietenul meu m-a întrecut deja în cursa lui spre înălţimi. Antrenamentul pe care 1-a 
dobândit 1-a dus departe de mine, el dispărând repede, de îndată, din viaţa mea, în 
înălţimi". 

Deşertul de sub acoperişul matern 



A fost cu siguranţă primul pas al lui Ioan Gură de Aur spre sfinţenie. Dar 
drumul spre sfinţenie e mai lung decât drumul spre stele. Ioan n-a plecat cu Vasile în 
deşert. Dar dacă nu a plecat în deşert, a adus deşertul sub acoperişul matern. L-a adus în 
mod real. Antuza i-a cerut un singur lucru: să nu plece cât timp va fi în viaţă. El a ascultat. 
A rămas acasă. Dar, din acea zi, el a dus în casa Antuzei aceeaşi viaţă cu cea pe care ar fi 
dus-o în deşert. 

A aruncat patul din odaia sa. A aruncat mobilele. A renunţat să fie servit de 
servitorii mamei sale. îşi pregătea singur tot ceea ce avea nevoie asemenea pustnicilor din 
inima deşertului. Şi-a redus somnul cât mai mult posibil. Ioan Gură de Aur nu mai vedea 
pe nimeni. Nu ieşea şi nu primea, îşi pregătea hrana - legume fierte - o dată pe zi. Timpul 
îi era consacrat studiului şi rugăciunii. A căutat - aşa cum fac pustnicii deşertului - să-şi 
stăpânească patimile, instinctele. A trăit într-o singurătate absolută. Nu vedea decât 
tavanul şi pereţii goi ai camerei sale. 

„Fără îndoială patimile mele nu s-au stins, dar mi-e mai uşor să le combat... 
Aşa cum animalele sălbatice bine hrănite pun la pământ cu uşurinţă pe cei care le atacă, 
mai cu seamă dacă nu sunt nici puternici, nici abili, dar dacă sunt istovite prin foame, 
furia lor se domoleşte şi puterile lor se sting în mare parte: tot aşa cel care slăbeşte 
patimile sufletului, le supune jugului raţiunii... închis în singurătatea mea, trebuia să fac 
eforturi pentru a le îmblânzi. Prin harul lui Dumnezeu însă le îmblânzesc şi nu mai aud 
decât urletele lor îndepărtate. Iată de ce îmi păzesc chilia şi o ţin închisă pentru oricare 
vizitator" (Despre Preoţie). 



Pagina 41 



Deşi trăia în casa lui natală ca într-un deşert, Ioan Gură de Aur ne mărturiseşte 
care sunt cei mai mari duşmani: „Sufletul meu e slab. Nu poate suporta cu moderaţie nici 
ocările, nici laudele". Nu avea prilejul să suporte ocările, cel mai mare pericol fiind însă 
laudele. 

Cu cât Ioan Gură de Aur se izola mai mult, cu atât mai mult creştea gloria sa 
în Antiohia. Oraşul nu vorbea decât de înţelepciunea sa, de virtutea lui, de gura sa de aur 
şi de geniul său. Intr-o zi, oraşul care îl venera pe acest tânăr solitar care trăia în plină 
Antiohie cu mai multă austeritate decât pustnicii deşertului, într-o zi, aşadar, oraşul a 
pătruns în chilia lui Ioan Gură de Aur. Antiohia a vrut să-1 scoată din singurătatea sa şi să-1 
facă episcop. 

Slujitorul lui Hristos 



în acel timp Vasile trebuie să se fi găsit fără îndoială în vreo mănăstire din 
jurul Antiohiei. El a fost convocat la Antiohia şi i s-a spus că Ioan Gură de Aur şi el vor fi 
făcuţi episcopi în Biserica întemeiată de apostoli. 

Ioan Gură de Aur a căutat să se eschiveze. Viitorul sfânt credea în valoarea 
sublimă a preoţiei, dar nu credea că a atins o desăvârşire care să-1 facă vrednic să îmbrace 
haina preoţească. 

Era convins că mai trebuia să facă eforturi pentru a atinge desăvârşirea 
personală. Voia să câştige timp. 

Antiohienii nu au admis acest argument. Ioan Gură de Aur a căutat altele. A 
răspuns că era prea tânăr şi că antiohienii trebuiau să aleagă un episcop care să fie un om 
în vârstă. 

„Sunt excluşi de la alegere oameni a căror vârstă şi virtute cere respect şi, iată, 
că nişte copii care mai ieri încă erau duşi de vâltoarea grijilor profane, pentru că şi-au 
încruntat pentru un moment sprâncenele, s-au îmbrăcat cu o mantie neagră şi şi-au 
acoperit fruntea cu o mască mincinoasă de modestie se văd deodată ridicaţi de părinţi la 
această demnitate sublimă... Astfel de oameni, care din copilărie şi până la vârsta cea mai 
înaintată şi-au cheltuit toată existenţa în făptuirea celor sfinte, se văd întotdeauna supuşi 
datoriei riguroase a ascultării, în timp ce autoritatea care comandă e în mâinile copiilor lor 
care nu cunosc nici măcar existenţa legilor sfinte care guvernează obligaţiile preoţiei" 
{Despre Preoţie). 

Prin acest refuz de a deveni episcop, Ioan Gură de Aur a făcut al doilea pas 
spre sfinţenie. Primul pas fusese iubirea, al doilea a fost gravitatea. Relaţia dintre om şi 

Dumnezeu e actul cel mai serios pe care îl poate realiza o creatură umană pe pământ. Ca 
orice act serios, şi acesta cere gravitate. Preoţia implică profunzime, maturitate, 
solemnitate. La vârsta sa, Ioan Gură de Aur nu se considera suficient de pregătit. Era sigur 
că se poate ridica mai sus. O dorea, şi, din această cauză, a refuzat. 

Dar Antiohia îl voia pe Ioan Gură de Aur episcop cu orice preţ. Căpeteniile 
religioase ale oraşului erau de acord cu prietenii lui Ioan. întreaga populaţie insista ca el 
să devină episcop împreună cu Vasile. Văzând că nu putea stărui în refuzul său, Ioan Gură 
de Aur a acceptat. Dar în ziua în care trebuia întronizat a dispărut tară să lase urmă. Fără 
să spună nimic nimănui. A mărturisit-o el însuşi: „Puţin timp după sosirea printre noi a 
episcopului care trebuia să ne sfinţească, m-am ascuns de orice căutare". Doar Vasile a 
fost întronizat: nimeni nu-1 putea găsi pe Ioan Gură de Aur. 

Nu voia să se facă episcop pentru a face pe placul cetăţenilor săi. Voia să 
devină mai întâi un adevărat atlet al lui Hristos. Trebuia să aibă mai întâi imensul curaj de 
a nu fi de acord cu cetăţenii săi atunci când era vorba de credinţă şi de Dumnezeu. 
Ioan Gură de Aur 1-a citit pe Pavel care spunea: „Dacă încerc să plac oamenilor, nu voi 
mai fi slujitorul lui Hristos" (Galateni 10, 1). 

Aceasta avea să fie deviza lui Ioan Gură de Aur de-a lungul întregii sale vieţi 
pământeşti: nu-L va sacrifica pe Dumnezeu pentru a face pe plac oamenilor. 

Mai târziu, Vasile a venit să-1 caute. A încercat să-i adreseze câteva reproşuri. 
„De îndată ce a aflat de noua mea fugă, a căzut într-o profundă întristare... a venit să mă 
găsească, s-a aşezat alături de mine, a vrut să rostească câteva cuvinte şi, în ciuda 
eforturilor sale, n-a reuşit să-mi explice violenţa pe care a suferit-o. S-a străduit să 
vorbească, dar durerea i-a oprit cuvintele pe buze". 

Vasile era cel mai bun prieten al lui Ioan Gură de Aur. Dar Ioan Gură de Aur 
nu putea accepta preoţia doar pentru a-i face pe plac celui mai bun prieten al său. Nu voia 
să facă pe plac prietenilor. Nu voia să fie decât slujitorul şi atletul lui Hristos. 

Cu această hotărâre curajoasă, a părăsit Antiohia care îl venera. De această 
dată Ioan Gură de Aur a plecat în deşert. Era în anul 375. Se pare că mama sa nu mai era 
pe această lume. Putea, aşadar, să-şi urmeze acum calea spre desăvârşire. Şi această cale 
trecea prin deşert, prin asceză, prin toate experienţele cumplite pe care trebuie să le 
suporte un om pentru a se ridica deasupra condiţiei sale umane şi a se apropia de 
Dumnezeu. 

Capitolul 3 



Calea mănăstirii 



Din toate bunurile adunate de generalul Secundus şi administrate cu atâta 
iscusinţă de Antuza, Ioan Gură de Aur n-a păstrat nimic. S-a retras mai întâi într-o 
mănăstire. Singura sa bogăţie era „o haină, o rasă, şi o rogojină pentru a se culca". 
Renunţarea la toate bunurile pământeşti era pentru el una din cele mai insignifiante. 
Ioan Gură de Aur nu avusese de altfel niciodată dorinţa de a poseda bunuri. Acum totul 
fusese împărţit săracilor. El se dedicase numai lui Dumnezeu. 

Intrând în mănăstire a renunţat şi la trup şi la sânge, adică la toate legăturile 
cu lumea. Singurii săi fraţi erau ceilalţi monahi. Asta era tot. Mai trebuia să renunţe şi „la 
sine însuşi" şi acesta era lucrul cel mai dificil. Monahul trebuie să se supună 
întâistătătorului său. Ioan Gură de Aur realiza această renunţare ca şi cum renunţase la 
proprii săi ochi şi la simţurile sale. Idealul său era acela de a îşi întoarce privirile de la 
lucrurile exterioare cele mai apropiate şi de a nu avea ochi decât pentru Dumnezeu şi 
veşnicie. 

Niciodată un monah nu trebuie să remarce că unul din cele trei lucruri pe care 
le are - haină, rasă, şi rogojină - a fost rupt, pierdut sau furat (Regulile Sfântului Macarie). 

Dacă un monah spunea că nu mai are rogojini pentru dormit, aceasta însemna 
că se preocupa încă de lucrurile exterioare. Aceste lucruri erau de resortul economului 
mănăstirii. Numai economul trebuia să remarce dacă unul din fraţi nu avea haină. Chiar 
imaginile trecutului trebuiau toate şterse din memorie. Somnul nu dura decât câteva ore. 
Trezirea avea loc îndată după miezul nopţii. „Ceea ce este miezul zilei pentru ceilalţi este 

miezul nopţii pentru slujitorii lui Dumnezeu" {Sfântul Vasile cel Mare, Epistola 6). 

Viitorul atlet al lui Hristos nu avea niciodată permisiunea de a ieşi singur. Nu 
trebuia nici să privească o faţă de femeie, nici măcar un veşmânt feminin. Sfântul Ieronim 
care a trăit în deşert aproape de Antiohia scrie: „Nu spun nimic despre hrana mea, nici 
despre băutura mea: în acest deşert, chiar monahii bolnavi abia îndrăznesc să bea apă 
proaspătă. A mânca mâncare gătită e socotit drept necumpătare" (Sfântul Ieronim, 
Scrisoarea 22 către Eustochium). 

Nu avea dreptul să spună că nu a comis greşeala pentru care i se face 
mustrare. Chiar dacă nu a comis-o în mod real, trebuia întotdeauna să ceară iertare cu o 
smerenie sinceră. Munca fizică era obligatorie. Dar această muncă fizică era întreruptă cel 
puţin de şase ori pe zi de rugăciuni în comun, pentru ca atmosfera interioară să nu sufere 
nici o întrerupere. 

Studiul Scripturii avea loc în permanenţă. Detaşarea de lumea materială, de 
corpul propriu, era împinsă până acolo încât monahul nu trebuia să-şi privească niciodată 
trupul atunci când făcea baie, căci până şi propriul corp făcea parte din lumea exterioară 
„a celor văzute", efemere, la care trebuia să renunţe. 

Timp de 4 ani, Ioan Gură de Aur a trăit detaşat cu totul de lume şi de propria 
sa persoană. In acest timp a compus o apologie a vieţii monahale în care îi sfătuia pe 
părinţi să nu-şi împiedice niciodată copiii să îmbrăţişeze viaţa singuraticilor. Numeroşi 
părinţi erau uniţi pentru a duce o campanie violentă împotriva pustnicilor. 

In opere sale: îndemn către Teodor după căderea sa, împotriva adversarilor 
vieţii monahale, Paralelă între un rege şi un monah, îndemn către Stragirius, Ioan Gură 
de Aur devine avocatul monahilor. După 4 ani însă, Ioan Gură de Aur, care atinsese o 
nouă treaptă în viaţa de detaşare de sine, a căutat mai departe desăvârşirea. A părăsit 
mănăstirea şi s-a retras, singur, într-o peşteră. 

Paladie scrie: „înfometat de întuneric, s-a retras singur într-o peşteră; a rămas 
aici de trei ori opt luni lipsindu-se de somn aproape neîncetat, studiind temeinic 
testamentul lui Hristos. In aceşti doi ani, nu s-a culcat nici ziua, nici noaptea". 

Această viaţă de singurătate totală, de detaşare absolută de sine, e unul din 
eforturile atletului Ioan Gură de Aur. E un efort cumplit pe care pot să-1 facă doar atleţii 
mult timp antrenaţi. Drumul pentru cucerirea sfinţeniei prin singurătate, post, rugăciune şi 
virtute a durat doi ani. După aceşti doi ani, Ioan Gură de Aur a revenit în lume. A revenit, 
dar complet transformat. 

întoarcerea în lume 



Paladie scrie că sfântul îşi părăsise peştera şi revenise în lume pentru că avea 
picioarele paralizate. 

A fost lucrarea Proniei divine care, printr-un rău fizic, 1-a făcut impropriu 
ostenelilor ascezei şi 1-a smuls din peştera sa, pentru binele Bisericii. 

a 

Faptul a fost verificat. Intr-o zi, Ioan Gură de Aur s-a trezit în peştera sa 
paralizat. Nu mai putea să se mişte. Toată viaţa a suferit de pe urma infirmităţilor 
contractate în timpul şederii sale în grotă. Dar viitorul sfânt şi-a părăsit grota şi a revenit 
la Antiohia - după şase ani de absenţă. 

Atinsese în deşert o înaltă treaptă de desăvârşire. Mai rămânea însă un drum 
lung între această desăvârşire individuală şi sfinţenie. Şi acest drum trebuia să-1 facă în 
lume, nu în deşert. Deşertul, asceza, peştera şi cei şase ani de mortificări n-au fost decât o 
etapă. O etapă sublimă, e adevărat - dar nimic mai mult decât o etapă pe calea spre 
sfinţenie. 

Iubirea semenilor 



Ioan Gură de Aur a revenit la Antiohia paralizat, cu stomacul complet distrus 
de posturi. Lăsa impresia că nu mai avea nici trup, nici sânge. 
„Un corp descărnat ale cărui oase abia se ţineau unele de altele" (Sfântul Ieronim, 
Scrisoarea 22). A revenit din deşert cu o independenţă şi o detaşare absolută în privinţa 
lucrurile văzute şi cu o iubire infinită pentru Dumnezeu şi pentru fraţii săi oamenii. Toată 
viaţa pe care Ioan Gură de Aur o va mai trăi pe pământ avea să fie marcată de virtuţile 
dobândite în timpul celor şase ani în deşert. Erau virtuţi sublime, dar insuficiente. 
Ioan Gură de Aur o spune textual: „Nu-mi mai vorbiţi de munţi abrupţi, de văi pline de 
tufişuri, de prăpăstii, de singurătăţi inaccesibile. Toate aceste lucruri singure nu sunt de 
ajuns să risipească neliniştea sufletului. Pentru aceasta e nevoie de flacăra pe care Hristos 
a aprins-o în inima lui Pavel". 

Era o nouă dimensiune scoasă din învăţătura lui Hristos. Asceza şi virtutea 
sfântului sunt deşarte dacă ele nu sunt puse în slujba oamenilor. Era noua concepţie a lui 
Ioan Gură de Aur, o concepţie pe care astăzi am numi-o socială. 

„Ceea ce îl caracterizează pe iubitorul de Hristos e faptul că se preocupă de 
mântuirea fraţilor săi". 

„Toţi monahii care s-au retras pe vârfurile munţilor pentru a se răstigni în mii 
de feluri să asculte aceste cuvinte. Să-i ajute pe măsura puterilor lor pe cei aflaţi în fruntea 
Bisericilor, să-i încurajeze prin rugăciunile lor, prin simpatia lor, prin dragostea lor. Să ştie 
bine că dacă, în ciuda îndepărtării, nu-i susţin pe cei pe care harul dumnezeiesc i-a aruncat 
în primejdii şi i-a supus în atâtea necazuri, viaţa lor rămâne trunchiată şi înţelepciunea lor 
mutilată". 

In gura unui sfânt, aceste ultime cuvinte sunt cutremurătoare. El îi avertizează 
pe aceşti oameni care au sacrificat totul pentru Dumnezeu împotriva unei vieţi ratate şi a 
unei înţelepciuni mutilate. Venind de la un om care a trăit în deşert toate mortificările 
pentru a dobândi sfinţenia, această acuzaţie e de o extremă gravitate. Dar Ioan Gură de 
Aur descoperise dimensiunea eclezială a creştinismului. Dobândise suprema virtute 
personală. In faţa lui se deschidea un alt orizont, o nouă cale. Cale în care s-a angajat. 



Progres în viaţa colectivă 



Iată-1 deci pe Ioan Gură de Aur revenit în Antiohia sa natală, în Antiohia cea 
frumoasă. Nu-1 interesează ce se petrece în imperiul în care trăieşte. Pustnicul întors din 
peştera sa ignoră cu totul dimensiunile istorice şi politice ale vieţii. Cum ar fi putut ştii ce 
anume se petrece în lume, în afară, el care nu privea niciodată în jurul lui, nici măcar 
propriul trup, care nu remarca nici măcar dacă era îmbrăcat sau gol? 

Ignora astfel existenţa imperiului roman. Avea o singură preocupare. Era o 
inimă curată, şi curăţia inimii înseamnă, se pare, a avea o singură idee (Soren 
Kierkegaard). Primul său ideal fusese acela de a dobândi virtutea personală şi nimic mai 
mult. A dobândit-o. De această dată voia să-i mântuiască pe oameni şi să-i aducă la 
adevărata credinţă. „E preferabil să fii mai puţin virtuos şi să-i întorci pe ceilalţi la 

credinţă în loc să rămâi în munţi şi să-i vezi pe fraţii care se osândesc", spune el. 

Imperiul însă nu-1 ignora pe Ioan Gură de Aur. Nu ignora nici un pustnic, fie 
el în adâncurile peşterilor. E adevărat că soldaţii şi funcţionarii imperiului nu mai 
pătrundeau în provinciile de frontieră. Acolo se aflau barbarii. Dar imperiul observase că 
acolo unde soldaţii şi agenţii fiscului roman se retrăgeau, monahii păreau să rămână. 

Asceţii nu se temeau nici de lei, nici de pantere, nici de barbari. Imperiul 
roman dorea să- şi perpetueze continuitatea în teritoriile pierdute de armată şi funcţionari, 
fie şi numai prin aceste elemente care erau creştinii singuratici şi asceţii care nu-L 
recunoşteau decât pe Dumnezeu. 

Funcţionarul consular Ambrozie din Milano a fost şi el făcut episcop. Dar 
imperiul nu a reuşit să facă din el un funcţionar! Un funcţionar în haină de episcop era 
mai ascultat decât un funcţionar cu emblemă de guvernator, mai ales în teritoriile unde 
singurii cetăţeni romani erau creştinii. Propaganda imperială tradusă în limbaj creştin era 
asemănătoare celei căreia i se consacra Ioan Gură de Aur. înaintea lui ea fusese folosită cu 
cel mai mare succes de Sfântul Vasile cel Mare. 

Aceşti veneraţi sfinţi erau de bună-credinţă. E sigur că ajunseseră la această 
concepţie socială a creştinismului numai datorită virtuţii lor. Dar propaganda imperială 
joacă şi ea un rol extrem de important. Sfinţii admit că în anumite puncte interesele 
imperiului şi ale Bisericii coincid. Intr-o anumită măsură, imperiul, cu noile sale orientări 
politice, este şi el responsabil de întoarcerea lui Ioan Gură de Aur din peştera sa printre 
oameni, la Antiohia. 

Sfântul Vasile cel Mare scrie, în Regulile monahale: 

„Nimeni nu-şi este suficient sieşi, chiar şi numai pentru nevoile trupului şi tot 
avem nevoie unii de alţii pentru necesităţile vieţii. Dumnezeu, Care ne-a creat, a vrut să 
avem nevoie unii de alţii, ca să rămânem legaţi unii de alţii. Mai mult, iubirea lui Hristos 

nu îngăduie unui om să se gândească numai la el însuşi. Or cel care trăieşte cu totul singur 
n-are alt scop decât propria sa mântuire, ceea ce este în mod evident contrar legii iubirii 
pe care apostolii o urmau atunci când căutau să se facă tuturor toate pentru a mântui pe cât 
mai mulţi... 

în fine, într-o retragere de acest fel pustnicul nu-şi va recunoaşte cu uşurinţă 
defectele, neavând pe nimeni care să-1 avertizeze şi să-i aducă o îndreptare frăţească. într- 
adevăr, chiar venită de la un duşman, mustrarea face să se nască în omul generos dorinţa 
de a se îndrepta şi un prieten sincer dojeneşte cu îndrăzneală greşelile pe care le vede la 
prietenul său. Ori în singurătatea absolută n-ai un asemenea prieten... De aceea se spune: 
Vai celui singur, căci dacă cade n-are pe nimeni ca să-1 ridice. 

In viaţa pustnicească se întâlnesc şi alte neajunsuri, şi cel mai mare este că 
omul singur se complace în el însuşi. Nefiind nimeni de faţă ca să judece lucrarea care se 
realizează în el, se crede ajuns la desăvârşirea tuturor poruncilor. Negăsind de altfel în ce 
să-şi exercite virtutea, întrucât a îndepărtat de la el materia şi ocazia tuturor poruncilor lui 
Dumnezeu, el nu cunoaşte nici ceea ce îi lipseşte încă, nici progresele pe care le-a făcut. 
Cum îşi va face văzută smerenia cel care nu găseşte pe nimeni în faţa cui să se smerească? 
Şi ce ocazie va avea de a fi compătimitor cel care nu vede pe nimeni care suferă? Cum îşi 
va exercita răbdarea când nimeni nu se împotriveşte voinţei lui? Când a vrut să dea 
modelul desăvârşirii, al iubirii şi smereniei, Domnul şi-a încins mijlocul şi a spălat 
picioarele ucenicilor Săi. Dar voi, pustnicii, cui veţi spăla picioarele şi ai cui slujitori vă 
veţi face? Cum veţi face să fiţi cei din urmă dacă sunteţi singuri?" (Sfântul Vasile cel 
Mare, Regulile mari). 

Şi Sfântul Vasile adaugă: „Viaţa de obşte este adevărata arenă a desăvârşirii, 
adevărata cale a progresului, adevăratul exerciţiu al virtuţii, adevărata practică a legii 
Domnului" 

In peştera sa, Ioan Gură de Aur auzea aceste „slogane". Cei care le lansau o 
făceau cu artă. Ca toate „sloganele" propagandistice, dacă nu reuşeau să convingă direct, 
lucrau asupra inconştientului. Pustnicii, aceste elemente utile, trebuiau recuperaţi din 
peşterile lor şi puşi în slujba colectivităţii, pentru că, după cuvintele Sfântului Vasile, nu 
există progres decât în colectivitate, în Biserică. 

Refractarii trebuiau convinşi prin mijloace indirecte. Unul din refractarii tipici 
era Sfântul Efrem. Decan de vârstă al pustnicilor din Asia Superioară, al cărui geniu 
impetuos nu putuse fi supus de nici o regulă, Efrem a fost şi el recuperat de viaţa 
colectivă. Bătrânul poet sirian Efrem a fost învins de propagandă în timpul somnului. A 
povestit el însuşi că într-o zi trecând printr-un oraş din Capadocia (căruia, cu dispreţul său 
pentru lucrurile profane, nu-i mai ştia nici măcar numele) a auzit o voce care-i spunea: 

„- Efrem, ridică-te şi vino să mănânci idei". 

„- Şi unde aş putea găsi, Doamne, această hrană?", a întrebat el. 

„- In casa Mea, a răspuns vocea. Vei găsi acolo un vas regal plin de hrana 
potrivită ţie". 

Efrem s-a dus la biserică. Ştia că biserica era casa Domnului. Acolo a găsit un 
preot care i-a ţinut un discurs convingător despre întoarcerea în viaţa comună. L-a făcut să 
iasă din individualismul său şi l-a convertit la învăţătura socială a creştinismului. 
Nenumăraţi pustnici au fost, asemenea lui Efrem, scoşi din peşterile lor, din deşert sau de 
pe vârfurile munţilor. Şi au fost integraţi în colectivitatea monastică care, la rândul ei, se 
integra în colectivitatea eclezială. In această epocă, Ioan Gură de Aur îşi părăseşte şi el 
peştera. E greu de ştiut care anume a fost cauza care l-a determinat să revină în lume. 
Cazul lui Ioan Gură de Aur e mai complicat decât cel al lui Efrem care fusese convins în 
vis. 

E sigur că motivul principal trebuie să fi fost zelul apostolic al Sfântului 

Pavel. Ioan Gură de Aur voia să imite activitatea misionară a lui Pavel. Se poate de 
asemenea ca, după ce a atins înălţimea unei adevărate sfinţenii, să fi dorit să-i ridice pe 
ceilalţi oameni la aceeaşi înălţime. Această solidaritate umană stă în firea omului. Pe 
primul loc trebuie să fie fost în mod sigur imensa lui iubire pentru Hristos şi mântuirea 
oamenilor prin botez. 



Diacon. Asistentă socială 



Angajat pe această nouă cale, Ioan Gură de Aur s-a consacrat, începând din 
381, societăţii creştine. A devenit diacon. Misiunea sa era ajutarea săracilor. Pe lângă 
Biserica din Antiohia exista un fel de asistentă socială de cruce roşie. Acest serviciu de 
asistenţă a fost condus de Ioan Gură de Aur. El s-a consacrat acestei lucrări cu întreaga sa 
pasiune de atlet al lui Hristos, aşa cum s-a consacrat singurătăţii câţiva ani înainte. Pentru 
el era o muncă aridă şi aparent îndepărtată de lucrarea unui preot. Ioan Gură de Aur scrie: 

„Din cauza cruzimii voastre, Biserica e plină de câmpuri, de case închiriate, 
de căruţe, cai, catâri. Temându-se că or să vadă murind de foame văduvele, orfanii şi 
fecioarele, episcopii voştri au fost obligaţi să acumuleze bunuri. Şi acum nu mai 
îndrăznim să deschidem gura, Biserica nefiind mai bună decât oamenii din lume. 
Episcopii noştri sunt mai copleşiţi de grijile materiale decât intendenţii, economii şi 
comercianţii, deşi ar trebui să se ocupe numai de sufletele voastre. Toată ziua calculează şi 

percep taxe... Devenim ridicoli. In loc să ne dedicăm rugăciunii şi învăţării, ne petrecem 
timpul în dezbaterea preţurilor cu negustorii de vin, de grâu şi de alte mărfuri; discuţii 
interminabile, amestecate cu injurii grosolane". 

Cu toată această revoltă, Ioan Gură de Aur s-a achitat ireproşabil de noua sa 
funcţie. Ştia că tot ceea ce făcea, chiar şi atunci când negocia preţurile cu comercianţii, era 
o muncă pentru Hristos. A continuat lupta pe terenul asistenţei sociale, ca slujitor al 
Domnului, timp de cinci ani. A continuat şi lucrarea teologică. In acest timp a scris 
tratatele Despre feciorie, Dialog despre Preoţie, Scrisoare unei tinere văduve şi multe 
altele. 

In 386, episcopul Antiohiei Flavian, succesorul lui Meletie, 1-a hirotonit preot. 
Atletul lui Hristos care luptase în Antiohia, în deşert, în peşteră, la piaţă cu negustorii, 
venea acum să-I slujească lui Hristos luptând prin cuvânt ca predicator. 

Era o nouă cale, diferită, dar pentru acelaşi adevăr înscris în Evanghelie. 

Capitolul 4 



Preot. Cuvinte de laudă 



In ziua în care Ioan Gură de Aur a fost hirotonit preot, toată Antiohia a venit la 
biserică. Pentru antiohieni el nu era numai fiul Antuzei. Era acum un atlet experimentat al 
lui Hristos care dusese lupte cumplite. Urmele acestor lupte se vedeau în toată făptura sa. 
Deşi în vârstă de doar 40 de ani, avea părul aproape alb. îşi pierduse părul. Trupul său era 
mic şi foarte slab. îmbrăcat cu singurul veşmânt pe care-1 avea nu cântărea mai mult de 40 
de kilograme. Realizase cuvintele Apostolului: „Omorâţi-vă mădularele omului 
pământesc". îşi omorâse trupul. Se poruncise: „Lipiţi-vă de cele de sus, nu de cele 
pământeşti". Pentru Ioan Gură de Aur numai cerul singur exista. In ziua în care a îmbrăcat 
haina preoţească, acest om mic, cu fruntea palidă, cu vocea asemenea unei lire sau a unei 
trâmbiţe, avea un ideal care ne-ar face să tremurăm, atât de imens era. Ioan Gură de Aur 

a 

dorea să poată spune ca Pavel: „împlinesc în mine ceea ce lipseşte pătimirii lui Hristos" 
{Coloseni 1, 24). 

Cu această intenţie s-a urcat pentru prima dată în amvon: cu gândul de a 
împlini, el, Ioan Gură de Aur din Antiohia, fiul Antuzei şi al lui Secundus, ceea ce lipseşte 
patimii lui Hristos. Acest curaj este uimitor. Mai întâi, patima lui Hristos, răstignirea, 
Golgota constituie o jertfa supremă. Unui apogeu nu i se mai poate adăuga nimic. Pavel şi 
Ioan Gură de Aur susţin însă că Iisus a purtat crucea pentru mântuirea oamenilor. Dacă 
oamenii nu primesc mântuirea, jertfa lui Hristos este ineficace. E ceea ce a făcut Pavel 
atunci când spunea că împlineşte în trupul său ceea ce lipsea patimii lui Hristos; cu 

această intenţie a urcat Ioan Gură de Aur în amvonul bisericii din Antiohia. Amândoi au 
înţeles că Hristos avea nevoie de ei ca să nu lipsească nimic Patimii Sale. 

Concret, el voia să convertească la creştinism toată Antiohia, până la ultimul 
om şi să-1 facă pe fiecare creştin să trăiască exact aşa cum ar fi cerut Iisus; apoi, mergând 
mai departe, să-i adune în Biserică pe toţi cei din afara ei. Aceasta era ambiţia sa. Ştia că 
această realizare cerea forţele unui campion. Ştia că nu mai avea muşchi, carne, sânge, că 
trupul său se prăbuşea la cea mai mică suflare de vânt. Ştia că era mărunt şi dărâmat. El 
însuşi spune că albina, una din cele mai mici insecte zburătoare, face miere, care este 
lucrul cel mai dulce din lume. A urcat deci curajos în amvon pentru a putea spune: „Ceea 
ce lipseşte suferinţelor lui Hristos, eu împlinesc acum pentru trupul Său care este 
Biserica". 

Mulţimea ghiceşte îndrăzneală preotului. Mulţimea ştie că va asista la lupte 
cum nu au mai existat niciodată în Antiohia. De aceea nimeni nu lipseşte din biserică în 
ziua sfinţirii. Chiar păgânii sunt acolo! 

La prima sa predică, Ioan Gură de Aur este emoţionat. „Văd acum acest mare 
oraş, acest popor atât de numeros, această mulţime uimitoare îndreptându-şi privirile 
lacome spre micimea mea ca şi cum ceva remarcabil ar trebui să iasă din gura mea" 
(Omilie pentru ziua când a fost hirotonit preot). 

Mulţimile au intuiţie. Ele ştiu că vor asista la spectacole extraordinare şi din 
această cauză au venit la sfinţirea lui Ioan Gură de Aur. Ioan ştia şi el - intuitiv - care era 
arma cu care trebuia să lupte şi prin care va pieri: cuvântul. 

In ziua în care a fost hirotonit, în discursul pe care 1-a rostit ca preot, a adus 
ofrandă Domnului nişte cuvinte. Cu cuvântul avea să lupte şi din pricina cuvintelor ieşite 
din gura sa de aur va trebui să moară. In această zi s-ar zice că avea intuiţia a ceea ce îl 
aştepta: 

„Deschizând pentru prima dată gura într-o biserică, mi-am propus să-I dedic 
lui Dumnezeu pârga cuvântului meu, a acestui dar care ne vine de la Dumnezeu". 

Spune că din toate ofrandele Dumnezeu iubeşte cel mai mult ofranda 
cuvântului. Adresându-se păcătoşilor care doreau să potolească mânia lui Dumnezeu, 
profetul Osea le recomanda să aducă drept jertfa nu turme întregi de boi, nici hambare de 
grâu, nici turturele, nici porumbei, nici nimic asemănător. Dar ce anume? Ce spune el? 
Aduceţi cuvinte de laudă. 



Calea adevărului 



Planul de activitate al preotului Ioan Gură de Aur era să-i aducă la creştinism 
pe toţi oamenii şi să-i facă creştini desăvârşiţi. Asta e tot. El le spune credincioşilor: 
„Vreau să deveniţi desăvârşiţi. Pe pământ nu există pentru om decât un singur pericol: 
păcatul". 

El caută, aşadar, să îi scape pe oameni din primejdia păcatului. Mulţimea din 
Antiohia e entuziasmată de predicile lui Ioan Gură de Aur. Aplaudă, strigă, plânge, flutură 
batistele... „Nu mi-am făcut datoria pentru plăcerea de a vorbi şi a savura aplauzele 
entuziaste, ci pentru a-i aduce pe cei rătăciţi pe calea adevărului". Mulţimea îl asculta ca 
pe un flautist. Mulţimea îl venera, savura fiecare frază, fiecare cuvânt. 

Cât despre păcate: beţia, minciuna, furtul, cochetăria, trufia şi atâtea altele, 

antiohienii amână îndeplinirea acestor recomandări pe mai târziu. 

Creştinismul, spune Kierkegaard, e ca o terapie radicală pentru un bolnav. 
Bolnavul este convins de eficacitatea acestei cure, dar atâta timp cât se poate mişca, cât îşi 
poate continua viaţa, întârzie gestul eroic de a începe această terapie, o amână pentru 
mâine. 

Antiohienii ascultau, în delir, predicile lui Ioan Gură de Aur şi erau hotărâţi cu 
toţii să pună în practică sfaturile sale, dar nu imediat, mai târziu. Pentru moment îşi 
continuau viaţa cu micile lor păcate, hotărâţi să se despartă de ele într-o zi mai 
îndepărtată. Mai târziu. 

Ioan Gură de Aur ajungea de nenumărate ori la exasperare văzând această 
mulţime care asculta predicile sale, în picioare, ore în şir, dar care nu-i urma sfaturile. Dar 
Ioan avea să-i vadă cu ochii săi pe toţi cetăţenii Antiohiei devenind creştini, până la 
ultimul, urmând Evanghelia la literă. 

„într-adevăr, dintre virtuţi unele sunt voluntare, altele se datorează 
împrejurărilor" (Paladie, Istoria lausiacă 15, 2). 

împrejurările care au făcut din antiohieni adevăraţi creştini şi-au avut punctul 
de plecare pe ziua de 26 februarie 387. 



Pagina 60 



Un nou impozit 



Ioan Gură de Aur nu se interesa de atmosfera politică în care trăia. Un sfânt e 
deasupra istoriei. Biserica şi sfinţii au cu realităţile politice acelaşi relaţii ca uleiul cu apa: 
sunt în acelaşi vas, dar uleiul rămâne deasupra şi apa la fund şi nu se amestecă deloc. 
Biserica şi politica nu se amestecă, deşi trăind în acelaşi spaţiu şi în aceeaşi epocă sunt 
contemporane una cu cealaltă. Naturile lor sunt prea diferite. Se ignoră. Din timp în timp, 
se ivesc evenimente care tulbură elementele, care le amestecă astfel încât pentru o vreme 
nu mai poţi spune care este apa, care este uleiul. E un amestec tulbure. Autoritatea eternă 
este amestecată cu autoritatea temporală. Sfinţii cad în tabăra soldaţilor şi soldaţii în 
lumea sfinţilor; nici o placă indicatoare nu mai spune unde anume este Biserica şi unde 
este politica. Totul este amestecat. 

O furtună asemănătoare a izbucnit la Antiohia în anul 387, pe 26 februarie. 
Ioan Gură de Aur era un predicator. Lupta ca un atlet pentru a-i scăpa pe oameni din păcat 
şi a-i face virtuoşi. 

Era singura sa preocupare. Dar pe 26 februarie şi-au făcut apariţia în Antiohia 
afişe oficiale anunţând o mărire a impozitelor. E sigur că impozitul nu-1 interesa pe 
Ioan Gură de Aur. El spunea: „Daţi Cezarului ce-i aparţine Cezarului", iar acum era 
obligat să se ocupe şi de impozite. Problema nu era simplă. 

Pe atunci imperiul roman era condus de Teodosie. Istoria păstrează despre el o 
foarte bună amintire şi îl numeşte Teodosie cel Mare. Se pare că urma să împlinească 50 
de ani şi pregătea pentru acest eveniment festivităţi grandioase. Festivităţi care costau 
bani. Sărbătorea de asemenea a zecea aniversare a urcării sale pe tron. Totul cădea în 
acelaşi timp. Acest al doilea eveniment cerea sărbători încă mai fastuoase, adică şi mai 
costisitoare. Cu această ocazie Teodosie a promis fiecărui soldat din armata imperială un 

cadou: 5 piese de aur. 

Această generozitate faţă de soldaţi, care în majoritate erau barbari, era 
absolut necesară, pentru că soldaţii se revoltaseră în diferite locuri ale imperiului. 

Pentru a organiza aceste sărbători şi pentru a face cadouri fiecărui soldat, 
împăratul avea nevoie de bani. Deşi istoria 1-a numit „cel mare", Teodosie a procedat ca 
toţi micii împăraţi care au nevoie de bani: a creat un nou impozit. Această veste a sosit la 
Antiohia, oraşul lui Ioan Gură de Aur, în ziua de 26 februarie şi a produs o panică mai 
mare decât anunţul unei invazii de lăcuste sau apariţia unei epidemii de holeră. 

Auzind vorbindu-se de un nou impozit, populaţia a ieşit pe străzi 
demoralizată; femeile plângeau, bărbaţii se lamentau. O parte a populaţie pleca deja, 
pentru a nu fi prinsă de agenţii fiscului. O altă parte a cetăţenilor îşi făcea bagajele pentru 
a părăsi oraşul. Alţii se gândeau să se sinucidă considerând sinuciderea preferabilă unui 
nou impozit. Dar cei mai mulţi antiohieni erau în stradă şi căutau o soluţie. Căutau pe 
cineva care să vrea să meargă să-1 întâlnească pe împărat şi să-1 implore să-i excepteze de 
la cumplita calamitate care era acest nou impozit. 

Antiohienii nu iubeau banul mai mult decât cetăţenii din vremea noastră. Ar fi 
fost deci normal ca ei să izbucnească în invective (insulte) la adresa administraţiei 
imperiului şi să plătească noua taxă. Aşa cum se face în zilele noastre. 

Dar în acea vreme, în secolul 4, plata unui impozit însemna torturi, morţi, 
răniţi, copii deveniţi orfani, femei devenite văduve, oameni invalizi. 

Un scriitor din epocă, Firmianus Lactantius, scrie că „la perceperea de 
impozite se măsurau câmpurile prin muşuroaie de pământ, se socoteau trunchiurile de vie, 
se scriau animalele, se înregistrau oamenii. Nu se auzeau decât lovituri de bici, strigăte de 
tortură. Sclavul credincios era torturat împotriva stăpânului său, soţia împotriva soţului ei, 
fiul împotriva tatălui. In lipsa altor martori, erau torturaţi împotriva lor înşişi. Şi când 

cedau convinşi de durere, se scria ceea ce nu spuseseră... Abia li se raporta acestor primi 
agenţi că se şi trimiteau alţii pentru a găsi mai mult şi sarcinile se dublau mereu, deşi 
aceştia nu găseau nimic, dar adăugau la întâmplare, pentru a nu părea inutili" (Firmianus 
Lactantius, cf. A. Rambaud, Histoire de la civilisation francaise, Paris, 1893, page 49). 

In faţa unei noi taxe, panica şi spaima care i-au cuprins pe antiohieni erau deci 

legitime. 



Rugămintea poporului 



După ce au coborât în stradă până la ultimul şi s-au lamentat, antiohienii s-au 
hotărât să se ducă în masă la guvernatorul Antihoiei şi să-1 implore să le ia apărarea faţă 
de împărat, ca să fie scutiţi de această cumplită nenorocire. 

Guvernatorul era un prieten al împăratului. Acesta se găsea la Constantinopol. 
Guvernatorul trebuia să meargă să-1 întâlnească pe împărat şi să-1 implore în numele 
antiohienilor să-i exonereze şi să nu-i predea agenţilor fiscului. Antiohienii sperau că 
guvernatorul le va accepta rugămintea. Nu era un om rău. 

De la copiii care abia mergeau până la cei mai în vârstă, toţi antiohienii s-au 
îndreptat plini de speranţă spre palatul guvernatorului. Guvernatorii şi funcţionarii ordinii 
publice sunt oameni a căror sensibilitate e redusă la un minimum. Lipsa lor de 
sensibilitate e o deformaţie profesională care devine o calitate profesională. Gardienii 

Pagina 63 



ordinii publice au însă totuşi o sensibilitate uimitor de mare faţă de mulţimi de care, fară 
excepţie, le e teamă, o teamă cumplită. 

Aceşti oameni duri care ordonă execuţii şi asistă la ele surâzători, care 
participă la torturile cele mai înfricoşătoare fară a simţi nimic, tremură ca nişte copii 
atunci când văd mulţimile îndreptându-se spre ei. Se simt pierduţi. Devin palizi şi sunt 
gata să plângă. Rămân buimaci. Guvernatorul Antiohiei semăna cu toţi gardienii ordinii 
publice. Când a văzut mulţimea îndreptându-se spre palatul său, a dat ordin să se 
zăvorască porţile. Nimeni nu-1 putea convinge pe guvernator că cetăţenii veneau cu 
intenţii paşnice. Tremura. Guvernatorii se tem până şi de cortegiile de înmormântare. E 
singura lor sensibilitate şi, pentru că este unică, se ascute în cel mai înalt grad. 

După ce a poruncit închiderea porţilor, guvernatorul a dispărut fugind aproape 
gol pe o scară de serviciu. In piaţă, mulţimea îl ruga să se arate, dar el dispăruse din palat. 

Văzând că guvernatorul nu răspundea, mulţimea s-a îndreptat spre palatul 
episcopului Flavian, succesorul lui Meletie. Şi el era un prieten al împăratului. Primise 
veşmintele de episcop din mâinile lui Teodosie şi a fost trimis la Antiohia împotriva 
voinţei preoţilor şi credincioşilor. Poporul nu-1 iubea pe Flavian, dar era obligat să îi ceară 
ajutorul cuiva care avea acces la împărat. Poporul s-a dus deci la episcop şi, din stradă, 1-a 
chemat pe Flavian. Dar nici episcopul n-a apărut. 

Poporul ştia că, dacă episcopul nu răspundea şi nu-1 apăra pe lângă împărat, 
Antiohia ar fi fost expusă unei nenorociri cumplite. Mulţimea a forţat deci poarta palatului 
episcopal. A rupt pur şi simplu poarta. O poartă străpunsă e ca un chibrit care poate da 
singur foc unui întreg oraş. 

După ce au forţat poarta, alţi cetăţeni furioşi, văzând că episcopul lor se 
ascundea în chiar clipa în care credincioşii aveau nevoie de el, au demolat clădirea băilor 
care se găsea alături de palatul episcopal. După care mulţimea a pătruns în episcopie. 
Flavian era absent. Când mulţimea a rupt poarta şi a demolat zidurile, când a pătruns în 

palat, el nu era acolo. Poate nu fugise. De altfel ar fi fost anormal să se ascundă, pentru că 
episcopilor nu le e teamă de mulţimi ca prefecţilor şi poliţiştilor. 



Statuia penibilă 



Negăsindu-1 pe episcop, mulţimea s-a îndreptat din nou spre palatul 
guvernatorului. Porţile erau tot încuiate. Cu câteva minute înainte, mulţimea forţase 
porţile episcopului Flavian. Mulţimea ştia acum, din experienţă, că se putea intra printr-o 
poartă încuiată. Era de ajuns să o spargă. Şi antiohienii au spart porţile palatului 
guvernatorului. Au pătruns aici cu toţii. Palatul era gol. Nici guvernatorul nici altul din 
colaboratorii care i-ar fi putut ajuta pe antiohieni în aceste momente dificile nu se aflau 
aici. Toate sălile palatului erau goale. Dramatic era că ele erau goale tocmai în momentul 
în care mulţimea avea absolută nevoie să găsească pe cineva. Dar nu erau decât ziduri, 
mobilă. Nu era decât o statuie în mărime naturală a împăratului Teodosie şi a augustei sale 
familii. Nu era nici o făptură vie. Mulţimea a privit statuia împăratului. Pe el ar fi vrut 
poporul să-1 implore să-1 scutească de această calamitate: impozitul. Dar nu era decât 
statuia sa, nu era împăratul. 

Era magnifică. Din aur, din argint, din marmură. Dar oricât de frumoasă şi 
asemănătoare împăratului ar fi fost, statuia nu putea fi de nici un ajutor antiohienilor. Şi 
cum ea nu le putea veni în ajutor, ci rămânea acolo ca o sfidare, inutilă în faţa oamenilor, 
mulţimea a răsturnat-o. După ce a dat-o jos de pe soclul său, mulţimea a spart-o în bucăţi. 
Cum facem cu un obiect inutil pe care îl aruncăm pentru că îl găsim atunci când căutăm 
altceva. Cu mânie. Pentru că ne stă în cale. 

După ce a spart statuia împăratului şi a dus-o în stradă, ridicolă ca orice 
statuie coborâtă de pe soclul ei şi mutilată, mulţimea le-a distrus şi pe celelalte, care 
reprezentau pe soţia decedată a împăratului şi pe cei doi fii, Arcadius şi Honorius. Le-a 
făcut bucăţele, pe toate patru, începând cu împăratul, ca tot omul când e supărat, disperat. 

Toate aceste evenimente, adică vizita la guvernator, procesiunea mulţimii la 
palatul episcopal, distrugerea băilor şi întoarcerea la rezidenţa guvernatorului unde au fost 
sparte statuile imperiale, au durat cu totul trei ore. 

Aceste trei ore i-au fost suficiente însă guvernatorului ca să fugă pe scara de 
serviciu şi să revină cu trupe numeroase, cu poliţie şi armată. 

Sub conducerea sa, poliţiştii şi soldaţii au început masacrul. Mulţimea era 
acum calmă. Dar aceasta nu mai avea importanţă. Calmă sau în revoltă, populaţia trebuia 
masacrată. Era legitim. Tot ceea ce face poliţia este legal şi legitim, întotdeauna. 

Consecinţe 

9 



Prefectul oraşului Antiohiei se numea Tisamen. Ocupat cu masacrul, n-a 
dormit noaptea. S-au chemat trupe din forturile şi taberele vecine. Au fost aduse din Siria, 
de pretutindeni. Antiohia a fost asediată de propria ei armată. Cetăţenii erau vânaţi pe 
străzi. Erau vânaţi în propriile lor case, în grădinile lor, pretutindeni. Bărbaţi, femei, copii 
erau arestaţi, ucişi, martirizaţi. Torturile aveau loc în public. Casele erau incendiate. 
Prefectul Tisamen nu era mai crud decât alţii. Dar situaţia Antiohiei era foarte gravă. 
Injuria la adresa statuii împăratului Romei era crima cea mai odioasă din câte se putea 
comite sub soare. Aşa era pe atunci. Oricât de crude ar fi putut fi măsurile luate de 
Tisamen împotriva populaţiei, el risca să fie acuzat de slăbiciune. Tisamen a ordonat deci 
soldaţilor săi să nu cruţe nimic, după care a trimis un curier la Constantinopol pentru a 
cere instrucţiuni ca să ştie dacă putea lăsa o piatră sau un zid în picioare în Antiohia, sau 
trebuia să distrugă tot. Căci aceasta era pedeapsa celor care maltratau o statuie augustă. 

Antiohienii ştiau ce îi aştepta. Călătoria trimişilor până la Constantinopol şi 
înapoi dura două săptămâni. Cetăţenii care nu fuseseră ucişi în timpul acestor două 
săptămâni urmau să fie mutilaţi şi ucişi după sosirea mesagerilor excepţionali, purtători ai 
ordinului de exterminare. 

Rugăciuni 



In timp ce antiohienii spărgeau statuile imperiale, Ioan Gură de Aur îşi 
pregătea predica pentru a doua zi. Nu-şi scria niciodată predicile, ci le pregătea 
întotdeauna temeinic, studiind tema, meditând. Când prefectul Tisamen a ordonat 
masacrul, Ioan Gură de Aur şi-a lăsat deoparte discursul. Nu mai era vorba de predica 
pentru a doua zi. El vorbea în toate bisericile Antiohiei, pe rând, nu doar de sărbători, ci 
aproape în fiecare zi, pentru ca un număr cât mai mare de cetăţeni să-1 poată auzi. 

De această dată, s-au scurs trei zile fără ca el să-şi fi deschis gura. Trei zile 
fără ca sfântul să apară în amvon. în omiliile sale, Ioan Gură de Aur îi îndemna pe creştini 
să respecte virtuţile evanghelice. Era subiectul său, unicul său subiect. De această dată 
însă, nu mai era vorba de sfaturi, de nici un fel de sfaturi. 

Credincioşii Antiohiei erau ameninţaţi la orice oră din zi şi din noapte. Fiecare 
cetăţean îşi aştepta moartea. Când e ameninţat cu moartea, omul uită totul. Stă în firea 
lucrurilor. Ioan Gură de Aur spusese într-o predică: „deşi oamenii mor de regulă încă de la 
apariţia lor pe pământ, incertitudinea momentului morţii şi urâţenia morţii fac ca oamenii 
să nu se obişnuiască niciodată cu aceasta. De fiecare dată când un om moare, evenimentul 
este atât de grav încât pare că este prima moarte care are loc". 

Acest eveniment cu care oamenii nu se puteau obişnui îi ameninţa de această 
dată pe fiecare din cei cinci sute de mii de locuitori ai Antiohiei. Panica era generală. 
Tisamen, ca orice funcţionar, îşi făcea meseria de prefect. Vânătoarea de oameni a atins 
apogeul. Din această cauză, încă din ziua masacrului Ioan Gură de Aur a hotărât să nu mai 
vorbească credincioşilor. El iubea oamenii. Ori oamenii nu voiau cuvinte, nici sfaturi, 
voiau doar un lucru: să scape de groaza crudă a morţii. 

De aceea, Ioan Gură de Aur nu le-a mai ţinut discursuri în toate aceste zile. S- 
a rugat pentru ei. A încercat să facă ceva pentru ei pentru a-i elibera de teroarea în care 
trăiau. Voia să-i scape pe antiohieni de la moarte. 



Bunul păstor îşi pune viaţa pentru turma sa 



Pentru a-i salva pe antiohieni, nu exista decât o singură cale: îmblânzirea 
împăratului Teodosie. Singur împăratul putea face să înceteze masacrul. Ioan Gură de Aur 
1-a rugat pe mai-marele său, episcopul Flavian, să meargă la Constantinopol. Flavian era 
prietenul lui Teodosie, protejatul său. Era persoana cea mai indicată pentru a-1 convinge 
pe Teodosie. Ioan Gură de Aur 1-a rugat deci să se ducă de urgenţă pentru a obţine 
graţierea oraşului şi a locuitorilor Antiohiei. 

Planul lui Ioan Gură de Aur era excelent şi avea toate şansele de reuşită. Dar 
exista un obstacol în realizarea sa: episcopul Flavian era bătrân. Chiar foarte bătrân. 
„Vârsta lui atinge limita ultimă a bătrâneţii", scrie Ioan Gură de Aur. 

Bătrânii sunt făpturi care nu vor să se deplaseze. Nu vor să se mute dintr-un 
fotoliu într-altul. Bătrânul s-a supărat când i s-a cerut să se mişte. Era normal ca episcopul 
Flavian să fie scandalizat când Ioan Gură de Aur i-a propus să efectueze o călătorie de o 
1.100 de kilometri, adică de mai multe săptămâni. Flavian n-a vrut nici măcar să audă 

vorbindu-se de aşa ceva. Era în februarie, în plină iarnă. Bătrânul Flavian era bolnav cum 
e normal pentru un om aflat „la limita ultimă a bătrâneţii". 

Pe de altă parte, Flavian avea o soră care aştepta şi ea moartea de la o zi la alta 
şi care nu voia să-şi lase fratele să se îndepărteze de ea mai mult timp. Bătrânii au 
întotdeauna nenumărate argumente pentru a nu se deplasa şi a rămâne acolo unde sunt. 

A fost una din cele mai grele lupte pe care le-a dus în viaţa sa Ioan Gură de 
Aur: să-1 convingă pe bătrânul Flavian să plece la Constantinopol în plină iarnă. „Bunul 
păstor îşi pune viaţa pentru turma sa" (Ioan 10, 11), i-a spus Ioan Gură de Aur bătrânului, 
pregătindu-i bagajele. Mai mult, îi pregăteşte discursurile pe care Flavian trebuia să le 
citească împăratului. După care îi dă instrucţiuni precise despre modul de a acţiona. 

Pentru a încorona totul, Ioan Gură de Aur îi spune lui Flavian că n-avea 
dreptul să revină fară ca actul de graţiere a antiohienilor să fie semnat de împărat. 
Ioan Gură de Aur inserase în discursul său fraza lui Moise: „Dacă le iertaţi păcatele, 
trimiteţi-mă înapoi, dacă le refuzaţi iertarea, puneţi-mă la moarte împreună cu ei" (Ieşire 
32, 32). 

Flavian a cedat insistenţelor şi a promis să plece. 

Când episcopul şi-a luat angajamentul să se ducă la împărat, sfântul a avut 
conştiinţa împăcată de a fi făcut ceva concret pentru salvarea credincioşilor Antiohiei. 
După o săptămână de absenţă a apărut din nou înaintea enoriaşilor săi. Pentru moment nu 
le-a spus nimic de planul de plecare al episcopului. Bătrânii sunt atât de capricioşi! 
Flavian putea să-şi schimbe gândul între timp! Mai bine să nu le anunţe această plecare 
înainte ca episcopul să fie urcat în trăsură şi să fi ieşit din oraş. 

Totuşi, Ioan Gură de Aur a avut curajul să le vorbească parohienilor săi, căci 
era nevoie de un mare curaj , în acele momente de cumplită disperare, pentru a vorbi unor 
oameni vânaţi de poliţie şi armată. 

„Timp de două zile, spune Ioan Gură de Aur, am păstrat tăcerea, ca prietenii 
lui Iov. Acum permiteţi-mi să-mi deschid gura şi să deplâng această nenorocire comună... 
înainte nimic nu era mai strălucitor decât cetatea noastră; acum nimic nu ne-a devenit mai 
amar. Oraşul e gol. Aşa cum albinele sunt alungate din stupul lor de fum... tot aşa 
locuitorii Antiohiei au fost alungaţi din oraşul lor de frică. 

Mai întâi s-a zguduit oraşul nostru, iar astăzi sufletul locuitorilor săi. Antiohia 
s-a clătinat din temeliile ei şi acum fiecare din noi se clatină în adâncul inimii sale... Avem 
neîncetat moartea în faţa ochilor noştri, trăim în spaime continue, suntem mai nenorociţi 
decât cei care locuiesc de multă vreme în ascunzişuri, suferind ororile neobişnuite ale unui 
asediu fară asemănare. Căci cei ce sunt asediaţi de duşmani nu sunt închişi decât între 
zidurile cetăţii lor. Pentru noi însă nu e lipsit de primejdie să apărem chiar şi în spaţiul 
public, fiecare rămânând închis în propria casă. Şi aşa cum cei asediaţi nu se pot aventura 
în afara zidurilor din pricina duşmanilor care veghează de jur-împrejur, tot aşa mulţi din 
concetăţenii noştri nu se pot aventura în afara caselor lor, nici nu se pot arăta în public 
pentru a nu cădea în mâinile oamenilor care-i hărţuiesc din toate părţile atât pe nevinovaţi, 
cât şi pe cei vinovaţi, îi ridică din mijlocul agorei şi îi târăsc fară deosebire înaintea 
tribunalelor. 

Oamenii liberi confundaţi cu sclavii lor sunt oarecum ca înlănţuiţi în 
locuinţele lor. Cine e cel prins, dus şi condamnat astăzi? Din care motiv şi în ce fel? 
Despre asta se întrebă ei cu nelinişte. Despre asta se informează neîncetat de la cei pe care 
cred că-i pot întreba în siguranţă. Moartea însăşi este mai puţin nenorocită decât o astfel 
de viaţă. Deplângând în fiecare zi nenorocirea celorlalţi, ei tremură cumplit pentru ei 
înşişi, viaţa lor nu e cu nimic preferabilă morţii sau, mai bine spus, sunt deja morţi de 
spaimă. 

Pe stradă abia de se mai observă unul sau doi oameni cu capetele înclinate sub 
povara întristării... Oamenii au dispărut. Lipsit de locuitorii săi, oraşul nostru nu mai este 

decât un sol răvăşit, un pământ arid, a cărui vedere aruncă sufletul în mâhnire şi doliu. 
Dar nu numai pământul, ci şi aerul, însăşi umbra soarelui mi se par întristate de 
nefericirile noastre, acoperite de durerile noastre, nu pentru că natura s-a schimbat, ci 
pentru că ochii cetăţenilor Antiohiei sunt permanent plini de lacrimi. S-ar spune că toată 
populaţia noastră a coborât în sânul pământului. Locuitorii săi seamănă cu nişte statui de 
marmură...". 

Vorbindu-le creştinilor din Antiohia după o săptămână de absenţă, Ioan Gură 
de Aur avea şi el ochii plini de lacrimi. Era un sfânt, şi un sfânt suferă împreună cu fiecare 
om. Nu seamănă cu un profet. 

Profetul iubeşte legea; sfântul îi iubeşte pe oameni. Şi, întristat tară măsură de 
suferinţa oamenilor, Ioan Gură de Aur le-a cerut credincioşilor să-1 scuze dacă chiar după 
o săptămână de tăcere nu le dă nici un sfat. „Abia dacă am puterea să-mi deschid gura, 
spune el, abia dacă am puterea să-mi mişc limba să scot un sunet articulat. Mâhnirea este 
o frână care-mi ţine buzele nemişcate şi mă împiedică să vorbesc". 

In timpul discursului său sfântul plângea. S-a adresat oamenilor şi i-a 
implorat: „Daţi-mi sufletul vostru... Să încercăm să-1 punem în mâinile lui Dumnezeu... 
Dumnezeu are mai multă grijă de mântuirea noastră decât noi înşine, căci El 
este Creatorul nostru" {Omilia a 2-a către poporul Antiohiei). 

Planul. Speranţa 



A doua zi, Ioan Gură de Aur a vorbit din nou credincioşilor. De această dată a 
anunţat poporului marea veste: episcopul Flavian era pe punctul de a pleca la 
Constantinopol să-1 implore pe împărat şi să-i salveze pe antiohieni de la exterminare. 
Pentru a le da curaj le-a descris călătoria lui Flavian. 

„Bătrân, el s-a avântat pe drum ca un tânăr, şi curajul său îi dă aripi" (Omilia 
a 3-a către poporul Antiohieî). 

Bătrânul Flavian, înfăşurat în cuverturi, nu era descris doar ca având aripi, 
Ioan Gură de Aur îi asigura pe credincioşi că era de ajuns ca Flavian să apară pentru ca 
împăratul să semneze graţierea antiohienilor. „Sunt sigur, spune el, în omilia a treia, că de- 
abia ce va apărea înaintea credinciosului nostru împărat şi va vedea faţa sa, mânia aprinsă 
împotriva noastră va fi domolită de această întâlnire. Nu numai cuvintele sfinţilor, ci 
însăşi faţa lor străluceşte de un har duhovnicesc". 

Ioan Gură de Aur avea serioase motive pentru a anunţa victoria lui Flavian 
înainte chiar ca bătrânul să fi ajuns la Constantinopol. Pe lângă discursul pe care 1-a 
redactat şi înmânat lui Flavian pentru ca acesta să-1 citească împăratului, el a organizat în 
detaliu o campanie de îmblânzire a lui Teodosie. Era imposibil ca această cauză să sufere 
un eşec. Ioan Gură de Aur a pus totul în mişcare pentru a-1 determina pe împărat să 
graţieze Antiohia. 

In suita lui Flavian se aflau persoane însărcinate să înveţe de la cântăreţele 
curţii cântări compuse special pentru a cere graţierea Antiohiei. 

In timpul şederii lui Flavian la Constantinopol, cântăreţele şi dansatorii nu 
trebuiau să mai aibă în programul lor cântece şi dansuri de veselie pentru a-1 amuza pe 

Teodosie. Trebuiau să cânte doar lungi litanii şi să mimeze în dansurile lor scene pentru a 
arăta durerea şi întristarea antiohienilor. Slujitorii, paharnicii, tot personalul palatului 
imperial trebuia să lucreze pentru a-1 face pe împărat să acorde iertarea Antiohiei. 

La fiecare pahar de apă, la fiecare fel de mâncare, când i se aducea o scrisoare 
sau un halat de baie, trebuia rostită o frază care să-i amintească împăratului de Antiohia şi 
să i se ceară graţierea locuitorilor săi. 

Ioan Gură de Aur a compus aceste „slogane" şi le-a expediat la 
Constantinopol o dată cu Flavian. 

Iată un exemplu de tiradă ce trebuia recitată împăratului ca din întâmplare, la 
un anume moment al zilei: „Gândiţi-vă că e vorba de soarta nu a unui sau a doi sau a zece, 
ci a unui număr incalculabil de suflete, şi de o capitală a universului. E oraşul unde a fost 
rostit pentru prima dată numele de «creştin». Aduceţi cinstire lui Hristos şi respectaţi acest 
oraş care a dat, cel dintâi, ucenicilor săi un nume atât de blând şi venerat (Omilia a 3-a 
către poporul Antiohiei). Iată o cinste pe care nu o va revendica nici un oraş de pe pământ, 
pe care nu o poate revendica nici Roma însăşi" (Omilia a 16-a către poporul Antiohiei). 

Ioan Gură de Aur organizase totul pentru a îmblânzi inima împăratului. Din 
această cauză putea anunţa credincioşilor că succesul era asigurat. In acelaşi discurs în 
care le aducea la cunoştinţă antiohienilor că actul de graţiere va fi cu siguranţă semnat de 
împărat, el le cerea să devină creştini. Nu doar creştini cu numele, ci adevăraţi creştini. 

„Părintele nostru Flavian, spune el, îşi îndeplineşte departe misiunea sa, iar 
noi, tară să părăsim oraşul, să îndeplinim o ambasadă pe lângă împăratul cerurilor: să-1 
ajutăm pe Flavian prin rugăciunile noastre" (Omilia a 3-a către poporul Antiohiei). 

Cuvintele rostite de Ioan Gură de Aur în acele zile când prefectul Tisamen 
îneca oraşul în sânge erau singurele cuvinte de speranţă adresate nefericiţilor oameni din 
Antiohia condamnaţi la moarte în masă pentru a fi spart câteva statui. Ioan Gură de Aur, 

care aducea aceste cuvinte de speranţă, a devenit idolul Antiohiei. Omul are nevoie de 
speranţă în permanenţă. Dar mai cu seamă în clipele de groază. Speranţa este o nevoie 
mai preţioasă decât pâinea. Şi Ioan Gură de Aur le-a dat antiohienilor speranţa. 

Toţi cetăţenii s-au strâns în jurul lui. Toţi oamenii Antiohiei au devenit 
creştini. Toţi creştinii s-au întrecut în virtute. 

„întreaga cetate pare să fi devenit o biserică, spune Ioan Gură de Aur. 
Antiohia seamănă cu o doamnă de neam bun". 

Cetăţenii Antiohiei practicau, până la ultimul, toate virtuţile creştine. Exact 
cum le cerea Ioan Gură de Aur. Străzile erau goale, dar biserica era plină, zi şi noapte. 
Oamenii nu mai beau băuturi, nu mai jurau, nu mai minţeau. Ioan Gură de Aur le-a cerut 
antiohienilor să practice una din cele mai dificile virtuţi: să- şi iubească duşmanii. „O 
spun, o proclam, o fac publică cu voce mare: nici unul din cei care au duşmani să nu 
înainteze spre sfânta masă şi să nu primească Trupul Domnului; nici unul din cei care s-au 
apropiat să nu păstreze în inima sa sentimente de duşmănie. Vă urâţi duşmanii? Nu 
înaintaţi" {Omilia a 20-a către poporul Antiohiei). 

Ioan Gură de Aur era atât de ascultat de poporul Antiohiei, adică de întreaga 
populaţie, încât putea porunci celor mai intime sentimente ale fiecăruia. în acele zile, 
antiohienii au trecut cu succes cumplita încercare a creştinismului: iubirea de vrăjmaşi, 
iubindu-i sincer pe duşmani ca pe fraţii lor. Dar această stare de înaltă şi curată atmosferă 
creştină nu a durat mult timp. 

Pe 15 martie 387, credincioşii Antiohiei l-au abandonat pe Ioan Gură de Aur. 
Toţi. In masă. A rămas brusc singur. Numai el, sfântul, cu ochii întorşi spre Iisus. Toţi 
credincioşii i-au întors spatele. Au întors spatele Bisericii. Au întors spatele lui Iisus. Toţi 
până la ultimul. Şi sfântul s-a găsit brusc mai singur decât era în peşteră. 

Frica morţii 

9 



Evenimentul care a avut loc pe 15 martie a fost cunoscut de toţi locuitorii 
Antiohiei înainte de zorii zilei. Toată lumea era la curent cu faptele cumplite care trebuiau 
să se producă dintr-o clipă în alta. într-adevăr, s-a răspândit vestea că împăratul Teodosie a 
trimis doi înalţi magistraţi şi trupe ca să distrugă Antiohia din temelii şi să-i extermine pe 
cetăţeni până la ultimul. 

Coloana de soldaţi şi magistraţi fusese văzută. Existau martori oculari. Erau 
aproape de Antiohia şi înaintau foarte repede. Sosirea era eminentă. 

In zori, populaţia Antiohiei şi-a părăsit casele şi s-a refugiat mai întâi în 
biserică. Populaţia nu venea ca să se roage. Nici ca să asculte o nouă omilie. Nu mai era 
nimic de sperat. Era deci inutil să se roage. Ordinul de exterminare fusese dat. In câteva 
ore soldaţii vor fi la zidurile oraşului. Iar la noapte nu va mai rămâne nimic din cetate. 
Oamenii veniseră la biserică pentru a fi împreună. Când au aflat cumplita veste, şi-au 
părăsit casele şi au fugit împreună. în timp de pericol oamenii se adună unul lângă altul. 

Toţi jeleau. Femeile îşi smulgeau părul. Când s-au adunat cu toţii, au hotărât 
să fugă în masă din oraş. Li se părea că în masă ar fi mai puţin groaznic decât dacă ar fugi 
fiecare singur. Au hotărât deci să plece înainte de sosirea soldaţilor. Intre timp jeleau. 
Urletele mulţimii făceau să tremure zidurile. Ioan Gură de Aur era de faţă. Căuta o soluţie. 
Există momente în care oamenii nu găsesc nici o soluţie. Nici măcar sfinţii. Ioan Gură de 
Aur s-a rugat Domnului fierbinte, arzător, în timp ce mulţimea urla disperată. 

Cât despre sfânt, el făcuse tot ceea ce era în puterea sa ca să salveze Antiohia. 
Făcuse totul pentru a îmblânzi inima împăratului. Ioan Gură de Aur creştinase toată 
Antiohia. L-a trimis pe Flavian la Constantinopol cu discursul pe care 1-a redactat el 

însuşi, însoţit de o suită de persoane care l-ar fi ajutat să îmblânzească inima lui Teodosie. 

Deşi călătorea ca un tânăr înaripat, Flavian nu ajunsese încă la 
Constantinopol. In schimb, mesagerii imperiali şi soldaţii însărcinaţi cu exterminarea 
avansau tinereşte în direcţia Antiohiei. Ioan Gură de Aur se întreba dacă era mai bine să 
lase populaţia să plece sau trebuia să o împiedice. Dacă Ioan Gură de Aur nu reţinea 
poporul, însemna că nu mai aştepta harul lui Dumnezeu. Şi un creştin aşteaptă în 
permanenţă acest har. Dacă însă îi reţinea pe aceşti oameni şi îi sfătuia să nu fugă, ei ar fi 
fost masacraţi sub ochii săi până la ultimul. Şi el o dată cu ei. în câteva ore. Fiindcă 
mesagerii imperiali şi soldaţii purtători ai ordinului de exterminare erau aproape. Numai 
Dumnezeu putea înfăptui miracolul de a opri masacrul. Ioan Gură de Aur nu putea. Ştia că 
oamenii vor fi masacraţi. Şi se ruga. E tot ceea ce poate face un om. Să se roage. Chiar 
dacă e sfânt. 

In acest timp prefectul Tisamen a apărut la biserica lui Ioan Gură de Aur. 
Atras de strigătele locuitorilor şi avertizat că antiohienii voiau să părăsească oraşul, toţi, 
până la cel din urmă, prefectul a venit la biserică: Tisamen era păgân. Dar era prefect. Un 
prefect are dreptul să intre pretutindeni. Deci Tisamen a intrat în biserică. Cu mersul său 
de prefect. A urcat în amvonul de unde predica Ioan Gură de Aur. Şi Tisamen s-a adresat 
poporului. A spus că nu era cazul ca cetăţenii să părăsească oraşul. împăratul a trimis într- 
adevăr înalţi magistraţi la Antiohia. Ei se numeau Hellebicus - şeful miliţiei - şi Cezarius - 
maestrul de oficii al împăratului. Erau trimişi de împărat, dar nu aduceau ordinul de 
exterminare a populaţiei. Pentru moment, legaţii imperiali vor face o anchetă şi vor 
prezenta rezultatele prefectului. Decizia de a distruge sau nu Antiohia va fi luată ulterior. 
Pentru a fi crezut, prefectul Tisamen şi-a dat cuvântul de onoare că Hellebicus şi Cezarius 
nu veneau pentru a demola oraşul, nici a ucide populaţia cum s-ar fi crezut, ci doar pentru 
a efectua o anchetă. Cetăţenii au respirat uşuraţi. Privirile s-au înseninat. Sentinţa la 
moarte fusese amânată. Adunaţi în biserică, cetăţenii Antiohiei se uitau la Tisamen ca la 

bunul Dumnezeu: cu recunoştinţă şi cu veneraţie. Le adusese vestea că sentinţa la moarte 
fusese amânată. Uitându-se la Tisamen, prefectul, din amvon, ca şi cum s-ar fi uitat la 
Dumnezeu, credincioşii Antiohiei au uitat de Iisus. Au uitat biserica. Şi l-au uitat pe 
Ioan Gură de Aur. Pentru ei conta un singur lucru: că nu vor fi ucişi în ziua aceea. 

Când i-a văzut pe credincioşi întorşi cu spatele la altar şi cu toată speranţa 
întoarsă spre prefectul păgân, Ioan Gură de Aur a început să plângă... A plâns pentru că 
sufletele antiohienilor se ofereau oricui, numai să fie salvate de la moarte. Antiohienii 
erau pe punctul de a se pierde. Pentru Ioan Gură de Aur sufletul unui om pierdut pentru 
adevărata credinţă era cea mai mare pierdere care poate exista în univers. „Plâng pierderea 
unui suflet, al cărui preţ îl egalează pe cel al naţiunilor sau mai degrabă îl depăşeşte", 
spunea el. De această dată nu era vorba de un singur suflet. Toate sufletele o luaseră pe 
drumul pierzaniei lor. Şi asta doar de frica morţii. 

Ioan Gură de Aur era singur. Singur cum nu mai fusese niciodată, nici măcar 
în inima deşertului. 

Măreţia creştină 

9 9 



După plecarea prefectului, Ioan Gură de Aur a urcat în amvon. A urcat în 
acelaşi amvon pe care îl părăsise prefectul: „Aş fi vrut ca pământul să se deschidă ca să 
mă înghită când am auzit un străin adresându-vă cuvântul, când calmându-vă strigătele, 
când mustrându-vă pentru a vă fi dedat slăbiciunii voastre", spune sfântul. 

Le-a amintit antiohienilor că un creştin nu se teme de pierderea casei sale, a 
averii şi a bunurilor sale pământeşti: creştinul e „un străin şi un pelerin pe pământ". Patria 
sa este în cer. In loc să-i înveţe pe păgâni să nu se teamă de moarte, nici de durere, 
cetăţenii Antiohiei care erau creştini primeau sfaturi de la păgâni. „Nu se cădea să primiţi 
astfel de lecţii. Mai degrabă trebuia să fiţi învăţători voi înşivă". In ultimul moment 
antiohienii deveniseră adevăraţi creştini. Chiar Ioan Gură de Aur, păstorul, i-a lăudat. Dar 
în clipa în care antiohienii trebuiau să pună în practică virtutea supremă a creştinismului, 
dispreţuirea morţii, au dat înapoi. N-au trecut această probă de virtute. Nu erau atleţi ai lui 
Hristos. Şi Ioan Gură de Aur le-o spune: „Nu-mi arătaţi atletul în mijlocul stadionului 
(gol), arătaţi-mi-1 în clipa cea mai tare a luptei. Nu-mi vorbiţi de evlavia care stă doar în a 
asculta, vorbiţi-mi de cea care se arată în faptă" (Omilia a 16-a către poporul Antiohiei). 
Şi continuă: „Oricine ascultă învăţătura mea şi nu o pune în practică se aseamănă celui 
lipsit de minte care-şi construieşte casa pe nisip" (Matei 7, 26-27). 

Ioan Gură de Aur suferea din pricina slăbiciunii antiohienilor ca şi cum ar fi 
suferit în trupul său. „Laşitatea voastră a răspândit întuneric şi durere asupra mea, spune 
el, nu-mi mai pot stăpâni sufletul, atât sunt de copleşit de indignare şi de mâhnire. Cum să 
nu sufăr văzând că după învăţăturile cuvântului sfânt (Scripturii), aţi avut nevoie de 
învăţătura grecilor pentru a vă îndemna şi a vă determina să rezistaţi cu putere fricii care 
vă cuprinde din toate părţile". 

Antiohienii îl ascultau pe Ioan Gură de Aur. Fără îndoială, avea dreptate. Dar 
ce puteau face în faţa primejdiei? Ioan Gură de Aur a ghicit gândurile credincioşilor. „Ce 
puteam face, se va spune? Nu suntem oare oameni?". Sfântul le-a amintit că erau oameni, 
dar oameni creştini. „In loc să vă ocupaţi de mesager, trebuia să vă plecaţi genunchiul, să- 
L chemaţi pe Domnul, să suspinaţi fierbinte şi Domnul ar fi îndepărtat primejdia". 

In cazul în care Domnul ar fi vrut ca antiohienii să fie masacraţi, ar fi trebuit 
să se lase masacraţi cu surâsul pe buze şi convinşi că înfăptuiesc voinţa lui Dumnezeu. Ar 
fi trebuit să se lase masacraţi cu măreţie - cu astfel de măreţie - încât soldaţii şi călăii să 
fie uimiţi de această măreţie a creştinilor. 

„Astfel este sufletul sfinţilor", le-a spus el. „Când îi ameninţă o primejdie, 
sfinţii nu chibzuiesc cum anume ar putea să scape, ci îşi consacră toate eforturile spre a-i 
câştiga pentru cauza adevărului pe persecutorii lor" (Omilia a 16-a către poporul 
Antiohiei). 

Dar Ioan Gură de Aur ştia foarte bine că faptul de a deveni creştin, de a deveni 
sfânt, de a învinge durerea şi a-1 converti la credinţă pe propriul călău prin măreţia morţii 
e un lucru extrem de greu. Era totuşi singura cale posibilă pentru a salva Antiohia, oraşul 
unde pentru prima dată fusese rostit numele de creştin. 

Deşi prin funcţiile lor erau oameni la fel de insensibili ca pietrele, călăii, 
torţionarii şi trimişii imperiali trebuiau să fie uimiţi de măreţia creştină. Aceste brute 
trebuiau convertite la creştinism. Altfel Antiohia nu putea fi salvată. 

Ioan Gură de Aur şi-a propus să înfăptuiască actul cel mai temerar al vieţii 
sale: convertirea la creştinism a poliţiştilor trimişi pentru a masacra populaţia şi a distruge 
oraşul. Ei trebuiau să fie cât mai repede aduşi pe calea credinţei. Căci sângele curgea în 
valuri. Trimişii imperiali şi călăii trebuiau creştinaţi fară întârziere. Pentru a face să 
înceteze masacrul. 

Adevăraţi creştini 

9 9 



Exista o singură cale pentru a-i aduce pe poliţişti la credinţă. Antiohienii 
trebuiau să suporte moartea, torturile şi toate supliciile cu atâta măreţie şi seninătate încât 
poliţiştii să fie mişcaţi. Călăii trebuiau să fie cuprinşi de admiraţie. Victimele trebuiau să 
aibă atâta măreţie, încât grandoarea lor să-i uimească, să-i uluiască pe torţionari. 

Ioan Gură de Aur ştia că acest lucru putea fi realizat. Stătea în puterea omului. 
Fusese realizat de Sfântul Apostol Pavel. 

Adus în faţa judecătorilor săi, Pavel fusese atât de demn, atât de puternic în 
credinţa sa şi atât de mare în îndurarea supliciului său, încât judecătorii au fost uimiţi de 
atitudinea sfântului. Ioan Gură de Aur le-a spus antiohienilor: „Vedeţi ce se petrece între 
Pavel şi judecătorul său. Pavel vine să se apere el însuşi. Iar când se retrage, judecătorul 
este câştigat pentru cauza sa. Judecătorul însuşi e cel care afirmă cu aceste cuvinte: Puţin 
a lipsit să mă convingi să mă fac creştin". (Faptele Apostolilor 26, 28) 

Ioan Gură de Aur îi invită pe antiohieni să-1 imite pe Pavel: „Astfel ar trebui 
să acţionaţi astăzi. Ar fi trebuit să oferiţi prefectului acestui oraş ocazia să admire măreţia 
voastră de suflet, reţinerea voastră plină de calm şi demnitate. Ar fi fost de dorit ca ţinuta 
voastră să-i servească de învăţătură şi ca, ieşit din această adunare, să nu aibă altceva de 
făcut decât să dea mărturie de admiraţia sa pentru conduita voastră, să vă aducă pentru 
purtarea voastră elogii meritate şi să înveţe din experienţă ce deosebire este între creştini 
şi păgâni". Astfel ar fi trebuit să se comporte antiohienii aflând că vor fi masacraţi în 
cursul aceleiaşi zile: „Aşa se comportă un adevărat creştin. Sfântul Pavel s-a comportat 
astfel. Pavel a spus: Aş vrea, şi nu superficial, ci din adâncul inimii mele, ca voi toţi care 
mă auziţi să deveniţi creştini ca mine". (Faptele Apostolilor 26, 29) 

Ioan Gură de Aur ar fi acţionat la fel. Şi aşa ar fi dorit să-i vadă comportându- 
se pe antiohieni în acele ore tragice. Dacă antiohienii s-ar fi comportat ca Pavel, ar fi fost 
adevăraţi creştini, ar fi fost salvaţi. Salvaţi de masacru cu certitudine. Călăii şi poliţiştii ar 
fi fost dezarmaţi. Dar antiohienii au fost slabi. Erau pierduţi pentru că le era teamă de 
moarte. Dar Ioan Gură de Aur îi iubea pe oameni, aşa cum învăţase Iisus pe munte, nu 
numai pentru calităţile lor, dar chiar şi cu defectele lor. Şi voia să-i salveze acum pe 
oameni de la masacru, deşi fuseseră slabi. Dar pentru a-i dezarma pe soldaţi, pe poliţişti şi 
magistraţi, Ioan Gură de Aur avea nevoie de adevăraţi creştini, care să meargă la moarte 
cu surâsul pe buze şi plini de măreţie. 

Ioan Gură de Aur şi-a adus aminte că existau pe pământ creştini autentici, 
adică oameni care-şi puteau oferi viaţa cu aceeaşi nepăsare cu care ofereau o haină veche. 
Aceşti creştini adevăraţi erau eremiţii şi asceţii deşertului şi ai vârfurilor munţilor. Erau 
pustnicii, vechii colegi de singurătate ai lui Ioan Gură de Aur. „Anahoreţii sunt păstrătorii 
comorii învăţăturii şi ai religiei apostolilor". Conduşi în faţa călăilor, aceşti eremiţi ar fi 
făcut să înceteze masacrul, i-ar fi uimit prin atâta măreţie creştină. 

Ioan Gură de Aur a trimis deci mesageri în deşert, pe vârfurile munţilor, în 
locurile cele mai ascunse unde trăiau anahoreţii. Era greu să-i găsească. Unii dintre ei erau 
zidiţi în peşteri şi doar un mic orificiu în zid îngăduia unui frate să le dea puţină apă şi 
legume din când în când. Alţii erau ascunşi pe vârfurile munţilor unde doar pasărea în 
zbor putea pătrunde. Alţii erau în inima deşertului. Alţii, în adâncul pădurilor. Ioan Gură 
de Aur cunoştea locurile şi pe pustnici. Trăise şase ani printre ei. Le-a trimis un mesaj, i-a 
implorat să apară neîntârziat în Antiohia pentru a-i salva pe fraţii lor de la moarte şi de la 
tortură. 

Nu se ştie în ce fel a fost difuzat acest mesaj. Dar el a ajuns până la ultima 
peşteră, până la cel mai îndepărtat şi mai izolat dintre pustnici. Toţi au primit mesajul lui 
Ioan Gură de Aur şi eremiţii au început să- şi facă apariţia în Antiohia. Erau adevăraţi 

creştini care nu se înspăimântau nici de moarte, nici de durere. Erau ca Pavel. Erau ca 
Iisus. Erau creştini. Şi veneau unul după celălalt. Unii erau goi. Alţii erau îmbrăcaţi în 
zdrenţe. Alţii erau acoperiţi cu piei de animale. Unii dintre ei nu mai erau decât piele şi os. 
Cu bărbile şi părul până la centură, cu toiege mari au apărut în Antiohia. Pentru a face să 
înceteze masacrul. Fiindcă ei singuri erau capabili să-1 facă să înceteze. 



Torturile 



In acelaşi timp cu eremiţii, au fost invitaţi la Antiohia preoţii şi episcopii 
oraşelor şi satelor Siriei. După ce a trimis acest mesaj, Ioan Gură de Aur s-a dus la 
tribunal. 

Hellebicus şi Cezarius îşi făceau meseria, cumplita şi dezgustătoarea lor 
meserie. Nu aveau încă ordinul de a-i extermina pe antiohieni. Aveau ordinul de a efectua 
o anchetă. Dar pentru poliţişti ancheta este sinonimă cu tortura, crima şi brutalitatea, 
întotdeauna a fost aşa. încă de la sosirea lor în oraş, trimişii imperiali au abolit toate 
privilegiile Antiohiei. De la sosirea lui Hellebicus şi a lui Cezarius, „Antiohia cea 
frumoasă" nu mai era capitala Siriei. Mai mult încă, Antiohia a fost ştearsă de pe lista 
oraşelor. Ea era asemenea unui general căruia i s-au smuls galoanele. Era considerată 
acum ca un sat. Un sat nenorocit, pe punctul de a fi distrus din temelii. 

Ca sat, Antiohia nu mai avea dreptul să aibă băi. Nu mai trebuia să aibă teatru, 
nici vreun loc de distracţii, nu mai trebuia să aibă hipodrom. Nu mai avea dreptul să-şi 
lumineze străzile. După această degradare a oraşului, trimişii imperiali au ordonat arestări 
masive. S-a început prin arestarea celor mai înalţi funcţionari vinovaţi de a nu fi prevăzut 
şi împiedicat spargerea celor patru statui. Senatorii nu participaseră la distrugerea 
statuilor, dar era logic să fie arestaţi. Poliţiştii sunt oameni logici. Ei ştiau că statuile 
fuseseră distruse de popor. Or senatorii erau reprezentaţii poporului. Arestarea 
reprezentanţilor celor care spărseseră statuile era deci un fapt logic. După arestarea 
senatorilor şi a funcţionarilor, poliţiştii au început să-i vâneze pe oameni la întâmplare. 
Erau luaţi toţi cei care erau găsiţi. Fără alegere. Aşa cum se procedează de obicei în 
situaţii asemănătoare considerate grave de poliţie. 

Ioan Gură de Aur s-a dus la tribunal. 

„înspăimântat de această singurătate tristă, m-am dus cu inima de gheaţă spre 
pretoriu unde şedeau magistraţii trimişi de împărat. Voiam să asist la deznodământul 
acestei cumplite încercări. Acolo am văzut întinsă, zăcând aproape de porţile palatului, o 
mulţime înspăimântată, distrusă, care abia respira în strânsoarea unei groaze de moarte. 
Era o privelişte sfâşietoare. 

Aproape de acest pretoriu cu aspect sinistru, toţi, bărbaţi, femei, copii, bătrâni, 
muţi de emoţie se priveau cu uimire. Păreau să nu aibă nici puterea de a se întreba, nici 
capacitatea de a se înţelege. Se îndoiau unii de alţii, căci în fiecare clipă erau martorii 
trădărilor care făceau să fie prinşi şi duşi în faţa judecătorilor chiar cei care îşi întemeiau 
scăparea lor pe inocenţa lor. 

In această situaţie copleşitoare ne-am ridicat la cer ochii plini de lacrimi, ne- 
am ridicat mâinile în tăcere. Dar inima îşi descărca amărăciunea, îi adresa lui Dumnezeu 
implorările ei şi făcea să se audă strigătele de tristeţe. Inima cerea ajutor. Ruga cerul să 

asiste conştiinţa judecătorilor, să îmblânzească neînduplecarea inimii lor şi să îndulcească 
rigoarea sentinţei lor. 

Astfel era spectacolul sfâşietor care se oferea privirii mele la poarta 

pretoriului. 

Dar, când am intrat în interiorul acestui teatru de torturi, mi-am simţit sufletul 
cuprins de groază la vederea aparatului înspăimântător al justiţiei. 
Eram în prezenţa soldaţilor înarmaţi cu ciomege, săbii, dând forţa şi cooperarea lor rigorii 
magistraţilor. 

Toţi vinovaţii aveau la poarta pretoriului pe tatăl lor, mama lor, copiii lor, 
nevestele lor, prietenii lor. Dacă vreo sentinţă la moarte venea să scoată din întristare 
această mulţime şi s-o umple de groază, soldaţii veneau pentru a respinge cu forţa 
mişcările de disperare, pentru a asigura triumful hotărârilor justiţiei şi a pune frână 
tumultului prin ameninţare şi arme... strigătele călăilor, zgomotul lanţurilor, ameninţările 
înspăimântătoare ale judecătorilor, gemetele victimelor loveau urechile. 

Şi pe măsură ce condamnaţii îşi primeau sentinţa, erau supuşi ei înşişi la şi 
mai atroce torturi. 

Pretoriul nu oferea, deci, decât tortură în afară, torturi în interior. 

înăuntru jale, în afară jale... Cât despre mine, aşezat la distanţă, priveam acest 
spectacol..." {Omilia a 13-a către poporul Antiohiei). 

Aceste torturi, aceste masacre, această calamitate voia Ioan Gură de Aur să le 
facă să înceteze. Căci groaznicul spectacol nu lua sfârşit nici măcar la capătul zilei. 
Continua. Chiar şi după apusul soarelui. Noapte şi zi. „Nici una din aceste dureri nu-i 
îndupleca pe judecători care şedeau înăuntru. Unica lor preocupare era să instruiască în 
profunzime acest proces". 

Din timp în timp apăreau în piaţă, „încătuşaţi în lanţuri de fier", convoaie de 
condamnaţi. 

In faţa acestui spectacol, Ioan Gură de Aur se gândea la convocarea trimisă 
asceţilor. Ştia că asceţii puteau încăleca crocodilii şi traversa Nilul. Sfinţii deşertului 
puteau îmblânzi fiarele sălbatice şi barbarii. El îi chemase pe aceşti sfinţi la Antiohia. I-a 
chemat ca să realizeze o minune mai grea decât îmblânzirea crocodililor, a leilor, a tigrilor 
şi sălbaticilor. I-a chemat pe sfinţii deşertului ca să-i îmblânzească pe judecători, pe 
poliţişti şi pe soldaţi. Singur Sfântul Pavel reuşise până la acea dată să-i îmblânzească pe 
judecători, pe poliţişti şi pe soldaţi. 

Ii aştepta pe sfinţii asceţi cu emoţie. Căci este un lucru cumplit de greu să 
găseşti un rest de inimă la un poliţist. Dar Ioan Gură de Aur avea o credinţă imensă. 
Credea din toată fiinţa sa, chiar atunci când raţiunea îi spunea că nu mai e posibil să 
creadă. 

Sfinţii desertului 

9 9 



Intr-o bună zi, sfinţii şi-au făcut apariţia pe străzile Antiohiei. Ca şi cum ar fi 
căzut din cer. Nu aveau nimic uman în aspectul lor. Unii erau aproape lipsiţi de veşminte: 
nu erau decât schelete acoperite cu piele arsă de soare. Alţii aveau trupul învelit în piei de 
animale. Ioan Gură de Aur a strigat: „Ei, care de atâţia ani erau închişi în peşterile lor... 
părăsiţi pe stâncile lor, în chiliile lor, au alergat aici din toate părţile, asemenea îngerilor 
coborâţi din ceruri". 

Oameni săraci care aveau drept întreagă avere o haină grosolană, care duceau 
cea mai aspră viaţă, a căror existenţă era chiar ignorată înainte, care trăiau în mijlocul 
munţilor şi în păduri. „Aceşti sfinţi coborau acum pe străzile Antiohiei îndoliate". Străzile 
erau pline de aceste sfinte personaje „a căror singură prezenţă slujea de mângâiere 
nenorociţilor noştri concetăţeni şi îi îndemna să dispreţuiască dezastrele care îi 
ameninţau" {Omilia a 17-a către poporul Antiohiei). 

Sfinţii deşertului veneau să-i salveze de la masacru pe oamenii „pe care nu-i 
mai văzuseră niciodată, pe care nu-i auziseră niciodată vorbind, cu care nu avuseseră 
niciodată legături, pe care îi cunoşteau numai prin nefericirea lor. Pe aceştia i-au iubit într- 
atât, încât dacă ar fi avut o infinitate de vieţi, le-ar fi dat de bunăvoie pentru a-i salva pe 
aceşti nefericiţi" {Omilia a 17-a către poporul Antiohiei). 

Acţiunea pustnicilor în vederea îmblânzirii poliţiştilor şi a judecătorilor care-i 
devorau pe antiohieni a durat o zi, o singură zi. Sfinţii au apărut în zori. La apusul 
soarelui, poliţiştii care devorau Antiohia erau îmblânziţi. Sfinţii veneau din deşert. Ştiau 
cum se îmblânzesc fiarele sălbatice. 

Macedonius 



Ioan Gură de Aur scrie că apariţia eremiţilor pe străzile Antiohiei a fost ca o 
coborâre a îngerilor pe pământ. Dar spune mai departe că aceşti asceţi aveau un alt aspect 
decât acela de îngeri. 

In Antiohia, „când toată lumea era consternată şi îngrozită, ei păreau 
asemenea leilor în piaţa publică". Ioan Gură de Aur scrie că asceţii „erau asemenea 
războinicilor curajoşi care, chiar înainte de a-şi întâlnii adversarii, îi obligă să fugă prin 
simpla lor înfăţişare şi sunetul vocii lor!" 

E greu să ne imaginăm un personaj care să fie în acelaşi timp un înger căzut 
din cer şi un leu care se plimbă prin piaţă, înspăimântându-şi adversarul doar prin aspectul 
său şi prin sunetul vocii sale. Dar acesta era aspectul adevăratului sfânt. Ioan Gură de Aur 
scrie că un sfânt luptă gol, pentru ca adversarul să nu aibă priză, să nu aibă nimic de care 
să-1 prindă. Sfântul este în acelaşi timp înarmat până în dinţi ca un războinic, ca un leu, 
dar cu arme duhovniceşti. Astfel se iveau acum pe străzile Antiohiei sfinţii deşertului: ca 
atleţi şi ca îngeri, adică lipsiţi de tot ceea ce era pământesc, şi cu scuturi, lănci, cu cleşti şi 
cârlige. Unul dintre ei se numea Macedonius. Nimeni nu-i văzuse faţa până atunci. Trăia 
retras în deşert, dar numele său era cunoscut în tot imperiul. Era cunoscut sub numele de 
Macedonius Crito fagul, adică mâncătorul de orz. 

Toată viaţa sa, de când se afla în deşert, Macedonius nu mâncase decât orz. 
Venise acum să îmblânzească poliţiştii. Era unul din primii sfinţi care apăruseră pentru a 
salva Antiohia. Ajuns în piaţă, i-a întâlnit pe Hellebicus şi Cezarius, care mergeau călare 
spre tribunal, însoţiţi de o puternică escortă. 

Sfântul mâncător de orz le-a barat strada şi le-a poruncit să coboare de pe cai. 

Macedonius a dat acest ordin trimişilor împăratului cu o astfel de autoritate încât aceştia 
au uitat că ei erau stăpânii cetăţii şi au pus piciorul pe pământ la porunca sfântului în 
zdrenţe. 

Gărzile erau uimite să vadă că trimişii imperiali executau ordinele unui 
cerşetor. Şi n-au îndrăznit să-1 împingă deoparte pe Macedonius. 

După ce Hellebicus şi Cezarius au pus picioarele pe pământ, Macedonius le-a 
poruncit să plece la Constantinopol, să plece amândoi în aceeaşi zi, şi să-i aducă la 
cunoştinţa împăratului Teodosie că, oricât de împărat ar fi, n-avea dreptul să ucidă nici 
măcar un singur om. E adevărat că antiohienii au spart câteva statui, spune Macedonius. 
Nu e frumos să spargi statui. Dar între timp, antiohienii au ridicat altele mai frumoase 
decât cele care fuseseră distruse. Dacă împăratul ucidea un om nevinovat, el, împăratul, 
nu mai putea construi un altul. împăratul nu putea să fabrice nici măcar un fir de păr de 
om viu. Şi, concluziona Macedonius, din moment ce împăratul nu e în stare să 
construiască un om viu, nu are dreptul să-1 ucidă. împăratul trebuie să pună sabia în teacă 
şi să nu se mai atingă de oameni. Fiecare om este creat după chipul lui Dumnezeu. Fiecare 
om este o copie a lui Dumnezeu. 

Frazele lui Macedonius erau poetice cum era graiul oamenilor din Antiohia 
din acel timp. Macedonius a poruncit trimişilor imperiali să-i aducă la cunoştinţă 
împăratului că nu avea dreptul să şteargă din cartea vieţii nici un chip omenesc, căci orice 
chip omenesc era o copie a chipului lui Dumnezeu. 

Macedonius a spus ceea ce avea de spus şi a plecat. Cei doi magistraţi nu s-au 
supărat deloc. Nu pentru că erau oameni sensibili. Dar, de atâta timp de când ucideau 
oameni, ajunseseră la saturaţie. Nările lor, porii lor erau saturaţi de vapori de sânge uman. 
Apoi, era o chestiune de demnitate. Trimişii imperiali nu se puteau supăra după ce au 
executat ordinul lui Macedonius de a coborî de pe cal. Era prea târziu pentru a se supăra. 
Au ascultat deci cuvântul sfântului mâncător de orz pentru a salva aparenţele faţă de 

mulţimea care-i privea. 

Trimişii imperiali i-au spus lui Macedonius, din simplă politeţe, că vor 
transmite împăratului cuvintele sale foarte înţelepte. Era o simplă formulă. După care 
Hellebicus şi Cezarius au urcat din nou în şa şi s-au dus în pretoriu. Dar zelul lor de 
anchetatori se redusese. O parte din entuziasmul cu care îi condamnaseră pe oameni la 
supliciu, dispăruse. Cuvintele sfântului, pe care le-au ascultat la început cu surâs, le-au 
rămas în memorie. Există adevăruri care obsedează. Şi cuvintele sfântului nu putea fi 
şterse din mintea lor. 



O singură zi 

Eremiţii veniţi să salveze Antiohia erau numeroşi. Ei nu cunoşteau diferenţele 
dintre clasele sociale. Ignorau ierarhia socială. Pentru aceşti ere- miţi, Hellebicus, 
Cezarius ba chiar şi împăratul, erau asemenea acuzaţilor: copii ale chipului lui Dumnezeu 
lipite în cartea vieţii. Erau toţi egali. Dumnezeu singur era judecător. Din această cauză, 
anahoreţii le vorbeau poliţiştilor, magistraţilor şi acuzaţilor de la egal la egal, şi îi chemau 
pe toţi pe nume. „Văzându-i, scrie Ioan Gură de Aur, cine n-ar fi dispreţuit moartea?... 
Cine n-ar fi dispreţuit viaţa...? Nu se temeau să-i abordeze pe judecători şi să mijlocească 
în favoarea acuzaţiilor spunând că erau dispuşi să- şi verse sângele lor şi să- şi sacrifice 
capul lor pentru a-i smulge pe prizonieri de la pedepsele gata să-i lovească" (Omilia a 17- 
a către poporul Antiohiei). 

Antiohia era pustie. Pustnicii care apăreau pe străzi căutau oameni, se 

îndreptau fară nici o călăuză spre pretoriu. încă de dimineaţă, pustnicii ocupaseră 
tribunalul şi străzile înconjurătoare. Erau masaţi înăuntru ca şi în afară. Armata nu putea 
să-i respingă fiindcă ei nu se temeau nici de lăncile soldaţilor, nici de săbiile lor. 

„Şi-au petrecut ziua întreagă aşezaţi înaintea porţilor pretoriului, gata să-i 
smulgă pe condamnaţi din mâinile călăilor". S-au oferit pentru a fi executaţi în locul 
condamnaţilor la moarte. Au forţat mâinile călăilor să elibereze victimele şi să-i ucidă pe 
ei. S-au aruncat înaintea torţionarilor cerând să fie torturaţi, dar să fie eliberaţi acuzaţii. 

Intre timp i-au obligat pe judecători să le facă o promisiune: nici un chip de 
om să nu mai fie şters din cartea vieţii. In câteva ore, tribunalul imperial din Antiohia a 
fost paralizat. Nici soldaţii, nici judecătorii, nici călăii nu-şi mai puteau face meseria. 
Oamenii nu mai puteau fi torturaţi, nici ucişi pentru că, între călăi şi victime se aflau 
sfinţii care implorau să fie loviţi. „Protestau că nu se vor retrage înainte ca judecătorii să fi 
iertat poporul acestui oraş". Judecătorii au răspuns că nu stătea în puterea lor să-i ierte pe 
antiohieni. Asceţii au poruncit magistraţilor să nu mai pronunţe condamnări la moarte. Au 
decis să plece pe jos la Constantinopol şi să revină cu actul de graţiere semnat de împărat. 
Dar în timpul absenţei lor, judecătorii nu mai trebuia să condamne pe nimeni. în cazul în 
care judecătorii ar vrea să ucidă anumiţi vinovaţi, o parte din sfinţi vor rămâne înaintea 
tribunalului, ca să li se taie lor capul în locul acuzaţiilor. 

Judecătorii au fost consternaţi de această atitudine. Au acceptat propunerile 
asceţilor şi au promis să nu mai execute pe nimeni până la întoarcerea lor de la 
Constantinopol. Dar când Hellebicus şi Cezarius au văzut aceste nenumărate schelete tară 
carne nici muşchi, aceşti oameni fară nici o forţă fizică, gata să întreprindă cu picioarele 
goale o călătorie de o mie o sută de kilometri, i-au oprit. Sfinţii au fost invitaţi să 
redacteze un memoriu pentru împărat în care cereau graţierea Antiohiei. Apoi Hellebicus 
şi Cezarius au plecat ei înşişi la împărat cu memoriul pentru a scuti armata sfinţilor de 
osteneala călătoriei. Cei doi trimişi imperiali au participat şi ei la acţiunea sfinţilor în felul 

lor militar, făcând drumul de la Antiohia la Constantinopol în şase zile. Era un record 

In tot acest timp ancheta a fost suspendată. Sfinţii s-au retras din oraş în 
aceeaşi seară şi s-au întors la sihăstriile lor mulţumiţi că, pentru o clipă, „copiile lui 
Dumnezeu nu vor mai fi şterse din cartea vieţii". 

Antiohienii erau salvaţi. Ioan Gură de Aur a reuşit. El scrie: „Astfel, le-a fost 
de ajuns o singură zi acestor evlavioşi să coboare din munţii lor, să pledeze cauza voastră, 
să împrăştie nenorocirea voastră şi să se întoarcă apoi la sălaşurile lor". 



Ordinul de graţiere 



La Constantinopol, bătrânul episcop Flavian îi recita împăratului discursul 
compus de Ioan Gură de Aur. Ii spunea lui Teodosie că într-adevăr coroana de împărat al 
Romei şi stăpân al universului era superbă. „E adevărat că această diademă este simbolul 
virtuţii voastre, dar ea atestă şi generozitatea celui care va transmis-o, în timp ce coroana 
umanităţii voastre se va fi datorat doar vouă înşivă, şi nu veţi fi datori pentru ea decât 
filozofiei voastre. Dacă oamenii admiră aceste pietre preţioase, care strălucesc pe fruntea 
voastră, cu atât mai mult vor admira victoria pe care o veţi câştiga asupra inimii 
voastre..." 

Flavian a sfârşit prin a-1 convinge pe Teodosie că, iertându-i pe antiohieni, ar 
dobândi o glorie şi mai mare, încât secolele viitoare nu vor vorbi decât de el. „Căci e uşor 
pentru un stăpân să-şi pedepsească supuşii neascultători. Dar e rar şi greu să-i ierte. Veţi 

da un mare exemplu secolelor viitoare". Teodosie era cu totul dispus să ierte Antiohia, 
dacă putea să supravieţuiască - cu titlu de exemplu. (E orgoliul împăraţilor, al faraonilor şi 
al regilor.) Mai mult, Teodosie avea o pasiune: voia să creştineze universul. Semnase legi 
prin care erau pedepsiţi la moarte toţi cei care practicau culte păgâne, ordonase 
distrugerea templelor. Declarase că mariajul dintre un creştin şi o păgână era lovit de 
nulitate. 

Flavian a ţinut să flateze această slăbiciune a împăratului care voia să 
creştineze imperiul prin codul penal. Flavian i-a spus împăratului că evreii şi păgânii, 
văzând actul de iertare a Antiohiei, vor striga: „Dumnezeule mare, ce putere uimitoare au 
creştinii! Vor veni să se refugieze în masă sub aripile materne ale unei religii care ştie să le 
ceară fiilor ei o morală atât de sublimă. Vedeţi, vor zice încă, care este puterea religiei 
creştine. A oprit indignarea şi mânia unui om care nu are egal în univers". 

In această pledoarie pentru Antiohia, nici un argument n-a fost lăsat afară. 
Flavian i-a spus lui Teodosie că nu era numai ambasadorul antiohienilor, ci că venea 
special ca ambasadorul lui Dumnezeu. „Vin din partea lui Dumnezeu să vă declar că dacă 
le veţi ierta acestor oameni greşelile lor şi slăbiciunile lor, şi Tatăl vostru Cel ceresc vă va 
ierta... Gândiţi- vă la ziua înfricoşătoare în care va trebui să dăm seamă de lucrările 
noastre... Hotărârea pe care o veţi pronunţa va fi propria voastră sentinţă". 

Acesta era discursul pe care Ioan Gură de Aur îl redactase pentru Flavian. 
Ioan Gură de Aur n-a omis nici un argument pentru a îmblânzi inima imperială. I-a spus 
lui Flavian să-i declare împăratului că dacă nu-i va ierta pe antiohieni, Flavian nu se va 
mai întoarce. De voie, de nevoie, episcopul i-a spus împăratului: „Dacă nu iertaţi Antiohia 
nu doar nu mă voi întoarce pentru a o vedea coborând în mormânt, dar voi merge să caut 
un alt azil. Voi merge să mor pe un ţărm străin, departe de patria mea". 

O dată cu Flavian, pleda pentru graţierea Antiohiei, tot personalul palatului. 
Au venit apoi legaţii imperiali Hellebicus şi Cezarius, purtători ai memoriului sfinţilor. 

Asaltat din toate părţile, Teodosie a semnat actul de graţiere a oraşului Antiohia. Această 
salvare a fost opera preotului firav, care nu mai era decât piele pe oase. A fost opera lui 
Ioan Gură de Aur. 

Ordinul de graţiere a ajuns în timpul Săptămânii Patimilor. Antiohia a 
sărbătorit în acelaşi timp învierea Domnului nostru Iisus Hristos şi propria ei înviere din 
morţi. Ioan Gură de Aur a câştigat o nouă victorie pe calea sfinţeniei. A luptat ca un mare 
atlet pentru salvarea Antiohiei. A câştigat bătălia. Era o victorie pe care numai un sfânt, 
numai un adevărat atlet al lui Hristos putea să o obţină. 

Capitolul 5 



Cetăţeni ai cerului 

După ce a salvat de la moarte Antiohia şi pe locuitorii săi, Ioan Gură de Aur a 
început lupta pentru salvarea adevăratei patrii a antiohienilor, patria lor veşnică. Fiindcă 
adevărata patrie a antiohienilor nu era minunata lor cetate: „Nu uitaţi, le-a spus Ioan Gură 
de Aur, dacă sunteţi creştini, că patria voastră nu este pe pământ". In Antiohia, ca în toate 
oraşele lumii, oamenii nu erau decât pelerini şi străini chiar dacă erau născuţi acolo din 
tată în fiu. „Numele noastre sunt înscrise în cer. Acolo ne vom bucura cu adevărat de 
numele de cetăţean" (Omilia a 17-a către poporul Antiohiei). 

Ioan Gură de Aur lupta ca toţi cetăţenii Antiohiei să devină cetăţeni asemenea 
lui şi, pentru ca ei să nu-şi piardă drepturile de cetate în cer, îi invita să-1 urmeze. 

„Picioarele voastre să fie încălţate, gata spre urmarea Evangheliei" (Efeseni 6, 

15). 

Le cita drept exemplu propria sa viaţă. In Antiohia el trăia oarecum mai auster 
chiar decât în deşert. Omiliile lui Ioan Gură de Aur erau ascultate de 

a 

o mulţime imensă şi de fiecare dată mulţimea era în delir. In timp ce îl ascultau, auditoriile 
agitau batiste, aplaudau, plângeau şi strigau. Răsăritul n-a avut vreodată un orator mai 
mare. Sfântul Nil îl compara cu „un fluviu care rostogoleşte aur". Isidor Pelusiotul declara 
că Grecia n-a avut niciodată un atât de mare orator, iar Suidas îl compara cu cascadele 
Nilului. 

Totuşi, Ioan Gură de Aur dorea ca omiliile sale să fie mai puţin aplaudate, iar 
învăţăturile sale mai mult urmate. Dar mulţimea îl adora. Mai întâi ca orator. Apoi îl adora 

şi admira ca sfânt. Era un om mărunt. După salvarea Antiohiei aproape nu mai avea păr pe 
cap. Barba sa era albă. Pielea feţei sale era galbenă ca o lămâie. Era atât de fragil, încât te 
aşteptai să-1 vezi prăbuşindu-se la cea mai mică suflare de vânt. Dar ochii îi erau două 
lumini arzând de credinţă. Când începea să vorbească nu se mai vedea corpul său mărunt. 
„Nu lăudaţi omul din pricina frumuseţii lui şi nu urâţi pe nimeni din pricina înfăţişării", 
spunea el, „albina este mică între creaturile înaripate, dar nimic mai dulce decât mierea pe 
care o face ea" (Istoria Susanei 11, 2.3). Şi David era mic. Cum era şi Ioan Gură de Aur. 
Dar aspectul exterior nu are importanţă pentru că: „Toată slava fiicei regelui este 
înăuntru". Tot ce este în afară este „lipsit de importanţă". 

In această epocă, Ioan Gură de Aur era un om matur. Şi un om matur se ocupă 
de lucruri serioase, nu se ocupă de nimicuri, precum copiii. Realităţile istorice şi politice 
sunt lucruri minore, nedemne de un om matur. Ioan Gură de Aur spunea: „Să nu mergem 
pe urmele copiilor, dispreţuind lucrurile mari şi extaziindu-ne în faţa celor mici". 
„Lucrurile mici" sunt gloriile pământeşti, împăraţii, guvernatorii, primii miniştri şi tot 
restul. Ioan Gură de Aur îi ignoră, deşi a trebuit să lupte cu poliţiştii şi judecătorii care 
voiau să-i devoreze pe cetăţenii Antiohiei. El ştia cât de cumplită este puterea distructivă a 
acestor personaje; dar nu le acorda mai multă atenţie decât Macedonius, sfântul mâncător 
de orz. Nu le acorda o atenţie specială, pentru că nu o meritau deloc. Sunt şi ei ca ceilalţi 
oameni, simple copii ale chipului lui Dumnezeu... Desigur, Ioan Gură de Aur face pentru 
mântuirea lor aceleaşi eforturi ca pentru mântuirea tuturor oamenilor. Se preocupă de 
sufletele lor. 

Intr-o zi, când Asterius, corniţele Orientului, 1-a anunţat că dorea să viziteze 
biserica martirilor aproape de Antiohia, Ioan Gură de Aur a acceptat să-1 însoţească. Vizita 
la o biserică unde sunt îngropate trupuri de martiri este un lucru profitabil pentru orice 
om. Chiar dacă acest om este corniţele Orientului, ca Asterius. Acceptă deci întâlnirea. 
Biserica martirilor era situată la ieşirea din Antiohia, pe malurile Orontesului, aproape de 

poarta Romanesia. Era la sfârşitul lui noiembrie, întâlnirea era fixată pentru seară. 
Corniţele era un om ocupat. Un comite n-are timp să viziteze bisericile decât seara. 
Ioan Gură de Aur a fost punctual la întâlnire. Când a început să se însereze, Ioan Gură de 
Aur, îmbrăcat cu singurul său veşmânt, căci niciodată nu a avut două, era prezent la poarta 
Romanesia şi îl aştepta pe Asterius. Corniţele a fost punctual şi el. Comiţii sunt la fel de 
punctuali ca şi sfinţii. Ioan Gură de Aur s-a dus la poarta Romanesia cu căruţa sa cu 
măgar. Corniţele a venit cu o trăsură trasă de cai de rasă, împodobită cu emblemele 
imperiale în aur. La poarta Romanesia, corniţele 1-a invitat pe sfânt să facă drumul de la 
poartă la biserică în trăsura sa. Ioan Gură de Aur a acceptat. A urcat alături de comite în 
trăsura capitonată cu mătase şi catifea. Apoi au plecat amândoi spre biserica martirilor. 
Era aproape noapte. 



Pe placul lui Dumnezeu 



De îndată ce caii au pornit, corniţele i-a spus lui Ioan Gură de Aur că nu are de 
gând să viziteze biserica martirilor. Asterius 1-a rugat politicos să-1 scuze pentru că a 
minţit un sfânt. De altfel trăsura cu embleme imperiale a apucat pe un cu totul alt drum 
decât cel care-1 ducea la biserica martirilor. Corniţele primise ordin de la împărat să-1 
expedieze pe Ioan Gură de Aur la Constantinopol în cel mai discret mod posibil. 

Pe 17 septembrie murise Nectarie, episcopul Constantinopolului. împăratul a 
refuzat să-i recunoască pe candidaţii care i s-au prezentat. împăratul Arcadius dorea ca 
Ioan Gură de Aur să devină episcop al Constantinopolului. Şi pentru că populaţia 

Antiohiei îl iubea pe Ioan Gură de Aur ca pe un idol şi ar fi fost în stare să facă o revoluţie 
aflând că i-a fost luat predicatorul, împăratul a hotărât să-1 facă pe sfânt să iasă din 
Antiohia în cel mai mare secret. Fără ca nimeni să o ştie. Aşa cum tocmai făcuse Asterius. 
In prima localitate după Antiohia, trăsura imperială aştepta împreună cu doi poliţişti în 
civil, cu doi „curioşi", cum se numeau în acea epocă membrii poliţiei secrete. 

Ioan Gură de Aur s-a mirat aflând că împăratul îl cunoaşte. Corniţele a surâs şi 
i-a explicat că împăratul avea un serviciu secret, o armată întreagă de „curioşi", care îi 
comunica tot ce se întâmpla în lumea întreagă. Prim-ministrul împăratului, Eutropius, s-a 
dus la Antiohia să asculte o predică a lui Ioan Gură de Aur. Eutropius a fost impresionat. 
Omilia i-a plăcut enorm. întors la Constantinopol, Eutropius a cerut fişa preotului din 
Antiohia. Din această fişă reieşea că Ioan Gură de Aur era un adevărat sfânt. Nu avea 
decât o singură haină, nu mânca decât o dată pe zi, dormea într-o cameră fară mobile, pe 
un pat de scânduri. Poliţiştii ştiau tot despre viaţa sfântului, din copilăria sa până în acea 
zi. Ştiau că fusese în deşert. Ştiau că salvase Antiohia. Poliţia ştia tot. 

Până şi păcatele pe care le-a comis. Ştia, de exemplu, şi i-a comunicat lui 
Eutropius că Ioan Gură de Aur avea două defecte, îi plăcea să facă în fiecare zi o baie. Era 
primul său defect. Apoi îi plăceau bomboanele. Era al doilea defect. La Antiohia se găseau 
bomboane de miere. Sfântul avea totdeauna un pachet în buzunarul său. Dar poliţia ştia 
că, deşi îi plăceau aceste bomboane şi le-ar fi mâncat cu pumnul precum copiii, sfântul nu 
lua decât una singură, cu o jumătate de oră înainte de predica sa. Poliţia ştia tot. Ştia şi că 
Ioan Gură de Aur, când era foarte cald la Antiohia, punea în apă câteva picături de vin 
aromatizat. Şi poliţia i-a spus toate aceste lucruri lui Eutropius, iar acesta a fost 
impresionat de viaţa austeră, de ştiinţa şi talentul sfântului. Nu 1-a uitat şi, când episcopul 
Nectarie a murit, Eutropius i-a propus împăratului să-1 aducă pe Ioan Gură de Aur la 
Constantinopol şi să-1 facă episcop. 

împăratul a acceptat. Şi ca să nu fie răzmeriţe şi dezordini în oraş, Eutropius i- 

a ordonat lui Asterius să-1 facă pe sfânt să iasă din oraş tară ştirea nimănui. Şi acum, 
Asterius, corniţele Orientului, se achita de această misiune imperială. In trăsură, i-a dat 
asigurare lui Ioan Gură de Aur că avea cuverturi calde şi că poliţiştii „curioşi" vor avea de 
grijă să nu-i fie frig şi să nu se obosească. în concluzie, vor fi atenţi cu el. Trăsura a ajuns 
la destinaţie, Ioan Gură de Aur a coborât, 1-a părăsit pe corniţele Asterius şi a urcat în 
trăsura care trebuia să-1 conducă la Constantinopol. 

In acest timp, căruţa şi măgarul său îl aşteptau la poarta Romanesia. Dar 
sfântul nu va mai reveni niciodată. Pleca împreună cu cei doi „curioşi" spre 
Constantinopol. Mergea să devină episcop. Nu se gândise niciodată la asta. Şi acum 
trăsura imperială îl conducea spre sediul episcopal. Ioan Gură de Aur ştia că era slujitorul 
Domnului. Din această pricină accepta totul. N-avea decât o singură grijă: să-şi păstreze 
„sufletul curat, restul nu are nici o importanţă". Dumnezeu nu caută „nici o elocinţă 
strălucitoare, nici o savantă aranjare a cuvintelor, ci frumuseţea sufletelor". Trebuia să-şi 
păstreze sufletul curat. Oriunde s-ar fi aflat, trebuia să fie numai slujitorul lui Dumnezeu. 
Nu va fi niciodată slujitorul împăratului. Nici al împărătesei. Nici al lui Eutropius. Chiar 
episcop fiind. Va rămâne numai slujitorul lui Dumnezeu. „Dacă aş căuta să plac 
oamenilor, n-aş mai fi slujitorul lui Dumnezeu" (Galateni 1, 10). 

Ioan Gură de Aur călătorea cu un singur gând: să nu facă pe plac oamenilor, ci 
să placă lui Dumnezeu. Era totul. Şi - acolo, în trăsură - II ruga pe Domnul să-1 ajute în 
această hotărâre. Fără ajutorul lui Dumnezeu, omul nu poate realiza nimic. Fie el un atlet 
ca Ioan Gură de Aur. Din această pricină implora ajutorului Domnului ca să rămână doar 
slujitor al lui Iisus. In trăsură se ruga. Fiindcă Ioan Gură de Aur ştia că Domnul e 
întotdeauna aproape de oameni. Chiar într-o trăsură cu embleme imperiale. „Eu sunt 
Dumnezeu Care este aproape, nu Dumnezeu Care e departe" (Ieremia 23, 23), spusese 
Creatorul. Oamenii îl pot frecventa pe Dumnezeu la orice oră şi în orice loc. I se pot 
adresa Lui chiar în această trăsură cu doi „curioşi". 



Pagina 99 



„Vă puteţi, oricând şi neîncetat, adresa lui Dumnezeu în cea mai mică 
dificultate, spunea Ioan Gură de Aur. Pentru a-L frecventa pe Dumnezeu nu aveţi nevoie 
nici de portar să vă introducă, nici de intendent, nici de administrator, nici de apărător, nici 
de prieteni. Prezentaţi- vă înaintea lui Dumnezeu şi El vă va asculta mai mult decât dacă 
aţi fi recurs la un intermediar pentru a-L ruga" (Omilie la Psalmul 4). 



Aur şi argint 



La Constantinopol, împăratul i-a făcut sfântului, luat din Antiohia, o primire 
fastuoasă. In scurt timp, Ioan Gură de Aur a făcut cunoştinţă cu toţi demnitarii imperiului, 
cu toate personalităţile, cu toate vedetele zilei. 

Sfântul, care trăise şase ani în deşert şi în peşteri, a fost stupefiat de strălucirea 
capitalei. Luxul şi bogăţia erau atât de mari încât orbeau şi ochii unui sfânt obişnuit să nu 
vadă ce era în jurul lui. Când a fost condus la palatul imperial sau palatul sacru, cum se 
numea, sfântul, care nu avea decât o singură pereche de încălţări, a fost obligat să meargă 
pe alei pavate cu aur. Era normal să fie uimit. Fiindcă toate aleile palatului lui Arcadius 
erau acoperite cu nisip de aur. De aur veritabil. După spusele lui Synesius - care a trăit în 
această epocă - exista un serviciu naval special care nu făceau decât să aducă nisip de aur 
din India pentru a acoperi aleile palatului imperial. Acum sfântul mergea stupefiat pe 
aceste alei de aur. El descrie cortegiul împăratului astfel: 

„Imaginaţi-vă cortegiul imperial... soldaţii strălucind de aur, atelajul, măgarii 
albi cu valtrapuri de aur, trăsura strălucind de pietre preţioase, placată cu lamele 
mişcătoare de metal şi tapiţată cu stofe de mătase brodate cu dragoni, scuturile cu 
podoabe de aur, caii încărcaţi de aur şi cu frâie de aur. Dar înfăţişarea împăratului 
eclipsează totul, el singur atrage privirile noastre, cu mantia de purpură, cu diadema şi 
sceptrul său, cu încălţările sale roşii şi maiestatea chipului său". 

Dar nu numai împăratul se îmbrăca în aur şi pietre preţioase. Sfântul avea 
ochiul viu. Remarca totul. Persoanele particulare din Constantinopol trăiau în acelaşi lux: 
„N-au ei oare amfore, oale şi alte recipiente din aur? Ce să spunem de aceste femei (în 
ciuda ruşinii mele, trebuie să vorbesc şi despre aceasta) care comandă oale de noapte în 
argint?... Farfurii de argint e încă acceptabil, spune sfântul, dar vase ignobile (josnice) în 
argint? Ce aberaţie! Da, da, dacă ar fi în puterea lor, cei bogaţi ar vrea ca totul să fie din 
aur masiv, pământul, zidurile până şi cerul şi aerul". 

Ioan Gură de Aur, care le sfătuia pe femeile creştine din Antiohia să nu poarte 
nici o podoabă, era consternat. „Dacă, spune el, e oprit femeii să-şi împodobească capul 
cu aur şi cu perle, ce iertare va primi cea care foloseşte argintul pentru o întrebuinţare atât 
de josnică?" 

Aşa erau femeile creştine, noile parohiene ale sfântului la Constantinopol. 
Ioan Gură de Aur era înspăimântat de manierele acestor creştine cărora trebuia să le 
mântuiască sufletul şi să le fie păstor. 

„Nu sunt oare destule scaune şi taburete din argint masiv, deşi acest lux este el 
însuşi intolerabil? Mi-e teamă ca nu cumva, alergând astfel spre nebunie, femeile să nu 
devină în curând monştri. Cred că visul lor e să aibă părul de aur, sprâncenele de aur şi să- 
şi îmbrace tot corpul în foiţe de aur. Să nu credeţi că glumesc. Chiar acum, împăratul 
Persiei n-are oare o barbă de aur, n-are artişti pricepuţi care îi aplică pe părul său, ca pe o 
urzeală, foiţe de aur? Un adevărat fenomen!". 

Vase de noapte şi pisoare în argint nu existau doar în palatele şi în casele 
private. In palatul episcopal, unde sfântul trebuia să locuiască, lucrurile stăteau aproape la 
fel. Predecesorul lui Ioan Gură de Aur, fostul episcop Nectarie, fusese prefect al 
Constantinopolului. In momentul pensionării, prefectul a fost invitat de împărat să-şi 
asume funcţiile de episcop. A fost botezat în grabă, fiindcă era încă păgân (în această 
epocă botezul era amânat uneori până pe patul de moarte), şi a fost instalat. Dar, afară de 
veşmintele preoţeşti, el a rămas totdeauna un prefect la pensie. In palatul episcopal totul 
era din aur şi din argint. Existau canapele de mătase şi catifea, tablouri de preţ, candelabre 
de aur, o bucătărie imensă ca o uzină, cu cei mai buni bucătari din Constantinopol. 
Ioan Gură de Aur şi-a dat seama că, devenit episcop, pentru a-I face pe plac lui 
Dumnezeu, trebuia să lupte la Constantinopol mai înverşunat decât în deşert, şi că în lupta 
sa va fi mai singur decât în peşteră. Dar era hotărât să nu placă oamenilor, ci lui 
Dumnezeu. 

Arcadius 



Pentru moment, sfântul privea atent în jurul lui. După descrierea pe care a 
facut-o cortegiului imperial, se vede că observa totul. Fiindcă era hotărât să demoleze tot 
ceea ce nu era pe placul lui Dumnezeu. După ce a văzut că împăratul avea încălţăminte 
roşie şi era acoperit cu atâta aur cât putea duce trupul său, Ioan Gură de Aur 1-a văzut pe 
împărat şi de aproape. Acesta se numea Arcadius. Era un om tânăr. Avea douăzeci de ani. 
Era creştin. Creştin în măsura în care pot fi creştini împăraţii. Fusese crescut în religia 
creştină încă din cea mai fragedă copilărie. L-a avut drept preceptor pe un personaj numit 
Arsenie, pe care-1 găsim astăzi în calendar sub numele de Sfântul Arsenie cel Mare. 

Arcadius era fiul lui Teodosie cel Mare. Teodosie, tatăl defunct al împăratului 
actual, avusese un plan de salvare a imperiului, plan pe care fiul său îl urma. Teodosie a 
plănuit să salveze imperiul roman de la cădere prin mijloacele de care dispunea. Armata 
romană era în descompunere. Teodosie a angajat ofiţeri şi soldaţi germani. 

Funcţionarii imperiului erau corupţi. Teodosie conta mai mult pe episcopi 
decât pe funcţionari, în posturile de încredere a numit funcţionari credincioşi şi oneşti pe 
care îi îmbrăca apoi în sutană. Astfel a procedat cu Nectarie, predecesorul lui Ioan Gură 
de Aur. In acest fel, cetăţenii ascultau de funcţionari. Cetăţenii ascultau de episcopi. 

Teodosie avea doi fii: Arcadius şi Honorius. Ei nu erau însă în stare să 
guverneze un imperiu atât de vast. De aceea, Teodosie a împărţit imperiul în două şi a dat 
jumătatea occidentală fiului său Honorius, iar jumătatea orientală lui Arcadius. Le-a dat de 
asemenea celor doi fii şi tutori. Căci n-ar fi reuşit să guverneze singuri. Dar principala 
grijă a lui Teodosie a fost ca cei doi fii să guverneze cu ajutorul Bisericii creştine. Biserica 
era singura instituţie sănătoasă a imperiului. 



Pagina 103 



Arcadius şi Honorius au primit de la Teodosie sfatul de a se bizui mai mult pe 
Biserică decât pe armată. Creştinismul a fost consolidat. Dar Teodosie înţelegea 
creştinismul în felul împăraţilor, adică doar ca o instituţie care trebuia să fie consolidată 
cu ajutorul poliţiei şi a codului penal. Printr-o lege (2 martie), Teodosie a interzis 
sectanţilor apollinieni să aibă biserici şi preoţi. Printr-o altă lege (29 februarie) a declarat 
nulă orice căsătorie contractată între creştini şi iudei. Cel care nu respecta această lege era 
condamnat pentru adulter. Cel care se făcea vinovat de sodomie sau de alte păcate 
împotriva legii creştine, era ars de viu. In public. Sectanţii lui Arie au fost expulzaţi din 
oraşe. Cei care abandonau creştinismul îşi pierdeau toate drepturile civile. Cu aceste 
metode voia Teodosie să consolideze Biserica. El a murit la 17 ianuarie 395 şi le-a lăsat 
prin testament fiilor săi grija de a-i continua opera. 

Arcadius a devenit împăratul Imperiului Roman de Răsărit la optsprezece ani. 
El îl primea acum pe Ioan Gură de Aur cu toate onorurile, pentru că înainte de a muri tatăl 
lui i-a spus că un episcop era mai important pentru imperiu decât toţi conducătorii 
armatei. Din cauza aceasta, era extrem de respectuos faţă de Ioan Gură de Aur. Arcadius 
avea în această vreme douăzeci de ani. Era mic de statură. Ioan Gură de Aur a remarcat că 
avea faţa tânără, că era anemic şi se bâlbâia vorbind, ca şi cum ar fi avut limba grea. Dar 
ceea ce 1-a impresionat în mod special pe Ioan Gură de Aur a fost că împăratul Arcadius 
părea să doarmă în timp ce vorbea cu el. într-adevăr, Arcadius îşi ţinea în permanenţă 
ochii pe jumătate închişi. Trăia dormind. Nu doar ochii împăratului erau închişi ca în 
timpul somnului. Şi mintea lui era închisă. Arcadius suferea, am spune astăzi, de 
insuficienţă vitală. Era străin de tot ceea ce se petrecea în jurul lui. Când Ioan Gură de Aur 
a sosit, Arcadius şi-a deschis mari ochii. Tatăl lui i-a spus că forţa imperiului stătea în 
episcopi. 

Respectul lui Arcadius faţă de episcopi şi Biserică era un respect pios şi plin 
de superstiţie. Imperiul nu îndrăznea să facă rău Bisericii căci, deşi adormit, Arcadius era 

un fiu ascultător. La audienţa de primire la episcop, Arcadius se arătă respectuos şi ţinu 
ochii deschişi. Asta nu i se întâmpla decât rar. Era a doua oară în viaţa sa. Nu i s-a 
întâmplat decât o dată să deschidă ochii şi să privească atent. A fost în ziua în care şeful 
eunucilor imperiali, Eutropius, i-a arătat portretul unei tinere fete. Această tânără fată era 
atât de frumoasă încât Arcadius a deschis ochii şi a privit portretul. L-a privit atent. După 
aceea a declarat că vrea să se căsătorească urgent cu această tânără, apoi a închis din nou 
ochii, aşteptând ca eunucul Eutropius să facă cele necesare în vederea căsătoriei cu tânăra 
blondă, care se numea Eudoxia. 



Eudoxia 



La prima audienţă la „palatul sacru", Ioan Gură de Aur a făcut cunoştinţă şi cu 
Eudoxia. Doi ani trecuseră de când era împărăteasă. Eudoxia era o femeie diferită de 
celelalte femei din Constantinopol. Era normal să fie astfel, Eudoxia fiind o străină. Era 
fiica unui general germanic care servise în armata romană. Tatăl său murise credincios 
religiei sale germanice. Făcuse însă din fiica sa o creştină. 

La Constantinopol era mai uşor unei orfane, dacă era creştină, să acceadă la o 
situaţie înaltă şi să se mărite. Creştinismul era religia de stat. Păgânismul era persecutat. 
Generalul nu vroia ca, după moartea sa, fiica să fie persecutată din cauza religiei. A 
acceptat deci să fie botezată pentru a o scuti pe tânără de necazuri. Eudoxia devenise o 

foarte bună creştină. Semăna cu Lorelai (http://en.wikipedia.org/wiki/Lorelei). Era de 
altfel din aceeaşi familie. Tribul său trăia tot pe Rin. Era mare, mândră şi plină de farmec 
nordic. Exact ca Lorelai din cântecul popular care îi vrăjea pe marinarii de pe Rin. 
Farmecul Eudoxiei şi feminitatea sa exotică erau atât de mari, încât chiar portretul ei 
putea vrăji. înainte chiar de a o vedea, împăratul se îndrăgostise de portretul ei. Arcadius o 
ceruse în căsătorie numai pe baza imaginii ei. 

Ioan Gură de Aur a aflat că Eudoxia era o susţinătoare a Bisericii. Aceasta 1-a 
bucurat pe sfânt. Un suflet care trăieşte în credinţă e un motiv de bucurie pentru un sfânt. 
S-a bucurat deci de evlavia împăratului Arcadius şi de evlavia împărătesei Eudoxia. 



Episcopul Constantinopolului 



Ioan Gură de Aur a fost sfinţit episcop pe 26 februarie 398. A fost o 
întronizare cu foarte mare pompă. Când părăsise Antiohia sfântul era preot. Ceremonia de 
hirotonire a fost prezidată de episcopul Teofil al Alexandriei. Teofil a fost unul din cei mai 
răi episcopi pe care i-a avut Biserica. Era supranumit „faraonul creştin". Era crud ca un 
faraon şi îndrăgostit de aur şi de pietre preţioase ca un faraon, şi tot ca un faraon 
dispreţuia oamenii. Teofil nu-1 iubea pe Ioan Gură de Aur. Ar fi vrut să-1 pună pe tronul 
episcopal al Constantinopolului pe unul din egiptenii săi. Dar împăratul şi Eutropius îl 
voiau pe Ioan Gură de Aur. împotriva voii sale, Teofil a trebuit să-1 sfinţească pe sfântul 

din Antiohia. 

După întronizare, conform uzanţei, Ioan Gură de Aur a trimis o scrisoare 
papei de la Roma, Siricius, ca şi celorlalţi patriarhi. Ioan Gură de Aur avea un mare 
respect pentru Roma, pentru că la Roma muriseră Sfinţii Petru şi Pavel. Din acest oraş 
plecaseră cei doi apostoli spre cer. Ioan Gură de Aur îi venera pe urmaşii apostolilor. II 
venera pe papă. Odată această formalitate îndeplinită, Ioan Gură de Aur a intrat în palatul 
în care trebuia să locuiască de acum înainte. 

In prima zi a făcut câteva schimbări. A schimbat în palatul episcopal anumite 
lucruri care puteau să-I displacă lui Dumnezeu. Ioan Gură de Aur a poruncit să fie vândute 
toate vasele de argint, iar rezultatul vânzării să fie dat săracilor. Apoi a vândut covoarele şi 
cu aceşti bani a construit un spital pentru săraci. Ioan Gură de Aur a vândut apoi 
canapelele, băile de marmură şi candelabrele. Cu argintul din această vânzare a ridicat un 
azil pentru străini în Constantinopol. A vândut oglinzile, tablourile, coloanele. A vândut 
totul şi a lăsat pereţii goi. A vândut patul de mătase, de catifea şi de lemn rar în care 
dormise predecesorul său Nectarie. A pus să i se aducă un pat de scânduri şi o cuvertură. 
Un sfânt nu doarme în puf. N-avea nevoie de podoabe pe pereţi. Avea în camera sa doar 
icoana Sfântului Pavel deasupra mesei de lucru. Apoi, Ioan Gură de Aur i-a chemat pe 
bucătari. Exista o armată întreagă de bucătari, de intendenţi, de administratori, de 
chelneri, de chelari. Le-a plătit tuturor salariile şi i-a eliberat din post. A trimis ustensilele 
culinare şi toată instalaţia la bucătăriile azilurilor pentru săraci. 

Personalul palatului episcopal nu mai văzuse niciodată aşa ceva. Angajaţii au 
îndrăznit să-i spună respectuos sfântului că episcopul Constantinopolului era al doilea 
episcop al lumii, că avea obligaţii oficiale. Trebuia să dea recepţii, şi toate acele obiectele 
de bucătărie şi toată acea veselă îi erau absolut indispensabile. împăratul însuşi, ca şi 
împărăteasa, trebuiau invitaţi. Aşa era protocolul. Ioan Gură de Aur s-a supărat. A răspuns 
că un episcop nu era un cârciumar care invită oamenii ca să le dea să mănânce. Un 



Pagina 107 



episcop e un medic şi un părinte duhovnicesc. Pentru a da acestor cuvinte un sens, a pus 
să fie vândută sufrageria, cu scaunele, mesele şi bufetele ei. Absolut totul. A promis să nu 
invite niciodată pe cineva la cină şi a spus că va lua masa singur, cum făcuse toată viaţa 
sa. Nu mai avea nevoie de bucătar şi de veselă. îşi pregătea singur, sau cu ajutorul unui 
monah, legumele ce alcătuiau singura sa hrană. 

Aristocraţia, care aştepta cu nerăbdare să fie invitată la recepţiile episcopului 
cum fusese întotdeauna, s-a amuzat aflând că sfântul nu mânca decât o dată pe zi - către 
ora şase seara - şi că- şi lua masa singur în chilia sa. Meniul era întotdeauna acelaşi: 
legume şi apă. După masă, sfântul lucra până aproape de miezul nopţii. Nu dormea mai 
mult de trei ore pe noapte. Bogaţii nu-şi imaginau că al doilea episcop al lumii poate duce 
o viaţă atât de aspră. Dar s-au convins că un sfânt putea. 

Bogaţii îl iubeau pe sfântul episcop, îl considerau un original. Veneau în masă 
să-i asculte omiliile. Un singur personaj n-a vrut să creadă la început că Ioan Gură de Aur 
ducea o astfel de viaţă. Era bătrânul episcop Acachie. Un amic al lui Ioan Gură de Aur. 
Acachie a dus primul mesaj al lui Ioan Gură de Aur la papa Romei. El stătea în provincie. 
Venea la Constantinopol pentru diferite afaceri. 

Aflând de sosirea lui Acachie, Ioan Gură de Aur 1-a rugat să fie oaspetele său 
în palatul episcopal. Ioan Gură de Aur i-a explicat lui Acachie că existau nenumărate 
camere în palat şi că n-ar fi corect să locuiască altundeva. Bătrânul episcop a fost fericit 
de această invitaţie. Pentru el era un lucru la care nu visase niciodată. El, Acachie, episcop 
de provincie, să fie găzduit în marele palat al episcopului Constantinopolului. 

Această onoare îl copleşea şi a acceptat foarte fericit invitaţia lui Ioan Gură de 
Aur. Povestind la întoarcerea sa că locuise la Constantinopol în însuşi palatul episcopului, 
Acachie ar fi avut tot atât succes cât ar fi avut dacă ar fi spus că a fost oaspetele 
împăratului. Acceptă deci invitaţia. 

A fost condus în camera sa din palat. Era o cameră exact asemănătoare celei a 

lui Ioan Gură de Aur, cu un pat de scânduri, o cuvertură şi pereţii goi. Acachie a fost 
înmărmurit şi a crezut că prietenul său Ioan Gură de Aur îşi bătea joc de el. Se aştepta să 
fie invitat într-o cameră de dormit împodobită cu covoare, cu un pat moale, cu servitori. 
Aşa era normal să fie camera prietenilor la un episcop. Acachie a crezut că i s-a oferit 
pentru dormit odaia vizitiului. Numai odaia unui vizitiu putea fi atât de sordidă. Acachie a 
părăsit pe loc palatul episcopal. Din clipa aceea a devenit duşmanul de moarte al lui 
Ioan Gură de Aur. Degeaba i s-a explicat că episcopul Constantinopolului dormea într-o 
cameră asemănătore. Degeaba. Acachie nu putea crede asta. Ioan Gură de Aur îşi bătuse 
joc de el oferindu-i odaia unui sclav. Din ziua aceea şi până la sfârşitul vieţii sale Acachie 
va căuta să răzbune această umilinţă. 

In acelaşi timp cu el (Acachie), şi alte persoane din înalta societate au fost 
iritate, considerând o ofensă faptul că noul episcop nu invita niciodată pe nimeni. Au 
început să colporteze (a zvoni) diferite legende... despre Ioan Gură de Aur s-a spus că 
făcea orgii, el singur, orgii de ciclop. Alţii spuneau că sfântul avea un defect, o infirmitate 
şi că mânca într-un mod atât de josnic încât nu o putea face în public. Toate aceste zvonuri 
erau comunicate lui Ioan Gură de Aur de către diaconul său, Serapion, administratorul 
episcopiei. Sfântul nu se supăra. Un sfânt e mai puternic decât calomnia. El ducea o viaţă 
austeră pentru a-I plăcea lui Dumnezeu. Se ocupa de sufletele oamenilor şi n-avea timp de 
pierdut în recepţii. Faptul că aristocraţia era nemulţumită nu-1 deranja. Ştia că nu putea să 
placă oamenilor şi, în acelaşi timp, lui Dumnezeu. Voia să fie slujitorul credincios al 
Domnului şi nu servitorul oamenilor. Continua deci să trăiască în palatul episcopal ca într- 
o peşteră: cu legume, apă, singurătate şi rugăciuni. 

Evlavia împărătesei 



împăratul Arcadius continua să-i persecute pe eretici aşa cum îl sfătuise tatăl 
său pe patul de moarte. Erau îndeosebi persecutaţi arienii. Biserica oficială n-a exercitat 
niciodată o persecuţie mai pasionată, mai implacabilă decât aceasta. Persecuţia împotriva 
arienilor a atins o astfel de intensitate, încât tot ceea ce avea legătură cu ei şi cu Arie, 
întemeietorul sectei, a fost distrus. 

In această epocă, toate casele de rugăciune ale arienilor au fost confiscate. Şi 
ei nu mai aveau loc de rugăciune. Nu mai puteau să se întâlnească nici pe stradă, fiindcă 
nu aveau drept de staţionare, nici de a ţine reuniuni în incinta oraşului. Arienii au procedat 
atunci aşa cum procedează alţi grevişti. 

întrucât nu aveau dreptul de a staţiona, mergeau şi se rugau în mers. In fiecare 
seară, în coloane, circulau pe străzi, celebrau liturghia mergând. Aceste liturghii ariene în 
marş durau toată noaptea. Fiecare preot îşi aducea credincioşii după el şi oficia mergând 
de-a lungul străzilor. Procesiunile ariene erau de o solemnitate fară egal. Credincios 
testamentului lăsat de Teodosie, împăratul a vrut să interzică chiar şi această liturghie 
mobilă. Ioan Gură de Aur s-a opus. Dar cu ajutorul credincioşilor săi, el a organizat 
procesiuni nocturne asemănătoare procesiunilor ariene. In scurt timp a organizat 
procesiuni mai impresionante. In fiecare seară creştinii din Constantinopol, purtând 
lumânări aprinse, se întâlneau la procesiunile lui Ioan Gură de Aur în coloane care defilau, 
circulau, pe străzile oraşului. Dar pentru aceasta era nevoie de sute de mii de lumânări în 
fiecare noapte. Eudoxia a oferit din banii săi lumânări pentru toţi credincioşii care urmau 
aceste procesiuni. Mai mult, îmbrăcată în negru ca o călugăriţă, purtând diadema de 
împărăteasă, Eudoxia mergea pe jos în cortegiul religios, ţinând în mână o lumânare 
aprinsă, alături de sclavi şi de poporul sărac. 

Un astfel de lucru părea inimaginabil în acea vreme. Ioan Gură de Aur însuşi 
era impresionat de conduita virtuoasă a împărătesei Eudoxia. în luna septembrie, în 
primul an al episcopatului său, Ioan Gură de Aur a organizat o procesiune asemănătoare la 
biserica din Drypia, aproape de capitală, unde erau înhumaţi martiri. Procesiunea a 
început la Constantinopol la miezul nopţii. Eudoxia era pe jos în capul cortegiului. Erau 
prezenţi de asemenea toţi curtenii, toţi sclavii, toţi cetăţenii Constantinopolului, toţi 
aristocraţii, toţi egali înaintea lui Dumnezeu. Ioan Gură de Aur era emoţionat. Ajuns la 
biserica martirilor i-a spus Eudoxiei în omilia sa: 

„Ca şi voi, Măria conducea odinioară poporul lui Dumnezeu, purtând în 
pământul făgăduinţei osemintele lui Iosif în mijlocul strigătelor de bucurie, al cântărilor şi 
imnelor... Măria purta în mână instrumente sonore, iar voi purtaţi o inimă care ştie să audă 
o armonie mai suavă şi mai frumoasă... Măria prăznuia eliberarea iudeilor, voi daţi o 
coroană Bisericii... Sunteţi măreaţă, regină!" 

Eudoxia a devenit cea ferventă (zeloasă) credincioasă a lui Ioan Gură de Aur. 
Ridica biserici desenând planurile cu mâna ei. A construit aziluri pentru bătrâni şi pentru 
săraci. Singura preocupare a tinerei împărătese blonde şi frumoase era Biserica. Omul pe 
care îl asculta şi respecta cel mai mult era Ioan Gură de Aur. Toţi banii săi mergeau la 
Biserică, la săraci, la bolnavi. Ioan Gură de Aur avea dreptate să o numească pe Eudoxia 
mama Bisericii. I-a făcut elogiu în public. Admira frumuseţea creştină a împărătesei 
Eudoxia. 

Contra coabitărilor suspecte 



De la venirea lui Ioan Gură de Aur, palatul episcopiei din Constantinopol 
fusese transformat în mănăstire. Sfântul găsise în curte imense blocuri de marmură rară pe 
care Nectarie le comandase de departe, plătindu-le foarte scump, pentru a împodobi 
palatul episcopal. El le-a vândut dând ca de obicei săracilor banul provenit din vânzare. 

Proletariatul (oamenii săraci) Constantinopolului găsise pentru prima dată un 
apărător şi un protector. De fiecare dată când proletariatul îşi găseşte un protector, îl 
pierde însă repede. Apărătorii săracilor sunt întotdeauna consideraţi periculoşi şi sunt 
suprimaţi de autorităţi. De această dată, apărătorul săracilor era episcopul însuşi, un om 
care nu putea fi acuzat că tulbură ordinea publică, cum sunt acuzaţi de obicei protectorii şi 
tribunii mulţimilor sărace. Mai mult, Ioan Gură de Aur era prietenul împărătesei. Era o 
personalitate oficială. Săracii şi dezmoşteniţii îl venerau. 

Intre timp, Ioan Gură de Aur a sfârşit prin a evacua din palatul episcopal tot 
ceea ce nu-i plăcea lui Dumnezeu. Apoi a făcut turul clerului. Mulţi preoţi, episcopi sau 
diaconi aveau în casa lor o femeie care le făcea menajul. In Occident, aceste femei care 
locuiau cu clerul erau numite mulieres subintroductae sau „femei subintroduse". In 
Răsărit ele purtau un nume mai frumos, agapete, agape fiind iubirea de Dumnezeu în 
opoziţie cu eros, care este iubirea pământească. Preotul lua la el o orfană sau o tânără fată 
care vroia să se dedice Bisericii, o declara soră agapetă şi o păstra ca menajeră toată viaţa 
sa. Lui Ioan Gură de Aur nu-i plăcea această viaţă comună a monahilor şi tinerelor fete. 
Era convins că Dumnezeu nu iubea această coabitare, oricât de castă ar fi fost ea. Viaţa în 
aceeaşi casă cu o femeie era deja o voluptate. Era nesănătos pentru un monah să aibă tot 
timpul pe lângă el prezenţa unei tinere femei. 

„In concepţia mea, viaţa comună cu o femeie nu este lipsită de voluptate, 

spune sfântul, voluptate chiar în afara unirii conjugale şi a oricăror relaţii trupeşti". 

Sfântul se scuză cu candoare neştiind exact despre ce e vorba, pentru că nu 
încercase niciodată să trăiască sub acelaşi acoperiş cu o femeie, dar îşi imaginează că 
simplul fapt de a trăi în aceeaşi casă, cu toate uşile închise, împreună cu o femeie, era o 
voluptate. 

„Neavând nici o piedică, unirea cu o femeie legitimă împrăştie dorinţele; 
adesea chiar generează dezgust şi pune capăt pornirilor". 

O femeie legitimă are copii, este uneori bolnavă, îmbătrâneşte şi infirmităţile 
care rezultă din naşteri „veştejesc repede floarea tinereţii, rup boldul voluptăţii... Fecioara 
nu este supusă la nimic din toate acestea; nu are nici relaţii trupeşti care deprimă şi ucid 
forţele naturii, nici suferinţe, nici istovirea maternităţii care grăbeşte ridurile, e văzută 
păstrându-şi mult timp vigoarea tinereţii... Cel care atinge trupul unei fecioare e mai 
tulburat prin contact decât prin văz...". 

Ioan Gură de Aur încearcă să-i convingă pe monahi că această coabitare este 
încărcată de păcat. Cel care spune contrariul minte. 

„Veacul nostru a văzut mulţi oameni care îşi legau trupul cu lanţuri, se 
acopereau cu un sac, se retrăgeau pe vârfurile munţilor; ei trăiau în privegheri şi posturi 
neîncetate, dând exemplu de cea mai aspră disciplină, interzicând riguros oricărei femei să 
treacă pragul acoperişului lor sărăcăcios şi, cu toate aceste rigori exersate asupra lor înşişi, 
abia puteau respinge furia patimii" (Contra coabitărilor suspecte. Prima cuvântare). 

Pe lângă păcat, există şi scandalul provocat în afară de aceste coabitări. 
Ioan Gură de Aur a interzis de aceea tuturor episcopilor, preoţilor, diaconilor, întregului 
cler al diecezei (eparhiei) sale, să aibă femei în casele lor. 

Această decizie a episcopului a declanşat o furtună de proteste. Monahii şi 
fecioarele au devenit duşmanii înverşunaţi ai episcopului care „le-a interzis viaţa în 

comun". Ioan Gură de Aur nu s-a lăsat intimidat. El ştia că aceste coabitări nu plac 
Domnului şi aduc prejudiciu Bisericii. El a spus că, dacă ar tolera astfel de coabitări 
ilegitime, el însuşi, episcopul, s-ar face vinovat de acelaşi păcat ca şi proxeneţii. 

Ioan Gură de Aur a ordonat acestor fecioare să părăsească numaidecât 
locuinţele preoţilor. Le-a sfătuit să se mărite dacă voiau să trăiască cu un bărbat, 
coabitarea cu preoţii fiind mai condamnabilă decât conduita prostituatelor. Preotul este un 
atlet al lui Hristos. 

„Sfântul Pavel spunea: «Nu fiţi robii oamenilor.» Eu vă voi spune: încetaţi să 
fiţi sclavii femeiuştilor care vă duc împreună cu ele la pierzanie. Hristos vrea ca oştirea Sa 
să recruteze soldaţi veghetori, atleţi viguroşi pe care lupta îi lasă în picioare, şi nu ne-a 
înarmat cu arme duhovniceşti ca noi să trăim ca slujitori ai unor fete ticăloase, printre 
lânuri şi fuse" {Contra coabitărilor suspecte). 

Sfântul episcop era sever, ireductibil. El i-a scos din Biserică pe episcopii şi 
preoţii care nu s-au supus ordinului de a concedia aceste tinere fete. Prima armată de 
duşmani ai lui Ioan Gură de Aur era deja formată. Dar sfântul nu a dat înapoi. Ştia că a 
nemulţumit clerul, dar că a plăcut lui Dumnezeu şi a curăţat Biserica lui Hristos. 

Crimă de dragul crimei 



Acum, palatul episcopal era curat de tot ceea ce nu-I plăcea Domnului... 
Casele preoţilor erau curate şi ele... Femeile şi cetele lor au fost scoase la poarta 
locuinţelor oamenilor Bisericii. Era acum rândul bisericii în care oficia noul episcop. 
Ioan Gură de Aur vorbea rar în amvon, el vorbea din faţa uşilor împărăteşti sau din 
mijlocul credincioşilor pentru a fi mai aproape de popor. Vocea lui nu era foarte puternică. 
Din această cauză prefera să fie cât mai aproape de auditoriu. 

Chiar în faţa lui, în timp ce predica, se afla un grup de doamne ale palatului 
care aparţineau aristocraţiei. In fruntea lor se aflau trei prietene ale împărătesei care se 
numeau Marsa, Castricia şi Eugrafia. De fiecare dată când le vedea pe aceste femei la 
biserică, Ioan Gură de Aur avea impresia că ele îl ofensau pe Dumnezeu şi Biserica. In 
special Eugrafia, care era cea mai în vârstă dintre cele trei femei. Biograful lui Ioan Gură 
de Aur spune că Eugrafia se farda ca un idol egiptean. îşi vopsea violent genele şi 
sprâncenele, îşi farda faţa şi purta toalete extravagante. 

în acea epocă, moda cerea o coafură care aducea în vârful capului părul buclat 
şi frizat, astfel încât să acopere fruntea de la o tâmplă la cealaltă. Cu puţin timp în urmă, 
această coafură fusese purtată numai de prostituate. Ioan Gură de Aur nu le putea vedea pe 
aceste aristocrate fără să-şi aducă aminte de faptul că ele aveau în casele lor vase de 
noapte din argint. Le-a privit în ochi şi le-a spus: 

„Ce preţ credeţi că au excrementele voastre ca să le adunaţi în vase de 
argint?". Şi vocea lui a devenit energică: 

„Plecaţi bine urechea. Nu mai îndemn, poruncesc în mod imperativ. Aveţi 
libertatea de a vă supune sau nu. Dacă persistaţi în această greşeală, nu o voi tolera şi vă 

voi interzice să intraţi în această biserică. Păgânii îşi bat joc de noi şi consideră religia 
noastră un mit. Vă poruncesc deci să vă descotorosiţi de aceste podoabe, de aceste oale de 
noapte şi să daţi preţul lor săracilor, să nu mai perseveraţi în această nebunie. Impotriviţi- 
vă dacă vreţi, protestaţi împotriva mea; nu voi da înapoi în faţa nimănui. Când voi da 
seama la tribunalul lui Hristos, veţi fi oare acolo ca să mă apăraţi? Cum deci? Atâţia săraci 
asediază Biserica şi ea cu atâţia copii bogaţi se vede incapabilă să-i ajute? Unul e ghiftuit, 
în timp ce altul moare de foame. Unul îşi depune excrementele în vase de argint, iar 
celălalt n-are pâine. Nebunie! Cruzime!". 

Şi Ioan Gură de Aur o privea pe Eugrafia pictată ca un idol egiptean şi 
împodobită cu noua coafură a prostituatelor. Potrivit lui Paladie, Ioan Gură de Aur i-a 
spus: 

„De ce vă siliţi trupul să întinerească când el nu poate face asta? Vă aduceţi 
buclele părului pe frunte după moda prostituatelor pentru a-i înşela pe cei care vă văd, dar, 
credeţi-mă, prin aceasta nu faceţi decât să vă recunoaşteţi ridurile". 

Privindu-le decolteurile el spunea că femeile care îi stârnesc pe bărbaţi pe 
stradă, la palat, sunt nişte criminale. Aceste femei trebuie să înceteze să-şi arate 
decolteurile. Fiindcă e un atentat împotriva bărbaţilor care le privesc. 

„Văd în atentatul vostru un lucru îngrozitor şi ticălos pe care nu-1 presupune 
nici măcar crima celui care otrăveşte sau cea a asasinului. Căci asasinul şi cel care 
otrăveşte nu distrug decât trupul semenului lor, în timp ce aceste femei îi distrug sufletul. 
Voi aduceţi moartea pentru chipul lui Dumnezeu". 

Mai mult, un asasin ucide cu o intenţie oarecare: pentru a se răzbuna, pentru a 
fura, în timp ce femeile, care prin decolteurile lor îi stârnesc pe bărbaţi, comit o faptă rea 
gratuită, tară nici un profit. Comit o crimă de dragul crimei. 

Ioan Gură de Aur ştie că este violent: „Cuvântul meu, ştiu bine, ofensează 

multe susceptibilităţi. Dar n-am ce face. E vorba de poruncile Domnului... N-am vorbit ca 
un stăpân poruncitor, ci trist şi îndurerat. Iertaţi-mă, n-aş vrea să fiu lipsit de bună-cuviinţă 
vorbind de aceste lucruri, dar sunt silit la aceasta". 

înalta societate şi îndeosebi Eugrafia şi doamnele de o anumită vârstă cărora 
le-a spus că degeaba se împodobesc, că vor fi pentru totdeauna bătrâne, nu i-au iertat acest 
adevăr. Alături de preoţii şi fecioarele agapete în armata duşmanilor lui Ioan Gură de Aur 
s-au înrolat, aşadar, şi femeile elegante ale Constantinopolului. S-au considerat ofensate şi 
au jurat să se răzbune. Mai ales Eugrafia pe care sfântul a privit-o în ochi atunci când a 
întrebat-o: „De ce vreţi să vă întineriţi trupul, deşi ştiţi că acest lucru e cu neputinţă? Cu 
cât încercaţi mai mult cu atât vi se văd mai mult ridurile...". Nici o femeie nu putea ierta 
această jignire. Nici măcar o creştină. Şi Eugrafia nu i-a iertat-o. 

Bogăţia greşit folosită 



Cu aceeaşi îndârjire cu care a golit palatul episcopal de mobilele sale luxoase, 
Ioan Gură de Aur voia să stârpească păcatul şi din societatea constantinopolitană. 
„Bogaţii, spune el, îl supără în permanenţă pe Domnul". Ioan Gură de Aur spunea că 
bogaţii sunt nişte hoţi. „Sfânta Scriptură ne învaţă: nu furăm numai când luăm ceva de la 
celălalt; furăm şi când nu împărţim ceea ce avem". 

Un bogat este ca o fiară sălbatică. „Bogatul nu are nimic dacă nu are totul, 
spunea Ioan Gură de Aur; un bogat nu este un om, însăşi faţa lui îi arată firea de fiară. 
Chiar şi fiarele sunt mai puţin nemiloase, unghiile lor sfâşie mai puţin". 

Ioan Gură de Aur ştie că a declanşat un mare scandal atacându-i pe bogaţi. El 
spunea: „Mulţi mă acuză pentru că-i acuz mereu pe cei bogaţi, dar o fac doar pentru că 
aceştia îi atacă mereu pe cei săraci. Da, îi atac pe cei bogaţi, sau mai bine zis nu pe cei 
bogaţi, ci pe cei care îşi folosesc rău bogăţia lor!". 

„Bogaţii sunt copiii mei, dar şi săracii sunt copiii mei". Le spunea că vrea să-i 
mântuiască: „Te smulg din lăcomie, te fac simpatic tuturor şi îţi asigur împărăţia cerurilor. 
Te iubesc... Cine altcineva îţi va vorbi de patima ta? Eu vreau mântuirea ta, sunt medicul 
tău. Nu mă tem decât de un singur lucru: de păcat". 

După această omilie a episcopului, bogaţii au încetat să mai vină la biserică. 
S-au aliat şi ei cu fecioarele agapete, cu femeile elegante şi cu preoţii Constantinopolului 
împotriva sfântului. Dar sfântul nu avea decât o singură teamă: păcatul. Ostilitatea 
preoţilor, a celor bogaţi, a femeilor elegante şi a fecioarelor nu-1 înspăimânta. Un sfânt e 
un om fară frică. Un sfânt nu se teme decât de păcat. 

Eutropius 



Ioan Gură de Aur voia să-i salveze de la păcat pe toţi oamenii, fără deosebiri 
de clasă socială. Printre cei care trăiau în păcat se afla şi Eutropius, prim-ministrul lui 
Arcadius. Eutropius era adevăratul stăpân al imperiului, fiindcă împăratul era mereu 
somnolent. Eutropius se ocupa de tot. El 1-a chemat pe Ioan Gură de Aur din Antiohia şi 1- 
a făcut episcop. 

Ioan Gură de Aur simţea o imensă milă pentru Eutropius. Eunucul îşi pierduse 
sufletul. Şi Ioan Gură de Aur ştia că datoria lui era să salveze sufletele oamenilor. S-a dus 
deci la Eutropius ca să-1 salveze din păcat. Eutropius, stăpânul Imperiului Roman de 
Răsărit, era un nefericit care-şi pierduse deja viaţa sa pământească. Sfântul voia să salveze 
măcar sufletul eunucului. Un sfânt este un om care luptă cu pasiune împotriva păcatului. 
Idealul sfântului e distrugerea păcatului în el însuşi şi în cei care îl înconjoară pe toată 
suprafaţa pământului. Păcatul oamenilor îl face pe sfânt să sufere ca o rană în trupul său. 
Ioan Gură de Aur o spune patetic: 

„Nu vreau să mă mântui şi voi să fiţi pierduţi. Ah! dacă v-aş putea arăta 
iubirea mea pentru voi, nu mi-aţi mai reproşa că vă vorbesc cu asprime. Nimic nu-mi este 
mai drag decât voi, nici chiar lumina". 

Ioan Gură de Aur s-a dus deci la prim-ministrul împăratului Arcadius, şi i-a 
spus că voia să-1 salveze. Eutropius era un om în vârstă. Biografia acestui eunuc este 
dureroasă. Se născuse pe malurile Eufratului. La puţin timp după naşterea sa, părinţii l-au 
castrat pentru că un băiat castrat era mai scump decât un băiat normal şi ei voiau să ia pe 
el cel mai bun preţ. 

Claudian vorbeşte despre Eutropius astfel: „Hărăzit încă din leagăn celor mai 

crude torturi ale mutilării. Târât apoi dintr-o piaţă în alta... Obiect de trafic, el e expus în 
pieţele publice şi-şi schimbă mereu casa. Cine ar putea enumera numele atâtor stăpâni?" 
{Claudian, Eutropius. Cartea întâi). 

Primul stăpân cunoscut al lui Eutropius a fost un soldat care se numea 
Ptolemeu. După câtva timp, soldatul 1-a vândut. Eutropius a fost vândut unui general. Se 
pare că era mai bine să fii sclavul unui soldat decât al unui general. Căci, după cum spune 
Claudian, Eutropius a suferit când soldatul 1-a vândut. „Câte lacrimi nu 1-a costat această 
despărţire!". Apoi Eutropius a fost cumpărat de un consul. Consulul 1-a făcut cadou fiicei 
sale cu ocazia căsătoriei sale. Aici „el pieptăna părul stăpânei şi-i aducea într-un vas de 
argint apa necesară pentru toaletă...". Când stăpâna sa ieşea din baie, Eutropius 
împrospăta aerul din jurul ei cu un evantai. 

Intre timp a îmbătrânit. Stăpâna sa nu mai putea să-1 folosească... Dar, pentru 
că nimeni nu voia să-1 cumpere pe Eutropius din cauza vârstei sale, stăpâna i-a redat 
libertatea. Un sclav în vârstă este o gură inutilă. A fost alungat. Eutropius a intrat în cele 
din urmă în serviciul unui general al curţii numit Abundantius. împăratul Teodosie a avut 
ocazia să-i vorbească eunucului când acesta era în serviciul generalului şi a fost uimit de 
inteligenţa, tactul şi abilitatea lui Eutropius. De fiecare dată când avea nevoie de un sfat 
înţelept, Teodosie i-1 cerea lui Eutropius. In scurt timp, Eutropius a devenit consilierul 
particular al marelui împărat. Teodosie i-a încredinţat eunucului o serie de misiuni delicate 
şi Eutropius s-a achitat perfect de ele. La moartea lui Teodosie, Eutropius a devenit 
consilierul lui Arcadius şi 1-a însoţit la Constantinopol. După asasinarea lui Rufm, tutorele 
din tinereţe al împăratului, Eutropius a devenit singurul consilier al lui Arcadius. El 1-a 
făcut să se căsătorească cu frumoasa Eudoxia. 

Pentru că împăratul era somnolent, mai tot timpul imperiul era condus de 
Eutropius. Fostul sclav devenise guvernatorul general al Imperiului Roman de Răsărit. 
Toată lumea era supusă lui Eutropius, inclusiv împăratul şi împărăteasa. El avea o soră, o 

fostă sclavă şi ea, pe care o iubea ca pe lumina ochilor săi. Eunucul era creştin, un foarte 
bun creştin chiar. Totuşi, de când devenise prim-ministru, viaţa sa era un iad. Lumea nu-i 
putea ierta lui Eutropius că fusese sclav şi se ridicase atât de sus. Patru sute de ani 
trecuseră de la naşterea lui Hristos şi totuşi oamenii nu erau încă foarte convinşi că erau 
cu toţii egali; un sclav era considerat o fiinţă în lanţuri. Faptul că Eutropius nu purta 
lanţuri era o nedreptate în ochii lor. 

„Mâinile făcute să poarte lanţuri, îndrăznesc să fluture sceptrul de consul", 
scrie poetul Claudian. 

Eutropius ştia să suporte umilinţele. Un fost sclav e obişnuit să fie umilit şi 
ofensat neîncetat. Faţa sa avea acum mai multe riduri decât o smochină uscată. Avea părul 
alb. Dar resemnarea sclavilor şi vârsta nu sunt de ajuns întotdeauna. Oamenii îşi pierd 
uneori măsura. Când nu mai sunt constrânşi, oamenii nu suportă de bunăvoie umilinţele. 
Stă în firea lor. Şi din când în când îşi pierd răbdarea. 

Şi Eutropius şi-a pierdut răbdarea. Intr-o zi, 1-a condamnat pe unul din 
duşmanii săi, generalul Tomasius. După care condamnările au continuat. Fără întrerupere. 
Generalul Tomasius a fost capul unui complot împotriva lui Eutropius? A fost deportat 
într-o oază. Ceilalţi complotişti s-au refugiat în biserică. Bisericile erau locuri sfinte. 
Nimeni nu putea fi arestat dacă se refugia aici. Când a văzut că duşmanii îi scapă 
nepedepsiţi, Eutropius a dat, la 4 septembrie 397, o lege prin care interzicea bisericilor să 
dea azil oamenilor căutaţi de justiţie. Această lege a alarmat întreg imperiul. Ura 
împotriva lui Eutropius s-a dezlănţuit. La rândul său, Eutropius a răspuns urii pierzându-şi 
complet capul... Până în ziua aceea el condamna, aşa-zicând, din umbră. Acum nu mai 
voia să rămână sclavul consilier. Voia să braveze. Voia să se manifeste: a început să-şi ia 
tot felul de titluri şi să-şi comande toate uniformele posibile. 

Eutropius a îmbrăcat uniforma de general. A îmbrăcat toga de magistrat. A 
îmbrăcat toga de consul. Dacă ar fi putut, le-ar fi îmbrăcat pe toate în acelaşi timp ca să se 

răzbune. Din revoltă a început să adune aur. Tot felul de bogăţii. Era tiranic. Era crud. Nu 
mai avea milă. După părerea sfântului episcop Ioan Gură de Aur, Eutropius trăia în păcat 
până la gât. Eutropius era un suflet pierdut. Şi atunci sfântul, în imensa sa iubire de 
oameni, s-a dus la Eutropius ca să-1 scape de păcat. Ioan Gură de Aur i-a arătat toate 
nedreptăţile pe care le-a comis. Sfântul a luat apărarea victimelor. Mai mult, Ioan Gură de 
Aur nu putea tolera că Eutropius atacase Biserica desfiinţând-i dreptul de azil pentru cei 
care veneau să ceară ocrotire la altar. Ioan Gură de Aur nu putea suporta mai cu seamă 
asta. Nimeni nu are dreptul să atace Biserica. Nici măcar tiranii. El era episcop şi trebuia 
să apere Biserica. Cu orice risc. 

„Dacă vezi religia atacată, nu prefera pacea... luptă-te până la moarte..." 

Şi, în calitatea sa de cap şi apărător al Bisericii, Ioan Gură de Aur şi-a 
sacrificat pacea şi a intrat în luptă cu Eutropius, care o atacase. 

Dreptul de azil al Bisericii 



Dreptul de azil al Bisericii e unul din cele mai vechi drepturi din câte au 
existat pe pământ, înainte să existe legile, când erau în primejdii, oamenii căutau scăpare 
în braţele zeilor. Templele, lăcaşele zeilor, erau inviolabile. In cursul istoriei, armata şi 
poliţia au recurs la felurite stratageme pentru a-i omorî pe cei refugiaţi în casa zeilor. 
Uneori găureau acoperişurile şi prin aceste găuri trăgeau înăuntru cu arcul. Credeau că în 
acest fel nu violau templul. Alteori, tot din grija de a nu viola templul, zideau porţile şi cei 
care se aflau înăuntru închişi mureau de foame şi de sete. Romanii puneau o pază strictă la 
porţile templelor şi împiedecau oamenii să intre. 

Existau la Roma temple în care era cu neputinţă să pătrunzi, mai ales în 
momentul revoluţiilor, atât de bine erau păzite intrările. 

O altă lege îi obliga pe preoţi şi monahi să plătească datoriile celui care se 
refugia în biserică, în cazul în care acesta era urmărit de fisc. Două edicte ale lui Eutropius 
interziceau bisericilor să îi găzduiască pe cei ce se făceau vinovaţi de crimă de 
lezmaiestate. Adică pe cei care complotau împotriva lui. Ioan Gură de Aur a început deci 
lupta împotriva lui Eutropius. Sfântul avea un aliat pasionat şi puternic. Era împărăteasa 
Eudoxia. Ea îl susţinea pe sfânt în lupta sa împotriva lui Eutropius. 

Eudoxia contra Eutropius 



Eudoxia era pornită împotriva lui Eutropius, dar nu din aceleaşi motive ca 
Ioan Gură de Aur. Eudoxia nu era iritată de faptul că Eutropius răpise bisericilor dreptul 
de azil, dar pretextul era binevenit pentru a declanşa lupta împotriva eunucului. De îndată 
ce a aflat că sfântul a început lupta împotriva ministrului, Eudoxia a fost de partea sa. 

Eutropius a căsătorit-o cu Arcadius şi a facut-o împărăteasă. Era adevărat. Dar 
Eudoxia era o femeie mândră. Orgolioasă. Chiar dacă n-ar fi avut decât orgoliul inerent 
oricărei femei, tot n-ar fi putut suporta ca Eutropius să-i comande ca unei subalterne. 
Căci, deşi împărăteasă, ea trebuia să execute ordinele lui Eutropius. Chiar împăratul nu 
făcea decât ceea ce spunea Eutropius. Eudoxia a vrut să scape de eunuc... Să rămână 
liberă în palat. 

Cu ajutorul lui Ioan Gură de Aur, Eudoxia spera să-i dea eunucului o lovitură 
mortală. Să-1 arunce afară din palat. 

Tribigild contra Eutropius 



In primăvara anului 399, a venit la Constantinopol o căpetenie a goţilor pe 
nume Tribigild. Nimeni nu bănuia la sosirea acestui tânăr got că el va juca un rol 
important în căderea lui Eutropius. Era un got ca atâţia alţii care veneau la 
Constantinopol. Situaţia lui Tribigild era aceeaşi cu cea a tatălui împărătesei Eudoxia. 
Amândoi erau din aceeaşi familie. Amândoi erau germani. Obosiţi de război, goţii 
încetaseră să atace imperiul roman. După câtva timp s-au angajat ca să apere imperiul pe 
care nu-1 putuseră cuceri. Imperiul le-a dat pământuri, le-a dat ranguri, arme şi salarii. 

Acest Tribigild, sosit acum din Frigia, venea să-i ceară împăratului o mărire a 
soldei pentru goţii care erau sub comanda sa. Cererea şi alte favoruri pentru goţii din 
Frigia. Voia să vorbească personal cu împăratul, dar Arcadius nu se ocupa de imperiu. 
Eutropius era cel care se ocupa de stat. Tribigild a cerut deci audienţă la Eutropius. 
Eunucul amâna audienţa căpeteniei gote şi 1-a lăsat să facă anticameră timp de zile în şir 
ca să-1 umilească. Tribigild s-a simţit foarte ofensat văzând că eunucul îl făcea să aştepte 
zile întregi, în cele din urmă Eutropius 1-a primit pe Tribigild care era tânăr şi mândru... 
Eutropius a refuzat toate cererile sale şi, mai mult, 1-a umilit vorbindu-i într-un mod 
injurios. 

Tribigild a fost atât de ofensat, încât aproape ar fi plâns de furie. S-a dus la 
una din rudele sale, un general got pe nume Gainas care comanda miliţia din 
Constantinopol. Gainas i-a povestit că nu era singurul om ofensat de Eutropius. Eudoxia 
împărăteasa fusese şi ea ofensată de eunuc. Biserica şi Ioan Gură de Aur fuseseră de 
asemenea ofensaţi. Gainas însuşi era ofensat în permanenţă de Eutropius care îl lăsase 
într-un post secundar. întreaga aristocraţie era ofensată de eunuc. Şi toată armata. Şi tot 
imperiul. 

Gainas nu vedea decât o soluţie pentru a spăla ofensa: moartea lui Eutropius 

Cei doi şefi goţi, Tribigild şi Gainas, au jurat deci să se răzbune. Ştiau că 
puteau conta pe Eudoxia, pe toată lumea. Căci în întreg imperiul nu exista om mai urât 
decât Eutropius. 

întors la el în Frigia, Tribigild le-a povestit goţilor săi cum el, căpetenia lor, 
fusese ofensat la Constantinopol de un eunuc. Auzind ce ofense îi fuseseră aduse soţului 
ei în palatul imperial, soţia lui Tribigild şi-a smuls părul de furie. Toţi goţii erau furioşi. 
Au declanşat revolta. 

In câteva zile întreaga Frigie a fost în flăcări. Goţii erau pe punctul de a 
declanşa războiul cu Imperiul Roman de Răsărit şi înaintau spre Constantinopol. 
Eutropius trebuia să-i oprească. 



Gainas şi Arcadius contra Eutropius 



Eutropius trebuia să trimită armata împotriva lui Tribigild şi a goţilor 
revoltaţi. Dar armata imperială era alcătuită din goţi şi comandată de goţi. Eutropius era 
deci obligat să-i trimită pe goţi să se bată cu fraţii lor. 

După multe căutări, Eutropius a găsit un general care nu era got. El se numea 
Leon. Eutropius 1-a trimis pe generalul Leon împotriva lui Tribigild. Armata comandată de 

Leon a fost repede zdrobită, iar Leon a fost ucis în bătălie. 

Goţii înaintau victorioşi spre Constantinopol. Pentru a-i opri, Eutropius a 
trebuit să trimită de această dată un general got, pe Gainas. Era unicul general în stare de 
asta. In afara faptului că Gainas era got, ca şi Tribigild împotriva căruia trebuia să se bată, 
el era şi prietenul său. Mai mult încă, erau rude şi făcuseră jurământ să scape de 
Eutropius. Era greu de imaginat că Gainas va lupta împotriva lui Tribigild pentru a-1 salva 
pe Eutropius şi imperiul. Faptele care au urmat au confirmat că era un lucru imposibil. 

Gainas şi armata sa gotă şi-au ridicat tabăra în regiunea Constantinopolului. 
Tribigild şi ai săi au sosit apoi în aceeaşi regiune. în loc să se lupte, Gainas a făcut alianţă 
cu Tribigild. L-a înştiinţat pe Eutropius că armata lui Tribigild era prea puternică şi nu 
putea să o oprească. Eutropius ar fi vrut să trimită alte trupe, dar nu mai avea. Atunci 
Eutropius a încercat să negocieze cu Tribigild, tânăra căpetenie gotă. Eutropius l-a întrebat 
ce dorea şi i-a promis că de această dată dorinţele sale vor fi luate în considerare. De 
comun acord cu Gainas, Tribigild a răspuns că nu mai voia bani, nici supliment de soldă 
pentru oamenii săi, nici noi privilegii, ci un singur lucru: capul lui Eutropius care l-a 
umilit. Asta era tot... Capul ministrului. Tribigild ameninţa că dacă nu va primi satisfacţie, 
o să distrugă Constantinopolul. 

In acest timp goţii înaintau. Erau la porţile oraşului. împăratul a deschis ochii 
mari. încă o dată în viaţa sa împăratul a ieşit din somnolenţă. Situaţia era gravă. împăratul 
nu ştia ce să facă. El nu ştia niciodată nimic. Şi, ca de obicei, Arcadius a apelat la 
Eutropius întrebându-1 ce trebuia să facă. Goţii cereau capul lui Eutropius. împăratul l-a 
întrebat pe Eutropius dacă trebuia să-i taie capul şi să-1 trimită goţilor. 

împăratul dorea sfatul unui prieten. El ceruse totdeauna sfatul lui Eutropius şi, 
de această dată, a făcut la fel. 

Eutropius nu se putea hotărî în această alternativă: să lase să i se taie capul sau 
să sacrifice Constantinopolul. S-a retras într-o altă încăpere a palatului pentru a medita. 

Era o situaţie greu de rezolvat. Pe drum a întâlnit-o pe Eudoxia, care era în anticamera 
împăratului. împărăteasa Eudoxia era înspăimântată. Toţi cetăţenii Constantinopolului 
erau înspăimântaţi, mai ales mamele. Goţii erau la porţile oraşului şi puteau pătrunde 
dintr-un moment în altul. Situaţia o alarmase pe împărăteasă. Ea ştia că numai decapitarea 
lui Eutropius putea salva oraşul. împărăteasa a privit acest cap pe care ea nu-1 mai voia în 
palat şi i-a spus deschis eunucului să lase să i se taie capul ca să fie trimis goţilor pentru a 
salva Constantinopolul. De altfel era un cap urât. Un cap urât, groaznic de urât. 

Eutropius a prins-o pe împărăteasă de mână cu violenţă şi i-a spus: „Ia seama, 
Eudoxia, mâna care te-a adus în acest palat este încă destul de puternică pentru a te 
alunga" {Philostrogius, cf. A. Thierry). 

Eudoxia a izbucnit în plâns. Şi-a luat în braţe copiii, pe Flacillia care avea trei 
ani şi pe Pulheria care avea cinci luni. Copiii plângeau. Eudoxia plângea. Ţinându-şi 
copiii în braţe, ea a intrat în biroul somnolentului său soţ. La strigătele copiilor şi ale 
Eudoxiei, Arcadius a deschis din nou ochii mari. împăratul a înţeles că Eudoxia a fost 
ofensată şi venea acum la el să-i ceară capul eunucului. Nu numai goţii, şi împărăteasa 
voia acest cap. 

împăratul nu putea să suporte strigătele, nici plânsetele. Şi pentru a nu le mai 
auzi, i-a dat împărătesei capul lui Eutropius. Ea putea să-1 trimită goţilor. împăratul a dat 
ordin să fie confiscate toate uniformele, titlurile şi bunurile lui Eutropius. Ordinul nu 
fusese încă redactat, că servitorii imperiali plecaseră deja în căutarea lui Eutropius pentru 
a-1 linşa şi a-i tăia capul. Dar Eutropius era un om abil. A reuşit să iasă deghizat din palat 
pe scara de serviciu. 

Eudoxia, care dorea capul lui Eutropius cu mai multă patimă decât goţii, a 
grăbit poliţia, gărzile, servitorii ca să i-1 aducă pe Eutropius în lanţuri. Tinerele femei ştiu 
să dorească cu pasiune. Şi Eudoxia dorea cu pasiune capul lui Eutropius... 

Dar Eutropius era deja în catedrala Sfânta Sofia din Constantinopol, 

îngenuncheat înaintea altarului şi cerând protecţia sfântului episcop Ioan Gură de Aur. 
Sfântul i-a adus aminte că tocmai el anulase, prin două decrete, drepturile de azil ale 
bisericilor. Cei persecutaţi şi urmăriţi nu se mai puteau refugia în biserică din cauza 
legilor pe care el însuşi le dăduse. Eutropius era disperat. Prin aceste legi îşi închisese el 
însuşi calea de salvare. 

Ca orice sfânt, Ioan Gură de Aur respecta în primul rând legile veşnice. L-a 
încurajat pe Eutropius. Aşa cum trebuie încurajaţi oamenii aflaţi în necaz. Ioan Gură de 
Aur i-a promis că Biserica îl va ocroti, deşi Eutropius interzisese Bisericii să-i ocrotească 
pe cei aflaţi în durere. Sfântul i-a spus eunucului că gloria cea mai mare a Bisericii era 
atunci când persecutorii veneau să-i ceară protecţia. Intre timp, preoţii s-au adunat în jurul 
sfântului şi i-au cerut să-1 predea pe Eutropius. Diaconii, episcopii, diaconiţele, toţi 
considerau un sacrilegiu protecţia acordată lui Eutropius, duşmanul Bisericii. Sfânta Sofia 
a fost înconjurată de armată şi poliţie. Populaţia Constantinopolului era adunată în jurul 
bisericii, cerând capul lui Eutropius şi protestând împotriva lui Ioan Gură de Aur care-1 
găzduia pe tiran. 

Episcopul Ioan Gură de Aur a ieşit în pragul bisericii, în faţa mulţimii şi a 
soldaţilor. El a spus că, independent de legile care puteau fi promulgate de miniştri, 
biserica a fost şi a rămas totdeauna un loc de azil sacru. Episcopul avea datoria să apere 
biserica şi dreptul său de azil. Nimeni nu putea pătrunde aici, le-a spus Ioan Gură de Aur, 
decât trecând peste cadavrul său. Cât va fi el în viaţă nu va permite nimănui să-1 atingă pe 
cel care ceruse refugiu în biserică. Soldaţii au răspuns că ei aveau ordin să-1 scoată pe 
Eutropius, ticălosul, duşmanul Bisericii... Ioan Gură de Aur a închis calea soldaţilor. Le-a 
repetat că Biserica era trupul lui Hristos şi un episcop trebuia să o apere. 

Dar Sfântul Ioan Gură de Aur era un om mărunt şi firav, cu trupul uscat de 
posturi şi rugăciuni. Soldaţii erau oameni tineri şi atletici. Orice soldat l-ar fi putut ridica 
cu o singură mână pe Ioan Gură de Aur, dar sfântul era hotărât să-şi apere biserica oricât 

de slab era. Şi fiindcă nu putea să se împotrivească într-un alt fel, iar soldaţii voiau să 
intre, Ioan Gură de Aur şi-a desfăcut haina la piept şi a cerut să fie ucis el înainte de a 
pătrunde în biserică. Soldaţii şi mulţimea s-au oprit. Episcopul le-a cerut să fie condus la 
împărat şi să i se permită să vorbească personal cu Arcadius. Soldaţii l-au încadrat pe sfânt 
între lăncile lor ca pe un criminal şi l-au condus la împărat. 



Scăparea 



înainte de a pleca, episcopul a încuiat biserica cu cheia. S-a lăsat apoi împins 
de soldaţi. S-a lăsat apoi escortat de săbii ca un asasin pe străzile Constantinopolului până 
la palatul imperial. La vederea acestui spectacol, la vederea idolului său escortat de 
soldaţi, mulţimea a uitat de Eutropius. Toată lumea a urmat cortegiului sfântului prizonier 
până la palat. 

Arcadius 1-a primit pe Ioan Gură de Aur pe loc. Sfântul a spus pur şi simplu că 
biserica se bucura de imunitate printr-un drept sacru, şi că în virtutea acestui drept divin 
ea putea să-i acorde azil lui Eutropius. Biserica îi putea găzdui pe toţi oamenii care se 
refugiau în ea, urmăriţi de justiţia umană. 

Arcadius a vrut să discute teologie cu Ioan Gură de Aur. Dar era prea iritat! 
Şi-a adus aminte ofensele aduse de Eutropius preanobilei împărătesc A spus că Eutropius 
nu se putea refugia într-o biserică din moment ce el însuşi desfiinţase dreptul de azil al 
acesteia. Ioan Gură de Aur argumenta spunând că gloria Bisericii era să-i găzduiască chiar 

şi pe duşmanii ei. împăratul nu mai ştia ce să răspundă. Şi a început să plângă: plângea 
pentru că nu ştia ce să facă. 

In acest timp mulţimea adunată sub zidurile palatului imperial se agita. 
Mulţimea şi soldaţii cereau în cor capul lui Eutropius. împăratul Arcadius a făcut un efort 
şi a ieşit la balcon pentru a vorbi mulţimii ce fierbea sub ferestrele palatului. împăratul nu 
era un orator. Mulţimea urla dezlănţuită şi cerea moartea lui Eutropius. Văzând că nu 
putea face faţă mulţimii şi nu putea spune nimic, împăratul a izbucnit în hohote în faţa lui 
Ioan Gură de Aur. împăratul plângea în faţa mulţimii şi nu rostea un cuvânt. Plânsul 
împăratului a domolit poporul şi soldaţii, ca o vrajă. Toţi au tăcut. Emoţionaţi. întristaţi. Şi 
n-au mai cerut capul lui Eutropius. Eutropius a rămas în viaţă ascuns în biserică. 



Toate sunt deşertăciune 



A doua zi după aceste evenimente era o duminică. Biserica era plină. Nici un 
singur cetăţean al Constantinopolului n-a rămas acasă. Toţi erau la biserică. Toţi voiau să 
afle noutăţi despre Eutropius şi să-1 asculte pe Ioan Gură de Aur. Nici chiar de Paşti, 
spunea Ioan Gură de Aur, n-a fost atâta lume la biserică. Toţi veniseră să afle veşti despre 
marele eveniment care tocmai se petrecuse. Omul cel mai puternic al imperiului căzuse, 
se afla ascuns în biserică. Ioan Gură de Aur îl apărase pe eunuc cu preţul vieţii sale şi 
continua să-1 ocrotească. Ioan Gură de Aur ţinuse singur piept soldaţilor, mulţimii şi 

împăratului. Fusese condus încadrat de săbii. 

Erau lucruri care pasionau, care nu se întâmplau decât foarte rar. Ioan Gură de 
Aur era asemenea lui David, pentru că învinsese armata şi mulţimea... El singur. Era un 
record spectaculos. Curajul lui Ioan Gură de Aur a uimit poporul. O spune el însuşi: 
„Cursele nu mă fac să tremur... nimeni să nu-mi reproşeze că am greşit, şi lumea întreagă 
să-mi declare război. Căci un astfel de război nu poate decât să mă onoreze. Iată 
principiul în care vreau să vă educ. Nu vă temeţi de mânia omului puternic, nu vă temeţi 
decât de tirania păcatului. Omul nu vă poate face rău. Voi singuri vă puteţi face rău". 

Când episcopul a apărut să-şi ţină predica, s-a făcut o tăcere solemnă. 
Ioan Gură de Aur era mai palid decât de obicei. Era obosit. Evenimentele din ajun 
fuseseră foarte neplăcute. Mulţimea nu aproba gestul lui Ioan Gură de Aur. Cei mai mulţi 
dintre ei credeau că el nu trebuia să-1 ocrotească pe Eutropius. Aproape că nu exista 
familie în oraş, în imperiu, care să nu fi fost lovită, umilită şi persecutată de Eutropius. 

Ioan Gură de Aur ştia că mulţimea voia să se răzbune şi dezaproba 
comportarea ei. A făcut semn cu mâna. Auditorii îl priveau. înainte să fi rostit primul 
cuvânt, cortina care ascundea sanctuarul s-a ridicat ca la teatru şi Eutropius a apărut lângă 
altar ca pe o scenă. Stătea în genunchi, cu capul acoperit cu cenuşă, îmbrăcat în zdrenţele 
cu care se deghizase când fugise din palat. Eunucului îi clănţăneau dinţii în gură de frică 
şi privirile îi erau îngrozite la vederea mulţimii aflate la câţiva paşi de el. Era un spectacol 
pe care nimeni nu-1 prevăzuse. Emoţia era maximă. Profitând de această emoţie, 
Ioan Gură de Aur s-a adresat întregii populaţii a Constantinopolului aflată înaintea lui, în 
faţa lui Eutropius: 

„In aceste clipe ne este îngăduit să spunem cu înţeleptul: Deşertăciunea 
deşertăciunilor, toate sunt deşertăciune" (Solomon, Ecclesiastuî). 

Arătând cu degetul spre omul nenorocit care stătea în genunchi, copleşit, 
înspăimântat înaintea mulţimii, Ioan Gură de Aur 1-a întrebat pe Eutropius: „Unde sunt 

acum strălucirile puterii consulare? Unde este lumina lămpilor şi a torţelor? Unde sunt 
aplauzele şi corurile, dansurile, festinurile şi adunările vesele? Unde sunt mesele încărcate 
de carne, vinul băut pe rând zile întregi, mâncărurile rafinate, limba subţire a servitorilor 
puterii? Toate acestea au trecut...". 

Intorcându-se spre Eutropius, Ioan Gură de Aur a spus: 

„Nu ţi-am spus neîncetat că bogăţia e trecătoare? Nu m-ai ascultat. Nu ţi-am 
spus: e ca slujitorii nerecunoscători, care nu se gândesc decât să scape? Nu ai vrut să mă 
crezi. Şi totuşi experienţa ţi-a demonstrat că nu e numai un lucru fugar şi nerecunoscător, 
dar şi de moarte, fiindcă te face palid şi tremurător... Ai luptat împotriva Bisericii, şi 
Biserica ţi-a deschis braţele să te primească. Biserica pe care ai persecutat-o nu are azi 
decât o singură grijă: să-ţi întindă mâna în necaz şi să te mântuiască". 

Şi adresându-se mulţimilor, Ioan Gură de aur zis: 

„Cine a fost mai mare ca omul acesta? Nimeni în toată lumea nu putea spune 
că avea bogăţia lui. Nici o cinste nu-i lipsea, şi iată că a ajuns mai nenorocit decât captivul 
în lanţuri, mai gol decât sclavul, mai sărac decât cerşetorii flămânzi... Nu are acum 
înaintea lui decât săbii scoase, călăi, torturi înfricoşătoare... în faţa lui stă neîncetat chinul 
în toate formele lui, moartea cu toate grozăviile ei". 

Ioan Gură de Aur le-a mai spus credincioşilor să fugă de păcatele lui 
Eutropius. Şi el să le servească drept exemplu. 

Ioan Gură de Aur îşi menţinea cu toată energia hotărârea de a continua să-1 
apere pe Eutropius. „A atacat Biserica? Da, dar s-a refugiat în ea... E oare triumf mai 
răsunător decât prezenţa acestui vinovat în această incintă? Să-1 respectăm pe Eutropius în 
azilul său... El este aici cea mai frumoasă podoabă a altarului... El însuşi a închis acest azil 
şi a abrogat prin propria lui lege iertarea pe care acum o imploră. Fără îndoială, dar prin 
însăşi fapta sa, el face mai puternică inviolabilitatea acestui azil". 

După ultimele cuvinte, cortina a căzut peste Eutropius. Mulţimea a ieşit din 
biserica Sfânta Sofia, răvăşită ca după un spectacol foarte violent. 



Siguranţa Bisericii 



Ioan Gură de Aur 1-a ţinut pe Eutropius în biserică sub protecţia sa timp de trei 
zile. Nici împăratul, nici armata, nici mulţimea nu îndrăzneau să-1 smulgă de acolo. 

Acest fapt constituia o mare victorie pentru Ioan Gură de Aur. O singură 
persoană însă nu putea renunţa la răzbunare. Era Eudoxia. O femeie ţine uneori la 
răzbunare mai mult decât la viaţa ei. Eudoxia nu mai putea trăi dacă nu făcea să cadă 
capul lui Eutropius care o umilise. A trimis la biserică emisari imperiali care i-au jurat lui 
Eutropius că îi vor cruţa viaţa. Eutropius i-a crezut. A fugit din biserica lui Ioan Gură de 
Aur. De îndată ce a părăsit incinta bisericii a fost însă arestat, pus în lanţuri şi deportat în 
Cipru. Ioan Gură de Aur şi-a anunţat credincioşii că dacă Eutropius n-ar fi părăsit biserica, 
n-ar fi fost arestat. Cel care părăseşte Biserica lui Iisus este întotdeauna în primejdie. In 
foarte mare primejdie. Omul nu este în siguranţă decât în incinta bisericii. 

Justiţia 



împăratul nu voia să-1 ucidă pe Eutropius pentru că jurase să-i cruţe viaţa. Şi 
nu voia să-şi încalce jurământul. Eudoxia a găsit un magistrat pe nume Aurelian, care a 
început să instruiască procesul eunucului. Lui Eutropius trebuiau să i se ierte toate crimele 
pe care le comisese, aşa cum îi jurase împăratul. Dar trebuia în acelaşi timp să fie 
condamnat, ca să se facă pe plac împărătesei. Lucrul era uşor pentru un magistrat. Justiţia 
îşi are logica ei proprie. Justiţia poate condamna un om achitându-1 şi îl poate achita 
condamnându-1. 

Eutropius a fost iertat pentru toate crimele pe care le-a comis de-a lungul 
vieţii sale. A fost iertat pentru insultele aduse împărătesei. A fost iertat pentru jafuri, 
pentru abuzurile de încredere, pentru torturi, pentru asasinate, pentru corupţie. Aşa cum i 
s-a promis. A fost iertat pentru toate. 

In timpul anchetei, Aurelian, prefectul pretoriului, a descoperit un portret al 
lui Eutropius făcut în ziua în care eunucul fusese instalat în funcţiile sale de consul. 
Ochiul magistratului căuta o nouă crimă pentru care împăratul nu-i acordase iertarea 
pentru că nu o cunoştea. Magistratul a căutat deci o crimă în portretul eunucului. Sub 
uniforma consulară a găsit amestecată cu alte embleme purtate de Eutropius o emblemă 
care nu figura pe uniforma oficială de consul. Era o emblemă, o stea sau poate o bijuterie 
pe care croitorul care a croit uniforma de consul o prinsese printre celelalte podoabe fie 
din neglijenţă, fie din ignoranţă. Dar singur împăratul avea dreptul să poarte acea 
minusculă emblemă. Oricare altul decât el, care ar fi purtat-o, se făcea vinovat de crimă de 
lezmaiestate. Şi pedeapsa era moartea. Eutropius şi-a pierdut deci capul pentru un fir, 
pentru o emblemă, pentru un nasture pe care îl purtase într-o zi pe o haină; poate chiar 
fără să ştie că-1 purta. Lui Eutropius i s-a tăiat capul din cauza acestui ornament 

vestimentar. Fiindcă toate celelalte crime i-au fost iertate. împăratul a jurat să i le ierte. Şi 
împăratul şi-a ţinut jurământul. 



Exemplul 



Ioan Gură de Aur era foarte supărat. Nu suferea atât pentru că Eutropius 
fusese decapitat, deşi i se promisese că i se va cruţa viaţa, nici pentru că Eudoxia era 
răzbunătoare. Sfântul încerca o suferinţă imensă pentru că exemplul lui Eutropius nu 
servise la nimic credincioşilor. 

Nici unul dintre creştini nu-şi schimbase modul de viaţă după acest exemplu. 
Şi aceasta îl întrista peste măsură pe sfânt. Nu numai că parohienii lui Ioan Gură de Aur n- 
au devenit mai buni după căderea lui Eutropius, dar ei au făcut exact ceea ce făcuse 
acesta. De exemplu, toţi cei care au avut ocazia s-au năpustit ca nişte şacali asupra averii 
lui Eutropius. Fiecare voia să prindă ceva. Exemplul eunucului nu folosise la nimic. 
Credincioşii voiau să se îmbogăţească aşa cum voise şi eunucul. Şi chiar cu averea 
acestuia. Un sfânt suferă pentru păcatul oamenilor mai mult decât pentru o rană făcută 
trupului său. 

Capitolul 6 



Sacrificiul 



Eutropius a fost decapitat în Colchida. Statuile sale au fost sparte. Bunurile 
sale au fost confiscate. Dar abuzul de putere şi nedreptatea n-au dispărut o dată cu el. 
Arcadius îşi continua viaţa sa de împărat somnolent. Eudoxia a fost cea care 1-a înlocuit 
pe Eutropius în postul de consilier al împăratului. 

împărăteasa blondă se ocupa de toate problemele imperiului, secondată de trei 
prietene intime: Eugrafia (căreia Ioan Gură de Aur îi spusese să nu mai facă eforturi 
inutile de întinerire), Castricia şi Marcia. Despre aceste trei prietene ale împărătesei 
Eudoxia istoria nu vorbeşte decât de rău. Adunaseră averi fabuloase, practicau traficul de 
influenţă şi nimeni nu le putea rezista. Conduceau imperiul împreună cu Eudoxia. 

Cele trei femei, ca şi împărăteasa, îşi aveau aghiotanţii (secretari, servitori) 
lor. Eudoxia îl avea pe corniţele Ioan, amantul împărătesei. Era apoi Aurelian, magistratul 
care-1 condamnase pe Eutropius şi căruia cele trei doamne şi împărăteasa îi admirau 
îndemânarea în a deforma şi a aplica paragrafele legii. Venea, în fine, Saturnin, soţul 
Castriciei. Aceasta era echipa care conducea imperiul. 

Un singur om se opunea deschis echipei de la palat: episcopul Ioan Gură de 
Aur. El le cerea împărătesei şi doamnelor ei să fie virtuoase, aşa cum cerea de altfel 
tuturor creştinilor. 

Această invitaţie la virtute nu plăcea nobilelor doamne. Al doilea lucru, care 
deranja imperiul condus de Eudoxia, erau goţii. Tribigild şi Gainas împreună cu 
compatrioţii lor blonzi îşi ridicaseră tabăra într-o periferie de la marginea 

Constantinopolului şi în fiecare noapte ameninţau capitala cu distrugerea. împăratul a 
încercat să trateze cu ei. Nu avea armată ca să-i învingă. Trebuia deci să negocieze cu 
goţii. Tribigild şi Gainas au răspuns că acceptau să trateze cu împăratul, dar cu el 
personal. Problemele de dezbătut erau treburi de bărbaţi. Dar la palat totul era condus de 
femei şi de cei trei secretari ai lor. 

Pentru a putea discuta în linişte cu împăratul, de la bărbat la bărbat, goţii au 
cerut să le fie trimişi mai întâi cei trei protejaţi ai femeilor de la palat: Aurelian, Saturnin 
şi corniţele loan, cu care să fie liberi să facă după bunul lor plac. împăratul nu ştia ce 
răspuns să dea goţilor. Eutropius nu mai era, pentru a-i da sfat. Arcadius a întrebat-o deci 
pe Eudoxia, care luase locul lui Eutropius. Pentru nimic în lume Eudoxia n-ar fi acceptat 
să se despartă de corniţele loan, amantul său. Dar goţii ameninţau că vor pătrunde în 
Constantinopol dacă li se refuza predarea celor trei demnitari. Eudoxia a pregătit un 
răspuns negativ pentru goţi. Era dispusă să declanşeze lupta, chiar dacă această luptă avea 
să se soldeze cu distrugerea Constantinopolului, mai degrabă decât să-1 predea pe amantul 
său. Eudoxia a dus răspunsul negativ soţului ei ca acesta să-1 semneze. Era deja prea 
târziu. Făcând un act cavaleresc, cei trei bărbaţi închiriaseră o barcă şi plecaseră în noapte 
la barbari ca să se predea şi să salveze astfel Constantinopolul de invazie. Au preferat să 
se predea de bunăvoie barbarilor, să se ofere torturii pentru a salva imperiul. 

Tratative 



Gainas şi Tribigild i-au primit pe cei trei aristocraţi aşa cum era de aşteptat. 
Mai întâi le-au poruncit să se dezbrace şi să apară complet goi înaintea căpeteniilor gote. 
I-au pus în lanţuri. După care au chemat călăul şi au poruncit aristocraţilor să-şi pună 
capul pe butuc ca să fie tăiat cu securea. Dar când securea ajungea la gâtul prizonierului şi 
îi dădea frisoane călăul ridica securea. Şi tot începea din nou. Iar căpeteniile gote se 
amuzau decapitându-i fară să-i decapiteze pe cei trei prizonieri, şi asta de zeci de ori. 
Fiindcă prizonierii simţeau frisonul morţii de fiecare dată când securea ajungea deasupra 
capului lor. Aceste decapitări suspendate în ultima secundă au durat mai multe zile. 

Când Ioan Gură de Aur a aflat ce se petrecea în tabăra gotă, a urcat în barcă şi 
a plecat la barbari. S-a dus singur ca să trateze cu ei. Un sfânt nu se teme de barbari. I-a 
cerut lui Gainas să înceteze supliciul celor trei prizonieri pentru că nu era un lucru demn 
din partea unui bărbat. Gainas a fost impresionat de curajul acestui episcop care venea în 
tabăra duşmană fară teamă şi care îi vorbea căpeteniei gote de la egal la egal. 

Gainas a cruţat viaţa celor trei captivi. I-a exilat. După care goţii i-au cerut 
împăratului în persoană să vină în tabăra lor pentru a negocia. Ioan Gură de Aur 1-a luat pe 
împărat şi 1-a dus cu el la goţi. Episcopul a asistat la toate tratativele. Goţii îi cereau 
împăratului conducerea supremă a armatei imperiale. In schimb îi promiteau să se 
comporte ca soldaţi disciplinaţi şi să apere imperiul. După aceste acorduri, goţii au intrat 
în Constantinopol ca apărători ai oraşului, nu ca invadatori. Era o nouă victorie a lui 
Ioan Gură de Aur care-şi salvase credincioşii de asaltul barbarilor. 

Biserica apostolilor 



Pentru Ioan Gură de Aur evenimentul era însă unul secundar. El voia în 
primul rând să-i salveze pe oameni de la păcat. Şi această salvare nu putea veni decât prin 
Biserică. El era atletul care lupta pentru ea şi o apăra. 

Barbarii însă au îndrăznit să atace Biserica. Goţii fuseseră acceptaţi şi li s-a 
permis să se stabilească în imperiul roman cu condiţia să devină creştini. La acea dată 
însă, împăratul Romei era arian. Intrând în imperiu, goţii au devenit prin urmare arieni. 
Un alt împărat a urmat. Religia împăratului era religia oficială a imperiului. Noul împărat 
era însă ortodox şi le-a cerut goţilor să abjure arianismul şi să îmbrăţişeze ortodoxia; să 
primească deci religia imperială aşa cum e de datoria oricărui bun soldat şi bun cetăţean. 
Goţii au refuzat. N-au facut-o din motive de doctrină. îşi aveau logica lor: era ridicol, 
spuneau, să-ţi schimbi religia cu fiecare nou împărat pentru a avea totdeauna aceeaşi 
religie cu aceasta. Religia era pentru ei o chestiune pe care o luau foarte în serios. Şi goţii 
au rămas arieni. Iar acum, că toată armata Imperiului Roman de Răsărit era compusă din 
goţi, au cerut dreptul să aibă biserici ariene. împăratul i-a răspuns lui Gainas că această 
chestiune trebuia dezbătută cu Ioan Gură de Aur. Episcopul s-a supărat. Era apărătorul 
Bisericii. Şi nu putea deschide în oraşul său biserici eretice. 

Pentru sfântul episcop, Biserica era una: cea întemeiată de apostoli. Tot restul 
era erezie. Deci arienii erau eretici. Nu-i putea lăsa să invadeze adevărata Biserică, 
Biserica apostolilor, fiindcă misiunea sa de episcop era să-şi apere Biserica chiar cu preţul 
vieţii lui. De această dată, Gainas a avut în faţa lui un adevărat războinic, hotărât să nu 
cedeze şi să-şi apere Biserica. Să o apere împotriva păcatului, împotriva ereziei arienilor, 
împotriva tuturor primejdiilor. îndrăzneala lui Ioan Gură de Aur 1-a făcut pe Gainas să nu 
mai ceară biserici pentru arieni. 

Ioan Gură de Aur le vorbea goţilor, care deveniseră ortodocşi pe limba lor, în 
biserica lor, prin intermediul unui tălmaci (traducător). Dar goţii aveau alte preocupări 
mai grave. Erau în plină decădere. Tribigild tocmai murise. Un alt got, Praviha, i-a propus 
împăratului să-i atace pe concetăţenii săi pe la spate şi să-i alunge din capitală. Populaţia 
înarmată de Praviha şi gărzile imperiale au masacrat într-o noapte toţi goţii lui Gainas care 
se aflau în Constantinopol. Gainas a fugit în Carpaţii româneşti de astăzi, unde a fost ucis 
de huni. Capul său în vârful unei suliţe a fost trimis drept cadou Eudoxiei. Hunii ştiau că 
acest cadou va face mare plăcere împărătesei. Gainas era unul din cei care îl torturaseră pe 
amantul său, corniţele Ioan. 

Cadoul hunilor a făcut într-adevăr mare plăcere împărătesei. 

Capitolul 7 

Nelegiuiri în Biserica Ef esului 



Ioan Gură de Aur repurtase o victorie spectaculoasă asupra lui Eutropius şi 
asupra goţilor. Ar fi avut dreptul la o clipă de răgaz. Toată viaţa sa nu fusese decât un şir 
de lupte şi de victorii. Dar Ioan Gură de Aur nu trăia decât pentru luptă. Un sfânt trăieşte 
într-o „permanentă frică şi cutremurare". Ioan Gură de Aur o spunea el însuşi foarte 
frumos: un sfânt trăieşte „într-o frică permanentă pentru a fi astfel într-o permanentă 
siguranţă". Ca şi Sfântul Pavel, era mereu preocupat de problema Judecăţii de Apoi. 

„Tremur, ca nu cumva după ce am vestit altora Evanghelia, să nu fiu eu 
însumi osândit". Această frază a Sfântului Pavel, Ioan Gură de Aur o citase în prima sa 
cuvântare de preot. Şi cât timp va trăi, va avea această frază în inima sa. Se străduia să nu 
comită greşeli în calitatea sa de părinte duhovnicesc, fiindcă acum era responsabil faţă de 
Dumnezeu nu doar de propriile păcate, ci şi de cele ale tuturor credincioşilor săi. Era o 
responsabilitate grea. 

In luna lui septembrie a anului 400, Ioan Gură de Aur prezida la 
Constantinopol un sinod alcătuit din 29 de episcopi. La ultimele şedinţe i s-a prezentat un 
episcop străin numit Eusebiu al Valentinopolisului. Eusebiu era un om de la munte. 
Episcopia sa cuprindea sate căţărate pe culmile munţilor. Cuvântul său era direct şi aspru. 
Eusebiu i-a spus lui Ioan Gură de Aur, că venea să denunţe nelegiuirile comise de anumiţi 
episcopi din Asia şi să ceară pedepsirea acestor fărădelegi episcopale. Ioan Gură de Aur i- 
a cerut lui Eusebiu detalii. Fără urmă de ezitare, Eusebiu a afirmat că în toată Asia 
demnităţile ecleziastice se vindeau, facându-se comerţ cu ele. Se vindeau până şi crucile 

episcopale. Existau tarife. Această comercializare a demnităţilor, a Sfintelor Taine şi a 
crucilor episcopale fusese instaurată de episcopul Antonin al Efesului. 

In afara acestui comerţ care era foarte rentabil şi care se practica pe scară 
largă, Antonin topise toate vasele de argint ale bisericii şi le vânduse. Vânduse apoi 
argintul topit al podoabelor sfinte. Mai mult, acest Antonin al Efesului luase marmura 
baptisteriului episcopal şi se folosise de ea pentru a-şi construi la el acasă băi superbe. 
După care Antonin luase coloanele de marmură ale bisericii pentru a-şi împodobi 
sufrageria. Antonin trăia împreună cu o femeie în mod oficial, în văzul tuturor, şi avea cu 
ea un cârd de copii. Ioan Gură de Aur asculta aceste acuzaţii cu capul în mâini. Un diacon 
i-a adus aminte că trebuia să săvârşească Liturghia şi 1-a chemat să vină în biserică. 
Ioan Gură de Aur a refuzat. Când afli astfel de lucruri nu mai poţi săvârşi Liturghia. Pe 
sfântul îl dureau urechile. Ştia însă că Efesul nu ţinea de dieceza (eparhia) sa. Episcopii 
Constantinopolului nu interveniseră acolo niciodată. Şi ce dacă! Ioan Gură de Aur 
intervenea oriunde trebuia să apere Biserica. 

Curăţirea Bisericii 

9 



Ioan Gură de Aur a început deci o anchetă pentru a şti dacă acuzaţiile aduse 
împotriva episcopului Efesului erau adevărate. Din nefericire totul era adevărat. Un 
creştin din Asia i-a mărturisit lui Ioan Gură de Aur într-o scrisoare: „De mulţi ani, 
cuvioase părinte, suntem conduşi împotriva oricărei reguli şi împotriva oricărui drept. Te 
rugăm deci să vii aici". Sfântul era bolnav. Iarna era în toi. Delegaţia hunilor care-1 
omorâseră pe Gainas în Carpaţi urma să sosească la Constantinopol cu capul generalului 
got pentru a i-1 oferi împărătesei Eudoxia. In alte împrejurări, Ioan Gură de Aur ar fi 
vorbit de iubirea pe care trebuie să o avem pentru duşmanii noştri şi ar fi sfatuit-o pe 
împărăteasă să nu mai cadă în barbarie acceptând darul hunilor. Dar acum sfântul nu mai 
avea decât o singură preocupare: curăţirea Bisericii Efesului. Biserica este trupul lui 
Hristos şi el (Ioan Gură de Aur) trebuia să păstreze Biserica curată. 

Pe 9 februarie 401, Ioan Gură de Aur s-a îmbarcat pentru Asia. In timpul 
călătoriei s-a dezlănţuit o furtună cumplită. Pentru ca nava pe care călătorea sfântul să nu 
fie spartă de valuri, marinarii au aruncat ancora pe un ţărm pustiu. Acolo, lipsiţi de apă şi 
de hrană şi bătuţi de valuri, Ioan Gură de Aur şi preoţii care-1 însoţeau au trebuit să aştepte 
trei zile ca furtuna să se liniştească. Au ajuns în port epuizaţi de boli şi lipsuri. 

La Efes, Ioan Gură de Aur a convocat un sinod din 70 de episcopi. Au fost 
aduşi şi preoţii şi episcopii vinovaţi de a-şi fi cumpărat cu aur episcopatul. Pentru că 
arhieria nu se cumpără. Antonin, traficantul de har şi demnităţi, a murit. A murit înainte de 
a fi judecat. Clienţii săi, cei care cumpăraseră demnităţile, au venit şi au mărturisit 
adevărul, adică preţul pe care l-au plătit şi în câte rate. Banii cu care au plătit crucile şi 
demnităţile erau bani buni. Acum, dacă Ioan Gură de Aur voia să le ia înapoi crucile de 
episcopi şi să-i depună din preoţie, trebuia să le dea înapoi aceşti bani. Ei făcuseră un târg. 

Mai mult, cei care cumpăraseră preoţia au mărturisit că au fost induşi în eroare şi că au 
acţionat de bună-credinţă. „E adevărat că am dat aceşti bani. Am crezut că aşa e obiceiul", 
spuneau ei. 

Ioan Gură de Aur simţea o durere nemărginită pentru această vânzare a 
Sfintelor Taine, dar cei care plătiseră erau victime. Ioan Gură de Aur i-a depus din treapta 
preoţiei, dar, pentru că erau victime şi fuseseră de bună-credinţă în momentul în care au 
plătit un lucru care nu se vinde, le-a dat o hotărâre care le permitea să-i urmărească în 
justiţie pe moştenitorii lui Antonin în faţa tribunalului civil şi să-şi ia înapoi banii. Unii 
dintre ei îşi dăduseră ultimul ban pentru achitarea tarifului cerut şi acum se găseau 
concediaţi şi ruinaţi. Sfântul le-a promis să-i vorbească împăratului şi să-1 implore să-i 
scutească pentru câtva timp de impozite. Era tot ce putea face un sfânt. 

In locul lui Antonin, Ioan Gură de Aur a lăsat ca episcop al Efesului pe 
diaconul Heraclide. Din Asia s-a dus în provinciile vecine: în Licia, în Caria, în Pamfilia, 
în Frigia şi în Pont. Şaisprezece episcopi au fost destituiţi şi înlocuiţi. 

In Nicomidia, Ioan Gură de Aur a găsit ca episcop un tămăduitor şi un 
iluzionist pe numele lui Gerontius din Milano. îmbrăcat cu haine episcopale, iluzionistul 
avea cele mai mari facilităţi de a-şi exersa meseria. Ioan Gură de Aur 1-a destituit pe 
magician şi i-a luat înapoi veşmântul. Dar poporul Nicomidiei îl iubea pe magicianul 
Gerontius. Poporul iubeşte întotdeauna magicienii şi iluzioniştii. Mulţimea a protestat 
împotriva înlocuirii lui Gerontius şi a adresat o plângere împăratului. Provinciile în care s- 
a dus Ioan Gură de Aur, unde a depus episcopi numind alţii în locul lor, nu erau sub 
jurisdicţia sa. Iar canoanele interziceau unui episcop să se amestece în afacerile altei 
dieceze (eparhii). 

Scandalul şi necurăţia Bisericii lui Hristos din Asia erau însă atât de mari încât 
sfântul trecuse peste datinile bisericeşti. Lupta pentru Biserica lui Hristos acolo unde se 
afla ea. Nu lupta pentru procedură. S-ar fi considerat în stare de păcat dacă n-ar fi apărat 

Biserica acolo unde aceasta era în primejdie. Şi a preferat să fie încadrat de săbii ca un 
răufăcător pentru a fi încălcat datinile, mai degrabă decât să fie în stare de păcat. Fiindcă 
este un păcat să nu aperi Biserica. 

„Dacă veţi fi înconjuraţi de arme deşi n-aveţi păcate, Dumnezeu va şti să vă 
apere. Dacă sunteţi însă păcătoşi, chiar de veţi fi în rai, veţi fi alungaţi", spunea Ioan Gură 
de Aur. Pentru a nu fi păcătos în faţa lui Dumnezeu, sfântul a încălcat datinile. Un sfânt îl 
respectă pe Dumnezeu, nu datinile. 

Iubirea poporului 



Periplul lui Ioan Gură de Aur a durat trei luni. La întoarcerea sa în 
Constantinopol, sfântul a aflat schimbările petrecute între timp. In primul rând, împotriva 
lui Ioan Gură de Aur se formase un complot ai cărui conducătorii erau episcopii 
nemulţumiţi. 

Bătrânul episcop Acachie, care găsise odăile palatului episcopal atât de 
austere încât crezuse că a fost găzduit în odaia vizitiului, devenise duşmanul de moarte al 
sfântului. Bătrânul era una din căpeteniile conspiraţiei. Era apoi un episcop, numit 
Severian, gelos pe gloria lui Ioan Gură de Aur. Veneau apoi câţiva episcopi din Antiohia şi 
care ar fi vrut să aibă gloria concetăţeanului lor. Locul de întâlnire al conspiratorilor era la 
femeia Eugrafia, căreia Ioan Gură de Aur îi spusese că era indecent să încerce să se 
întinerească. Era o femeie în vârstă şi sfântul îi făcuse observaţia că nu era de bun-simţ să 
se îmbrace ca o fată tânără. Eugrafia dorea să vadă în locul lui Ioan Gură de Aur un 
episcop care îi spusese că era tânără, aşa cum îi spuneau Severian şi ceilalţi episcopi 
conspiratori. 

In rândul conjuraţilor se aflau şi episcopii depuşi recent, cei care cumpăraseră 
Taina Preoţiei. Şi ei erau împotriva sfântului. Veneau apoi prietenele Eugrafiei: Castricia 
şi împărăteasa însăşi. Lor li se adăugau fecioarele care nu mai aveau permisiunea să 
locuiască cu preoţii, precum şi preoţii care nu mai aveau permisiunea să locuiască cu 
fecioarele agapete. Un alt episcop ar fi permis din nou această coabitare. Doreau deci să 

a 

aibă un alt episcop care i-ar autoriza să reia viaţa comună de altădată. împotriva lui erau şi 
bogaţii, oamenii eleganţi ai Constantinopolului, cei care iubeau teatrul, căci n-a existat un 
duşman mai mare al teatrului decât Ioan Gură de Aur. Toţi voiau să aibă un nou episcop. 

a 

In schimb, poporul, mulţimile, proletariatul {nevoiaşii, săracii), oprimaţii, cei 

care nu aveau ocrotitor, poporul Constantinopolului cerea cu patos întoarcerea sfântului. 
Poporul a simţit absenţa lui Ioan Gură de Aur. Episcopul intervenea zilnic în favoarea 
poporului. II ajuta zilnic. Timp de trei luni, poporul Constantinopolului rămase tară 
ocrotitor. Şi la vestea sosirii sfântului, poporul s-a adunat pe chei cu o zi înainte de sosirea 
navei. Toată mulţimea săracă era în port. De îndată ce nava s-a văzut pe mare, mulţimea a 
început să strige şi să fluture batistele. Când nava a sosit în port, bucuria a luat proporţiile 
unui delir. Ioan Gură de Aur a fost ridicat pe sus. Strigând, aplaudând, plângând de 
bucurie, mulţimea 1-a adus pe braţe până la reşedinţa sa. Sfântul nu era în stare să 
vorbească. Era prea obosit. A făcut un semn şi le-a cerut locuitorilor să-1 lase singur până 
a doua zi, să se întoarcă la ei acasă. Dar mulţimea a rămas pe străzi toată noaptea. A doua 
zi, când sfântul s-a adresat săracilor, adevăraţilor creştini, adevăraţilor credincioşi, el a 
rostit mai degrabă cuvinte care se spun iubiţilor după o scurtă despărţire. Căci poporul îl 
iubea pe Ioan Gură de Aur cum şi el iubea poporul cu patimă: 

„Dacă suntem despărţiţi cu trupul, a spus el mulţimii, rămânem uniţi în iubire. 
Adunarea voastră mi-a fost mereu în minte pe când străbăteam marea şi tresăream de 
speranţă la gândul revederii voastre". 

Declaraţiile de iubire ale mulţimii faţă de Ioan Gură de Aur au fost la fel de 
aprinse ca declaraţiile de iubire pe care le adresase sfântul credincioşilor. El a spus 
poporului: „Vă iubesc aşa cum mă iubiţi şi voi, ce aş fi eu fară voi? Voi sunteţi tatăl meu, 
sunteţi mama mea, sunteţi fraţii mei, sunteţi copiii mei, sunteţi toată lumea. N-am nici 
bucurie, nici durere care să nu fie ale voastre şi când unul dintre voi piere, pier şi eu o dată 
cu el". Când a auzit aceste declaraţii, mulţimea a fost în delir. 

In tot imperiul nu era un om iubit cu o mai mare dragoste de popor decât 
Ioan Gură de Aur. 

Această iubire pasionată trebuia să declanşeze drame. Căci toate pasiunile 
sfârşesc în deznodăminte dramatice. 

Devotamentul poporului 



Ioan Gură de Aur nu se interesa de complotul pe care îl urzeau doamnele 
palatului şi episcopii. Ajutat şi de vârstă, el era în această perioadă complet detaşat de 
preocupările pământeşti, dar când a văzut Biserica ameninţată, Ioan Gură de Aur a devenit 
atletul care coboară în arenă şi luptă aşa cum luptase împotriva soldaţilor pentru a-1 salva 
pe Eutropius. Ioan Gură de Aur a observat că episcopii săi frecventau zilnic casele 
femeilor din aristocraţie, că luau prânzul cu cei bogaţi, că duceau o existenţă mondenă. Cu 
siguranţă acesta nu era un lucru pe placul lui Dumnezeu. Un episcop este un părinte 
duhovnicesc care trebuie să ducă o viaţă plăcută Domnului. Ioan Gură de Aur i-a 
admonestat în public pe doi episcopi care îşi petreceau zilele în invitaţii şi recepţii. Ei se 
numeau Antioh şi Severian. 

„Antioh şi cu tine, i-a spus sfântul lui Severian, duceţi o viaţă de paraziţi şi de 
linguşitori; aţi ajuns de râsul oraşului şi sunteţi de comedie pentru cei ce joacă pe scene". 

Intr-o altă zi, Ioan Gură de Aur le-a spus şi mai categoric celor doi episcopi 
subalterni că erau pe calea păcatului: 

„Adunaţi-i în jurul meu pe aceşti preoţi ai necinstei care mănâncă la masa 
Izabelei, ca să le spun ca altădată Ilie: Până când veţi şchiopăta cu amândouă picioarele? 
Dacă Baal este Dumnezeu, mergeţi înaintea lui. Dacă masa Izabelei este şi a lui 
Dumnezeu, mâncaţi, mâncaţi, mâncaţi până veţi vomita". 

Intr-o zi Severian s-a certat cu un diacon al lui Ioan Gură de Aur numit 
Serapion. Diaconul era unul din cei mai credincioşi colaboratori ai lui Ioan Gură de Aur. 
Era egiptean. Serapion avea un singur defect, pentru că nu există om fără defect. Serapion 
era violent, de parcă sângele îi fierbea în vine. într-adevăr, cu toate posturile, cu toate 

rugăciunile şi lipsa de somn la care se silea, sângele diaconului Serapion fierbea în 
permanenţă. Serapion s-a luat la ceartă cu episcopul conspirator Severian. Cearta a fost 
provocată ca de obicei de Serapion. Diaconul lui Ioan Gură de Aur n-a avut răbdare să 
aştepte să fie provocat. După întoarcerea lui Ioan Gură de Aur, Serapion fierbea de mânie 
împotriva conspiratorilor. 

Intr-o zi - când Severian trecea pe lângă el - Serapion n-a vrut să-1 salute. A 
urmat un schimb de cuvinte aspre cum avea obiceiul Serapion să rostească. Severian şi-a 
pierdut orice măsură şi a spus şi el cuvinte pe care chiar un episcop furios nu le poate 
rosti! Episcopul ar fi spus între alte lucruri: „Dacă Serapion moare creştin, atunci 
Dumnezeu nu S-a făcut om". Au fost aduşi martori. Severian a repetat fraza. Nu se ştie ce 
a vrut să spună episcopul cu aceste cuvinte, dar mulţimea care era pornită împotriva 
conjuraţilor, a făcut din fraza lui Severian un sacrilegiu şi o erezie. Episcopul a fost dus în 
faţa unui sinod, cuvintele sale au fost considerate grave. Severian a fost deci suspendat din 
funcţiile sale. I s-a interzis accesul în catedrala în care rostise aceste cuvinte de sacrilegiu. 

Lovit de această sentinţă poate prea dură, Severian a rostit reproşuri şi 
ameninţări la adresa lui Ioan Gură de Aur. Era un lucru foarte grav. Aflând că Severian i-a 
ameninţat idolul, mulţimea a plecat ca un singur om să-1 pedepsească pe Severian. Vestea 
că cineva a îndrăznit să-1 ameninţe pe Ioan Gură de Aur a ridicat populaţia din tot oraşul 
care a pornit din toate cartierele să-1 caute pe episcopul Severian pentru a-1 pedepsi. 
Acesta a reuşit să scape de furia poporului, fugind noaptea într-o barcă. Dar mulţimea nu 
s-a potolit. Căuta alţi vinovaţi. 

împăratul, împărăteasa, doamnele palatului l-au rugat pe Ioan Gură de Aur să- 
1 ierte pe Severian şi să anuleze pedeapsa dată de sinod. In acelaşi timp, împărăteasa 1-a 
chemat pe Severian în capitală. întors la Constantinopol, în ciuda protecţiei împărătesei, a 
poliţiei şi a armatei, episcopul n-a putut apărea nicăieri. A rămas ascuns. Dar chiar şi în 
ascunzătoarea sa nu era în siguranţă. Mulţimea nu îngăduia nimănui să-i atace ocrotitorul, 

pe Sfântul Ioan Gură de Aur. 

Văzând că situaţia lui Severian, episcopul său preferat, nu părea să se 
amelioreze, împărăteasa a apărut într-o zi în biserică în timpul slujbei ţinându-1 în braţe pe 
ultimul său nou-născut. A îngenuncheat înaintea lui Ioan Gură de Aur şi 1-a rugat în 
numele copilului ei să-1 ierte pe Severian. Fără iertarea rostită de Ioan Gură de Aur, 
mulţimea nu putea fi domolită. Cum se cuvenea unui sfânt, Ioan Gură de Aur 1-a iertat pe 
Severian. Nu era însă la fel de uşor să potolească revolta poporului împotriva lui Severian 
şi a conjuraţilor. Dar Ioan Gură de Aur ştia să vorbească mulţimilor cu pasiune şi 
mulţimile îl urmau. A cerut poporului să-i ierte pe duşmanii săi personali şi pe cei care îi 
voiau răul aşa cum i-a iertat el însuşi. Mulţimea a scrâşnit din dinţi, dar s-a supus. 

Capitolul 8 
Faraonul creştin 

5 



Complotul aristocraţilor şi al episcopilor lumeşti din Constantinopol eşuase. 
Sfântul a fost însă atacat din nou. De această dată atacul venea de altundeva, din Egipt, de 
la Teofil al Alexandriei. Teofil era cel care-1 sfinţise pe Ioan Gură de Aur episcop, din 
ordinul lui Eutropius. Deţinător al unui vechi scaun apostolic al Răsăritului, el era deranjat 
de importanţa pe care o luase episcopul Constantinopolului în problemele bisericeşti. De 
aceea s-a înţeles cu Eudoxia ca să-1 înlăture pe Ioan. 

Teofil era supranumit faraonul creştin. Episcopii Alexandriei fuseseră 
supranumiţi astfel pentru că administraţia imperială i-a lăsat liberi în Egipt să gestioneze 
treburile civile ca şi treburile Bisericii. Mai mult, ei dobândiseră o mare autoritate. 
Predecesorul lui Teofil, Sfântul Atanasie, fusese un mare adversar al arianismului. Unul 
din cei mai mari Părinţi ai Bisericii. Carierea lui Teofil al Alexandriei începuse să ia 
amploare când a început să distrugă temple şi biblioteci. Creştinii egipteni credeau că îi 
slujesc Domnului constituindu-se în echipe, pe care păgânii le numeau „bandele negre", şi 
distrugând templele zeilor antici. Cel mai mare distrugător de temple a fost Teofil al 
Alexandriei. El conducea personal detaşamentele de soldaţi şi ataca templele frontal. 
Uneori păgânii rezistau. Teofil conducea el însuşi jefuirea templelor şi pedepsirea 
păgânilor. 

Demolând temple, Teofil s-a molipsit de boala faraonilor. A fost atins de boala 
pietrei. A început să reconstruiască fără întârziere nu piramide, ci biserici cu aceeaşi 
înflăcărare cu care faraonii au pus să se construiască piramidele lor. Mai mult, avea 

colecţii inestimabile de idoli, de obiecte păgâne, din care şi-a făcut o comoară. Din banii 
săi ridica biserici. Şi pentru că cine iubeşte cu pasiune pietrele ajunge fatalmente să 
dispreţuiască omul, Teofil nu mai iubea deloc oamenii. Era crud. Acest faraon a intrat în 
complicitate cu Eudoxia pentru a-1 ataca pe Ioan Gură de Aur. Era cel mai indicat pentru a 
o face. Teofil era specialist în demolări, în distrugeri şi în exterminări. 



Fraţii lungi: Ammoniu, Dioscor, Eftimie şi Eusebie 



Monahii, numiţi „fraţii lungi", au fost pretextul care i-a permis crudului 
faraon să se năpustească împotriva lui Ioan Gură de Aur. Ioan Gură de Aur ştia ceea ce 
ştia toată lumea creştină din secolul 4: că în deşertul Nitriei în Egipt existau patru fraţi. 
Toţi patru erau adevăraţi atleţi ai lui Hristos. Lumea îi cunoştea după porecla lor: „fraţii 
lungi". Toţi patru erau înalţi şi, pentru că mâncau puţin şi nu dormeau aproape deloc, erau 
cumplit de slabi toţi patru, ceea ce îi făcea să pară încă şi mai mari decât erau în realitate. 
Din această cauză oamenii îi numea „fraţii lungi". In realitate ei se numeau: Ammoniu, 
Dioscor, Eftimie şi Eusebie. îmbrăcaţi doar cu piei de oaie, cu pieptul şi picioarele goale, 
ei trăiau ca asceţi în adâncul deşertului Nitriei. 

Episcopul Alexandriei a vrut să-i scoată din deşert pe toţi cei patru fraţi ca să-i 
facă episcopi. Ar fi fost adevăraţi păstori şi conducători de suflete. Dar cei patru fraţi n-au 

vrut să părăsească deşertul. într-o zi, Teofil, faraonul creştin care nu acţiona decât în forţă, 
a trimis un detaşament de soldaţi cu ordinul de a-1 aresta pe unul din cei patru fraţi şi a-1 
aduce la Alexandria pentru a-1 face episcop. Teofil avea nevoie de un bun episcop. A zorit 
deci armata să i-1 aducă pe Ammoniu în lanţuri... Când a văzut soldaţii veniţi să-1 ia pentru 
a fi făcut episcop, Ammoniu a luat cuţitul pe care îl folosea la curăţatul legumelor şi şi-a 
tăiat o ureche. Canoanele Bisericii prevedeau că pentru a fi episcop trebuia să ai două 
urechi, un nas şi doi ochi. Ammoniu nu mai avea decât o ureche. Deci Teofil nu-1 mai 
putea face episcop. 

Ammoniu a continuat să rămână în deşertul Nitriei cu fraţii săi studiind, 
postind, rugându-se şi muncind. Cei patru fraţi îşi câştigau pâinea lucrând cu mâinile şi 
împletind coşuri de rafie. In jurul celor patru fraţi se formase o comunitate pe care ei o 
conduceau. Era una din comunităţile monahale la care se refera Ioan Gură de Aur când 
spunea că în deşertul egiptean erau chilii monahale care străluceau prin virtutea lor mai 
puternic decât stelele cerului şi cei care locuiau acolo erau îngeri cu chip de om. Aşa erau 
cei patru fraţi. Patru îngeri care trăiau în deşert. Ioan Gură de Aur primea regulat veşti de 
la atleţii lui Hristos care trăiau în nisip. Ii admira şi îi respecta pe cei patru fraţi. 

Luat ca secretar al episcopului Alexandriei cu ocazia unei călătorii la Roma, 
Ammoniu n-a vrut pe toată durata şederi sale în capitala lumii să iasă din chilia lui. Cât a 
durat şederea sa la Roma, Ammoniu n-a vrut să vadă nimic din minunile celui mai mare 
oraş al lumii, nimic în afara mormântului Sfântului Apostol Petru. Asta fost totul. Restul 
oraşului nu-1 interesa. A revenit în deşert fară să fi văzut Roma, deşi a stat în ea. 

Teofil n-a vrut însă să-i lase pe cei patru fraţi în pacea deşertului. într-o zi 
episcopul Teofil a vrut să pună mâna pe moştenirea unei văduve bogate. Pentru a falsifica 
documentele succesiunii, faraonul creştin avea nevoie de complicitatea administratorului 
său. Chiar dacă eşti director de bancă, pentru a falsifica conturi ai nevoie de complicitatea 
contabilului. Dar administratorul episcopului era un om care nu voia să facă falsuri. Se 

numea Isidor şi era un monah credincios. A refuzat cu încăpăţânare să devină complice la 
furtul episcopului. Teofil a pus să fie arestat administratorul. A vrut să-1 condamne. Isidor 
a fost torturat şi predat justiţiei civile. Pentru a-1 condamna însă trebuiau găsiţi martori 
împotriva lui Isidor. Isidor era un administrator corect, dar cu martori mincinoşi poate fi 
condamnat oricine. Nu mai e nevoie ca acuzatul să fie vinovat. E de ajuns să ai martori. 
Teofil a trimis după cei patru monahi ai deşertului. 

Cinstea lui Isidor era cunoscută tuturor şi pentru a condamna un om atât de 
onest, Teofil avea nevoie de mărturia unor oameni încă şi mai oneşti decât Isidor. Ori în 
tot Egiptul numai cei patru fraţi aveau o reputaţie de oameni oneşti mai mare decât Isidor. 
Teofil i-a convocat şi le-a poruncit să semneze declaraţii mincinoase împotriva 
administratorului. Cei patru fraţi au refuzat. Teofil, care avea la dispoziţia sa pentru a 
conduce episcopia detaşamente de poliţie şi forţe armate, a poruncit ca cei patru fraţi să 
fie puşi în lanţuri, toţi patru. Ei au fost puşi în lanţuri. Dar chiar şi după ce au fost puşi în 
lanţuri au refuzat să facă declaraţii mincinoase. Teofil a început să-i lovească. El însuşi. E 
uşor să loveşti oameni înlănţuiţi. Episcopul i-a bătut cu mâinile sale episcopale până ce i-a 
umplut de sânge. După ce cu mâinile sale episcopale i-a bătut, le-a înnegrit ochii, le-a 
tumefiat nasul, i-a acoperit cu vânătăi peste tot, episcopul a poruncit să fie culcaţi la 
pământ şi legaţi. Şi episcopul i-a călcat în picioare cu picioarele sale episcopale pe toţi 
patru până ce le-a frânt oasele. Dar ei tot n-au vrut să dea declaraţii mincinoase. Cei patru 
fraţi erau oameni care nu se temeau de nimeni, nici măcar de episcopi. 

Au fost duşi la închisoarea oraşului împovăraţi de lanţuri. Când credincioşii i- 
au văzut pe cei mai sfinţi oameni ai Egiptului înlănţuiţi ca pe criminali, s-au cutremurat de 
indignare. Toată Alexandria s-a cutremurat. Dar Teofil a făcut să circule zvonul că cei 
patru fraţi erau vinovaţi de erezie, şi anume de origenism. Zvonul n-a prins decât pe 
jumătate, deşi Teofil îl alimentase cu tot felul de argumente. 

Cei patru fraţi au fost apoi puşi în libertate şi s-au reîntors în deşert. într-o zi, 

Teofil a chemat un detaşament de poliţişti, s-a pus în fruntea lui şi a plecat pe cal în 
deşertul Nitriei. Ajunşi în Nitria, soldaţii comandaţi de episcop s-au năpustit împotriva 
chiliilor monahale despre care Ioan Gură de Aur scria că „stelele cerului sunt mai puţin 
strălucitoare decât ele". Chiliile au fost incendiate de soldaţi. Monahii care au ieşit din 
chiliile incendiate erau alungaţi şi ucişi de soldaţi. Despre această noapte de masacru 
ordonat de Teofil, Paladie scrie: „Sângerosul mistreţ a răvăşit via lui Hristos". Masacrul 
monahilor a durat până la ziuă. Cei patru fraţi şi trei sute de monahi au reuşit să fugă în 
deşert. Alţii au murit. Numai trei sute au scăpat de masacru. 

în zori, din chiliile care străluciseră în deşert ca stelele, n-a mai rămas decât 
cenuşa. Cei 300 de monahi scăpaţi din masacru, conduşi de cei patru „fraţi lungi", erau 
aproape goi. Fără nimic. Aşa se salvaseră din chiliile lor incendiate în cursul nopţii. 
Monahii au spus rugăciuni. Apoi au hotărât să se separe în grupuri mici şi să continue 
împrăştiaţi astfel drumul prin deşert. Cei trei sute de monahi şi-au dat întâlnire la graniţa 
palestiniană. Apoi, plini de credinţa în Dumnezeu, încrezători în Domnul, au plecat unii 
după alţii prin nisipul arzător. întors la Alexandria, Teofil i-a anatemizat şi excomunicat pe 
cei care scăpaseră din masacru şi care rătăceau în grupuri mici prin deşert. 

Prigonire 



La întâlnirea de la frontierea palestiniană, din cei 300 de monahi, au venit 
doar 80. Restul, adică 220, au murit în timpul călătoriei prin deşert. Au murit de foame, de 
insolaţie, de boală. Monahii rămaşi în viaţă i-au luat pe fraţii lor morţi şi au trecut apoi 
frontiera intrând în Palestina. S-au îndreptat în grup spre Ierusalim. Episcopul 
Ierusalimului i-a primit ca pe nişte fraţi, fiindcă toată lumea creştină cunoştea virtutea 
asceţilor din Nitria. Ei s-au stabilit aproape de Ierusalim şi au început să muncească, să se 
roage şi să-şi ducă viaţa lor de asceţi. 

Intre timp, episcopul Ierusalimului a primit de la Teofll al Alexandriei 
următoarea scrisoare: 

„Nu trebuia, împotriva voinţei mele, să-i primeşti în oraşul tău pe monahii 
Nitriei, căci eu i-am alungat pentru crimele lor. Totuşi, dacă ai facut-o din neştiinţă, te iert. 
Ai grijă de acum înainte să nu mai ai comuniune cu cei pe care i-am excomunicat şi 
fereşte-te să le acorzi funcţii bisericeşti sau loc de şedere în jurisdicţia ta". (Palade, 
Dialoguri despre viaţa Sfântului Ioan Hrisostom) 

Episcopul Ierusalimului se temea de faraonul creştin al Egiptului. El i-a 
invitat pe „fraţii lungi" şi pe cei 80 de refugiaţi să părăsească de urgenţă Ierusalimul. 
Alungaţi din Ierusalim, monahii Nitriei au pornit la drum. Au căutat azil în alte locuri. Dar 
pretutindeni sosise ordinul lui Teofil care le interzicea să rămână. Erau alungaţi de 
pretutindeni. Nicăieri nu li se permitea să rămână. „Fraţii lungi" şi cortegiul de monahi s- 
au îndreptat spre mare. Pe pământ, nu li se îngăduia să se oprească. Ajunşi în Cezareea, s- 
au îmbarcat pe o navă veche şi s-au îndreptat spre Constantinopol. „Fraţii lungi" ştiau că 
Ioan Gură de Aur era episcop la Constantinopol şi un sfânt nu putea refuza să dea azil 
unor refugiaţi. Curajul cu care Ioan Gură de Aur lupta pentru credinţă şi pentru adevăr era 

cunoscut de toată lumea creştină. „Fraţii lungi" ştiau că era dispus să-şi dea mai degrabă 
viaţa decât să sacrifice adevărul. Din această cauză, nava cu cei optzeci de sfinţi călătorea 
cu speranţă spre Ioan Gură de Aur. 



Azilul 



In timpul călătoriei au mai murit 30 de monahi. Din cei 300 scăpaţi din 
noaptea masacrului Nitriei, nu mai rămăseseră decât 50 care au debarcat la 
Constantinopol pentru a-i cere lui Ioan Gură de Aur permisiunea să rămână pe pământul 
diecezei (eparhiei) sale. Era tot ceea ce cereau monahii: permisiunea să rămână pe pământ 
pentru a se ruga şi a face voia lui Dumnezeu. Ioan Gură de Aur i-a primit imediat pe cei 
50 de fraţi pe care Teofil îi acuzase de origenism, şi a discutat cu „fraţii lungi" pentru a 
vedea dacă nu erau în erezie. Datoria sa de păstor de suflete era să apere Biserica 
împotriva ereziei. Dar n-a văzut nici o erezie în spiritualitatea asceţilor Nitriei. Mai mult, 
Ioan Gură de Aur a fost foarte impresionat de suferinţele şi ororile pe care le suportaseră 
cei 50 de sfinţi aflaţi acum înaintea lui. Ioan Gură de Aur le-a spus „fraţilor lungi": „Iau 
asupra mea această problemă şi voi face în aşa fel încât sau un alt sinod să vă absolve, sau 
ca episcopul vostru să ridice de bunăvoie excomunicarea voastră. Bizuiţi-vă pe mine". 

Până la întrunirea unui nou sinod, Ioan Gură de Aur i-a considerat şi el pe cei 
50 de monahi ca excomunicaţi. N-aveau dreptul să primească împărtăşania. E adevărat că 

episcopul Teofil era un tiran şi făcuse un act nedrept. Dar era episcop şi excomunicarea 
era valabilă. Nedreptatea trebuia tară nici o îndoială reparată dar, până la repararea ei, 
monahii trebuiau să o suporte. Un adevărat creştin trebuie să ştie să suporte chiar şi 
nedreptăţile. Ioan Gură de Aur i-a găzduit pe monahii Nitriei în casele bisericii învierii. 

Sarcina de a-i hrăni şi a le purta de grijă a încredinţat-o Olimpiadei. Această 
primă colaboratoare a lui Ioan Gură de Aur era o aristocrată cu o avere fabuloasă. Rămasă 
văduvă la scurt timp după căsătorie, Olimpiada îşi donase toate bunurile săracilor şi se 
consacrase Bisericii. Olimpiada nu avea pe atunci încă 30 de ani, dar virtutea ei era 
considerată, de toţi contemporanii, unică în întreg imperiul. Pe ea a desemnat-o Ioan Gură 
de Aur să se ocupa de nenorociţii monahi ai Nitriei, căci ştia că nimeni nu-i va îngriji mai 
bine decât ea. 

înainte de a-i încredinţa Olimpiadei, Ioan Gură de Aur i-a rugat pe monahi să 
evite să iasă pe străzile Constantinopolului. Cetăţenii capitalei vedeau adesea asceţi, dar 
nici unul dintre ei nu semăna cu aceşti monahi din Nitria. Erau aproape goi, n-aveau decât 
o piele de oaie care le acoperea parţial trupul. Erau atât de slabi şi descărnaţi încât ar fi 
atras în urma lor valuri de curioşi ca nişte făpturi apărute de pe o altă planetă. Ioan Gură 
de Aur i-a rugat deci să rămână închişi. In plus, le-a adresat o altă cerere şi i-a rugat cu 
insistenţă să o respecte: nu trebuiau cu nici un preţ să ceară protecţia împăratului sau a 
împărătesei care reprezentau autoritatea lumească. „Bisericii, a spus el, îi revine să judece 
lucrurile Bisericii. Tribunalele lumeşti n-au nimic de-a face cu dezbaterile care 
interesează slujirea lui Dumnezeu" {Palade, Dialoguri despre viaţa Sfântului Ioan 
Hrisostom). 

Conform cu canoanele 



In cursul aceleiaşi zile, Ioan Gură de Aur a început să se ocupe de soarta 
monahilor rătăcitori. I-a scris lui Teofil al Alexandriei o scrisoare cu următorul conţinut: 

„I-am interogat pe monahii Nitriei şi, cu adevărat, n-am descoperit în 
învăţătura lor nimic contrar adevăratei credinţei, dar mâhnirea le-a sucit capul. Vor să te 
denunţe împăratului şi mi-au prezentat o cerere cu această intenţie, la a cărei trimitere au 
renunţat la rugămintea mea". După care, Ioan Gură de Aur 1-a rugat pe Teofil: „Ridică-le 
deci tu însuţi excomunicarea, iartă-i şi totul se va sfârşi". 

Ioan Gură de Aur nu uita că în afară de cap al Bisericii şi de păzitor al 
disciplinei bisericeşti, el este şi slujitor al adevărului. 

Pe moment, el respecta disciplina Bisericii şi excomunicarea rostită de Teofil, 
dar întrucât această excomunicare era nedreaptă, el va lupta pentru adevăr şi va convoca 
el însuşi un sinod care-i va judeca pe fraţii Nitriei. Acest lucru nu era, încă o dată, 
conform cu canoanele, dar era conform cu adevărul. 

Un atlet al lui Hristos luptă pentru adevăr. Scopul unui sfânt este adevărul, 
chiar dacă trebuie să sufere cu resemnare nedreptăţile vremelnice. Aici găsim una din cele 
mai frumoase atitudini ale lui Ioan Gură de Aur. Oricât de mari ar fi nedreptăţile suferite 
pentru disciplina lumească, un sfânt nu uită niciodată că idealul său este Adevărul. 

Mai milostivă decât sfântul 



In vreme ce Ioan Gură de Aur îi spunea curajos lui Teofil că excomunicarea 
fraţilor din Nitria era nedreaptă şi că în cazul în care Teofil nu le va anula această 
excomunicare va întruni un sinod care să stabilească adevărul, împărăteasa Eudoxia i-a 
acoperit brusc pe monahi cu binefaceri imperiale. Sfântul s-a angajat cu curaj, luând 
apărarea fugarilor împotriva lui Teofil, dar respecta canoanele şi nu-i primea la 
împărtăşanie. In acest timp, Eudoxia îl acuza că i-a închis pe refugiaţi într-o mănăstire cu 
regim penitenciar. A început să pună în circulaţie zvonuri pentru a face impresie. Monahii 
din Nitria erau lipsiţi de Sfintele Taine, erau înfometaţi... Toate aceste zvonuri au circulat 
la un moment dat în Constantinopol. Eudoxia voia să arate că este mai milostivă decât 
sfântul. Nefericiţii monahi, bolnavi psihic şi dărâmaţi moralmente nu ceruseră însă 
protecţia împărătesei. Eudoxia le-a impus-o cu forţa. I-a obligat să semneze o petiţie prin 
care implorau această protecţie. Văzând că unii dintre ei mor în biserica învierii tară să 
primească Sfintele Taine, monahii din Nitria au acceptat protecţia împărătesei care le-a 
promis să-i restabilească în drepturile lor de creştini. împărăteasa le-a adus la cunoştinţă 
monahilor că în cel mai scurt timp un sinod va fi convocat la Constantinopol pentru a 
ridica excomunicarea şi a le acorda iertarea. Văzând că împărăteasa se amesteca în această 
problemă, Ioan Gură de Aur s-a retras. Problemele bisericeşti nu puteau fi rezolvate de 
împăraţi. Eudoxia nu avea dreptul să convoace sinoade şi să stabilească dacă o 
excomunicare era justă sau nu. Această chestiune era de competenţa Părinţilor şi 
Dascălilor Bisericii. 

a 

In tot acest timp împărăteasa, episcopii lumeşti şi toţi duşmanii lui Ioan Gură 
de Aur n-au încetat să-şi arate atenţia specială faţă de monahii din Egipt pentru a le 
demonstra că Ioan Gură de Aur nu-i ocrotea suficient. 

Mulţimea care e totdeauna de partea victimelor a fost informată că nefericiţii 
asceţi care nu găsiseră asistenţa sperată pe lângă Ioan Gură de Aur se aflau de această dată 
sub protecţia împărătesei. Eudoxia îi vizita regulat. Eudoxia cea mai milostivă dintre toate 
împărătesele îi răsfăţa, îi mângâia ca pe propriii săi fii. Mai mult, împăratul şi împărăteasa 
cu inimă bună, spre deosebire de Ioan Gură de Aur, au convocat un important sinod care 
se va reuni de urgenţă şi va face dreptate sfinţilor din Nitria. 



îmi vor moartea 



Ioan Gură de Aur era mulţumit de ceea ce se întâmpla, de faptul că împăratul 
şi împărăteasa au convocat sinodul promis monahilor egipteni. A făgăduit chiar să asiste 
personal. Era hotărât, cum făcuse încă de la început, să-i apere împotriva nedreptăţii pe 
cei patru „fraţi lungi" şi pe confraţii lor. Data convocării a fost fixată. împărăteasa şi-a 
ţinut cuvântul şi a reunit sinodul în timp record. O parte din episcopi îşi părăsiseră deja 
oraşele şi se îndreptau spre Constantinopol. Sub preşedinţia lui Ioan Gură de Aur, sinodul 
trebuia să îl judece în principiu pe Teofil. 

In realitate, toţi duşmanii lui Ioan se coalizaseră pentru ca sinodul să-1 judece 
şi pe cel care trebuia să-1 prezideze, pe Ioan Gură de Aur însuşi. Teofil s-a străduit în acest 
scop încă de la sosirea sa la Constantinopol. In programul şedinţelor sinodului figura nu 

doar chestiunea „fraţilor lungi" şi a monahilor egipteni refugiaţi la Constantinopol, ci şi 
plângerile depuse de episcopii din Asia destituiţi de Ioan Gură de Aur! 

„îmi vor moartea", a spus Ioan Gură de Aur. Ştia că vor să-1 ucidă. E ceea ce 
voia Eudoxia. Sfântul nu credea în existenţa răului pe pământ. De fiecare dată când se afla 
în prezenţa răului, era pentru el o mare uimire. Şi iată că acum împărăteasa şi slugile ei 
voiau să-1 ucidă. De aceea era uimit. Pentru că aceştia făceau cu pasiune, într-un mod 
abject, răul în stare pură, răul în existenţa căruia Ioan Gură de Aur nu credea. De fiecare 
dată când întâlnea răutatea, Ioan Gură de Aur era surprins, ne spune Paladie, pentru că era 
un om curat. Faptul că împărăteasa, faraonul creştin şi armata de episcopi egipteni voiau 
să-1 ucidă, nu-1 speria. Ioan Gură de Aur nu se temea de moarte niciodată. Nici un sfânt nu 
se teme de ea. Era uimit, şi atâta tot. 

Continua să considere sinodul ca destinat să-1 judece pe Teofil şi a refuzat 
chiar, în cele din urmă, să se ducă în sinod din scrupul canonic; n-avea dreptul ca episcop 
al Constantinopolului să se ocupe de afacerile Alexandriei. 

Capitolul 9 
Specialiştii secolului 



Sinodul de la Constantinopol avea deci drept obiect condamnarea lui 
Ioan Gură de Aur. Pentru a salva aparenţele faţă de opinia publică, a fost înscris în 
programul de lucru şi procesul „fraţilor lungi". La final, acesta urma să fie suprimat. 
Justiţia trebuia să scoată de pe rol procesul monahilor martiri din Nitria tară să 
scandalizeze opinia publică. Nu au mai lăsat decât procesul lui Ioan Gură de Aur, proces 
de care nici măcar nu era vorba în momentul convocării lui. 

Iată cum au procedat împărăteasa şi judecătorii bisericeşti egipteni pentru a 
elimina procesul monahilor martiri. In primăvara anului 403, şi-a făcut apariţia la 
Constantinopol un episcop bătrân şi foarte venerat din Cipru, pe nume Epifanie. 
Specialitatea sa era detectarea ereziilor. Toată viaţa sa nu făcuse decât să caute erezii la 
toţi monahii din străfundul deşertului, de pe munţi, din mănăstiri sau din oraşe. Epifanie 
era specialistul secolului în materie. Un asemenea tehnician era necesar, căci Biserica nu 
avea oameni atât de savanţi. Un tehnician la care se putea face apel de fiecare dată când 
apărea o erezie era indispensabil Bisericii. Epifanie cunoştea Biblia, dogmele, doctrinele, 
toate devierile de la dreapta-credinţă, ceea ce nu era cazul pentru cea mai mare parte a 
episcopilor ce alcătuiau un sinod. In această calitate, Epifanie lua parte la toate sinoadele. 
Episcopii sinoadelor votau în unanimitate ceea ce le recomanda Epifanie. Trimis la 
Constantinopol, Epifanie a ajuns primul. 

A venit aşa cum venea de fiecare dată când era chemat, arogant, cu aerele 
singurului savant teolog şi atotputernic, cu aerele tuturor anchetatorilor şi ale tuturor 

experţilor. Se comporta ca şi cum Ioan Gură de Aur era deja condamnat pentru origenism 
pentru că îi susţinuse pe monahii origenişti. A început să celebreze în Constantinopol, deşi 
acest lucru era interzis de canoane. Un episcop nu are dreptul să celebreze într-o altă 
dieceză (eparhie) tară permisiunea episcopului locului. Dar Ioan Gură de Aur era eretic! 
Epifanie hirotonea preoţi în dieceza lui Ioan Gură de Aur tară să ceară consimţământul 
sfântului. Boteza. Ioan Gură de Aur şi-a păstrat calmul. Căci în afară de alte virtuţi un 
sfânt trebuie să aibă şi răbdare. După ce 1-a provocat pe Ioan Gură de Aur, pe care nici 
măcar nu-1 văzuse, Epifanie a găsit ocazia să lichideze procesul monahilor egipteni. 
Problema a fost rezolvată cu o fantezie demnă de un roman poliţist. împărăteasa a 
pretextat că unul din copiii ei era grav bolnav. Nici un copil imperial nu era bolnav, dar 
această punere în scenă făcea parte din tehnica necesară eliminării procesului monahilor 
din Nitria. După ce a anunţat în tot oraşul că unul din copiii săi era grav bolnav, pentru a 
întrista poporul, Eudoxia a trimis să fie căutat sfântul episcop Epifanie pentru a-1 salva de 
la moarte pe fiul Eudoxiei. 

Poporul se întristează totdeauna când prinţii sau prinţesele sunt bolnavi, ca şi 
cum ar fi vorba de propriii săi copii. Bătrânul Epifanie a refuzat să se ducă la palat pentru 
a-1 salva, chipurile, de la moarte pe fiul împărătesei, aşa cum lucrul fusese convenit 
înainte: „Copilul împărătesei va rămâne în viaţă dacă «fraţii lungi» renunţă la erezie şi se 
întorc la dreapta-credinţă". 

împărăteasa şi doamnele palatului au alergat la mănăstirea unde erau închişi 
„fraţii lungi" şi i-au implorat să-şi mărturisească credinţa: dacă nu fac act de supunere faţă 
de Teofil şi Epifanie, copilul împărătesei moare, iar ei vor fi vinovaţi de moartea unui 
prinţ. 

„Fraţii lungi" ştiau că nu erau în erezie. Nu aveau nimic de abjurat. Erau 
victimele faraonului creştin care îi exterminase pe fraţii lor şi îi alungase din chiliile lor. 
împărăteasa insista: copilul ei era pe cale să moară dacă nu făceau act de supunere faţă de 

Teofil. Ammoniu, cel dintâi dintre „fraţii lungi", a fost dus aproape pe sus până la casa 
bătrânului tehnician şi expert în materie de credinţă. 

Când s-a aflat înaintea lui, Ammoniu a avut curajul să-1 întrebe pe Epifanie: 
„Mă cunoaşteţi?". 

Bătrânul anchetator a răspuns negativ. Nu ştia că era Ammoniu. Nu-1 văzuse 
niciodată. Cel mai mare dintre „fraţii lungi" s-a prezentat. A spus că era Ammoniu. L-a 
întrebat apoi pe Epifanie dacă a citit vreuna din cărţile sale sau vreo carte de-a fraţilor săi. 
„Fraţii lungi" publicaseră mai multe lucrări de învăţătură creştină. Epifanie nu citise nici 
una din lucrările „fraţilor lungi"! 

„Dar, dacă nu mă cunoaşteţi şi dacă n-aţi citit nici una din cărţile noastre, cum 
ştiţi că suntem în erezie şi de ce vreţi să ne exterminaţi?", a întrebat Ammoniu. Bătrânul 
anchetator, care toată viaţa sa nu visase decât să descopere eretici şi să-i condamne, a 
înţeles că, de această dată, fusese atras într-o capcană. El sosea automat acolo unde i se 
semnala o erezie. Cei care-1 trăseseră pe sfoară erau Eudoxia şi Teofil, faraonul creştin. 
Bătrânul şi-a dat seama că fraţii din Nitria nu erau eretici. Era doar o intrigă bine ţesută. A 
refuzat să continue să facă jocul intrigii. Era un lucru ruşinos pentru om de vârsta lui. Mai 
erau şi reproşurile pe care Epifanie le auzise din gura violentului diacon al lui Ioan Gură 
de Aur. Ţinându-şi toiagul, Serapion se plantase în faţa lui Epifanie şi îi enumerase, când 
acesta a vrut să intre în biserică, toate ilegalităţile pe care el, bătrânul episcop tehnician al 
ereziilor, le-a comis în Constantinopol. 

Epifanie a înţeles de la Serapion şi de la Ammoniu adevăruri pe care, ca om în 
vârstă, le-a găsit juste. De aceea a considerat că trebuia să se retragă cât mai repede 
posibil din această afacere. A luat o navă şi a părăsit Constantinopol în cea mai mare 
grabă. A plecat înainte de a sosi membrii sinodului. Bătrânul detector de erezii a murit pe 
nava care îl ducea acasă în Cipru... 

Moartea lui Epifanie n-a putut însă împiedica condamnarea Sfântului 

Ioan Gură de Aur. Vasul care transporta trupul lui Epifanie s-a încrucişat pe drum cu vasul 
care aducea la Constantinopol douăzeci şi opt de episcopi egipteni care aveau drept 
misiune condamnarea lui Ioan Gură de Aur. 



Inversul plăcerii 



Un sinod judeca la fel ca un tribunal. Sinodul proceda la interogatorii, aduna 
piesele acuzării şi pronunţa toate pedepsele bisericeşti. Mai mult, strângea dovezi care, 
după intervenţia statului, duceau la pedepse corporale şi la exil. Misiunea Bisericii consta 
în a arăta care este adevărata credinţă. Dar cum imperiul acceptase să protejeze Biserica, 
el o debarasa şi de cei pe care aceasta îi desemna drept eretici. Astfel, orice hotărâre a 
unui sinod ducea practic la executarea acestor decizii de către agenţii statului. Recurgând 
la această procedură în cazul lui Ioan Gură de Aur, se făcea pe plac împărătesei Eudoxia, 
fecioarelor care nu mai aveau permisiunea să doarmă sub acelaşi acoperiş cu preoţii şi 
tuturor celor cărora le displăcuse să fie contemporanii şi vecinii unui sfânt. Şi aceştia erau 
numeroşi. Nu este nici o plăcere să fii vecinul unui sfânt. Un sfânt este auster. El este 
inversul plăcerii. 

Reuniunea de la Stejar 



In fruntea prelaţilor egipteni se afla, cum era normal, faraonul creştin, 
episcopul Teofil al Alexandriei. împăratul Arcadius a pus la dispoziţia faraonului vila 
imperială din parcul de la Stejar. In această vilă, Teofil locuia ca un cap încoronat. Avea o 
gardă de corp şi, pe lângă gardă, avea armata Egiptului. De îndată, toţi cei care voiau 
moartea sfântului s-au reunit la vila sa ce se afla într-o suburbie a Constantinopolului, 
aproape de Chalcedon. Ioan Gură de Aur refuza să intervină în reuniunea de la Stejar: 
sinodul trebuia să-1 judece pe Teofil şi el nu voia să se amestece. A dat astfel mână liberă 
faraonului. 



Tigrius 



Ioan Gură de Aur îşi petrecea aproape tot timpul în palatul episcopal, în sala 
care servise odinioară de sufragerie lui Nectarie. Acum era o încăpere austeră, vastă, 
mobilată cu scaune de lemn în felul sălilor de mese ale mănăstirilor. Aici, Ioan Gură de 
Aur se întâlnea cu prietenii săi. Intre aceştia era Olimpiada „al cărei curaj bărbătesc şi 
ferm înfrunta fricile şi meschinăriile lumii". Era Prendiatia, soţia generalului Tomasius, 
ucis de Eutropius. Era Salvina, o prietenă maură care îşi închinase viaţa Bisericii. Era 

Serapion, diaconul fidel şi violent; Cassian, un alt diacon fidel al Sfântului Ioan Gură de 
Aur, faimos cunoscător al spiritualităţii monahilor egipteni, care va construi mai târziu 
biserica Saint- Victor din Marsilia. Erau apoi de partea sfântului diaconii literaţi Produs, 
Heraclide, Filip, preotul Germanus şi alţi sfinţi preoţi, diaconi şi episcopi. Dacă toţi s-ar fi 
dus la Stejar, ar fi avut majoritatea! 

în rândurile lor se afla şi preotul Tigrius care îl iubea pe episcop cu o iubire 
tară margini. Tigrius era un sclav născut pe ţărmurile Tigrului. De aceea nu avea alt nume. 
Sclavii nu aveau permisiunea să aibă un nume. Li se dădea cel al ţării de unde veneau. 
Toată viaţa sa, acest Tigrius n-a dorit decât un singur lucru: să devină un om liber. Visul 
său era să nu mai fie sclav. Graţie unor teribile privaţiuni, el a adunat ban cu ban. Aproape 
de sfârşitul vieţii sale, Tigrius s-a putut răscumpăra de la ultimul său stăpân şi să devină 
un om liber, un eliberat. Din ziua în care a devenit liber, Tigrius nu a încercat să facă 
comerţ, nici să acceadă în funcţiile la care îi dădea dreptul condiţia sa de om liber. Dorise 
libertatea ca să facă ceva mai bun: şi-a oferit din toată inima libertatea sa lui Dumnezeu. 
Tigrius credea că era cel mai bun lucru pe care un om îl putea face cu libertatea sa: să i-o 
dea lui Dumnezeu. S-a făcut monah. A vrut să scape de lanţuri ca să se facă monah. 
Atunci 1-a întâlnit Ioan Gură de Aur. Sfântul a fost uimit de credinţa dreaptă şi neclintită a 
fostului sclav care dobândise libertatea după grele privaţiuni pentru a o aduce apoi în dar 
lui Iisus. Ioan Gură de Aur 1-a invitat pe Tigrius să vină alături de el şi să-i fie diacon. 
După care 1-a hirotonit preot. Un sclav, chiar eliberat, nu trebuia să primească Taina 
Preoţiei. Dar Ioan Gură de Aur ştia că toţi cei care aveau credinţă puteau să o primească, 
şi nici unul dintre toţi cei pe care îi întâlnise Ioan Gură de Aur nu avea credinţa lui 
Tigrius. Primind preoţia, Tigrius a socotit-o un dar al lui Dumnezeu, căci ştia că nu avea 
acest drept. Şi de aceea îl asculta pe Ioan Gură de Aur ca de Dumnezeu, pentru că 
Dumnezeu îi dăduse Taina Preoţiei prin intermediul lui Ioan Gură de Aur. 

Acum, toţi prietenii lui Ioan Gură de Aur erau în jurul lui, îngrijoraţi. In jurul 



Pagina 169 



reşedinţei episcopale, la fiecare fereastră, la fiecare poartă, la fiecare colţ de casă, pe toată 
strada, se înghesuia mulţimea de săraci a Constantinopolului. După ce s-a răspândit vestea 
că se urzea condamnarea sfântului ocrotitor al săracilor, mulţimea nu s-a mai îndepărtat zi 
şi noapte nici măcar o clipă de casa sa. Când intra în biserică, Ioan Gură de Aur o găsea 
plină. Zi şi noapte, pe toată durata procesului, biserica a fost plină. Mulţimea îşi aştepta 
sfântul ocrotitor la orice oră din zi şi din noapte; în număr mare ca pentru sărbătoare. De 
fiecare dată când îl vedea, mulţimea îl implora pe sfânt să-şi deschisă buzele şi să spună 
câteva cuvinte. Fie şi numai o frază. Cuvintele lui Ioan Gură de Aur erau pâinea săracilor. 



Hristos este viata mea 



Intr-o zi, spre jumătatea lunii iulie, procesul a început. Ioan Gură de Aur şi 
prietenii săi se aflau ca de obicei în încăperea mare care fusese vechea sufragerie 
episcopală. Paladie povesteşte că, la un moment dat, în plină discuţie, Ioan Gură de Aur a 
avut presentimentul primejdiei care-1 aştepta şi întrerupându-1 pe cel care vorbea a spus: 
„Rugaţi-vă, fraţii mei, şi, dacă-L iubiţi pe Hristos, nimeni dintre voi să nu părăsească 
Biserica lui din pricina mea, căci vă pot spune împreună cu Apostolul: timpul junghierii 
mele este aproape, lupta cea bună am luptat, alergarea mea s-a încheiat. II cunosc pe satan 
şi cursele sale. Satan nu mai poate îndura războaiele pe care le-am dus cu el prin 

învăţăturile mele. Dumnezeu să aibă milă de mine! Voi, fraţii mei, pomeniţi-mă în 
rugăciunile voastre". 

A urmat o tăcere solemnă. Apoi s-au auzit plânsetele unora din cei prezenţi. 
După care toţi au început să plângă. Unii sufocaţi de lacrimi au vrut să se ridice, să plece 
să plângă altundeva fiindcă hohotele li se urcau în gât. Cuvintele sfântului erau clare şi 
limpezi. Sfântul Ioan Gură de Aur simţise că va muri. Şi şi-a luat rămas-bun de la prietenii 
săi. De altfel în oraş circula zvonul că asasinarea sfântului fusese deja decisă şi aprobată 
de împărat. „Sfântul Ioan Gură de Aur va fi decapitat cu securea pentru crima de 
răzvrătire şi ultragiu la adresa împărătesei Eudoxia". Se spunea că şedinţa sinodului 
deschis în acea zi nu era decât o formalitate. Sentinţa fusese deja pronunţată. Toţi prietenii 
sfântului aflaseră această veste. Dar auzind acum cuvintele de despărţire şi de rămas-bun 
chiar din gura sfântului, au izbucnit în hohote. 

Paladie spune că plânsetele înăbuşite ale celor care îl înconjurau pe Ioan Gură 
de Aur semănau „cu zumzăitul albinelor neliniştite în jurul stupului lor". 

„Nu plecaţi, le-a spus Ioan Gură de Aur celor care se îndreptau spre poartă. 
Rămâneţi, fraţii mei. Aşezaţi- vă şi încetaţi să plângeţi de teamă că mă veţi întrista şi mai 
mult. V-am spus şi vă repet mereu: Hristos este viaţa mea şi moartea îmi este câştig". 

„Dacă plângem, a spus unul din episcopi, e pentru că ne vedem orfani, pentru 
că vedem Biserica văduvă, legile sfinte tulburate; ambiţia, necre- dincioşia triumfând, 
săracii abandonaţi, poporul fară învăţătură". 

Ioan Gură de Aur avea un gest al său atunci când voia să pună capăt unei 
discuţii. Sfinţii au gesturile lor caracteristice ca toţi oamenii. Cu arătătorul mâinii drepte 
lovea palma mâinii stângi, gest care însemna „destul cu pălăvrăgeala". 

Apoi le-a spus celor prezenţi: „Nu subscrieţi, dar cooperaţi cu urmaşul meu. 
Cooperaţi ca să nu se facă schismă". Acesta era ultima grijă a lui Ioan Gură de Aur: ca 

după moartea sa, prietenii săi să nu se despartă de adevărata Biserică, de Biserica 
apostolilor. Pentru aceasta, ei trebuiau să colaboreze cu orice episcop ar fi venit după el. 

In acest timp, a intrat în sală slujitorul Eutropius. Eutropius era slujitorul 
episcopului. Era un adolescent credincios sfântului şi delicat ca o fecioară. Avea obrajii 
palizi, dar cum tocmai plânsese, faţa sa era toată roşie. Eutropius a anunţat cu vocea 
strânsă de emoţie că doi preoţi străini tocmai sosiseră şi voiau să-i vorbească episcopului 
personal. 

Ioan Gură de Aur a înţeles că nou- veniţii erau trimişii sinodului. A poruncit să 
fie lăsaţi să intre. Şi Eutropius i-a introdus pe străini. 

înştiinţarea 

9 9 



Prietenii sfântului îi priveau pe cei sosiţi. Nimeni nu-i cunoştea. Erau două 
figuri străine. Purtau haine preoţeşti. Ioan Gură de Aur i-a întreba ce rang aveau în 
Biserică. Străinii au răspuns: „Suntem episcopi". 

Şi s-au prezentat. Unul dintre ei se numea Dioscor. Celălalt, Pavel. Amândoi 
erau foarte tineri. Abia fuseseră hirotoniţi episcopi. Amândoi erau din Lidia. 

„Suntem doar purtătorii unei scrisori pentru dumneavoastră. Permiteţi să fie 
citită", a spus unul dintre cei doi episcopi. 

Ioan Gură de Aur facu un gest de aprobare. Episcopul a început să citească: 
„Sfântul sinod adunat la Stejar, lui Ioan..." 

Prietenii lui Gură de Aur au înţeles ce va urma. Chiar şi adresarea era o 
provocare. Era scris: „lui Ioan" fară nici un titlu, tară calitatea de episcop. „Sfântul sinod 
adunat la Stejar, lui Ioan: Am primit împotriva ta o jalbă de acuzare denunţând o infinitate 
de crime de care eşti făcut vinovat. Iţi poruncim să compari aici, înaintea noastră, 
aducându-i cu tine pe preoţii Serapion şi Tigrius, căci avem nevoie de ei". 

Sinodul iadului 



Episcopii prieteni ai sfântului au redactat o scrisoare de răspuns sinodului şi 
au semnat-o toţi. Ioan Gură de Aur a redactat o scrisoare personală la adresa lui Teofil 
care prezida acest sinod. In cele două scrisori, sinodul era avizat că Ioan Gură de Aur nu 
accepta să compare înaintea lui, pentru că sinodul constituit ilegal din duşmani personali 
şi declaraţi ai sfântului era contrar canoanelor şi avea loc într-un teritoriu străin diecezei 
(eparhiei). Aceste două scrisori au fost trimise prin trei episcopi şi doi preoţi. Episcopii 
purtători ai misivelor se numeau Lipinius, Demetrius şi Eulysius, iar preoţii, Germanus şi 
Severus. Au plecat de îndată. 

Când au ajuns la Stejar, sinodul era în plină sesiune. Cei trei episcopi purtători 
de misive s-au prezentat în faţa sfinţilor părinţi şi înaintea lui Teofil. Sosirea lor a 
provocat furia episcopilor. Membrii sinodului şi-au părăsit locurile şi s-au repezit cu 
pumnii înainte asupra celor trei mesageri. Trimişii lui Ioan Gură de Aur au fost trântiţi la 
pământ de membrii sinodului în plină sală de şedinţe. Hainele le-au fost rupte în bucăţi. 
Au fost dezbrăcaţi şi acoperiţi de sânge. Unul din episcopi, membru al sinodului, a 
pregătit o surpriză: a adus la şedinţă o funie pentru a fi trecută peste gâtul lui Ioan Gură de 
Aur. Era o funie lungă, ca cele folosite pentru prinderea cailor sălbatici. Acest membru al 
sinodului voia să arunce de la locul său funia în jurul gâtului lui Ioan Gură de Aur, când 
acesta va apărea în faţa lor. Furios că nu-1 vede apărând pe Ioan Gură de Aur pentru a-i 
putea pune „funia de gât", acest membru al sinodului s-a folosit de ea pentru a-1 lega pe 
unul din purtătorii scrisorii. După ce a fost legat gol şi acoperit de sânge, trimisul lui 
Ioan Gură de Aur a fost târât afară din sala de şedinţe de toţi membrii sinodului. Apoi 
sfinţii membri ai sinodului l-au pus pe purtătorul scrisorii într-o barcă pe care au lăsat-o să 
plutească în derivă pe mare. Ceilalţi doi au fost târâţi şi ei în stradă, dezbrăcaţi de 

veşminte şi bătuţi. Era prima activitate a sinodului de la Stejar condus de Teofil al 
Alexandriei. 



Acuzaţiile vagabonzilor 



In timp ce trimişii lui Ioan Gură de Aur erau dezbrăcaţi şi bătuţi de sinodul de 
la Stejar, sfântul a primit vizita unui notar imperial care i-a prezentat şi el o somaţie ca să 
apară în faţa sfatului judecătorilor. împăratul recunoştea deci validitatea sinodului reunit 
pentru a-1 judeca pe Teofil dar care îl judeca acum pe Ioan Gură de Aur. După notarul 
imperial a sosit o a treia somaţie, adusă de doi monahi. In cursul aceleiaşi zile, Ioan Gură 
de Aur a fost convocat prin trei somaţii. A refuzat însă categoric să compare înaintea unui 
sinod ilegal. După ce i-a maltratat pe trimişii sfântului, văzând că acesta nu se prezenta, 
membrii sinodului au început să-1 judece în absenţă. Nici acest faptul nu era legal, dar 
împăratul dăduse o autorizaţie specială de procedură în absenţă. Patriarhul Fotie a adunat 
mai târziu cu grijă documentele având legătură cu acuzaţiile aduse împotriva lui 
Ioan Gură de Aur la acest sinod, ca şi procesele verbale ale dezbaterilor. 

Ioan Gură de Aur era acuzat de 29 de nelegiuiri bisericeşti şi politice. Pentru 
aceste 29 de fărădelegi, sinodul de Stejar 1-a judecat în afara prezenţei sale. Viaţa sfântului 
a fost cercetată încă din copilăria sa, aşa cum e cercetată viaţa criminalilor. In ciuda 
îndârjirii lor, Teofil şi prietenii săi nu au găsit nici o umbră în trecutul sfântului. Fiul 



Pagina 175 



Antuzei avea o viaţă ireproşabilă. I s-au descoperit însă 29 de fărădelegi săvârşite mai 
târziu. Membrii sinodului au lucrat mult timp pentru a le descoperi. In prima zi, când i-au 
maltratat pe trimişii lui Ioan Gură de Aur, nu erau decât 36 de membri. La sfârşit erau 46. 
Erau aduşi neîncetat şi alţii. Pretutindeni unde se descoperea un duşman al lui Ioan Gură 
de Aur, era chemat pentru a deveni membru al sinodului. Printre cele 29 de fărădelegi 
pentru care a fost judecat şi condamnat Ioan Gură de Aur, era şi fărădelegea de a-1 fi 
preoţit pe părintele Tigrius, fostul sclav răscumpărat, care-şi câştigase libertatea pentru a i- 
o dărui Domnului devenind monah. 

Ioan Gură de Aur era acuzat că făcea baie singur. La această acuzaţie nu putea 
răspunde nimic. Sfântul făcea băi, şi atunci prefera să rămână singur. A făcut asta până la 
sfârşitiil zilelor sale. Trupul îi era descărnat, nu era decât piele şi oase, era mic şi slab, dar 
nu mirosea niciodată urât. L-au acuzat de narcisism. Apoi Ioan Gură de Aur era acuzat că 
mănâncă bomboane de miere. Această acuzaţie era exactă şi ea. Desigur, sfântului îi 
plăceau bomboanele. După moartea lui Ioan Gură de Aur, sinoadele care au înscris 
numele său în calendar ştiau şi ele că sfântul mânca bomboane. Dar Biserica a considerat 
că un atlet al lui Hristos şi un martir poate figura în calendar chiar dacă în decursul vieţii 
sale pământeşti i-a plăcut din când în când să mănânce o bomboană. Nu era o mare crimă. 
Chiar cu un atare defect poţi să intri în calendar. Sfinţii judecători de la Stejar l-au 
condamnat însă şi pentru bomboane, pentru că le mânca îndeosebi după împărtăşanie 
pentru ca nici o părticică din Sfânta Taină să nu rămână în gura sa. Pe de altă parte, 
bomboanele erau de miere, şi el, care vorbea adesea ore întregi fară întrerupere, simţea 
nevoia să pună în gură din timp în timp o pastilă de miere, ca să nu i se usuce gâtul. 

Ioan Gură de Aur a fost acuzat apoi că doarme cu femei. Era acuzaţia cea mai 
infamă. El, al cărui trup era uscat de posturi, de lipsa somnului şi de asceză, putea fi 
acuzat de orice, în afară de erotism. Dar sfinţii de la Stejar l-au condamnat şi pentru 
aceasta. Această acuzaţie 1-a durut cel mai mult pe Ioan Gură de Aur. într-o scrisoare 

adresată mult mai târziu lui Chiriac, el spune: 

„Ei O u decătorii de la Stejar) spun şi că am dormit cu o femeie. Dezbrăcaţi-mi 
trupul şi veţi vedea starea jalnică a membrelor mele" (Scrisoarea 125 către episcopul 
Chiriac). 

Sinodul de la Stejar 1-a judecat şi condamnat pe Ioan Gură de Aur şi pentru că 
lua masa singur şi pentru că, în zilele când avea dureri mari de stomac sau când era foarte 
cald, punea două picături de vin medicinal în apa pe care o bea. Printre cele 29 de 
nelegiuiri comise de sfânt, figura şi crima de a nu-şi împături hainele preoţeşti cu destulă 
grijă. Au fost aduşi martori oculari care au declarat că l-au văzut pe sfânt că nu aranja cum 
trebuie veşmintele. 

Ţinând cont de toate aceste crime, sinodul 1-a condamnat pe Ioan Gură de Aur. 

Sinodul a adunat şi mărturii pentru a dovedi că Ioan Gură de Aur s-a făcut 
vinovat de crimă de lezmaiestate. 

Iată scrisoarea pe care sinodul de la Stejar a prezentat-o împăratului: 

„Având în vedere că Ioan, acuzat de anumite crime, simţindu-se vinovat, a 
refuzat să vină să se justifice înaintea noastră şi că, în acest caz, legile canonice prevăd 
depunerea, noi l-am depus. întrucât însă jalbele de acuzare conţin pe lângă nelegiuirile 
bisericeşti şi pe cea de lezmaiestate, revine milostivirii voastre să porunciţi pedepsirea 
vinovatului, pentru ca o crimă atât de mare să nu rămână nepedepsită. Cât despre noi, nu 
este al nostru să o cunoaştem". 

După ce l-au condamnat pe Ioan Gură de Aur, preasfmţiţii judecători de la 
Stejar au cerut să fie aduşi „fraţii lungi". Procesul lor a durat foarte puţin. Majoritatea 
fraţilor din Nitria erau morţi. Şeful lor Ammoniu murise şi el. Unii dintre ei au fost aduşi 
pe targă. Au fost obligaţi să vină înaintea lui Teofil şi a celor patruzeci şi cinci de episcopi 
şi să rostească fraza următoare: 

„Dacă v-am greşit, ne pocăim şi vă cerem iertare". Atâta tot. Odată această 
formalitate terminată, sinodul aştepta execuţia lui Ioan Gură de Aur. Activitatea sinodului 
de la Stejar luase sfârşit. 

Capitolul 10 



Refuzul împăratului 



Reacţia împăratului Arcadius, când a primit sentinţa care-1 condamna pe 
Ioan Gură de Aur, a fost o surpriză pentru anturajul său. împăratul, care de la moartea lui 
Eutropius semna cu ochii de jumătate închişi tară să citească tot ceea ce îi cerea Eudoxia 
să semneze, a deschis mari amândoi ochii. împăratul a văzut clar sentinţa sinodului de la 
Stejar şi tremura. Cu ochii mari deschişi şi cu o voinţă pe care nimeni nu i-o bănuia, 
împăratul a refuzat categoric să-1 condamne la moarte pe sfânt. Eudoxia a fost stupefiată 
când a văzut că soţul său lua poziţie. Şi cât de mare nu i-a fost surpriza sa când împăratul 
i-a declarat cu aceeaşi voinţă că nu-1 va trimite pe Ioan Gură de Aur în exil. E adevărat, 
sinodul îl condamnase la aceasta, dar sinodul nu-1 putea trimite fară ordinul împăratului. 
Şi el, împăratul Arcadius, nu voia să-şi ofere braţul ca această sentinţă infamă a 
egiptenilor şi invidioşilor să fie executată. 

In ciuda insistenţei Eudoxiei, împăratul a refuzat să-1 exileze pe sfânt. Mai 
mult, Arcadius a dat ordinul categoric să nu se facă nici o violenţă împotriva sfântului 
episcop. Acest ordin fiind dat celor care îl înconjurau într-un mod foarte clar, Arcadius a 
închis pe jumătate ochii şi a continuat să somnoleze. 

Vrem un sinod drept 



Dacă se ţinea seama de hotărârea sinodului de la Stejar, Ioan Gură de Aur nu 
mai era episcop. Ar fi trebuit să plece în exil. Să lase totul. îndată după pronunţarea 
sentinţei şi fără să mai aştepte ordinul împăratului, Eudoxia a şi trimis un ofiţer al 
palatului să-1 anunţe pe Ioan Gură de Aur că trebuia să se pregătească de plecare şi că 
trebuia să plece de bunăvoie în exil. 

Ioan Gură de Aur 1-a primit pe mesagerul imperial şi i-a răspuns categoric că 
nu va pleca. Ofiţerul, care nu avea altă misiune decât să-1 informeze pe sfânt, s-a retras. A 
anunţat-o pe împărăteasă că sfântul refuza să plece. împărăteasa, care nu voia să-1 
violenteze (forţeze, abuzeze) pe sfânt fară aprobarea soţului său, a încercat o altă 
modalitate. Aproape în fiecare oră trimitea un ofiţer la palatul episcopal pentru a-1 invita 
pe Ioan Gură de Aur să plece. Spera că la sfârşit, obosit de atâtea invitaţii, sfântul îşi va 
face bagajele şi va pleca. Dar, de fiecare dată, episcopul era şi mai categoric în răspunsul 
său. 

In tot acest timp, Ioan Gură de Aur se ocupa de problemele sale bisericeşti ca 
şi cum sinodul de la Stejar nici măcar nu existase şi ca şi cum nimic nu s-ar fi întâmplat. 
Dar mulţimea din Constantinopol era adunată în jurul casei sale. Biserica Sfânta Sofia era 
plină. Fiecare cetăţean al Constantinopolului se simţea obligat să apere cu propriul său 
trup viaţa lui Ioan Gură de Aur. Mulţimea stătea de pază zi şi noapte. Nu doar în jurul 
casei lui Ioan Gură de Aur. Veghea în tot oraşul. Iubirea lui Ioan Gură de Aur pentru 
mulţime era împărtăşită. Sfântul îi iubea pe săraci pentru că, după cuvântul lui Iisus, ca să 
fii creştin trebuie mai întâi să fii sărac. Adevăraţii creştini sunt săracii. De aceea sfântul îi 
iubea; pentru că un sfânt iubeşte virtutea. Le spunea de mii de ori: 

„Eliberat de legăturile care fac din cel bogat un sclav mai degrabă decât un 

stăpân al pământului, săracul este leul care suflă foc pe nări. Ridicat deasupra lucrurilor 
lumii, nu este nimic ce săracul să nu întreprindă şi să nu execute pentru binele Bisericii". 
Sărăcia e prima condiţie a virtuţii şi a credinţei. Ioan Gură de Aur iubea cu pasiune săracii, 
iar săracii îl iubeau cu pasiune pe ocrotitorul lor. De această dată, săracii luaseră în 
mâinile lor apărarea sfântului. Şi erau numeroşi. Săracii erau hotărâţi să nu dea înapoi, să 
nu precupeţească nimic, nici măcar propria lor viaţă, pentru a-1 apăra pe sfânt. Ioan Gură 
de Aur i-a invitat pe credincioşii săi să rămână calmi. Pentru moment mulţimea era calmă. 
Dar nimeni nu rămânea acasă. Toţi erau pe străzi. Din când în când poporul pleca în 
procesiuni, cântând cântece religioase de-a lungul străzilor. Uneori poporul începea să 
strige: „Vrem un sinod care să facă dreptate sfânului nostru episcop". Apoi, mulţimea 
continua să intoneze imne de slavă Domnului defilând prin oraş zi şi noapte. 

Adoxia 



Trei zile trecuseră de la pronunţarea sentinţei de depunere şi de pedepsire a lui 
Ioan Gură de Aur, dar în tot acest interval de timp nu s-a întâmplat nimic. Totul era ca 
înainte. A treia zi, Ioan Gură de Aur a urcat în amvon şi s-a adresat mulţimii de credincioşi 
care-1 implorau să vorbească şi să nu-i lase în această aşteptare apăsătoare. Şi Ioan Gură 
de Aur le-a spus: 

„Ameninţările lumii le calc în picioare; de promisiunile ei îmi bat joc. Nu mi- 
e teamă de sărăcie... moartea nu mă face să tremur, nu doresc să trăiesc decât pentru 
sporirea voastră în bine". Şi sfântul a mai spus mulţimii: „Nimeni nu ne va putea 
despărţi... Sufăr toate acestea din iubire pentru voi... Şi ce nu aş suferi pentru voi?... Aici e 
patria mea şi familia mea, voi sunteţi fraţii mei şi copiii mei, împreună formăm un singur 
trup. Voi sunteţi lumina mea, o lumină mai dulce decât cea a soarelui... Iubirea voastră îmi 
împleteşte o cunună pentru veacurile ce vor veni... vă spun aceste lucruri la ureche: Cine 
va putea închipui o mai binevoitoare atenţie decât a voastră? Aţi vegheat atât de multe 
zile, şi nimic nu v-a putut mişca, nici lungimea timpului, nici frica, nici ameninţările". 

Cuvintele de iubire rostite de Ioan Gură de Aur au făcut se freamete mulţimea; 
au facut-o să aplaude, să plângă, să strige. Mulţimea i-a jurat sfântului credinţă veşnică 
până la moarte şi dincolo de moarte. Ioan Gură de Aur le-a spus în acest discurs că nimic 
nu-i va putea despărţi. Iar ei au promis, la rândul lor, că nu se vor despărţi de el niciodată. 

Acest discurs al lui Ioan Gură de Aur e cunoscut sub titlul de Omilie înainte 
de plecarea în exil. Vorbind de evenimentele ruşinoase care s-au desfăşurat cu prilejul 
sinodului de la Stejar, Ioan Gură de Aur foloseşte un joc de cuvinte: In greacă, eudoxia 
înseamnă onoare iar adoxia înseamnă contrarul onoarei, dezonoarea. 

Sinodul de la Stejar, spune Ioan Gură de Aur, a fost o adoxia. Sentinţa dată de 
sinod a fost o adoxia. Conduita lui Teofil şi a episcopilor egipteni a fost de asemenea o 
adoxia. Relele tratamente aduse preoţilor de judecătorii lui Teofil au fost o adoxia. De 
fiecare dată când rostea cuvântul adoxia, Ioan Gură de Aur o făcea în aşa fel încât ai fi 
spus că rostea numele împărătesei Eudoxia. Infamia, adoxia (ruşinea), era împărăteasa. 
Adevăratul nume ale împărătesei nu era Eudoxia, ci Adoxia (Ruşine). 

A doua zi după ce a fost rostit acest discurs insolent, ofiţerii imperiali care s- 
au prezentat înaintea lui Ioan Gură de Aur nu i-au mai spus ca mai înainte să-şi facă 
bagajele şi să plece. De această dată i-au arătat ordinul scris care îi obliga să folosească 
forţa, dacă sfântul refuza să plece în exil. 

Ioan Gură de Aur a chibzuit o clipă. Dacă rezista, treptele casei sale, treptele 
bisericii vor fi roşii de sânge. Mulţimea nu aştepta decât un semn pentru a se opune 
soldaţilor. Ioan Gură de Aur le-a răspuns soldaţilor că accepta să plece, dar cu o singură 
condiţie: să i se dea posibilitatea să părăsească casa tară să fie văzut de mulţime. Căci 
dacă mulţimea ar vedea că sfântul era arestat, s-ar fi vărsat sânge. Şi sfântul nu voia să 
curgă sânge. Sfântul voia să plece în exil, dar tară ca poporul să-şi verse sângele pentru el, 
pentru că el „murea cu fiecare om care murea". 

Ofiţerii au aşteptat ca Ioan Gură de Aur să-şi părăsească reşedinţa în secret. 
Fără să fie văzut de nimeni. 



Pagina 183 



Izgonirea 



Plecarea lui Ioan Gură de Aur a avut loc noaptea. Pentru că toate ferestrele şi 
toate străzile vecine erau păzite de mulţimea care aştepta să ia apărarea sfântului episcop, 
el a ieşit printr-un tunel care ieşea într-un cartier situat în afara oraşului. Străbătând acest 
tunel, Ioan Gură de Aur a fost însoţit de doi „curioşi", de doi poliţişti în civil. Uniformele 
ar fi atras atenţia mulţimii. Şi s-ar fi dat alarma. In ciuda acestor precauţii şi în ciuda 
nopţii, de îndată ce a ieşit din tunel în cartierul de la marginea Constantinopolului însoţit 
de cei doi „curioşi", Ioan Gură de Aur a fost recunoscut de primii trecători. Şi s-a dat 
alarma. Poporul a fost prevenit. Mulţimea voia să-i linşeze pe „curioşi". Ioan Gură de Aur 
a luat însă apărarea „curioşilor" şi abia s-a eliberat din grupul de cetăţeni care căutau să-1 
oprească şi să-1 apere cu trupurile lor. A ajuns în port. Acolo se aflau soldaţi în uniformă. 
Şi ofiţeri în uniformă. Şi trimişii împărătesei în uniformă. Ioan Gură de Aur a fost 
îmbarcat pe nava care-1 aştepta şi care a pornit în grabă spre locul de exil. 

Atmosferă încărcată 



Vestea ridicării lui Ioan Gură de Aur şi a plecării sale în exil s-a răspândit cu 
viteza fulgerului. Ora era târzie. Era întuneric. Totuşi, toată populaţia Constantinopolului a 
ieşit în stradă. Mulţimea s-a împărţit în trei grupe. Nimeni nu comanda, însă primul grup 
format îndeosebi din bărbaţi a desprins bărcile de pe ţărm. Toate bărcile existente au ieşit 
pe mare. în aceste bărci se aflau bărbaţi cu torţe aprinse şi care încercau să ajungă nava 
care-1 transporta pe episcop. Marea era acoperită de lumini. Toată noaptea aceste bărci au 
străbătut apa şi l-au căutat pe sfântul prizonier. 

Al doilea grup de cetăţeni a ocupat toate bisericile. Mulţimea ştia că fusese 
luat apărătorul bisericilor. Şi s-a constituit în apărătoare a bisericilor, fie că era vorba de 
biserica Sfânta Sofia sau de altele. Restul populaţiei n-a mai părăsit străzile. Purtând 
lumânări aprinse, în procesiune, mulţimea a rătăcit toată noaptea pe străzile 
Constantinopolului „copleşită de durere", cântând litanii. Nu s-a semnalat nici un act de 
violenţă. Dar atmosfera era încărcată. Se putea bănui că focul va izbucni undeva, pentru 
că durerea mulţimii, după ridicarea sfântului, era foarte mare. Constantinopolul suferea 
până la ultimul om ca şi cum s-ar fi anunţat o mare catastrofa. 

Cutremurul 



A doua zi după plecare sfântului în exil, Teofil şi episcopii egipteni care l-au 
condamnat s-au prezentat la palat şi au „implorat ajutorul braţului statului" pentru a-1 
instala pe noul episcop şi pe noii preoţi. Eudoxia a poruncit să se pună la dispoziţia 
faraonului creştin Teofil armată şi poliţie pentru a ocupa bisericile şi a-i instala pe noii 
prelaţi. 

De această dată mulţimea şi-a pierdut răbdarea. Când egiptenii au apărut în 
fruntea trupelor pentru a lua în stăpânire bisericile, mulţimea s-a opus. Bisericile erau 
pline de oameni, de credincioşii lui Ioan Gură de Aur. 

Aceştia s-au baricadat şi au hotărât să moară mai degrabă decât să-i lase pe 
uzurpatori să intre în locurile sfinte. Teofil avea o îndelungată experienţă în materie de 
asalturi ale bisericilor. Avea şi autorizaţia Eudoxiei. Avea poliţia şi armata. A procedat cu 
bisericile şi cu populaţia Constantinopolului aşa cum a procedat cu monahii din Nitria. 
Soldaţii aveau ordinul să acţioneze tară nici un menajament. Cronicarul Zosim povesteşte 
că era de ajuns ca un cetăţean să fie îmbrăcat în negru pentru a fi ucis de soldaţii 
împărătesei. E o exagerare, dar încleştări sângeroase au avut loc cu siguranţă. 

In cursul aceleiaşi nopţi, în timp ce cadavrele zăceau încă în biserici şi pe 
străzi, iar soldaţii continuau încă vânătoarea creştinilor credincioşi episcopului, prin 
cartierele oraşului, pământul a început să se cutremure. Constantinopolul e zguduit de 
dese cutremure de pământ. Oamenii erau obişnuiţi. Dar în noaptea aceea cutremurul a fost 
atât de puternic încât patul împărătesei s-a răsturnat şi Eudoxia a fost aruncată la pământ, 
împărăteasa s-a ridicat înspăimântată. A alergat la soţul său, a căzut în genunchi şi 1-a 
implorat să-1 cheme înapoi pe Ioan Gură de Aur. Eudoxia credea că îi venise ceasul de pe 
urmă. Cu părul despletit, în genunchi i-a spus lui Arcadius: 

„Omul pe care l-am alungat este un drept şi Dumnezeu îl răzbună. Dacă vreţi 
să vă păstraţi imperiul, chemaţi-1 neîntârziat înapoi". 

Arcadius a răspuns că nu el 1-a alungat pe Ioan Gură de Aur. împărăteasa şi 
egiptenii l-au exilat, împăratul Arcadius avea conştiinţa împăcată. Dormea în momentul în 
care fusese dat ordinul de exil. Nu era vinovat de nimic! 

împăratul i-a spus Eudoxiei că dacă voia să-1 cheme pe Ioan Gură de Aur nu 
avea decât să o facă. El nu se opunea. Şi împăratul a adormit la loc. 



Umilinţa Eudoxiei 

9 



Eudoxia a scris - cu mâna ei - în noaptea aceea, următoarea scrisoare adresată 
lui Ioan Gură de Aur: 

„O implor pe sfinţia ta să nu creadă că am luat parte la lucrurile care s-au 
petrecut cu tine. Sunt nevinovată de sângele tău. Oamenii răi şi corupţi au urzit un 
complot împotriva ta. Dumnezeu îmi este martor de adevărul cuvintelor mele ca şi de 
lacrimile pe care I le aduc jertfa". 

Scrisoarea a fost încredinţată unui aghiotant care a primit ordinul să o 
înmâneze chiar în mâinile lui Ioan Gură de Aur. Sfântul debarcase în localitatea Hieron, 
nu departe de Constantinopol. Hieron era prima etapă pe drumul exilului. Acolo ar fi 

trebuit să-1 găsească scrisoarea împărătesei şi implorarea ei ca să revină, să ierte şi să-şi 
reia postul de episcop şi de păstor. 



Disperarea Eudoxiei 



Ioan Gură de Aur nu era însă la Hieron. Ofiţerul purtător al scrisorii 
împărătesei 1-a căutat peste tot şi nu 1-a găsit. Sfântul dispăruse. S-a apelat la poliţie, 
armată, la funcţionarii locali care au cercetat până în zori toată regiunea, metru cu metru 
tară a da de urma sfântului. 

Neliniştită că ofiţerul care trebuia să-1 aducă înapoi pe sfânt nu dădea semne 
de viaţă, împărăteasa a trimis în grabă un al doilea aghiotant la Hieron. Acesta a început 
să-1 caute pe Ioan Gură de Aur împreună cu primul trimis imperial. 

In acest timp, Constantinopolul era neliniştit. Oamenii se temeau ca sfântul să 
nu fi fost asasinat. Poporul s-a urcat în bărci şi a plecat în căutarea sfântului. Al treilea 
delegat imperial a plecat la rândul său. Nici urmă de sfânt, nicăieri. Eudoxia era copleşită 
de disperare. Poporul era în fierbere. Poporul îşi manifesta deschis ostilitatea faţă de 
împărăteasă, care era acuzată că 1-a ucis pe episcop şi se preface acum că-1 caută ca să 
înşele poporul. Dar împărăteasa îl căuta sincer şi cu aceeaşi nelinişte ca toţi cetăţenii 
Constantinopolului. 

„Curioşii" imperiali trimişi la faţa locului au reuşit în cele din urmă să 

descopere unde anume se afla Ioan Gură de Aur. S-au dus acolo şi i-au transmis 
rugăminţile împărătesei de a reveni la Constantinopol şi de a ierta totul. Dar episcopul era 
neîncrezător. Fusese debarcat la Hieron în cursul nopţii. Văzându-se pe acest ţărm aproape 
pustiu, a bănuit că poliţiştii vor să-1 asasineze şi profitând de întuneric a dispărut de sub 
ochii lor. A făcut pe jos drumul până la vila unui prieten, la Proenetos, unde se ascundea în 
acel moment. Nu credea în sinceritatea invitaţiei formulate de împărăteasă. Credea că 
poliţiştii voiau să-1 atragă într-o capcană. Numai atunci când împărăteasa 1-a trimis pe 
primul său eunuc Brisson, care era un prieten al lui Ioan Gură de Aur, sfântul a dat crezare 
promisiunilor făcute şi a acceptat să se întoarcă. 



întoarcerea sfântului 



Noua întoarcere a lui Ioan Gură de Aur a produs un adevărat delir în 
Constantinopol. Pe toate străzile oamenii intonau cântări de bucurie şi aduceau mulţumiri 
Domnului. O parte din locuitori s-a dus înaintea sfântului pentru a-1 escorta cu bărcile lor. 
O altă parte a început să-1 caute pe Teofil şi pe egiptenii care făcuseră parte din sinod ca 
să-i arunce în mare. 

Văzând că tot răul pe care s-a străduit să-1 facă pentru a se descotorosi de 
Sfântul Ioan Gură de Aur fusese în zadar, Teofil nu mai avea acum decât o singură 

preocupare: să- şi salveze viaţa. Cu multă greutate a reuşit să găsească o navă veche şi să 
se îmbarce într-un port izolat cu toţi egiptenii săi pentru a nu fi făcut bucăţi de mulţime. în 
timp ce faraonul creştin se îndepărta de Constantinopol fericit că şi-a salvat viaţa şi jurând 
să nu mai pună niciodată piciorul în oraş, mulţimea se adunase în portul cartierului 
Nariana, unde sfântul trebuia să debarce. Ioan Gură de Aur a fost ridicat pe sus de 
mulţime. A fost dus la catedrală. Mulţimea 1-a pus în tron şi 1-a rugat să vorbească. 

Mulţimea plângea de bucurie şi fiecare voia să atingă cu mâna sa trupul lui 
Ioan Gură de Aur pentru a se convinge de prezenţa sa. Şi, în acelaşi timp, îl implorau să 
nu păstreze tăcerea. Să le spună ceva. Să le vorbească. Şi toţi oamenii plângeau de 
bucurie. Ioan Gură de Aur era emoţionat şi el. Le-a povestit ce i s-a întâmplat, apoi s-a 
adresat poporului ca unei iubite. 

„O, generozitatea turmei mele! In absenţa păstorului său, a pus lupii pe fugă. 
O, frumuseţe, sau mai degrabă, curăţie a miresei. In absenţa mirelui i-a ţinut pe corupători 
la distanţă. Şi aşa a strălucit adevărata ei frumuseţe, aşa a strălucit înţelepciunea sa. Cum 
i-ai alungat tu pe adulteri? Prin măreţia curăţiei tale... Unde sunt ei acum? In întuneric. 
Unde suntem noi? In bucurie. împăraţii sunt cu noi. Cu noi sunt oamenii puterii". 

Eudoxia şi Arcadius erau alături de popor, din nou credincioşi lui Ioan Gură 
de Aur. Dar această împăcare era prea frumoasă ca să dureze mult timp. 

Capitolul 11 



Zeiţa Eudoxia 

9 



Reluându-şi funcţiile episcopale, Ioan Gură de Aur i-a cerut împăratului să 
convoace un nou sinod, unul adevărat, care să se pronunţe asupra acuzaţiilor aduse 
împotriva lui de sinodul de la Stejar, împăratul şi Eudoxia i-au promis-o. Insultele 
proferate împotriva sfântului trebuiau şterse. Data acestui sinod n-a fost fixată imediat, 
pentru că Imperiul Roman de Răsărit avea o altă preocupare urgentă şi care reclama 
întreaga sa atenţie. 

Imperiul păstrase anumite obiceiuri din vremea în care era încă păgân. Astfel 
statuile imperiale aveau un caracter sacru pentru că îl reprezentau pe „Unsul lui 
Dumnezeu". Era un vestigiu creştinat al vechiului cult imperial. Pentru că a spart câteva 
statui, Antiohia ar fi fost rasă până la temelii dacă Ioan Gură de Aur, ajutat de asceţi, n-ar 
fi salvat-o. Soţia, copiii, părinţii împăratului erau veneraţi şi ei, dar nu prin statui. Eudoxia 
se simţea ofensată. Ea cerea să-i fievenerate statuile. Pretindea un cult egal cu cel al 
soţului ei. Imperiul Roman de Răsărit a considerat cererea Eudoxiei o calamitate. 
Niciodată nu s-a văzut ceva asemănător în toată istoria glorioasă a imperiului. Eudoxia a 
insistat cu încăpăţânare şi poate avea dreptate. Soţul său nu ştia nimic din tot ceea ce se 
petrecea în imperiu şi dormita. Ea, Eudoxia, era cea care conducea efectiv atât pe soţul ei, 
cât şi tot imperiul; o zeitate secundară în cele din urmă. Din acest punct de vedere 
Eudoxia avea dreptate. Senatul a apreciat şi el justeţea cererii sale şi a declarat-o egală 
soţului ei şi tuturor împăraţilor din istoria romană. Eudoxia avea dreptul să fie venerată 
după modelul celorlalţi împăraţi, şi nu doar ea, ci şi statuile ei. 

Aşa cum muritoarele de rând îşi comandă cât mai multe haine cu putinţă când 
le pică o sumă de bani pe care nu contau, tot aşa şi Eudoxia după ce a fost declarată zeiţă 
şi-a comandat statui. Le-a comandat la cei mai mari sculptori ai epocii, ca şi cum şi-ar fi 
comandat rochii la cei mai mari croitori. Şi pentru că nu era doar femeie, ci şi zeiţă, 
Eudoxia nu şi-a comandat rochii, ci statui. 

Statui pe care toţi cetăţenii erau obligaţi să le adore şi înaintea cărora trebuiau 
să depună flori şi ofrande. Statui care erau opera celor mai mari maeştri şi pentru care se 
foloseau materialele cele mai scumpe: statui în marmură, în bronz, în aur, în argint. Şi 
acesta este un comportament de femeie. O femeie visează să aibă rochii din toate 
modelele care se poartă. 

Fiecare oraş trebuia să posede cel puţin o efigie (statuie, reprezentare în relief 
a chipului) a împărătesei. Constantinopolul trebuia să aibă şi el una, mai înaltă şi mai 
costisitoare decât cele ale altor oraşe. De aici a venit noua ceartă dintre Eudoxia şi 
Ioan Gură de Aur. 

Puterea omiliei 



Pentru a ridica statuia împărătesei, a fost aleasă piaţa principală a 
Constantinopolului. Era piaţa cea mai vastă a oraşului. Statuia trebuia să se ridice în faţa 
catedralei lui Ioan Gură de Aur. 

Ioan Gură de Aur era un sfânt milostiv, indulgent. Nu era de acord cu cultul 
statuilor imperiale, dar nu putea schimba singur totul dintr-o dată. Ştia că pe viitor cultele 
păgâne vor fi abolite. în omiliile sale el îi pregătea pe credincioşi să devină adevăraţi 
creştini, le cerea împăraţilor, dacă erau creştini, să nu mai pretindă să fie adoraţi ca zeii, 
iar creştinilor să nu mai adore statuile imperiale. 

Pe moment el vedea că statuia de argint a Eudoxiei se ridica exact în faţa 
bisericii. Eudoxia era reprezentată cu însemnele sale de împărăteasă într-o atitudine de 
comandant. Această statuie de argint se ridica pe o coloană de porfir. Deşi foarte înalte, 
statuia şi coloana care o purta erau puse un imens soclu de marmoră. In acest fel, statuia 
Eudoxiei domina biserica Sfânta Sofia şi palatul imperial ca şi întreg oraşul. 

Pentru inaugurarea ei s-au organizat ceremoniile care se derulau de obicei la 
inaugurarea statuii unui împărat roman. In cadrul lor se executau dansuri, cântece, 
spectacole de toate felurile, coruri, fanfare, orchestre, adică tot ceea ce se putea imagina în 
materie de spectacol. Repetiţiile au început o dată cu ridicarea statuii. Erau luptători, 
acrobaţi, dansatori, actori. Toată această lume venea să repete. Locul din faţa bisericii 
Sfânta Sofia era plin de oameni şi zumzăia de zgomotul pe care îl făceau. Ioan Gură de 
Aur n-ar fi vrut să se amestece. El ura spectacolele, dar nu voia să o provoace din nou pe 
împărăteasă. Un sfânt e un om delicat. Care iartă totul. Zgomotul pe care-1 făceau artiştii, 
dansatorii, muzica, corurile, strigătele ce însoţeau luptele erau însă atât de puternice încât 
pătrundeau în biserică, iar sfântul nu mai putea sluji. La mijlocul unei rugăciuni se auzea 

vocea unei actriţe; în timp ce credincioşii erau în genunchi se auzea muzică de dans. 
Ioan Gură de Aur a considerat că aceste ofense trebuie să înceteze. S-a adresat prefectului 
şi i-a expus situaţia. 

Prefectul i-a răspuns în aceşti termeni: „Nu este oare acesta obiceiul 
imemorial? Oare pentru preavenerata noastră împărăteasă Eudoxia ar trebui să facem mai 
puţin decât s-a făcut pentru toţi cezarii şi să pedepsim entuziasmul pe care supuşii îl arată 
faţă de suverana lor?" 

Prefectul i-a spus Eudoxiei că Ioan Gură de Aur cerea poporului să nu-şi 
manifeste bucuria cu ocazia inaugurării minunatei sale statui. De comun acord cu 
Eudoxia, prefectul a ordonat pentru a doua zi festivităţi încă şi mai entuziaste. In plus, a 
ordonat să se dea şi de băut poporului. Să fie şi mai multă muzică. Şi dans mai mult. 
Ioan Gură de Aur a fost obligat să răspundă la această provocare prin singurul mijloc pe 
care îl avea: omilia. A ţinut o predică în care a spus tot ce credea despre statui, despre 
persoanele care comandau statui, despre festivităţile păgâne cerute de împărăteasă pentru 
inaugurarea efigiei (reprezentare în relief a chipului) sale şi a terminat cu un citat din 
Biblie, comparând-o pe Eudoxia cu Salomeea, fiica Irodiadei (Marcu 6, 16-29). Ioan Gură 
de Aur a spus poporului că ştia bine că după acest discurs Salomeea (adică Eudoxia) va 
cere capul lui Ioan, nu capul lui Ioan Botezătorul, ci pe cel al lui Ioan Gură de Aur. El însă 
nu se temea de moarte. Era de datoria lui să înfiereze păcatul. Ceea ce se petrecea din 
cauza acestei statui în faţa porţii bisericii era un scandal, era un lucru de iad; un amestec 
de păcate care supărau cerul. 

Cazul Ioan Gură de Aur 



Ioan Gură de Aur nu s-a înşelat. începând chiar de a doua zi, Eudoxia a făcut 
toate cele necesare pentru a lua capul lui Ioan Gură de Aur. Exact cum făcuse Salomeea 
pentru a obţine capul celuilalt Ioan, al Sfântului Ioan Botezătorul. 

Eudoxia i-a invitat de urgenţă la Constantinopol pe toţi episcopii care-1 
condamnaseră pe Ioan Gură de Aur; ştia însă că un singur om era maestru în arta 
lichidărilor: Teofil al Alexandriei. Faraonului creştin i-a fost trimisă o scrisoare lungă 
implorându-1 să revină la Constantinopol pentru a-1 judeca pe Ioan Gură de Aur. In această 
scrisoare, Eudoxia i-a jurat că de această dată nu va mai fi un suflet slab şi nu-1 va mai 
chema înapoi pe Ioan Gură de Aur, cum a facut-o prima dată. Ii cerea lui Teofil să vină să 
tranşeze în felul lui „cazul Ioan Gură de Aur". Altfel spus, să procedeze la lichidarea sa. 

Pretextul de convocare a unui nou sinod era deja găsit. II cerea însuşi 
Ioan Gură de Aur. Voia să fie achitat, şi pentru aceasta a cerut împărătesei constituirea 
unui nou sinod. Ea i-1 oferea acum, dar nu pentru a-1 achita, ci pentru a-1 condamna la 
moarte. De această dată nu vor mai fi menajamente. Ioan Gură de Aur a comis faţă de 
Eudoxia actul cel mai injurios. O femeie nu uită niciodată şi se răzbună dacă îi critici fie şi 
numai pălăria, rochia sau coafura. Criticarea efigiei (statuii) este pentru o femeie un lucru 
care nu se poate solda decât cu o răzbunare completă. Cu moartea celui care a îndrăznit să 
facă un asemenea lucru. Adică cu moartea sfântului. 

Excomunicare 



Episcopii egipteni şi-au făcut din nou apariţia la Constantinopol. Teofil n-a 
mai venit. După ce se întâmplase prima dată şi-a jurat că nu va mai pune piciorul în acest 
oraş. Voia să o servească pe Eudoxia mai ales că era vorba de moartea lui Ioan Gură de 
Aur, dar nu voia să rişte încă o dată să fie aruncat în mare. Teofil a trimis toate 
instrucţiunile. Aşa cum cei mai buni cunoscători ai codului penal sunt marii infractori de 
drept comun, tot aşa cel mai mare cunoscător al canoanelor bisericii din acea epocă era 
Teofil care încălca aceste canoane. In luna septembrie a anului 403, cu ocazia inaugurării 
statuii împărătesei, episcopii care trebuiau să alcătuiască sinodul erau la Constantinopol. 
Ei s-au reunit la scurt timp după sărbătoarea inaugurală. 

încă de la prima şedinţă, înainte de convocarea lui Ioan Gură de Aur, un 
egiptean s-a ridicat şi a întrebat sinodul: „Ce-am venit să facem noi aici?" 

Episcopii au răspuns în cor că s-au reunit pentru a-1 judeca şi condamna pe 
Ioan Gură de Aur. Egipteanul a surâs. Şi a explicat că Ioan Gură de Aur era o persoană 
inexistentă. Cineva care nu există nu poate fi chemat să compară în faţa judecătorilor. Şi 
cu această logică demnă de Teofil, egipteanul le-a povestit că în 341 (cu câţiva ani înainte 
de naşterea lui Ioan Gură de Aur) se ţinuse la Antiohia un sinod care fixase anumite 
canoane în virtutea cărora Ioan Gură de Aur era automat condamnat. Nici unul nu 
cunoştea aceste canoane. Egipteanul i-a invitat pe sfinţii episcopi să asculte lectura 
canonului 4 al sinodului de la Antiohia. 

Acest al patrulea canon spunea: „Orice episcop depus din scaunul său, fie pe 
drept, fie pe nedrept, de un sinod şi care îndrăzneşte să urce din nou în el din proprie 
autoritate tară să fi fost disculpat de condamnarea sa de către acelaşi sinod sau de către un 
altul, fară să fi fost rechemat de judecătorii săi la funcţiile sale episcopale, fără să-i fie 

permis să se justifice, şi oricine i-ar fi alături în îndrăzneala sa sau ar colabora cu el, să fie 
exclus din comuniunea Bisericii" {Paladie, Dialoguri despre viaţa Sfântului Ioan 
Hrisostom). 

Episcopul egiptean a explicat sinodului că nu era nimic de judecat. Sinodul de 
la Stejar prezidat de preacredinciosul Teofil 1-a depus pe Ioan Gură de Aur. Ori, fără să fie 
absolvit de sinodul de la Stejar, episcopul Ioan Gură de Aur a continuat să fie episcop al 
Constantinopolului. Prin urmare, era excomunicat în mod automat şi nu mai avea dreptul 
să se adreseze vreodată unui sinod. Ioan Gură de Aur nu doar nu mai era episcop, dar era 
şi excomunicat. Pretindea că a fost condamnat pe nedrept. Aceasta nu constituie o 
justificare. Canonul al patrulea de la Antiohia spune clar că sunt excomunicaţi atât cei 
care au fost condamnaţi pe drept, cât şi cei care au fost condamnaţi pe nedrept şi aceasta 
tară nici un drept de apel. Egipteanul a cerut ca sinodul să nu se mai ţină. Era fară obiect. 
Ioan Gură de Aur nu mai aparţinea Bisericii. întreaga sa activitate ulterioară condamnării 
nu era de competenţa tribunalelor bisericeşti, ci de cea a poliţiei. Canonul următor, al 
cincilea de la Antiohia, era clar în această privinţă: 

„Dacă un preot sau un episcop exclus din Biserică (cum era cazul lui 
Ioan Gură de Aur) continuă să facă tulburări, să fie reprimat de puterea din afară (a 
statului) ca un răzvrătit". 

Cazul lui Ioan Gură de Aur nu era, aşadar, de resortul Bisericii, ci de al 
poliţiei. Pentru Biserică, Ioan Gură de Aur era un excomunicat care nu mai avea nici un 
drept să facă apel. Canoanele Bisericii stipulează limpede că dacă un individ de categoria 
sa face tulburări, trebuie „cerut ajutorul braţului statului" sau „puterea din afară", poliţia, 
ca să-1 cheme pe numele său. 

Logica era implacabilă. Episcopii sinodului nu cunoşteau canoanele. Erau 
multe lucruri pe care nu le cunoşteau; dar tocmai le-au aflat! Au ridicat şedinţa. Sinodul a 
anunţat că, potrivit canoanelor, Ioan Gură de Aur nu mai exista pentru Biserică, era 

excomunicat, şi nimeni nu mai avea dreptul să fie în contact cu el. Era mai rău ca un 
lepros. Sinodul îi sugera împăratului Arcadius să termine o dată pentru totdeauna cu acest 
excomunicat. 



împăratul integru 



împărăteasa Eudoxia era de acord cu sinodul pentru pedepsirea în regim de 
urgenţă a lui Ioan Gură de Aur, care-i insultase statuia sa de argint; Arcadius a întrebat, ca- 
n vis, ce anume gândea Ioan Gură de Aur despre această situaţie. Mesagerii împăratului 1- 
au întrebat pe Ioan Gură de Aur ce gândea despre propria sa situaţie. Până atunci nu i-a 
trecut nimănui prin minte să-i pună această întrebare! Era excomunicat fără drept de apel. 
Doar împăratul Arcadius s-a gândit să-i ceară părerea, pentru că împăratul era adormit şi 
pentru că oamenii adormiţi sunt mai oneşti decât oamenii treji. Ioan Gură de Aur a 
răspuns că tot ce susţinea sinodul egiptenilor convocaţi de împărăteasă era fals. 

In primul rând, canoanele sinodului de la Antiohia erau canoane eretice şi o 
adunare ortodoxă nu le putea invoca. Sinodul de la Antiohia fusese compus din 36 de 
episcopi arieni convocaţi de împăratul arian Constans. 

In al doilea rând, aceste canoane nu i se aplicau lui, episcopului Ioan Gură de 
Aur, pentru faptul că el nu fusese niciodată condamnat de un sinod bisericesc. In acest 

sens, sfântul avea dreptate. Sinodul de la Stejar nu-i comunicase lui Ioan Gură de Aur 
condamnarea sa. Un ofiţer al împărătesei a venit să-i spună să se pregătească de exil. Din 
moment ce sinodul de Stejar nu i-a comunicat pedeapsa, înseamnă că ea nu exista. 

în al treilea rând, cazul lui nu putea fi integrat în canonul al cincilea. 
Cerând o nouă judecată, el nu cerea să fie reintegrat în funcţiile de unde nu fusese 
niciodată exclus. Voia doar „să-şi recupereze nevinovăţia", să pună capăt calomniei, cum 
e de datoria oricărui episcop. 

Arcadius a spus că al doilea sinod avea dreptate. Dar că Ioan Gură de Aur 
avea şi el dreptate. împăratul era un om integru. A dat dreptate ambelor părţi şi a cerut să 
fie lăsat în pace. Conştiinţa sa era liniştită. El nu adusese prejudiciu nimănui. 



Tactica împăratului 



In acest timp, întrucât împăratul nu luase nici o măsură, Ioan Gură de Aur şi-a 
continuat activitatea de cap al Bisericii. Aristocraţia, cei bogaţi, cei care aspirau la cariere 
strălucitoare nu mai veneau să-i asculte omiliile. Când Arcadius a vrut să se ducă la 
biserică, Eudoxia şi episcopii lumeşti l-au anunţat că riscă excomunicarea intrând în 
biserica unui condamnat. împăratul nu s-a dus la biserică. Era docil. Totuşi voia să se 
roage. Toţi îl împiedecau să meargă la biserică. Un împărat nu putea intra în biserica unui 
excomunicat ca Ioan Gură de Aur. 

în cele din urmă, împăratul a fost constrâns să ordone ca Ioan Gură de Aur să 
fie exilat. îndată după ce a semnat ordinul de exilare, a revenit asupra deciziei sale. S-a 
întrebat dacă din întâmplare Ioan Gură de Aur nu era nevinovat. Iar poruncind exilul unui 
episcop nevinovat şi sfânt, Arcadius se putea aştepta la o pedeapsă aspră din partea lui 
Dumnezeu. S-a gândit că putea să cadă din pat, că putea să ia o boală, că ar putea printre 
altele să ardă de viu. A revenit deci asupra hotărârii sale. Şi a dat ordinul următor: pe 
moment, Ioan Gură de Aur nu mai trebuia să iasă din casa sa. Avea domiciliu forţat în 
propria casă. Ioan Gură de Aur nu mai avea dreptul să intre într-o biserică. 

Şi în acest timp, împăratul Arcadius observa dacă Dumnezeu era supărat de 
această hotărâre. Dacă era supărat, i-ar fi trimis o pedeapsă: un furuncul, un cutremur, un 
incendiu sau ceva asemănător. Văzând mânia divină, împăratul ar fi ordonat pe loc 
punerea în libertate a sfântului, în cinci minute sfântul putea fi liber! Palatul nu era 
departe de episcopie... 

Dacă însă între timp Dumnezeu nu se supăra şi nu-1 pedepsea pe împărat, 
aceasta însemna că Dumnezeu era de acord să-1 trimită pe Ioan Gură de Aur în exil. 
Arcadius i-a mărturisit Eudoxiei tactica sa de a-L pune pe Dumnezeu la încercare. 
Atitudinea sa viitoare faţă de Ioan Gură de Aur depindea în exclusivitate de modul cum ar 
reacţiona Dumnezeu în faţa pedepsei date episcopului, în faţa trimiterii sale în arest la 
domiciliu. 

Arest la domiciliu 



împăratul a ordonat punerea în arest a sfântului în propria sa casă. In acelaşi 
timp observa cu atenţie reacţia cerului în faţa acestei pedepse. 

împăratul a rămas treaz ca să vadă ce anume face Dumnezeu! Dumnezeu nu 
s-a supărat pentru arestarea lui Ioan Gură de Aur. Nu a fost nici cutremur de pământ, nici 
furtună, nici epidemie, şi nici un furuncul n-a apărut pe corpul împăratului. De aici, 
Arcadius a dedus că Dumnezeu aproba pedepsirea lui Ioan Gură de Aur. 

Din moment ce avea consimţământul divin, Arcadius i-a permis Eudoxiei să-1 
trimită pe sfânt în exil. împăratul putea promite aceste lucruri frumoasei sale soţii fiindcă 
avea convingerea că Dumnezeu nu-1 va apăra pe Ioan Gură de Aur. Dacă Dumnezeu era 
prietenul sfântului, dacă ar fi fost protectorul său, ar fi trimis un semn. Dar Dumnezeu n-a 
trimis nici un semn din care să se poată vedea că L-ar interesa soarta episcopului 
Constantinopolului. 



Pagina 201 



Slujitorul Domnului 



împărăteasa şi membrii aristocraţiei Constantinopolului zoreau să-1 vadă 
plecat pe Ioan Gură de Aur. împăratul, din contră, voia să întârzie executarea sentinţei. 
Arcadius constatase că Dumnezeu nu era supărat de condamnarea lui Ioan Gură de Aur. 
Dar era un om prudent. Ştia că Dumnezeu se putea supăra mai târziu. Arcadius căuta deci 
să amâne executarea sentinţei prin toate măsurile posibile şi să rămână în bune relaţii cu 
Ioan Gură de Aur şi cu Dumnezeu. A trimis la Ioan Gură de Aur un locotenent ca să-1 
invite pe sfânt să încheie un armistiţiu cu împăratul. Arcadius s-a angajat să nu-i mai facă 
nici un rău episcopului, nici săracilor pe care acesta îi susţinea, iar sfântul, la rândul său, 
trebuia să promită că nu va intra în biserică pe toată durata armistiţiului pentru a evita 
orice violenţă şi pentru a nu se face vărsare de sânge. Episcopul ştia că, dacă va refuza 
acest armistiţiu, împăratul va folosi violenţa ca să-1 facă să părăsească biserica şi că vor fi 
lupte sângeroase între popor şi poliţie. A acceptat deci să nu se mai ducă la biserică. 
Sfântul şi-a ţinut cuvântul. Şi împăratul şi-a ţinut cuvântul. Condiţiile armistiţiului au fost 
respectate de ambele părţi. 

Dar se apropiau sărbătorile Paştelui. Pe fereastră sfântul vedea mulţimea de 
credincioşi care făcea de pază în faţa episcopiei. Şi Ioan Gură de Aur a avut atunci 
remuşcări cumplite. A înţeles că niciodată n-ar fi trebuit să încheie armistiţiu cu împăratul. 
Nu trebuia să-i lase pe credincioşi fără păstor. Trebuia să se ducă la biserică cu orice preţ, 
în fiecare zi. Trebuia să fie prezent la altar chiar dacă pentru aceasta trebuia să plătească 
cu moartea sa şi cu moartea credincioşilor. Moartea nu este ceva de temut pentru creştini. 
Nu este o primejdie. Doar păcatul este. Mai ales în acest moment, în zilele care precedau 
Sfintele Paşti. Episcopul este în stare de păcat de moarte dacă stă departe de biserică şi de 
credincioşi. Şi Ioan Gură de Aur s-a hotărât să se ducă la biserică. Fără să şovăie a 

încălcat cuvântul dat împăratului. Nu voia să facă pe plac oamenilor, ci lui Dumnezeu. Nu 
poţi să faci amândouă lucrurile deodată. A intrat deci în biserică şi a început să celebreze 
slujba Sâmbetei Patimilor. 

Vestea s-a răspândit în tot oraşul. Eudoxia 1-a trezit pe soţul ei şi i-a spus: „E 
de datoria ta să îndepărtezi din biserică un intrus depus şi excomunicat. Nu poţi să ai 
comuniune cu acest om, nici să-ţi laşi familia şi poporul credincioşilor de care eşti 
responsabil să aibă comuniune cu el". 

Arcadius a răspuns: „Dar dacă episcopul e un sfânt, atunci voi comite un 

păcat". 

Dacă Dumnezeu ar fi fost pentru Ioan, ar fi anunţat aceasta prin semne 
minunate. Dar semne miraculoase n-au fost. Deci Dumnezeu era de acord cu 
condamnarea lui Ioan. împăratul s-a supus. Ioan va fi îndepărtat din biserică. 

In acest timp Ioan Gură de Aur săvârşea Liturghia, înainte să sfârşească, 
împăratul i-a trimis ordinul să părăsească biserica. Ioan Gură de Aur le-a răspuns atunci 
trimişilor imperiali: 

„Nu pot părăsi biserica. Am primit această biserica de la Dumnezeu însuşi, 
Mântuitorul meu, ca să port de grijă de turma Sa. Nu voi dezerta" (Paladie, Dialoguri 
despre viaţa Sfântului Ioan Hrisostom). Ofiţerul 1-a ameninţat că-1 expulzează cu forţa. 
Sfântul a răspuns: „Dacă vrea împăratul, atunci să mă facă să ies cu forţa, fiindcă oraşul îi 
aparţine. Violenţa va fi scuza mea în faţa lui Dumnezeu, dar niciodată nu voi pleca de aici 
de bunăvoie" {Paladie, Dialoguri despre viaţa Sfântului Ioan Hrisostom). 

în relaţii bune cu Dumnezeu 

9 



A 

împăratul i-a chemat pe Antioh şi Acachie, cei doi episcopi care-1 
condamnaseră la moarte pe Ioan Gură de Aur, şi le-a zis: „Căutaţi voi înşivă ce-mi rămâne 
de făcut" . 

împăratul nu voia să-şi întineze mâinile de sânge în Sâmbăta Patimilor, 
împăratul se temea de Dumnezeu, cum se temea şi de Eudoxia, frumoasa lui soţie. Nu 
voia să-L nemulţumească pe Dumnezeu şi să folosească forţa în incinta bisericii. Dar cei 
doi episcopi erau mai puţin creştini decât împăratul. Ei l-au asigurat pe Arcadius că erau 
în strânsă legătură cu Dumnezeu. Cei doi episcopi i-au explicat împăratului că-1 
frecventau zilnic pe Dumnezeu „din motive de serviciu". L-au sfătuit pe împărat să 
folosească forţa: „Luăm condamnarea lui asupra capetelor noastre" (Paladie, Dialoguri 
despre viaţa Sfântului Ioan Hrisostom). 

a 

In acest caz, Arcadius nu mai avea nimic de pierdut. A ordonat masacrul în 
incinta bisericii şi cu toate acestea se va putea prezenta în faţa lui Iisus cu mâinile curate 
fără nici o urmă de sânge, întrucât păcatul şi sângele vor întina doar mâinile şi sufletele 
episcopilor. Arcadius continua să aibă relaţii bune cu Dumnezeu. Drept urmare, a ordonat 
arestarea sfântului şi a celor care se opuneau arestării lui. 

Armata şi poliţia au fost declarate în stare de alertă, ca la război, şi înarmate 
cu lănci, spade şi săbii. Armata a pornit să ia catedrala cu asalt. 

Teroarea si masacrul 

9 



în afara credincioşilor care asistau la slujbă în catedrala Sfânta Sofia în acea 
Sâmbătă a Paştilor, se mai aflau, când a fost poruncit asaltul bisericii, câteva mii de 
catehumeni îmbrăcaţi în alb care aşteptau să fie botezaţi. In momentul în care au apărut 
soldaţii înarmaţi până în dinţi, o parte din catehumeni, bărbaţi, femei, copii erau deja în 
apa baptisteriului. Unde apar soldaţii cu ordinul de a folosi forţa, acolo curge sângele, sunt 
crime, jafuri, cadavre călcate în picioare. Acum astfel de fapte se petreceau în chiar 
incinta bisericii. Soldaţii au invadat baptisteriul. Preoţii îmbrăcaţi cu veşmintele lor 
liturgice au fost aruncaţi în apa baptisteriului şi exterminaţi, iar „apele naşterii din nou a 
oamenilor s-au înroşit de sângele oamenilor" (Epistolă către papa Inocenţiu). 

Credincioşii au ieşit din biserică, au ieşit din baptisteriu şi au fugit goi de-a 
lungul străzilor Constantinopolului. Soldaţii înaintau pas cu pas, căci aveau ordin să ia 
biserica cu asalt. Au ocupat mai întâi baptisteriul, apoi altarul. Soldaţii au nimicit 
duşmanul. Duşmanul erau preoţii, credincioşii şi cei care aşteptau Botezul lui Hristos. 
Istoricii de bun-simţ nu îndrăznesc să povestească în detaliu ce s-a întâmplat. A povesti 
aşa ceva e un sacrilegiu. „Tac, spune istoricul Sozomen, ca să nu dezvălui necredincioşilor 
lucrurile înfricoşătoare din tainele noastre" (Sozomen, Istoria bisericească 8, 21). 

In scurt timp, biserica Sfânta Sofia s-a golit de oamenii vii. Credincioşii s-au 
ascuns în subsoluri. Unii nu se mai ascundeau nicăieri: voiau ca Liturghia să-şi continue 
cursul, iar catehumenii voiau să primească Botezul în ciuda masacrului şi a terorii 
poruncite de împărat. 

Episcopii vor acoperi „afacerea" 



In timp ce soldaţii ieşeau din biserică târându-1 pe Sfântul Ioan Gură de Aur în 
felul lor, ca pe un criminal, catehumenii se adunau în băile publice ale oraşului la termele 
lui Constans ca să primească Botezul. Preoţii şi credincioşii au instalat aici un altar şi au 
continuat ceremonia. Unii din cei care se aflau în acel moment în termele lui Constans 
aveau răni proaspete, lovituri de sabie, lovituri de lance, urme de pumni sau lovituri de 
bâtă. Dar voiau să devină creştini. Ţineau să primească Botezul lui Hristos. Şi cântau toţi 
cântece de slavă Domnului, încât oraşul răsuna de ele. 

In acest timp, Ioan Gură de Aur era arestat. Aflând că altarul a fost pângărit, şi 
că apele Botezului erau roşii de sânge, împăratul s-a înspăimântat. Ii era frică să nu-L 
mânie pe Dumnezeu. Dar a fost asigurat că episcopii vor lua asupra lor acest păcat. Fiind 
oameni care întreţineau relaţii permanente cu Dumnezeu din motive de serviciu, episcopii 
vor acoperi afacerea. Vor interveni pe lângă Dumnezeu ca acest dosar să fie clasat. 
Dumnezeu iartă. E milostiv. 

Cu toate acestea, Arcadius se temea. Episcopii erau însă nemulţumiţi de 
derularea operaţiunii. Socoteau că acţiunea fusese lipsită de energie. Credincioşii nu 
fuseseră masacraţi până la ultimul. Pentru că preoţii, credincioşii, catehumenii care 
aşteptau botezul n-au fost exterminaţi până la ultimul, episcopii considerau că acţiunea 
poruncită de împăraţi nu fusese încununată de succes. Era un eşec. Soldaţii erau vinovaţi 
că n-au executat ordinul împăratului până la capăt. 

Episcopii s-au dus la prefectul oraşului, „magistrul oficiilor" numit 
Anthemius, şi i-au cerut să se continue acţiunea poruncită de împărat, duşmanii fiind în 
viaţă şi continuând să se boteze la termele lui Constans. Prefectul Anthemius ezita. într- 

adevăr, Anthemius se temea de Dumnezeu. Prefectul nu era un episcop care putea să-şi 
permită totul faţă de Dumnezeu. Din cauza aceasta a ezitat când i s-a cerut să-i masacreze 
pe creştini la terme. Episcopii l-au ameninţat că-1 denunţă împăratului pentru lipsă de 
curaj şi tenacitate în acţiunile militare. Când a văzut de câtă ură şi cruzime erau capabili 
aceşti episcopi, Anthemius i-a privit în ochi. Ştia că nici un ofiţer n-ar fi în stare de o atare 
ferocitate. Erau mulţi ofiţeri păgâni în Constantinopol. Cea mai mare parte erau păgâni de 
origine barbară. Dar Anthemius îşi cunoştea ofiţerii şi ştia că nici unul dintre ei nu ar fi în 
stare să execute masacrul ordonat de episcopi. I-a răspuns bătrânului episcop Acachie şi 
episcopului Antioh că le pune la dispoziţie soldaţi şi poliţie, dar că îi ruga să preia ei 
comanda acestei operaţiuni de asasinat a creştinilor le termele lui Constans. Episcopii erau 
persoane mai competente decât militarii pentru a ordona o atare acţiune criminală. 

Episcopii erau în culmea bucuriei. Era exact ceea ce ei voiau. Voiau soldaţi 
cărora să le poruncească masacrul creştinilor; Anthemius le-a dat aceşti soldaţi. Mulţi. 
Aţâţi câţi au cerut episcopii. 

Constantinopolul a putut vedea atunci un spectacol unic: soldaţii înarmaţi 
până în dinţi, ca în timp de război, cu căşti, lăncii, săbii, pumnale având în fruntea lor 
episcopi, preoţi, diaconi. Aceste unităţi comandate de preoţi patrulau pe străzile 
Constantinopolului îndreptându-se spre terme pentru a-i masacra pe bărbaţii şi femeile 
care veniseră să se boteze. Trupele comandate de episcopi, preoţi şi diaconi, au întrerupt 
ceremonia Botezului care se desfăşura în incinta băilor. Numărul morţilor a fost mai mare 
decât în catedrală. Era Sâmbăta Mare, în ajunul Paştilor. Dar această sâmbătă nu se 
terminase încă. Şi pentru că această sâmbătă nu se terminase încă, trupele conduse de 
episcopi şi care au prins gustul sângelui vărsat, au continuat masacrul. 

Efectul aerului proaspăt 



In palatul său, împăratul era torturat de remuşcări. Eudoxia 1-a luat cu forţa să 
facă o plimbare în afara oraşului ca să-1 facă să uite ce se întâmpla. Eudoxia ştia că aerul 
şi exerciţiul fizic erau salutare. L-a făcut pe împărat să iasă în afara oraşului oferindu-i aer 
şi exerciţii. In timp ce Eudoxia încerca să-1 distragă pe soţul său, au venit să-i întâlnească 
42 de episcopi, nenumăraţi preoţi şi diaconi. Aceşti sfinţi episcopi, preoţi şi diaconi au 
căzut în genunchi în faţa trăsurii imperiale şi l-au implorat pe Arcadius să ordone sfârşitul 
masacrului. împăratul dormita în caleaşca aurită. Eudoxia a avut dreptate: aerul i-a făcut 
bine împăratului care s-a împăcat cu conştiinţa sa... 

Arcadius dormita liniştit pentru că păcatul acestui oribil masacru nu va fi 
înscris pe fişa sa de creştin, ci pe fişele episcopilor Acachie şi Antioh. Foaia individuală, 
cazierul de creştin al împăratului va fi alb ca zăpada când se va prezenta înaintea lui 
Dumnezeu în clipa judecăţii supreme, întrucât în clipa aceea Arcadius avea conştiinţa 
împăcată, nici măcar nu şi-a deschis ochii să-i privească pe cei 42 de episcopi 
îngenuncheaţi în faţa trăsurii imperiale. I-a văzut şi i-a auzit în somnul său. Dar Eudoxia 
nu dormea. Stătea dreaptă cu capul sus, alături de soţul ei adormit. Eudoxia i-a ascultat cu 
aroganţă pe episcopii îngenuncheaţi. Toţi cei care erau masacraţi în acel moment, toţi cei 
care fuseseră masacraţi şi toţi care vor fi masacraţi în viitor, meritau moartea. Meritau să 
fie ucişi pentru că au criticat minunata statuie de argint a împărătesei. Au criticat statuia 
ei! Statuia ei! Meritau moartea. 

„Eudoxia, fie-ţi milă de copiii tăi şi nu păta sfânta sărbătoare a lui Hristos cu 
sânge", a spus un episcop. 

Eudoxia l-a privit cu dispreţ şi a poruncit vizitiului să pornească. Sfinţii 

episcopi au rămas toţi 42 îngenuncheaţi pe drum împietriţi. Credeau că Eudoxia era un 
suflet de piatră. Dar ea nu era decât o femeie, doar o femeie a cărei imagine suferise 
ofensă şi care se răzbuna. 



Drumul spre cer 

La câteva minute după ce i-a părăsit pe episcopii îngenuncheaţi în drum, 
împăratul Arcadius a deschis ochii. A zărit în mijlocul câmpului o mulţime de oameni în 
alb. Erau supravieţuitorii masacrului de la terme. Aceşti păgâni care voiau să îmbrăţişeze 
creştinismul au încercat să se boteze în catedrală, dar au fost alungaţi. Au încercat să 
continue ceremonia Botezului în băile publice. Şi acolo armata i-a atacat. Unii dintre ei au 
fost asasinaţi. Iar cei care au supravieţuit celor două masacre se aflau acum în afara 
oraşului, în aer liber şi continuau ceremonia Botezului. Căci voiau să devină creştini cu 
orice preţ. In vremea aceea, ceremonia Botezului dura mai multe zile presupunând 
privegheri, posturi şi un întreg ceremonial complicat. 

împăratul a întrebat-o pe Eudoxia cine erau acei oameni şi acele femei în 
haine albe care se aflau în mijlocul câmpului. 

Ea i-a răspuns că erau nişte sectanţi. 

Arcadius şi-a adus aminte că era un împărat ortodox. Misiunea sa de împărat 
creştin era să apere Biserica lui Hristos împotriva duşmanilor din afară şi împotriva 

sectanţilor. Arcadius a luat numaidecât o hotărâre înţeleaptă, aşa cum se cuvine unui 
împărat ortodox, şi a poruncit să nu mai fie sectanţi. Pentru că Arcadius, ca orice mare 
împărat roman, nu era numai creştin, ci şi militar, a precizat că ereticii trebuiau eliminaţi 
printr-o şarjă de cavalerie. Ordinul a fost executat. înarmată cu lănci lungi, cavaleria 
imperială a venii in galop şi luat cu asalt mulţimea de oameni îmbrăcaţi în alb. 

Masacrul a fost cumplit. Şi totuşi acea sâmbătă sfântă nu se încheiase încă. 

In timp ce cavaleria masacra catehumenii adunaţi pe câmp la locul numit 
Borna a cincea, în oraş infanteria condusă de episcopi continua exterminarea. închisorile 
au fost umplute până la refuz. 

Vânătoarea de oameni a continuat toată noaptea şi în zilele următoare... In 
noaptea învierii a fost efectuată razia cea mai teribilă. 

Fratele lui Arcadius, care era împărat la Roma, a trimis, înspăimântat, 
mesageri la Constantinopol. Honorius, împăratul Romei, îi spunea fratelui său că această 
crimă comisă în noaptea învierii era crima cea mai odioasă; în noaptea învierii împăraţii 
creştini deschid porţile închisorilor şi-i lasă în libertate pe cei vinovaţi. 

Honorius i-a scris fratelui său Arcadius: „Bisericile au fost înconjurate 
deodată (la Constantinopol) şi preoţii făcuţi prizonieri, astfel că în timpul în care suveranii 
deschid închisorile, porţile temniţelor, (în imperiul vostru) ele s-au închis peste slujitorii 
unei legi a iubirii şi a păcii... mai mulţi credincioşi au fost masacraţi chiar în sanctuare... 
Sfintele Taine, lucru îngrozitor, au fost întinate cu sânge omenesc". 

Printre preoţii, episcopii şi diaconii arestaţi se găsea şi sfântul episcop 
Ioan Gură de Aur. Episcopul fusese întemniţat. 

„Prin multe necazuri trebuie să intrăm în împărăţia lui Dumnezeu" (Faptele 
Apostolilor 14, 22). Drumul care duce la cer trece şi prin închisoare. Acum în închisoare, 
Ioan Gură de Aur îşi continua drumul spre cer. 

Capitolul 12 



Apus versus Răsărit 



Gura de aur a sfântului episcop fusese închisă. Era păzit cu străşnicie. 
Eudoxia veghea ca sfântul să nu comunice cu nimeni. Totuşi Ioan Gură de Aur a reuşit să 
trimită o scrisoare papei Inocenţiu ca să-i implore ajutorul, nu pentru el personal, ci pentru 
Biserica lui Hristos întinată de Eudoxia, femeia cu statuie de argint. Ioan i-a scris papei 
astfel: 

„Presupunem că înainte de sosirea acestei scrisori, zvonul atentatului comis 
aici a ajuns la urechile cucerniciei voastre. într-adevăr, crima e atât de mare, încât nu e 
nici un colţ al lumii care să nu fie indignat de această poveste. Pretutindeni ea a stârnit 
doliu şi suspin prelung". 

In această scrisoare, Ioan Gură de Aur îi povesteşte papei Inocenţiu faptele aşa 
cum s-au petrecut ele. Ii cere să intervină pentru a îndrepta această situaţie: „întrucât 
aceste nelegiuiri odioase cer nu numai regrete şi lacrimi, cer şi remedii prompte, trebuie 
cercetat cu chibzuinţă cum poate fi potolită această furtună care zguduie Biserica". 

Ioan Gură de Aur a trimis scrisoarea prin patru episcopi şi doi diaconi: „I-am 
îndemnat pe domnii mei, preacinstiţii şi venerabilii prelaţi Demetrius, Pausofms, Pappus 
şi Eugenius să-şi lase turmele pentru a se încredinţa mării, şi, după o lungă călătorie, să 
alerge la iubirea voastră, să vă expună în detaliu lucrurile şi să solicite gândurilor voastre 
un remediu eficace pentru durerile noastre. Le-am dat drept tovarăş de călătorie pe dragii 
şi cinstiţii diaconi Paul şi Chiriac care, în lipsa scrisorilor, vor prezenta verbal iubirii 
voastre toate informaţiile pe care le veţi dori". 

Această delegaţie a plecat la Roma pe mare, deşi acest drum era mai lung. N-a 
luat calea uscatului pentru a nu fi atacată de oamenii Eudoxiei. 

Papa Inocenţiu a răspuns cu calmul olimpian al unui prinţ al Bisericii care se 
conduce după orologiul veşniciei, nu după cel al istoriei. 

Mai întâi, papa Inocenţiu i-a confirmat lui Ioan Gură de Aur că ambele 
sinoade care l-au condamnat nu erau, din punctul de vedere al canoanelor bisericeşti, legal 
constituite. Prin urmare, condamnarea rostită de ele împotriva sfântului nu era valabilă. 
Papa i-a promis lui Ioan Gură de Aur să convoace un sinod legal şi conform canoanelor 
Bisericii, care îl va judeca pe episcopul Constantinopolului: la acest sinod Teofil, faraonul 
creştin al Alexandriei, va fi invitat ca martor şi nu ca judecător. In privinţa suferinţelor 
morale şi fizice ale lui Ioan Gură de Aur, papa Inocenţiu scria: 

„Ca învăţător şi păstor al poporului nu aveţi nevoie să vă învăţ eu că oamenii 
cei mai virtuoşi au fost întotdeauna cei mai încercaţi, ca să se arate nebiruiţi de suferinţă, 
neclintiţi în cele mai grele şi nedrepte chinuri". Papa Inocenţiu i-a expus împăratului 
Honorius cauza lui Ioan Gură de Aur. 

Şi suveranul Romei i-a promis ajutorul său papei pentru a face dreptate lui 
Ioan Gură de Aur. După care, împăratul Honorius i-a scris lui Arcadius, fratele său de la 
Constantinopol, somându-1 să facă dreptate sfântului episcop. Asociindu-se papei 
Inocenţiu, Occidentul întreg a promis ajutorul său ca să se facă dreptate sfântului episcop 
din Răsărit. 

Pasiunea cu care împăratul Romei a luat apărarea lui Ioan Gură de Aur nu era 
dezinteresată. Suveranii şi oamenii politici nu sunt niciodată dezinteresaţi. Honorius voia 
să profite de cauza dreaptă a sfântului episcop pentru a se putea amesteca în afacerile 
interne ale Imperiului Roman din Răsărit. Pretextul acestei ingerinţe (amestec ilegal) era 
sublim: nedreptatea căreia îi căzuse victimă un sfânt. 

Eudoxia şi politicienii de la Constantinopol au înţeles intenţiile imperiului din 
Apus. Curtea lui Arcadius a fost cuprinsă de panică. Sinodul convocat de papă pentru 
reabilitarea lui Ioan Gură de Aur era o lovitură cumplită adusă imperiului din Răsărit. 
Arcadius a fost sfătuit să împiedice cu orice preţ constituirea acestui sinod. Dar era 
imposibil să-1 împiedici pe papă să facă dreptate acolo unde bântuia nedreptatea. 
Episcopul Romei era un personaj incoruptibil care, în activitatea sa pământească, căuta să 
facă pe plac nu oamenilor, ci lui Dumnezeu: din moment ce papa hotărâse să convoace un 
sinod şi să-1 reabiliteze pe Ioan Gură de Aur, asta însemna că nimic nu-1 putea împiedeca 
să facă această dreptate. 

Doamnele din aristocraţie i-au sugerat Eudoxiei un mijloc de a împiedeca 
convocarea sinodului de la Roma. Era un mijloc simplu şi foarte feminin: suprimarea de 
urgenţă a lui Ioan Gură de Aur. 

Dacă sfântul dispărea, sinodul de la Roma nu mai avea pe cine reabilita... La 
palatul imperial din Constantinopol au fost lăsate deoparte toate celelalte activităţi pentru 
a pregăti asasinarea sfântului. Imperiul Roman din Răsărit nu mai cunoştea decât o 
singură problemă: asasinarea discretă şi de urgenţă a Sfântului Ioan Gură de Aur. 

Asasinarea = eveniment banal 



Eudoxia şi doamnele aristocraţiei imperiului din Răsărit i-au convocat pe 
Acachie, Antioh ca şi pe toţi episcopii duşmani lui Ioan Gură de Aur şi le-au adus la 
cunoştinţă planul lor de asasinare a sfântului. I-au întrebat pe episcopi dacă nu riscă să fie 
pedepsite de Dumnezeu pentru moartea episcopului Ioan. 

Aranjaseră în detaliu cum să-1 ucidă pe Ioan Gură de Aur, dar acum când era 
vorba de executarea planului se temeau. Se temeau mai ales de Dumnezeu. Episcopii le- 
au asigurat pe Eudoxia şi pe prietenele sale aristocrate că asasinarea lui Ioan Gură de Aur 
nu-L va supăra pe Dumnezeu. Mai întâi, Dumnezeu asistase la atâtea asasinate comise pe 
pământ, încât pentru El, Tatăl ceresc, asasinarea era un eveniment banal. Apoi, Dumnezeu 
era milostiv prin însăşi esenţa Sa divină. întrucât Dumnezeu iartă totul, va ierta foarte bine 
şi această moarte. 

încurajate de episcop, aristocratele Constantinopolului, în frunte cu 
împărăteasa Eudoxia, s-au hotărât să treacă la executarea planului de asasinarea a 
Sfântului Ioan Gură de Aur. 

Angajarea asasinului 



Cu ajutorul poliţiei Constantinopolului, doamnele de la curtea imperială şi 
episcopii s-au străduit să găsească un „ucigaş plătit". Astfel de oameni există în toate 
marile oraşe. Personajul recomandat de poliţie a făcut o bună impresie. Era un om care 
putea ucide cu mare îndemânare. A fost deci angajat să-1 asasineze pe Ioan Gură de Aur şi 
i s-a dat un acont, ca de obicei! Ucigaşul era un om cu experienţă. Nu era la prima sa 
crimă. 

Cu toate acestea, încă de la început s-a lovit de câteva dificultăţi care păreau 
insurmontabile. Palatul episcopal în care era ţinut captiv Ioan Gură de Aur era păzit de 
poliţie. Poliţiştii au primit ordin să nu vadă nimic atunci când asasinul intra în chilia lui 
Ioan Gură de Aur şi, în măsura posibilului, poliţia trebuia să-i deschidă porţile şi să-1 ajute 
în îndeplinirea misiunii lui. Dificultatea stătea însă în aceea că episcopul nu era păzit 
numai de poliţie; era păzit şi de credincioşii săi. Zi şi noapte mulţimea săracilor 
Constantinopolului se aduna în jurul palatului episcopal veghind viaţa sfântului. Strânşi în 
jurul palatului, proletarii (nevoiaşii) Constantinopolului, desculţii, oprimaţii, vegheau să 
nu i se întâmple nimic sfântului. Supravegherea efectuată de aceşti zdrenţăroşi era 
perfectă. Asasinul nu putea pătrunde în palat tară să fie văzut de apărătorii sfântului. 

Eşecul asasinatului 

9 



Timp de mai multe săptămâni, asasinul a încercat să pătrundă în chilia lui 
Ioan Gură de Aur. Dar i-a fost imposibil să se strecoare printre rândurile de săraci care îl 
păzeau pe protectorul lor. Eudoxia se grăbea să aibă capul tăiat al sfântului. Ucigaşul a 
fost somat să nu mai întârzie. Atunci, asasinul a recurs la o înşelătorie. A venit în faţa 
porţii episcopiei şi acolo s-a aruncat la pământ simulând o criză de epilepsie. Oamenii 
care treceau îl priveau pe asasinul ce se contorsiona în convulsii. Era un spectacol obişnuit 
la Constantinopol. în acea vreme, când un om cădea în stradă, nu se chema ambulanţa, nu 
se chema serviciul de urgenţă. Era lăsat să se zbată în praf; oamenii ştiau că, odată criza 
terminată, omul se va ridica singur. Nimeni nu se apropia de epileptici în plină criză. 
Mulţimea îi lăsa în pace, aşa cum 1-a lăsat şi de această dată, fară măcar să-1 privească, pe 
asasinul ce se rostogolea în praful străzii în faţa porţii palatului episcopal. 

în convulsiile sale, asasinul a reuşit să se strecoare în curtea episcopiei, apoi, 
tot zbătându-se, a ajuns la uşa chiliei unde locuia Ioan Gură de Aur. A deschis poarta şi a 
vrut să intre. In acel moment asasinul a fost oprit de un servitor credincios al episcopului 
care 1-a prins din spate. A fost interogat. A mărturisit, tară să ezite mult, că fusese angajat 
ca să-1 ucidă pe Ioan Gură de Aur. Asasinul a arătat chiar pumnalul cu care trebuia să-1 
ucidă. A cerut iertare. A spus că era sărac şi un sărac trebuie să facă tot felul de meserii ca 
să-şi câştige pâinea. 

Vestea tentativei de asasinare a sfântului s-a răspândit în tot oraşul. Apoi în tot 
imperiul. Proletarii (nevoiaşii) s-au instalat în jurul palatului episcopal. Echipele 
zdrenţăroşilor care-1 păzeau pe sfânt au fost dublate. Nici o pasăre n-ar fi putut pătrunde în 
chilia lui Ioan Gură de Aur. 

Poliţia imperială s-a dus şi ea la episcop. Deşi asasinul a fost angajat chiar de 

Pagina 216 



poliţie, el trebuia condamnat pentru a salva aparenţele. A fost deci pus în lanţuri şi condus 
la închisoarea oraşului. Eudoxia era furioasă să vadă că planul asasinatului eşuase. 

In chilia sa, Ioan Gură de Aur a rămas gânditor o clipă. Scăpase - printr-o 
simplă întâmplare - de la moarte. A fost la câteva secunde de moarte. întrucât era în viaţă, 
trebuia să-şi continue lupta pentru Biserică. Sfântul a cerut o hârtie şi cerneală. A redactat 
o petiţie prefectului oraşului, implorând punerea în libertate şi iertarea omului care a vrut 
să atenteze la viaţa sa. Poliţia a aprobat în grabă petiţia sfântului, şi asasinul a fost pus în 
libertate. 



Asasinul ales de episcopi 



In acest timp, papa Inocenţiu a trimis o convocare episcopilor în vederea 
constituirii sinodului care să-1 reabiliteze pe Ioan Gură de Aur. înspăimântaţi de ideea că 
sfântul ar fi putut fi reabilitat şi ar putea reapărea la amvon pentru a predica împotriva lor, 
aristocratele din Constantinopol au angajat un nou ucigaş. De această dată s-a făcut rost 
de unul din cei mai abili asasini ai imperiului. Cu această ocazie, doamnele palatului au 
făcut apel la episcopi, iar episcopii s-au dovedit la acest capitol mai feroci decât poliţia. 
Au ales un asasin care era un adevărat specialist, „un dur". Primul criminal, recomandat 
de poliţie, era un diletant faţă de asasinul ales de episcopi. 

Cel care 1-a angajat pe acest ucigaş plătit a fost preotul Elpidius. El a plătit 
noului criminal, ca acont, cincizeci de monede de aur urându-i succes în misiunea uciderii 
episcopului. 

Eudoxia aştepta din oră în oră vestea morţii sfântului. A primit asigurarea că 
de această dată planul va reuşi. Episcopii aveau motive să-i promită împărătesei capul lui 
Ioan Gură de Aur şi să i-o promită cu certitudine. 

Omul angajat în acest scop era deja pe teren. Asasinul îmbrăcase hainele unui 
comisionar. A pătruns în curtea palatului episcopal cu sânge rece şi siguranţă. Unul din 
proletarii care erau de pază 1-a oprit pentru a-1 cerceta şi a vedea dacă nu era înarmat. 
Comisionarul şi-a scos cuţitul şi cu îndemânare de maestru 1-a înfipt cu precizie în inima 
paznicului voluntar. Operaţia a durat câteva secunde. Comisionarul nici măcar nu şi-a 
încetinit mersul. L-a ucis pe paznicul creştin şi şi-a continuat drumul cu acelaşi pas, 
îndreptându-se spre chilia sfântului. Dar în faţa porţii se aflau alţi paznici credincioşi. 
Aceştia au vrut şi ei să-1 oprească pe comisionar, să se asigure că nu era înarmat. Erau 
patru străji. Cu sânge rece, tară să ezite, comisionarul angajat de preotul Elpidius a înfipt 
cuţitul cu rapiditate fulgerătoare în inima primului paznic, apoi în inima celui de-al doilea, 
apoi în cel de-al treilea... în cel de-al patrulea. Crimele au fost executate cu o asemenea 
rapiditate încât nimeni, nici unul din paznicii creştini n-a avut timp să reacţioneze. 

Comisionarul lăsase în spatele lui, în curtea episcopiei, patru cadavre şi un 
rănit grav. Când şi-a înfipt pumnalul în inima celui de-al cincilea paznic asasinul s-a 
înşelat cu câţiva milimetri. N-a atins direct inima, şi omul nu murise. Era o eroare de 
milimetri. Dar pentru că lama pătrunse la câţiva milimetri de inimă, victima a supravieţuit 
şi a putut striga. La strigătele rănitului, alţi zdrenţăroşi care stăteau de pază s-au apropiat 
în fugă. Comisionarul criminal a fost înconjurat de mulţime. A reuşit totuşi să-şi deschidă 
drum ucigând încă două persoane. Erau până în prezent şapte cadavre, şapte oameni 
fuseseră ucişi în doar câteva minute. Mulţimea s-a adunat, ca de obicei, în jurul 

episcopului. A reuşit să-1 captureze pe asasin. Asupra lui s-au găsit trei cuţite. Le folosise 
pe toate trei... nu poţi ucide şapte persoane cu un singur cuţit. Asasinul a declarat de îndată 
că a fost angajat de preacuviosul Elpidius ca să-1 ucidă pe episcop şi că primise din sfânta 
mână a egumenului suma de cincizeci de monede de aur, restul trebuind să-i fie dat după 
crimă. Asasinul a fost dat pe mâna poliţiei. Poliţia 1-a condus în afara Constantinopolului 
şi 1-a lăsat liber. De această dată Ioan Gură de Aur n-a mai trebuit să redacteze o petiţie 
cerând eliberarea prizonierului. Poliţia i-a luat-o înainte, cu regretul că sfântul n-a putut fi 
ucis. 



Ordinul de exil 



Cu ajutorul clerului, Eudoxia a încercat astfel de mai multe ori să-1 lichideze 
pe sfânt. Dar tară rezultate. Văzând că sfântul nu putea fi asasinat, Acachie, Antioh şi 
ceilalţi episcopi duşmani ai lui Ioan Gură de Aur s-au dus la împărat pentru a-1 implora să- 
1 lichideze pe episcop. împăratul Arcadius ezita, ca de obicei. Episcopii i-au spus: 
„Maiestate, ai fost pus împărat de Dumnezeu... ca să-ţi fie permis să faci tot ce îţi place; 
nu fi mai îngăduitor decât preoţii şi mai sfânt decât episcopii" (Paladie, Dialoguri despre 
viaţa Sfântului Ioan Hrisostom). 

Arcadius i-a întrebat pe episcopi ce doreau. 

Episcopii au răspuns că dorea lichidarea lui Ioan Gură de Aur. împăratul a 
obiectat că era un păcat să ucizi un om, mai ales un episcop şi un sfânt. 

In acel moment a sosit Eudoxia. Ea 1-a asigurat pe mult-iubitul ei soţ că dacă 
era un păcat în această condamnare, sfinţii episcopi luau păcatul asupra lor şi că împăratul 
putea să se prezinte tară pată înaintea lui Dumnezeu, şi Dumnezeu îi va oferi lui Arcadius 
cel mai confortabil loc din rai. 

Suveranul a surâs. Era asigurat. Voia cu orice preţ să ajungă în rai, unde 
domneşte liniştea şi unde te poţi odihni fără să fi deranjat neîncetat de episcopi, de 
miniştri şi de curteni... Totuşi împăratul Arcadius a spus că prefera să semneze ordinul de 
exil. Episcopii s-au mulţumit şi cu aceasta. Principalul era să-1 scoată pe Ioan Gură de Aur 
din Constantinopol. Odată această problemă rezolvată, asasinatul putea fi considerat ca şi 
făcut. 



Rămas bun 



Pe 7 iunie 404, cu 15 zile înainte de Rusalii, sfântul privea pe fereastră. încă 
nu se făcuse ziuă. Palatul episcopal era însă încercuit de armată. In jurul episcopiei se 
adunaseră aproape toate unităţile poliţiei şi armatei; o dată cu armata sosea şi mulţimea. 
Sfântul şi-a făcut rugăciunile şi aştepta calm să se împlinească voia Domnului. Spre prânz 
a sosit la episcop un funcţionar imperial numit Patricius. Era un personaj important. Ca 
toţi funcţionarii imperiali. Şi funcţionarul i-a poruncit sfântului: „Incredinţează-te lui 
Dumnezeu şi ieşi de aici fară întârziere" {Paladie, Dialoguri despre viaţa Sfântului Ioan 
Hrisostom). 

Ioan Gură de Aur a rămas calm. Un sfânt este calm chiar şi înaintea morţii. 
Patricius i-a explicat episcopului: „Acachie, Antioh, Cyrinus şi Severian au luat asupra 
capetelor lor responsabilitatea condamnării tale". 

Ioan Gură de Aur n-a răspuns nimic la această explicaţie. A făcut un semn 
celor din jurul său că voia, înainte de plecare, să intre în biserică să se roage. 

Funcţionarul imperial Patricius nu s-a opus acestei cereri a condamnatului. 
Episcopul i-a invitat pe toţi episcopii, preoţii şi diaconii care erau prezenţi să-1 însoţească 
în biserică: „Veniţi să ne rugăm şi să ne luăm rămas-bun de la îngerul acestei biserici". 

După care sfântul a intrat în Sfânta Sofia. 



îngerul bisericii a plecat o dată cu el 



Era ultima dată când Ioan Gură de Aur se ruga în această biserică. Patricius i-a 
transmis ordinul de plecare în exil. Dar sfântul ştia că exilul nu era decât un pretext, 
împărăteasa Eudoxia voia să-1 ucidă în timpul călătoriei. De această dată decizia de a-1 
asasina fusese luată. Din toate aceste motive, episcopul şi-a prelungit rugăciunea. 
Ioan Gură de Aur trebuie să-I fi spus Tatălui ceresc în această rugăciune acelaşi lucru pe 
care 1-a spus Iisus pe Muntele Măslinilor Tatălui: „Doamne, facă-se voia Ta". 

In timp ce sfântul se ruga, un diacon i-a strecurat în mână o scrisoare. 

Un prieten îl implora pe Ioan Gură de Aur să-şi întrerupă rugăciunea şi să iasă 
din biserică în grabă. Comandatul militar Lucius primise ordin de la Eudoxia să simuleze 
o rezistenţă din partea sfântului, să atace biserica şi să-1 ucidă pe episcop. Prietenul îl 
implora pe sfânt să părăsească în grabă biserica pentru a dejuca planul ucigaş al Eudoxiei 
şi a-şi salva viaţa. 

Paladie a păstrat textul acestei scrisori: „Grăbeşte-te! Lucius, acest om cu faţă 
neruşinată şi peste măsură de îndrăzneţ, se află nu departe de aici, în băile publice, gata să 
te ia cu forţa dacă refuzi sau dacă îţi amâni plecarea. Poporul oraşului este într-o stare de 
emoţie extremă. Grăbeşte-te să ieşi în secret de teamă să nu se facă o ciocnire şi vărsare 
de sânge între el şi soldaţi". 

Sfântul şi-a întrerupt rugăciunea. Primul său gând a fost să evite vărsarea de 
sânge. Ioan Gură de Aur îi iubea pe săraci, pe cei zdrenţăroşi şi umili, şi murea cu fiecare 
om care murea. Voia să le salveze vieţile. Din cauza aceasta, Ioan Gură de Aur a poruncit 
cu calm să i se pună şaua pe cal şi să stea gata pentru plecare în faţa porţii de apus a 
episcopiei. Văzând calul sfântului cu şaua pusă pentru plecare, poporul l-ar fi aşteptat în 
faţa acestei porţi, în timp ce sfântul ar fi ieşit printr-o alta. După ce a dat acest ordin, 
sfântul s-a apropiat de episcopi. I-a îmbrăţişat pe doi dintre ei. „Vă îmbrăţişez pe toţi în 
persoana acestora. Rămâneţi în altar, ca să mă liniştesc puţin înainte de plecare". 

Un sfânt e detaşat de tot ce-i pământesc. Cu toată această detaşare, momentul 
în care sfântul şi-a luat rămas-bun şi a plecat, e la fel de dramatic ca şi plecarea unui om 
oarecare. Căci, aşa cum spune Ioan Gură de Aur, oamenii nu se pot obişnui cu moartea, 
deşi e veche cât pământul şi de fiecare dată o consideră ceva nou. Episcopii, preoţii şi 
diaconii catedralei Sfânta Sofia plângeau acum că sfântul îşi luase rămas-bun de la ei. 

Episcopul i-a lăsat în altar pe fraţii săi preoţi şi episcopi. Apoi s-a îndreptat 
singur spre baptisteriu unde erau reunite diaconiţele. Ioan Gură de Aur le-a chemat pe 
Olimpiada, Ampructa, Salvina şi Pendatia. „Veniţi, fiicele mele, a spus sfântul. Veniţi, 

fiicele mele, şi ascultaţi-mă bine. Pentru mine totul s-a terminat. Alergarea mea s-a 
sfârşit". Diaconiţele hohoteau. Sfântul a continuat să le vorbească: „N-am decât un singur 
lucru să vă îndemn, a spus el: nici una din voi să nu se îndepărteze de respectul pe care-1 
datorează Bisericii. Oricui va ajunge să fie hirotonit fără intrigi şi fară ambiţii, şi va 
deveni urmaşul meu, supuneţi- vă ca mie însumi, căci Biserica nu poate fi fară episcop". 

Sfântul a adresat apoi o rugăminte diaconiţelor, o rugăminte care îl privea 
personal: „Faceţi milă şi aduceţi-vă aminte, fiicele mele, de mine în rugăciunile 
voastre" {Paladie, Dialoguri despre viaţa Sfântului Ioan Hrisostom). Plângând, 
diaconiţele s-au aruncat la picioarele sfântului şi i-au sărutat marginea veşmântului şi 
încălţămintea încercând să-1 împiedice să plece. Toată lumea hohotea. Chiar sfântul avea 
ochii umezi. Episcopul a încercat să se smulgă din mulţimea de diaconiţe, dar era prea 
greu. A chemat un preot şi i-a cerut ajutorul ca să le îndepărteze. „Indepărtează-le ca 
întristarea lor să nu tulbure poporul". 

Episcopul a străbătut catedrala cu paşi măsuraţi. Lent. Cu calm. A părăsit 
biserica. Calul şi mulţimea îl aşteptau la poarta de apus. Episcopul a ieşit prin poarta de 
răsărit şi acolo s-a predat soldaţilor care l-au înfăşurat într-o pelerină pentru ca mulţimea 
să nu-1 recunoască. Poarta de răsărit a episcopiei s-a închis în urma lui. Episcopul Paladie, 
biograf şi prieten al Sfântului Ioan Gură de Aur, scrie că pe poarta de răsărit a episcopiei 
Constantinopolului a părăsit biserica şi îngerul catedralei: „îngerul bisericii a plecat o dată 
cu el". 

Capitolul 13 



Incendiul 



Mulţimea nu 1-a văzut pe Ioan Gură de Aur ieşind din biserică. Mulţimea de 
săraci, de zdrenţăroşi, de nenorociţi, îl aştepta pe Ioan Gură de Aur la poarta de apus, 
acolo unde se afla pregătit pentru plecare calul sfântului. Mulţimea l-ar fi aşteptat pe sfânt 
încă mult timp dacă n-ar fi auzit venind dinăuntrul catedralei strigăte şi plânsete. După 
arestarea episcopului, soldaţii au început să le alunge pe diaconiţe, pe preoţi şi pe diaconi. 
Soldaţii voiau să evacueze biserica de toţi partizanii lui Ioan Gură de Aur. Dar poliţia nu 
poate face nici o acţiune tară să lovească, tară să maltrateze, tară să rănească. Diaconiţele 
călcate în picioare, lovite, rănite, strigau. Mulţimea a auzit strigătele şi a crezut că-1 
torturau pe Ioan Gură de Aur. Săracii au încercat atunci să intre în catedrală ca să-şi 
salveze ocrotitorul de la tortură. Porţile catedralei erau încuiate. In biserică plânsetele şi 
strigătele erau tot mai cumplite. 

Văzând că nu putea pătrunde în biserică, mulţimea adunată în jurul catedralei 
Sfânta Sofia a demolat zidurile. Erau ziduri înalte ca ale unei fortăreţe. Poporul a venit cu 
securi, cu târnăcoape, cu tot felul de unelte şi zidurile au fost dărâmate. împărăteasa 
Eudoxia a trimis toate detaşamentele de soldaţi şi de poliţie ale Constantinopolului ca să 
împiedice mulţimea să intre în biserică, dar era prea târziu. Zidurile catedralei fuseseră 
sparte. Poporul era deja înăuntru. Soldaţii aveau ordin să apere biserica. Barajele s-au 
rupt. Nu numai creştinii au venit să-1 salveze pe Ioan Gură de Aur; evreii şi păgânii au 
alergat şi ei la biserică pentru a participa la salvarea sfântului şi la lupta împotriva armatei. 
Ioan Gură de Aur era ocrotitorul tuturor proletarilor (săracilor) din Constantinopol, chiar 



Pagina 224 



şi al evreilor sau al păgânilor. Şi acum aceşti proletari de toate religiile veneau să-1 salveze 
pe sfânt din mâinile poliţiei. 

Dar sfântul era deja pe drumul exilului. în timpul luptei care se desfăşura în 
curtea catedralei, pe scări şi înăuntrul bisericii, în baptisteriu şi în jurul altarului, s-a pornit 
dintr-o dată o furtună. Era o furtună care venea dinspre nord, de pe Marea Neagră, şi era 
atât de violentă, încât a smuls acoperişurile caselor. Lupta a continuat disperată cu aceeaşi 
violenţă ca furtuna. In timpul acesta a izbucnit şi un incendiu. Amvonul de unde predica 
Ioan Gură de Aur a luat foc. Alimentate de vântul care sufla dinspre nord, flăcările au 
mistuit amvonul într-o secundă. Din amvon focul s-a întins în altar. Altarul catedralei 
Sfânta Sofia a fost şi el mistuit de flăcări. După care biserica întreagă a fost transformată 
în cenuşă. 

De la catedrală, focul s-a întins la clădirile învecinate. în timp ce ardeau 
ultimele ziduri ale catedralei, focul a atins palatul prefecturii. Prefectura avea un acoperiş 
de metal, iar metalul se topea şi curgea ca o lavă aprinsă. Dus de vânt, focul a mistuit una 
după alta casele cartierului şi se îndrepta cu o viteză vertiginoasă spre palatul imperial. S- 
ar fi spus că focul voia să distrugă cât mai repede cu putinţă palatul sacru în care se aflau 
Eudoxia şi femeile care-1 trimiseseră pe Ioan Gură de Aur la moarte. Şi în timp ce flăcările 
mistuiau jumătate din Constantinopol, soldaţii îl escortau ca pe un criminal pe Sfântul 
Ioan Gură de Aur pe drumul spre Niceea. 

Autorii incendiului 



O mare parte a oraşului a fost transformată în cenuşă. Apoi focul a fost stins. 
Lupta dintre mulţime şi poliţie a încetat. Atunci poliţia a început intens adevărata ei 
activitate. După ce a restabilit calmul, poliţia a început să maltrateze şi să-i aresteze 
cetăţenii credincioşi lui Ioan. Pentru a-i aresta pe incendiatori, poliţia trebuia să 
stabilească în ce moment a izbucnit focul. Un singur fapt era sigur: focul care distrusese 
până în temelii catedrala, palatul prefecturii şi mai multe cartiere ale Constantinopolului a 
distrus mai întâi amvonul de unde a predicat marele orator al Bisericii creştine. Amvonul 
era cel care a ars mai întâi. De acolo a izbucnit focul. Poliţia n-a putut determina în ce 
moment a luat foc amvonul. 

Istoricul Sozomen povesteşte că au circulat 20 de variante cu privire la ora 
incendiului a amvonului. Cea mai plauzibilă era versiunea conform căreia focul a izbucnit 
în momentul în care Sfântul Ioan Gură de Aur, smuls de soldaţi, şi îngerul bisericii au 
părăsit catedrala. In clipa aceea a luat foc amvonul. Poliţia dorea să ştie cine erau autorii 
incendiului. 

Prefectul poliţiei era un anume Studius. El avea ordin de la Eudoxia să-i 
găsească pe incendiatori cu orice preţ. Din cele 20 de variante care circulau, prefectul 
Studius a reţinut patru. 

Prima ipoteză era că biserica a fost incendiată de episcopii partizani lui 
Ioan Gură de Aur în momentul în care soldaţii îl scoteau pe sfânt afară din biserică. 
Episcopii ar fi pus foc la amvonul sfântului pentru ca nimeni să nu mai poată predica de 
acolo. 

Potrivit celei de-a doua versiuni, biserica ar fi fost incendiată de evrei şi de 

păgâni, în ultimul timp creştinii arseseră numeroase temple. Profitând de lupta dintre 
creştini şi poliţie, păgânii şi evreii s-ar fi răzbunat arzând şi ei o catedrală creştină. 

Potrivit celei de-a treia versiuni, Sfânta Sofia ar fi fost incendiată de 
proletariatul (săracii) Constantinopolului căruia i-ar fi fost luat singurul ocrotitor, 
episcopul Ioan Gură de Aur. Văzându-şi arestat ocrotitorul, episcopul zdrenţăroşilor, 
proletarii s-ar fi răzbunat punând foc la catedrală. 

Potrivit celei de-a patra versiuni, Sfânta Sofia ar fi fost incendiată, ca 
pedeapsă pentru arestarea sfântului, de către Dumnezeu însuşi Care ar fi lăsat să cadă un 
fulger în amvon. 

Deşi om inteligent, prefectul Studius se afla într-o situaţie dificilă. Presupuşii 
incendiatori ai catedralei erau greu de arestat: au fost acuzaţi împreună iudeii şi păgânii. 
In ciuda inteligenţei sale, prefectul Studius nu-i putea aresta pe toţi evreii şi pe toţi 
păgânii. Au fost acuzaţi apoi episcopii, preoţii şi diaconii. Şi ei erau numeroşi şi nu puteau 
fi toţi arestaţi, nu mai mult decât săracii care constituiau majoritatea populaţiei 
Constantinopolului. Dumnezeu, Tatăl ceresc însuşi, a fost acuzat că a pus focul la biserică 
cu ajutorul fulgerului. Prefectul Studius nu putea să-L aresteze nici pe Dumnezeu. A 
ordonat deci să fie arestaţi cât mai mulţi oameni posibil, şi în primul rând cei mai buni 
prieteni ai sfântului. Dar cei mai buni prieteni ai sfântului plecaseră de bunăvoie în exil 
împreună cu el. Studius a trimis cavaleria să ajungă din urmă convoiul sfântului exilat şi 
să pună mâna pe toţi cei care-1 însoţeau. 

Drumul exilului 



Convoiul care-1 escorta pe sfânt pe drumul exilului era departe de 
Constantinopol. Gărzile primiseră ordinul să-1 ducă pe sfânt cât mai repede posibil. 

Nu i s-a comunicat sfântului locul unde era exilat. îmbarcat în Constantinopol, 
debarcat la Chalcedon, era dus acum pe drum spre Niceea, tară oprire, târât de gărzi în 
marş forţat. înainte să fi sosit la Niceea, convoiul a fost ajuns din urmă de cavalerii trimişi 
de împărăteasă. Poliţiştii au pus mâna pe episcopii Chiriac şi Eulysius. Episcopii au fost 
puşi în lanţuri. Li s-au pus lanţuri la mâini şi la picioare ca unor criminali. Amândoi erau 
credincioşi lui Ioan Gură de Aur şi plecaseră de bunăvoie în exil ca să nu-1 lase pe sfânt 
singur. Şi iată că acum nu-1 mai puteau însoţi pe sfânt în exilul său. Erau puşi în lanţuri. 
Au fost arestaţi şi preoţii şi diaconii care-1 însoţeau pe sfânt. Au fost arestaţi toţi cei care îl 
însoţeau pe drumul chinului său. Ioan Gură de Aur s-a aflat dintr-o dată singur în mijlocul 
soldaţilor. Sfântul a protestat şi a cerut să fie înlănţuit şi el. Istoricul Sozomen scrie că 
sfântul a spus: „Nu mă voi separa de fraţii mei". 

Trimisul imperial a răspuns că prietenii sfântului erau arestaţi pentru că au 
incendiat catedrala Sfânta Sofia şi oraşul Constantinopol. 

„Dacă ei sunt vinovaţi, atunci şi eu sunt vinovat, a spus episcopul. Dacă ei 
sunt instrumentele unei crime, atunci eu trebuie să fiu autorul sau provocatorul ei." 

Sfântul 1-a implorat pe trimisul imperial să-i pună şi lui mâinile şi picioarele 
în lanţuri, cum au făcut cu prietenii săi. 

„Trebuie să fiu interogat, pentru ca prietenii şi duşmanii mei să ştie bine dacă 
sunt un incendiator sau nu". 

Trimişii imperiali n-au vrut să audă nimic. I-au arestat deci pe prietenii 

sfântului pe care i-au trimis la Constantinopol, din staţie în staţie, în lanţuri ca asasinii; 
Ioan Gură de Aur a fost lăsat singur cu gardienii. 

Sfântul nu ştia spre ce loc îl conduceau. Gardienii nu voiau să-i spună nimic. 
Era târât fară oprire spre răsărit. Căldura era insuportabilă. In jurul sfântului nu mai erau 
decât soldaţi înarmaţi până în dinţi. Nici un prieten alături de el. Soldaţii escortei făceau 
să crească singurătatea şi tristeţea din inima sfântului. Se simţea cumplit de singur şi 
abandonat. Un sfânt este om şi el. Şi el se simte singur şi părăsit atunci când poliţia îi ia 
toţi prietenii şi îi pune în lanţuri. 

Ioan Gură de Aur s-a îmbolnăvit înainte de a ajunge la Niceea. Avea febră 
mare. „Era firav. Tristeţea, canicula, singurătatea, lipsa de apă şi de hrană, precum şi 
oboseala călătoriei l-au doborât". Şi când privea în jurul lui cu ochii săi de om, Ioan Gură 
de Aur nu vedea decât soldaţii care-1 păzeau. Nu vedea lângă el decât soldaţi şi ofiţeri în 
ţinută de război. Santinelele făceau să-i crească mâhnirea, în compania soldaţilor de gardă 
omul simţindu-se mai singur şi mai dezolat decât în adâncul peşterilor. Ioan Gură de Aur 
nu avea înaintea ochilor decât soldaţi, nimic decât soldaţi. Şi atunci s-a înfăptuit una din 
marile minuni ale vieţii sale pământeşti. 

Dincolo de platoşe, lăncii, galoane, dincolo de uniforme de soldaţi şi de 
ofiţeri, Ioan Gură de Aur a reuşit să descopere oameni. In adâncul fiinţei lor acoperite cu 
decoraţii, galoane şi embleme, sfântul a descoperit sufletul soldaţilor şi ofiţerilor escortei 
sale. Comandanţii se numeau Anatol şi Teodor. Sfântul a observat că aveau suflet, pentru 
că le era milă de episcopul pe care aveau ordin să-1 ducă în marş forţat spre un loc 
necunoscut. La fiecare oprire, în ciuda ordinelor severe ale împărătesei de a-1 persecuta pe 
sfânt până la moarte, ofiţerii şi soldaţii escortei căutau apă, pâine şi lapte pentru prizonier, 
în loc să se odihnească. Sfântul nu putea trăi fară să se spele. La fiecare haltă, ofiţerii 
căutau un butoi, îl umpleau cu apă şi-1 invitau pe sfânt să facă o baie. Cu cât înaintau pe 
drumul exilului, cu atât mai mult creştea prietenia dintre sfânt şi soldaţi. 

în cele din urmă, ofiţerii şi soldaţii care îl escortau nu mai erau gardienii şi 
temnicerii sfântului, ci servitorii săi credincioşi. Sfântul a înmuiat inima gardienilor. A 
fost una din marile minuni ale lui Ioan Gură de Aur. Fiindcă a descoperi o inimă dincolo 
de decoraţiile şi nasturii unei tunici de poliţist, dincolo de embleme şi galoane, e o minune 
la fel de mare ca prefacerea pietrei în pâine. Şi Ioan Gură de Aur a făcut această minune. 
Soldatul sau ofiţerul din escortă care, căutând, găsea un pahar de apă proaspătă sau un 
pahar de lapte, sau o bucată de pâine, nu le păstra pentru el; le aducea sfântului. Bunătatea 
şi sfinţenia episcopului Ioan i-a uimit pe soldaţi, iar soldaţii au devenit oameni. A 
transforma un poliţist în om este o minune la fel de rară ca şi transformarea apei în vin. Pe 
drumul exilului, Ioan Gură de Aur a săvârşit o minune pe care până atunci o realizase 
numai Apostolul Pavel: i-a convertit pe temnicerii şi poliţiştii trimişi să-1 persecute. A 
schimbat poliţiştii în oameni. 

Torturile ioaniţilor. Eutropius 



După deportarea sfântului, a început persecuţia adepţilor din Constantinopol. 
Partizanii sfântului erau creştinii săraci, preoţii şi diaconii, episcopii şi femeile 
credincioase, cei care nu se temeau de moarte. 

Ca toţi prefecţii, Studius, prefectul Constantinopolului, nu se simţea bine 
atunci când trebuia să tortureze oameni cărora nu le e frică de moarte. Un poliţist nu se 
simte în largul său când cei torturaţi nu tremură de frică, nu strigă, nu cer milă. Ioaniţii 
(prietenii lui Ioan Gură de Aur) nu tremurau înaintea lui Studius. Din această cauză, 
prefectul a fost cuprins de un sentiment de nelinişte. Studius conducea ancheta şi torturile 
tară pasiune. Această lipsă de pasiune, această absenţă a cruzimii i-a iritat pe cei patru 
episcopi duşmani ai lui Ioan Gură de Aur: Severian, Acachie, Antioh şi Quirin. 

Cei patru prelaţi, însoţiţi de Eudoxia, s-au prezentat înaintea împăratului şi au 
denunţat indulgenţa prefectului. I-au cerut împăratului un adevărat prefect care să conducă 
ancheta cu privire la incendierea catedralei Sfânta Sofia. In mintea celorlalţi prelaţi, un 
adevărat prefect era cel care putea smulge cu cleştele sau chiar cu dinţii carnea acuzaţilor. 
Aceste calităţi esenţiale îi lipseau lui Studius. Din această cauză s-a căutat un alt prefect. 
S-a căutat un adevărat prefect - care să poată smulge acuzaţilor pielea în bucăţele - până 
când aceştia vor mărturisi tot ce li se cerea să mărturisească. Sfătuit de prelaţi, împăratul 1- 
a destituit pe Studius şi a numit un alt prefect, unul adevărat, care se numea Optatus. Noul 
venit era un om inteligent. Mai mult, era un intelectual. Intelectualii sunt cei mai buni 
poliţişti pentru că nu-şi devoră victimele doar cu instrumente materiale de tortură, ci şi cu 
inteligenţa şi cultura lor. Optatus era un poliţist care îi citea pe poeţii şi filozofi greci. 
După numirea sa, el a făcut cunoscut că va conduce personal ancheta. Apoi a anunţat că 
nu va proceda la această anchetă în localurile poliţiei, cum făceau colegii săi, ci în forum, 

sub ochii mulţimii. Când erau torturaţi, acuzaţii nu trebuiau să strige în celule, pentru că în 
celule nu-i auzea nimeni. Supliciile trebuiau să aibă loc în piaţa principală a oraşului, 
pentru ca cetăţenii să poată vedea cât de puternică era poliţia. 

Optatus a instalat un birou în centrul pieţei. Aproape de biroul său a instalat 
întreg arsenalul de instrumente de tortură. Fiecare aparat avea un meşter care îl făcea să 
funcţioneze. In acest arsenal, ca în toate arsenalele, exista o specializare foarte precisă. 
Erau meşteri însărcinaţi cu zdrobitul oaselor, alţii însărcinaţi cu smulgerea pielii, alţii care 
ardeau cu fierul roşu, alţii care smulgeau unghiile. O mulţime de specialişti. Acum, toţi 
aceşti specialişti erau instalaţi cu instrumentele lor de-a dreapta prefectului Optatus, în 
piaţa principală a Constantinopolului. Ca înaintea unei scene de teatru, în faţa prefectului 
şi a torţionarilor au fost instalate scaune pentru spectatori. Episcopii şi doamnele de la 
curte voiau să asiste la spectacol. Aristocraţia avea fotolii rezervate. 

Istoricii Sozomen şi Paladie, amândoi contemporani ai evenimentelor, ne 
povestesc că primul interogat a fost un tânăr citeţ al bisericii lui Ioan Gură de Aur, numit 
Eutropius. Era un adolescent. Ioan Gură de Aur îl ocrotise pentru credinţa şi curăţia sa. 
Eutropius era încă la vârsta copilăriei, şi faţa sa era încă albă şi curată, fară nici o umbră 
de mustaţă. A fost prima persoană pe care prefectul intelectual Optatus a facut-o să apară 
în faţa cumplitului său tribunal. Eutropius a fost somat să povestească în ce împrejurări a 
incendiat Ioan Gură de Aur Biserica. El a răspuns că nu 1-a văzut pe Ioan Gură de Aur 
punând foc bisericii. Spunea adevărul. Eutropius nu 1-a văzut nici pe Ioan, nici pe 
episcopi, nici pe diaconiţe incendiind biserica: „Nu ştiu nimic de tot ce mă întrebaţi, a 
răspuns el cu candoare şi sinceritate" {Paladie, Dialoguri despre viaţa Sfântului Ioan 
Hrisostom). 

Optatus a poruncit ca Eutropius să fie întins pe masa de tortură. Meşterii 
torţionari au început să-1 lovească cu beţe de toate mărimile pentru ca să nu fie cruţat de 
nici o suferinţă. Beţe groase, care ajung până la os, beţe fine, ca nişte paie, care lovesc 

pielea ca nişte lame. 

După ce a fost bătut astfel, Eutropius a fost întrebat dacă voia să povestească 
cum a incendiat sfântul Biserica. „Nu ştiu nimic de ceea ce mă întrebaţi", a răspuns el. Era 
aceeaşi frază pe care o rostise. Paladie a notat cuvintele lui Eutropius după mărturiile 
celor care le-au auzit şi au asistat la tortura lui. Optatus a ordonat ca tânărul să fie trecut la 
un alt călău. Acesta i-a torturat oasele. Apoi a fost întrebat din nou dacă voia să 
mărturisească cum a fost incendiată biserica de către episcop. Alb ca varul de suferinţă şi 
abia şoptind, Eutropius a răspuns: „Nu ştiu nimic de tot ceea ce mă întrebi". 

S-au continuat torturile cu fierul roşu. Apoi martorul a fost interogat din nou: 
„Mărturiseşti cum a pus episcopul foc bisericii?" De această dată Eutropius n-a mai dat 
nici un răspuns. A spus tot ceea ce avea de spus. Optatus a ordonat ca martorul să fie 
trecut din nou la un alt călău. Apoi la un altul. La dreapta prefectului stătea o echipă 
completă de torţionari. Prefectul însuşi era un specialist în materie de tortură. Era un bun 
prefect care-şi cunoştea meseria. Dar în ciuda tuturor torturilor, Eutropius n-a mai răspuns 
nimic. 

Supliciul a continuat mult timp şi martorul tăcea, deşi călăii îl treceau din 
mână în mână. Mai târziu, unul din torţionari a observat că Eutropius era mort. Era mort 
de mult timp. Trupul său era deja rece. Călăii torturaseră cadavrul lui Eutropius. Optatus 
torturase un mort. Şi 1-a torturat mult timp cerându-i cu inteligenţa sa de poliţist să 
vorbească: voia să facă să vorbească un mort... Eutropius a fost primul martor ucis în 
timpul anchetei. Numărul celor ucişi în timpul interogatoriului era foarte ridicat. Cadavrul 
tânărului a rămas în forum toată ziua. In timpul nopţii, a fost aruncat într-o groapă de către 
Acachie şi cei patru episcopi. In timpul nopţii episcopii ridicau cadavrele din piaţă şi le 
îngropau, ascunzându-se ca să nu fie linşaţi de mulţime. 

Tigrius şi Serapion 



Al doilea martor care a fost adus înaintea lui Optatus pentru a-1 acuza pe 
Ioan Gură de Aur că a incendiat catedrala, a fost Tigrius. Preotul Tigrius era sclavul care 
făcuse toată viaţa sa economie la hrană şi îmbrăcăminte, punând deoparte ban lângă ban 
şi, cumpărându-şi libertatea, devenise monah şi preot. Recunoştinţa lui Tigrius faţă de 
Ioan Gură de Aur era atât de mare, încât ar fi preferat să fie tăiat în bucăţi, milimetru cu 
milimetru, mai degrabă decât să rostească alte cuvinte decât cuvinte de laudă la adresa 
episcopului exilat. Cu toată inteligenţa sa, Optatus a făcut o alegere cât se poate de 
nefericită când a făcut apel la Tigrius pentru a-1 acuza pe Ioan Gură de Aur. Pe masa de 
tortură, înaintea aristocraţiei şi a episcopului, lui Tigrius i-au fost zdrobite toate degetele 
mâinii şi toate degetele de la picioare, unul după altul. A fost bătut cu lovituri de bici cu 
plumb la capete până ce carnea şi pielea sa au fost smulse atârnând pe corpul său ca nişte 
bucăţi de stofa. Cu toate aceste torturi, cât timp a avut forţa de a vorbi, Tigrius n-a făcut 
decât să proclame că episcopul Ioan Gură de Aur era un sfânt. 

Prefectul era nemulţumit. A căutat alţi martori. Prefectul 1-a căutat îndeosebi 
pe Serapion, primul diacon al lui Ioan Gură de Aur. Serapion fusese mâna dreaptă a 
sfântului, aghiotantul său. Când a izbucnit persecuţia, Serapion s-a refugiat în Carpaţi, în 
România de astăzi. Această ţară era ocupată de goţi şi se numea Goţia, dar populaţia era în 
majoritate daco-romană, ţara fiind colonizată de împăratul Traian. Goţii fuseseră creştinaţi 
de marele lor episcop Ulfila. La sosirea hunilor, o parte a poporului got a trecut în sudul 
Dunării. împăratul Romei i-a obligat să devină arieni. Dar cei din nordul Dunării au rămas 
ortodocşi. Goţii de pe teritoriul care formează România actuală şi populaţia daco-romană 
a acestei ţări, rotundă ca un disc, îl iubeau pe episcopul Ioan Gură de Aur al 
Constantinopolului. Serapion s-a refugiat într-una din mănăstirile lor. Cu toate acestea, 

Optatus a reuşit să pună mâna pe el. Serapion a fost adus în forum şi torturat mai crud 
decât toţii martorii care au apărut în faţa lui Optatus până atunci. 

In afara torturilor obişnuite, lui Serapion i s-a smuls pielea frunţii inclusiv 
sprâncenele şi i s-a lăsat craniul alb gol. Serapion n-a rostit nici un singur cuvânt 
împotriva sfântului episcop. Optatus a recurs atunci la un alt mijloc de tortură. Folosise 
toate metodele de supliciu de care putea dispune un prefect intelectual. Dar toate aceste 
metode nu l-au făcut pe Serapion să vorbească. Optatus s-a gândit că un episcop dispunea 
poate de mijloace de tortură mai numeroase decât cele de care putea dispune un politician 
şi 1-a trimis pe Serapion la Teofil, faraonul creştin al Alexandriei, care îl condamnase pe 
Ioan Gură de Aur. 

Exilarea Olimpiadei şi a diaconiţelor 



In timp ce ancheta condusă de Optatus continua în forum cu tot aparatul său 
de tortură, a fost ales un nou episcop al Constantinopolului. Era Arsacius, în vârstă de 80 
de ani, fratele bătrânului episcop Nectarie, predecesorul în scaun al lui Ioan Gură de Aur. 
Paladie spune despre Arsacius că avea „limbuţia unui peşte şi căldura oratorică a unei 
broaşte". Creştinii din Constantinopol erau credincioşi lui Ioan Gură de Aur şi evitau să 
frecventeze biserica unde slujea noul episcop. 

Intre timp, toată lumea creştină adoptase varianta fulgerului care căzuse pe 
biserică incendiind-o. Dar Optatus nu putea aresta fulgerul. Voia martori care să denunţe 
incendiatori „pe care să-i poată aresta". întrucât oamenii nu voiau să facă declaraţii false, 
Optatus a început să tortureze femeile. De regulă, femeile vorbesc mai uşor decât oamenii. 
Prima interogată a fost diaconiţa Olimpiada. Era în vârstă de 35 de ani, şi frumuseţea sa 
era la fel de mare ca şi virtutea sa creştină. Olimpiada era una din creştinele care au intrat 
în legendă încă din timpul vieţii. Nu dormea niciodată mai mult de două sau trei ore, nu se 
hrănea decât atât cât să rămână în viaţă şi întreaga sa activitate era consacrată faptelor 
creştine şi săracilor. Veşmintele ei monahale uzate făceau mai multă impresie decât 
toaletele cele mai somptuoase. Era nobilă prin naştere, avea o cultură vastă, era inteligentă 
şi credinţa sa era atât de mare încât numele său era cunoscut nu doar în imperiul roman, ci 
până la hotarele cele mai îndepărtate ale ţinuturilor barbare. Această femeie era cea mai 
bună prietenă a lui Ioan Gură de Aur. Optatus a chemat-o înaintea tribunalului său şi i-a 
arătat aparatele de tortură. Olimpiada a surâs privindu-i pe torţionari şi instrumentele lor. 
Olimpiada era o sfântă. Ştia că tortura era un fapt pasager. Mai mult, o dată cu exilul 
prietenului său sfânt, Olimpiada considera viaţa ca o povară. Ar fi fost fericită dacă 
Optatus ar fi asasinat-o, eliberând-o astfel de viaţa pământească. Sozomen spune că 

Optatus a întrebat-o pe Olimpiada de ce anume a incendiat biserica Sfânt Sofia. 

Diaconiţa a surâs şi a răspuns: „Toată viaţa mea e de ajuns pentru a respinge o 
astfel de acuzaţie. Am fost odinioară bogată şi, cum se ştie, toate bogăţiile mele au fost 
folosite pentru a construi sau a împodobi templele lui Dumnezeu. Nu aşa am învăţat să le 
ard" (Sozomen, Istoria bisericească). 

„O, cunosc viaţa ta", a spus prefectul. 

„Dacă-mi cunoşti viaţa, a spus cu calm Olimpiada, dacă ştii viaţa mea, atunci 
coboară din acest tribunal unde stai ca judecător şi vino de te aşează aici ca acuzator. Un 
altul va judeca între noi". 

„Eşti nebună dacă nu-1 recunoşti pe noul episcop Arsacius...", a spus 

prefectul. 

Olimpiada a surâs. L-a întrebat pe prefect dacă a chemat-o ca s-o acuze de 
incendierea bisericii sau ca să o acuze de erezie. Prefectul a suspendat şedinţa. A invitat-o 
pe Olimpiada să revină câteva zile mai târziu. Olimpiada ştia că de fapt crima de a fi pus 
foc catedralei era mai puţin gravă decât crima de a nu-1 recunoaşte pe noul episcop. 

In acele timpuri cetăţenii erau obligaţi să aibă aceeaşi religie ca împăratul. Din 
moment ce Arcadius l-a recunoscut ca episcop pe Arsacius, toţi cetăţenii trebuiau să facă 
acelaşi lucru sub pedeapsa de a se vedea declaraţi vinovaţi de activităţi împotriva 
imperiului. Olimpiada ştia că aceasta era o crimă gravă. Dar nu se putea dezice de 
Ioan Gură de Aur. Ştia că Ioan Gură de Aur era un sfânt şi prefera să suporta consecinţele 
acestei crime: de a nu fi de aceeaşi părere cu împăratul. La a doua audiere, Olimpiada a 
fost demnă. La fel de demnă ca şi prima dată. A spus că nu-1 recunoştea pe Arsacius ca 
episcop, ci pe Ioan Gură de Aur. Pentru aceasta a fost condamnată la exil. Celelalte femei 
care făceau parte din cinul diaconiţelor şi care-1 ajutaseră pe Ioan Gură de Aur în 
activitatea sa de apărare a săracilor au fost toate condamnate ca şi Olimpiada. 

Capitolul 14 

Alinări si întristări 

9 



Mărşăluind între santinele, Ioan Gură de Aur a ajuns după 10 zile la Niceea. 
Era la sfârşitul lui iunie în anul 404. Dar nu ştia spre ce loc îl conduceau; o adevărată 
deportare se execută fară să i se comunice prizonierului, în timpul parcursului, locul 
destinaţiei sale. De altfel nici soldaţii, nici ofiţerii nu o cunoşteau. Aproape de Niceea e un 
lac numit Ascanius. înainte de a ajunge în oraş, trupul sfântului care era măcinat de febră 
şi de arşiţa insuportabilă a zilelor de iunie s-a înviorat. Prin toţi porii săi absorbea de 
departe aerul înviorător prin prospeţimea apelor. Un sfânt e un om sensibil, ca poeţii şi 
muzicienii. Ioan Gură de Aur scria: „Aerul de la Niceea m-a înzdrăvenit". 

Ajuns în oraş, pentru prima dată de la plecarea din Constantinopol, a avut un 
pat, apă proaspătă şi pâine, care cel puţin nu mai era tare ca piatra. Apoi, şi aceasta a fost 
marea sa bucurie: Ioan Gură de Aur a putut face o baie, o baie adevărată. Dar aceste 
bucurii ale sfântului prizonier au fost întunecate de veştile de la Constantinopol. La 
Niceea a primit mai multe scrisori care îl înştiinţau de ceea ce s-a petrecut după plecarea 
sa. Acestea l-au întristat până într-atât pe sfânt, încât i-a fost cu neputinţă să se bucure de 
aerul Niceei înviorat de prospeţimea lacului Ascanius, nici de apa proaspătă pe care o bea, 
nici de baia pe care putea s-o facă. Din Niceea, Ioan Gură de Aur a scris: „Mi s-a raportat 
ceea ce s-a petrecut cu Arsacius, acest flecar imbecil, ridicat de împărăteasă pe scaunul 
meu episcopal" (Scrisoarea 125 către episcopul Chiriac). 

La Niceea sfântul a aflat cum anume a fost ucis citeţul adolescent Eutropius, 
cum a fost torturat preotul Tigrius şi cum au fost arestaţi, maltrataţi şi daţi morţii prietenii 

săi, săracii. 

Tot de la Niceea a scris: „Ştiu cruzimile făcute de infamul Arsacius împotriva 
fraţilor mei, care n-au vrut să stea în comuniune cu el şi cum mai mulţi dintre ei au murit 
în închisoare pentru apărarea cauzei mele. Arsacius e un lup în piele de oaie, un adulter 
sub mască de episcop. într-adevăr, ca femeia care în timpul vieţii soţului ei are o legătură 
cu un alt bărbat, tot aşa Arsacius este un adulter, nu după trup, ci după duh, deoarece, fiind 
eu încă viu, el mi-a luat biserica al cărei soţ sunt" {Scrisoarea 125 către 
episcopul Chiriac). 

Nu erau singurele veşti dureroase. îndată după aceea, a sosit şi ordinul 
imperial de a-1 transporta mai departe pe prizonier. Gărzile l-au trezit pe Ioan Gură de Aur 
la orele patru dimineaţa şi i-au poruncit să pornească la drum facându-i cunoscut sfântului 
numele localităţii unde era deportat. Comunicarea locului exilului nu era o favoare, nu era 
decât un mijloc pentru a-i spori suferinţele. 

împăratul hotărâse ca Ioan Gură de Aur să fie exilat în Cucuz. Era un nume 
care trezea frică. Această localitate se afla la graniţa Imperiului Roman de Răsărit, în 
Armenia Mică. Acest sat care avea doar câteva case, nu avea magazine, nici drumuri, dar 
era totuşi celebru în istorie. Cu 50 de ani înainte, împăratul îl exilase aici pe episcopul 
Pavel al Constantinopolului. încă de la sosirea sa în Cucuz, episcopul Pavel a fost 
înfometat. împăratul dorea moartea sa cu orice preţ şi a dat poruncă să fie lipsit de apă şi 
de hrană. Ca printr-o minune, episcopul Pavel n-a murit, deşi nu i s-a dat nimic să 
mănânce. Exasperat de faptul că episcopul nu murea de foame şi de sete, suveranul şi-a 
pierdut răbdarea şi a poruncit să fie spânzurat. Şi soldaţii l-au spânzurat pe Pavel. 
Mormântul episcopului se găsea la Cucuz. 

Faptul că Eudoxia îl trimitea pe Ioan Gură de Aur în exil la Cucuz era un 
avertisment. In acest fel i se făcea cunoscut sfântului episcop că ceea ce i s-a întâmplat 
predecesorului său la Cucuz îl aştepta şi pe el: moartea prin foame sau strangulare. 

Ioan Gură de Aur a înţeles acest avertisment. L-a primit cu calmul pe care sfinţii îl 
manifestă atunci când primesc lucrurile acestei lumi. S-a lăsat condus la Cucuz, locul 
unde avea să fie asasinat, din ordin imperial, al doilea episcop al Constantinopolului. 



Am scăpat de Galateni 



Prima oprire pe drumul spre Cucuz a fost Ancyra, în Galatia de Sus. Călătoria 
de la Niceea la Ancyra a fost un adevărat chin. Gărzile au primit ordinul să evite, de-a 
lungul întregului parcurs, oraşele şi localităţile importante. Până la Ancyra, sfântul 
prizonier a mers de-a lungul unei câmpii infinite, dezolante, pline de praf. Rarele puţuri pe 
care le găseau pe drumul lor erau atât de adânci, încât găleţile abia puteau atinge apa. Iar 
când soldaţii din escortă puteau scoate câţiva litri de apă din aceste puţuri rare şi fară 
fund, această apă era sălcie, plină de sare şi avea un miros care te făcea să vomiţi pe loc. 
Soarele ardea capul prizonierului ca un metal topit. Praful era atât de des încât făcea 
dureroasă fiecare inspiraţie. Sfântul era încă şi mai bolnav. Populaţia ar fi vrut să se arate 
generoasă cu sfântul captiv, dar în această regiune populaţia era rară şi cumplit de săracă... 
Zile în şir convoiul nu întâlnea nici o făptură, fie om, fie animal, şi când întâlnea, aceasta 
era la rândul ei înfometată şi însetată. 

Când au fost pe punctul de a ieşi din acest iad, s-a întâmplat o altă nenorocire. 

Convoiul a pătruns pe teritoriul episcopului Leontie. Acesta voia să fie pe placul 
împărătesei Eudoxia. Pentru a fi în graţiile ei, Leontie a hotărât să trimită un cadou curţii 
imperiale. Episcopul Leontie al Galatiei a hotărât să-i trimită Eudoxiei pe o tipsie capul 
Sfântului Ioan Gură de Aur. Ştia că împărătesei i-ar fi plăcut să primească acest cap. 
Leontie a angajat deci oameni ca să-1 ucidă pe sfânt. Pe tot parcursul, în toate satele pe 
care sfântul urma să le străbată a postat bande de ucigaşi plătiţi... Aceşti bandiţi atacau 
convoiul care escorta prizonierul şi încercau să-1 asasineze. 

Dar gardienii, care au primit ordinul să-1 transporte pe sfânt în aşa fel încât să 
piară pe drum, l-au apărat pe prizonier împotriva bandiţilor trimişi de episcop ca să-1 
ucidă. Soldaţii şi ofiţerii deveniseră oameni. Graţie devotamentului şi fidelităţii lor, 
Ioan Gură de Aur a ieşit viu din dieceza {eparhia) lui Leontie. In momentul în care a 
părăsit această dieceză el a scris: „Am scăpat de galateni" (Scrisoarea 14 către 
Olimpiada). Deşi bolnav, ameninţat cu moartea la fiecare pas, deşi suferind de foame, de 
sete şi de singurătate, principala preocupare a lui Ioan Gură de Aur în Galatia de Sus era 
cu totul alta: era lucrarea de convertire la creştinism a Feniciei. 

Organizând convertirea Feniciei 



Ioan Gură de Aur, care voia să împlinească ceea ce lipsea patimii lui Hristos, 
adică să ducă crucea pe toată suprafaţa pământului aşa cum fusese dusă pe Golgota, a 
hotărât creştinarea Feniciei. Era ţara cea mai refractară la creştinism. Ioan Gură de Aur n-a 
ezitat să folosească metodele de atunci pentru convertirea Feniciei şi a trimis aici monahi 
înarmaţi cu cazmale ca să demoleze templele păgâne şi cu mistrii ca să construiască 
biserici. 

Echipele de misionari pe care Ioan Gură de Aur le-a trimis în Fenicia au reuşit 
să ridice numeroase biserici. Când sfântul a plecat în exil, Eudoxia a început să persecute 
misionarii creştini din Fenicia pentru că fuseseră trimişi aici de Ioan Gură de Aur. 
Autorităţile imperiale ale Feniciei au primit ordinul să-i saboteze şi au executat ordinul. 
Misionarii au fost predaţi fenicienilor care i-au masacrat. Bisericile de-abia terminate au 
fost demolate. Vechile temple păgâne au fost reconstruite. Toate aceste veşti i-au fost 
comunicate lui Ioan Gură de Aur în timp ce străbătea câmpia dezolantă a Galatiei însetat, 
înfometat, ars de febră, ars de soarele torid şi ameninţat de securile bandelor trimise de 
episcopul Leontie ca să-1 asasineze. Sfântul nu voia să renunţe să răspândească cuvântul 
Domnului în Fenicia. Era un episcop al lui Hristos, şi un episcop al lui Hristos trebuie să 
poarte crucea lui Iisus la toate naţiile. 

Pentru a converti Fenicia avea nevoie de oameni puternici, de adevăraţi atleţi. 
Aşa cum la Antiohia, pentru a salva oraşul de la distrugere, a făcut apel la eremiţii 
nisipurilor, tot aşa acum, pentru a aduce Fenicia la adevărata credinţă, a făcut apel la 
singuraticii deşertului. 

Ioan Gură de Aur a scris unuia dintre ei: „Lasă-ţi munţii şi vocaţia stearpă 
care nu poate sluji nici oamenilor, nici lui Dumnezeu. Ia un toiag şi pleacă. Du-te şi 

găseşte-1 la Antiohia pe preotul Constans şi înţelege-te cu el pentru a răsturna idolii 
Feniciei". 

Pustnicul, care jurase ca toată viaţa sa să nu-şi părăsească peştera unde se 
retrăsese, ezita. Ioan Gură de Aur i-a scris furios. Pustnicul a plecat. Pentru a converti 
Fenicia, Ioan Gură de Aur a organizat adevărate batalioane de anahoreţi. I-a scris preotului 
Constans căruia i-a încredinţat conducerea acestor misiuni: „Spune-mi câte bisericii vor fi 
construite în fiecare an; câţi lucrători credincioşi vor merge în Fenicia; care vor fi apoi 
progresele realizate. Am găsit, în închisoare, un monah din Niceea şi l-am convins să se 
pună la dispoziţia ta ca să fie trimis în aceeaşi regiune". 

Acestea erau preocupările sfântului în timpul străbaterii tară apă, fară pâine, a 
deşertului care ardea ca un cuptor şi era plin de bandele plătite pentru a-1 asasina. 
Organizând convertirea Feniciei, Ioan Gură de Aur înainta între santinele spre locul 
exilului său. înainta având în minte avertismentul Eudoxiei că va fi dat morţii la Cucuz. 

Cu veneraţie 

9 



Ajuns în Capadocia şi în Tauro-Cilicia, Ioan Gură de Aur era salvat de 
bandele lui Leontie. Populaţia i-a ieşit înainte nu proferând cuvinte de insultă, ca în 
dieceza (eparhia) episcopului Leontie, nici cu securi şi cazmale pentru a-1 smulge din 
mâinile soldaţilor şi a-1 ucide, ci cu veneraţie. La porţile oraşelor se aflau magistraţi, 
preoţi, funcţionari şi toată populaţia venită să-1 întâmpine şi să-1 plângă pe sfântul exilat. 
Ioan Gură de Aur era primit ca un suveran. Capadocia a fost pentru Ioan Gură de Aur ţara 
eliberării. I-a scris episcopului Chiriac astfel: 

„Când am ajuns în Capadocia şi în Tauro-Cilicia am văzut alergându-ne 
înainte coruri numeroase de sfinte personaje, nenumăraţi monahi şi fecioare care vărsau 
toţi lacrimi din belşug şi plângeau văzându-ne mergând spre exil şi-şi spuneau unii altora: 
ar fi fost mai bine să vedem soarele lipsit de razele sale decât gura lui Ioan redusă la 
tăcere. Acest spectacol m-a emoţionat şi mi-a sfâşiat inima, înconjurat cum eram de 
persoane care plângeau din pricina mea" (Scrisoarea 125 către episcopul Chiriac). 

Când Ioan Gură de Aur a încercat să consoleze această mulţime care prefera 
să vadă soarele stingându-se în ceruri, mai degrabă decât să vadă gura lui Ioan reducă la 
tăcere, poporul jelea încă şi mai mult. 

încadrat de soldaţi înarmaţi ca un criminal, mergând între două rânduri de 
oameni care se aruncau la picioarele sale şi sărutau marginea veşmintelor lui, Ioan Gură 
de Aur a ajuns la Cezareea. Mesageri trimişi de episcopul Pharetrius s-au apropiat de el şi 
i-au spus: 

„Domnul Pharetrius te aşteaptă. Străbate deja drumul pentru a nu pierde 
întâlnirea cu tine, căci nu doreşte nimic decât să te vadă şi să te îmbrăţişeze. Domnul 

Pharetrius adună chiar monahii oraşului pentru a sărbători venirea ta" {Scrisoarea 14 
către Olimpiada). 

Ioan Gură de Aur era emoţionat până la lacrimi. Până şi gărzile erau 
emoţionate de primirea imperială făcută prizonierului pe care-1 escortau. Dar populaţia 
vedea că sfântul era bolnav. Abia se ţinea pe picioare, ochii îi ardeau de febră. Suferinţele 
îndurate în timpul călătoriei erau cumplite. Ne-a spus-o el însuşi: „Ocnaşii în minele lor 
nu suferă ce am suferit eu în această călătorie... mistuit de febra continuă şi obligat totuşi 
să călătoresc zi şi noapte, doborât deopotrivă de căldură şi de nevoia somnului, n-aveam 
pe nimeni care să-mi vină în ajutor în lipsa mea de toate cele" (Scrisoarea 120 către 
Teodora). 

Ochii mulţimii care îl întâmpina au remarcat urmele adânci ale suferinţelor 
fizice îndurate de sfânt. Cei mai mari medici ai oraşului Cezareea, Himnetius şi 
Theodorus, s-au pus la dispoziţia lui Ioan Gură de Aur. Prefectul i-a dat prizonierului una 
din cele mai confortabile case ale cetăţii. Medicii l-au îngrijit, autorităţile i-au dat onoruri, 
iar mulţimile îl venerau. 

„Sunt în Cezareea ca un corăbier în port după furtună... în Cezareea simt că 
am reînviat puţin. Aici am băut apă potabilă, aici am mâncat pâine care nu era nici tare, 
nici mucegăită, nu am mai fost silit să mă spăl în butoi şi m-am putut culca într-un pat". 

Intrarea lui Gură de Aur în Cezareea, după călătoria în care a avut de suferit 
mai mult decât ocnaşii, semăna cu intrarea în rai, dar Ioan Gură de Aur era un sfânt, şi nici 
un sfânt nu îşi are raiul pe pământ. 

Izgonirea 



Deşi a trimis mesageri înaintea lui Ioan Gură de Aur, episcopul Pharetrius al 
Cezareei n-a venit totuşi să-1 întâmpine la intrarea în oraş. Episcopul nu 1-a vizitat pe sfânt 
nici a doua zi, nici după aceea. Pharetrius se temea că împărăteasa Eudoxia va afla că 1-a 
vizitat pe Ioan Gură de Aur. Mai mult, se temea că împărăteasa va afla că prizonierul a 
fost primit în oraşul său ca un sfânt şi un martir. Episcopul Pharetrius nu voia să-şi 
compromită cariera episcopală din cauza lui Ioan Gură de Aur pe care, personal, nu- 
1 iubea... La sinodul care-1 condamnase pe Ioan Gură de Aur, episcopul Pharetrius a votat 
pentru condamnare. Acum, nu voia să folosească violenţa împotriva sfântului, pentru că 
violenţa ar fi indignat poporul. Număra orele şi aştepta cu nerăbdare ca sfântul prizonier 
să părăsească Cezareea. Ziua plecării a sosit. Sfântul trebuia să părăsească oraşul la ora 4 
dimineaţa, pe când se iveau zorii. Era ora când se aşterneau la drum toate convoaiele de 
prizonieri. Cu toate onorurile primite în Cezareea, Ioan Gură de Aur a rămas, civil 
vorbind, un prizonier. Trebuia deci să se trezească înainte de zorii zilei ca orice alt captiv 
al imperiului. Episcopul Pharetrius era fericit la gândul că în ziua următoare sfântul nu va 
mai fi în oraş... 

Dar în acea noapte, Cezareea a fost atacată de isaurieni. Acest popor de munte 
nu se schimbase din vremea lui Alexandru cel Mare. Trăiau pe culmile munţilor, iar 
munţii îi apărau ca o fortăreaţă. Isaurienii au fost poporul cel mai războinic de pe pământ. 
Din motive strategice s-au retras pe înălţimi. Nu voiau să fie învinşi, iubeau libertatea mai 
mult decât orice. Dar pe vârfuri nu se putea face agricultură. Acolo sus, iarna dura aproape 
10 luni. In timpul acestor zece luni nu era nici un drum pe care să se fi putut pătrunde în 
ţara isaurienilor. Nici ei nu puteau să coboare, de aceea, în timpul celorlalte două luni, 
oamenii coborau în vale pentru a face provizii. Mai exact, prădau ca să aibă ce să 

mănânce în timpul celor 10 luni de exil voluntar pe vârfurile munţilor. 

De data asta, era una din aceste expediţii de aprovizionare. Numele de 
isaurieni răspândea groază. Nici Alexandru cel Mare şi nici altcineva în istorie n-a reuşit 
să învingă acest popor. N-au reuşit nici romanii. Văzând că nu putea să-i învingă, Roma a 
încercat o altă metodă: a organizat o expediţie în munţii lor, i-a făcut prizonieri pe bărbaţi 
şi i-a deportat în Caucaz. Femeile isauriene au fost obligate să facă copii cu legionari 
romani. Roma credea că în acest fel i-ar putea „domestici" pe aceşti oameni de munte mai 
aspri decât stânca. Sângele femeilor isauriene a fost însă mai puternic decât sângele 
legionarilor. Copiii născuţi din femei isauriene şi legionari romani n-aveau nimic roman. 
Aceşti copii erau isaurieni sută la sută ca mamele lor şi au continuat să terorizeze în 
fiecare an imperiile din jur. 

In acea noapte, ei au atacat Cezareea. Isaurienii au ajuns la porţile Cezareei 
chiar în noaptea în care Ioan Gură de Aur trebuia să părăsească oraşul. Bărbaţii, bătrânii, 
femeile şi copiii cetăţii au sărit din patul lor ca un singur om, auzind rostindu-se numele 
de isaurieni, şi au luptat împotriva muntenilor. I-au respins. Isaurienii n-au reuşit să 
pătrundă în incinta oraşului. Zdrobit de emoţii şi de lipsa somnului, sfântul avea febră. 
Dimineaţa i-a fost imposibil să plece, atât era de bolnav. 

Gărzile au întârziat plecarea. Aceasta 1-a înfuriat pe episcopul Pharetrius. Era 
atât de jenat de prezenţa lui Ioan Gură de Aur în cetate, încât chiar şi o singură zi de 
întârziere i se părea prea mult. Aflând că Ioan Gură de Aur nu plecase încă, episcopul i-a 
înarmat cu securi şi furci pe monahii din mănăstirile vecine oraşului şi le-a poruncit să-1 
alunge pe sfânt afară de Cezareea. Episcopul îşi epuizase răbdarea. Nu mai putea aştepta 
plecarea. Voia să-1 oblige pe sfânt să plece pe loc. Monahii au primit ordinul să masacreze 
gărzile şi soldaţii şi să incendieze casa unde se aflau, în cazul în care nu voiau să plece 
imediat. Uciderea lui Ioan Gură de Aur i-ar fi adus un mare profit lui Pharetrius. 
Asasinarea sfântului de către oamenii episcopului i-ar fi adus o mare recompensă din 

partea împărătesei Eudoxia. Pharetrius ştia că împărăteasa dorea cu pasiune capul lui 
Ioan Gură de Aur şi ar fi dat orice ca să-1 aibă. 



Armistiţiul 



Monahii înarmaţi au înconjurat deci casa unde se afla Ioan Gură de Aur, după 
cum le-a poruncit episcopul şi au cerut gărzilor să plece imediat cu prizonierul lor. Ofiţerii 
au răspuns că prizonierul era suferind şi nu putea pomi la drum. „Să plece, să plece", au 
strigat monahii. 

Gărzile au explicat că episcopul era prea bolnav pentru a putea părăsi casa. 
Atunci monahii au ameninţat că pun foc casei si-1 ucid pe episcop şi pe gărzi dacă nu 
pleacă de îndată. Gărzile au cerut ajutorul garnizoanei locale. Dar soldaţii erau în număr 
prea mic. Au fost alertate autorităţile civile şi militare. Prefectul a venit în persoană să-i 
calmeze pe monahii înarmaţi care voiau să-1 ucidă pe episcop şi gărzile lui. Mai târziu 
prefectul a reuşit să încheie cu ei un armistiţiu. Le-a promis monahilor că Ioan Gură de 
Aur va părăsi oraşul în ziua următoare: pentru moment monahii au renunţat să-1 ucidă pe 
sfânt. 

Gloate de ticăloşi 

9 



Noaptea următoare, deşi au promis că aşteaptă până a doua zi plecarea 
sfântului, monahii au reapărut în număr şi mai mare cu intenţia foarte clară de această dată 
de a-1 masacra. Ioan Gură de Aur povesteşte acest atac într-o scrisoare adresată 
Olimpiadei. Spune că numărul monahilor era atât de mare, încât gărzile au hotărât să 
pornească la drum în ciuda riscului de a cădea în mâinile isaurienilor care se aflau din nou 
la porţile oraşului. Soldaţii şi ofiţerii preferau să cadă în mâinile cumpliţilor isaurieni mai 
degrabă decât să cadă în mâinile sfinţilor monahi. 

„Suntem prea puţini pentru a rezista acestor gloate de fiare sălbatice, i-au spus 
ofiţerii lui Ioan Gură de Aur, vom pieri ruşinos. Mai bine înfruntăm bandele de isaurieni 
decât să rămânem în puterea acestor ticăloşi" (Scrisoarea 14 către Olimpiada). (Adică a 
sfinţilor monahi.) 

Gărzile l-au implorat pe Ioan Gură de Aur să se lase dus în afara oraşului ca să 
nu fie ucişi de preasfinţii monahi. „Te implorăm, preasfmte părinte, să pornim la drum 
fără întârziere" (Scrisoarea 14 către Olimpiada). 

în timp ce soldaţii îi vorbeau sfântului adresându-i-se cu formula „preasfmte 
părinte", călugării şi episcopul locului voiau să-1 ucidă. Ioan Gură de Aur s-a hotărât să 
plece. I-a scris însă Olimpiadei cum anume s-a petrecut această plecare: 

„In mijlocul tuturor acestor spaime, în faţa unei morţi aproape sigure, deşi 
febra mi-a revenit şi mă mistuia, m-am aruncat într-o litieră, în mijlocul zilei, părăsindu- 
mi adăpostul. Tot poporul era acolo, scoţând strigăte de durere şi blestemându-1 pe autorul 
acestor lucruri nedrepte. Suspine ieşeau din toate piepturile, lacrimi curgeau din toţi ochii. 
Am ieşit apoi din oraş. Câţiva clerici au ieşit unul câte unul în urma noastră şi ne însoţeau 

cu suspinele lor. Ii auzeam pe mulţi care spuneau: «II duceţi la moarte sigură!...» Unul 
din ei, care mi-era cel mai devotat, mi-a spus atunci: «Plecaţi, vă implor. Cădeţi în 
mâinile isaurienilor, numai să scăpaţi de ai noştri. Oriunde veţi merge veţi fi în siguranţă, 
numai între noi, preoţii, nu»". 



Tentativă de omor 



Apărat de soldaţi împotriva episcopului, împotriva preoţilor şi împotriva 
monahilor, sfântul episcop Ioan Gură de Aur s-a îndreptat spre locul exilului său cu riscul 
de a cădea în fiecare moment în mâinile isaurienilor. La 20 de kilometri de oraş, convoiul 
a fost ajuns din urmă de o femeie din Cezareea, numită Seleucia. Era o femeie extrem de 
credincioasă. I-a oprit pe soldaţi şi a căzut în genunchi înaintea sfântului implorându-1 să 
nu mai înainteze fiindcă isaurienii erau aproape. 

Seleucia a spus că avea o casă nu departe de acolo pe care o punea la 
dispoziţia sfântului cu toţi slujitorii săi, ca să locuiască până ce atacul isaurienilor va fi 
luat sfârşit. Sfântul şi gărzile au acceptat bucuroşi această ofertă. Ş-au instalat în casa 
Seleuciei. Era o casă foarte confortabilă şi luminoasă, cu mulţi slujitori şi ziduri de 
apărare solide capabile să reziste unui atac al muntenilor. 

Seleucia a pus totul la dispoziţia lui Ioan Gură de Aur şi a gărzilor, după care 

s-a întors în oraş. Spre miezul nopţii, când sfântul tocmai adormise, preotul Evethius a 
pătruns în camera sa şi 1-a trezit. 

Intr-o scrisoare adresată Olimpiadei, Ioan Gură de Aur povesteşte scena: „La 
miezul nopţii preotul Evethius a intrat în grabă în camera mea şi m-a smuls din somn 
strigând din toate puterile lui: «Vă implor, sculaţi-vă, barbarii sunt aici. Se apropie de 
casă»". 

Sfântul a fost scos din patul său, a fost îmbrăcat şi scos din casă. Dar 
isaurienii nu erau acolo. Nu era nici un atac. Nu era nici cel mai mic pericol. 
Aflând că Seleucia şi-a oferit casa lui Ioan Gură de Aur, episcopul Pharetrius a chemat-o, 
a ameninţat-o că o denunţă împăratului pentru conspiraţie, că o anatemizează şi între timp 
o va supune torturii. 

înspăimântată, femeia a început să plângă şi a cerut iertare episcopului. 
Pharetrius i-a poruncit Seleuciei să plece şi să-1 alunge pe Ioan Gură de Aur din casa ei. 
Deşi înspăimântată, femeia n-a avut curajul să-1 alunge ea însăşi pe Gură de Aur care se 
afla sub acoperişul său. A dat episcopului cheile casei sale, iar acesta 1-a trimis pe preotul 
Evethius în plină noapte să-1 alunge pe Ioan Gură de Aur din casa Seleuciei. 

Preotul a executat ordinul. Sfântul scrie că acest preot 1-a scos din patul său cu 
propriile mâini, apoi din casă, şi în cele din urmă din curte, arun- cându-1 în stradă. 

„Era o noapte fară lună, scrie Ioan Gură de Aur, o noapte deasă, 
înfricoşătoare. Nu era nimeni ca să-mi dea ajutor, nimeni să mă însoţească; toţi mă 
părăsiseră". 

Sfântul se împiedica la fiecare pas. A cerut să se aprindă o lumânare. Preotul 
Evethius a refuzat. A răspuns că barbarii puteau vedea lumânarea aprinsă... 

„Luminile erau deci stinse, măgarul care purta litieră şi care mergea pe un 
drum plin de bolovani şi de pietre, a căzut în genunchi şi m-a izbit puternic de pământ. 

Puţin a lipsit să nu fiu ucis pe loc". 

Grav rănit, Ioan Gură de Aur nu mai putea urca în litiera sa. Drumul era prea 
greu pentru a fi continuat în acest fel. înaintau deci la pas. Dar în starea în care se găsea 
sfântul, nu mai putea merge. Povesteşte că nu mergea, ci se târa: „înaintam foarte încet, ca 
târându-mă, pe cărări abrupte, pe munţi cu anevoie de străbătut... mistuit de febră, neştiind 
ce se plănuia; temându-mă de barbari, cuprins de spaimă şi aşteptându-mă dintr-o clipă în 
alta să cad în mâinile lor". 

Isaurienii nu au apărut deloc. Nu au fost decât un pretext pentru a-1 face pe 
Ioan Gură de Aur să străbată torente, pentru a-1 forţa să se caţere noaptea pe stânci, pentru 
a-1 face să cadă într-o prăpastie ca să moară. Acestea erau intenţiile episcopului Pharetrius. 

După 70 de zile de mers, sfântul a ajuns în sfârşit la locul exilului său, în 
Cucuz. De aici a scris îndată după sosirea sa una din cele mai cumplite fraze pe care le-a 
putut scrie un episcop: 

„Sunt acum la Cucuz... şi în siguranţă. Nu vă mai temeţi pentru mine din 
pricina isaurienilor... în ce mă priveşte, nu mă mai tem decât de episcopi, afară numai de 
câţiva" (Scrisoare către Olimpiada). 

Capitolul 15 
Judecata lui Dumnezeu 



Sfântul Ioan Gură de Aur era la Cucuz. Călătoria spre locul său de exil durase 
două luni şi jumătate şi se terminase. Dar la Constantinopol, persecuţia împotriva 
credincioşilor şi a prietenilor lui Ioan Gură de Aur continua cu violenţă. Orice creştin care 
refuza să-1 recunoască pe noul episcop Arsacius era condamnat la confiscarea bunurilor, la 
exil sau la moarte. Nemaiavând biserici, credincioşii lui Ioan Gură de Aur săvârşeau 
Sfânta Liturghie în case particulare. De îndată ce autorităţile aflau că ioaniţii săvârşiseră o 
slujbă sfântă într-o casă, aceasta era confiscată. Ioaniţii s-au refugiat atunci în păduri. Dar 
autorităţile i-au urmărit şi prin păduri, ca pe un vânat. Ancheta privind incendiul catedralei 
Sfânta Sofia a fost suspendată. Nici un poliţist n-a fost în stare să-i aresteze pe 
incendiatori. Şi împăratul era de părere că însuşi Dumnezeu a pus focul, de aceea 
Arcadius a dat ordin să se închidă ancheta, cerând însă ca toţi călugării şi toate 
călugăriţele, preoţii, episcopii să semneze actul prin care îşi dădeau acordul la 
condamnarea lui Ioan Gură de Aur. Mănăstirile care refuzau să semneze erau încercuite de 
soldaţi şi lăsate fară apă şi hrană. Chinuiţi de foame şi de sete, sfinţii şi-au dat acordul la 
condamnarea lui Ioan Gură de Aur. 

Diaconiţa Olimpiada era întemeietoarea unei mari mănăstiri de maici în 
Constantinopol. Construise biserici. Maicile Olimpiadei nu au vrut să se solidarizeze cu 
cei care-1 condamnase pe sfânt. Prin foame şi sete au fost aduse la disperare şi au semnat. 
Olimpiada nu a mai vrut să pună piciorul în mănăstirea pe care o întemeiase. 

Cu tot curajul şi fidelitatea ei, după luni şi luni de persecuţii, diaconiţa 

Olimpiada s-a prăbuşit. A căzut într-o tristeţe apatică. Olimpiada dorea să moară. 
Melancolia ei creştea, cum cresc lianele tropicale şi se înăbuşea în propria ei tristeţe ca 
într-o iederă care o imobiliza. Sfântul a încercat să o mângâie. Scrisorile sale ard de 
credinţă şi de prietenie. Dar Olimpiada nu mai putea lupta. Femeile sunt fiinţe fragile, iar 
loviturile prea brutale le sparg ca pe nişte vase de preţ. Atunci Dumnezeu însuşi a început 
să vină în ajutorul Olimpiadei şi a ioaniţilor şi i-a încurajat. Dumnezeu a început să-i 
pedepsească, unul după altul, pe cei care-1 condamnaseră pe sfântul episcop Ioan Gură de 
Aur. 



Moartea Eudoxiei 



Prima persoană pe care Dumnezeu a pedepsit-o pentru că 1-a exilat pe sfânt a 
fost Eudoxia. Frumoasa împărăteasă a murit la 6 octombrie 404, la trei luni şi jumătate 
după ce decretase exilul lui Ioan Gură de Aur. Dumnezeu a pedepsit-o pe Eudoxia cu o 
moarte cumplită. împărăteasa era însărcinată pentru a cincea oară. Copilul pe care trebuia 
să-1 aducă pe lume a murit în pântecele său. Nici medicii, nici moaşele nu au reuşit să o 
scape de cadavrul pe care-1 purta. Copilul a putrezit în pântecele ei. Avea dureri cumplite 
şi nimeni nu o putea ajuta. Dar descompunerea se întindea ca un foc. O dată cu copilul a 
început să putrezească şi pântecele frumoasei împărătese contaminate de micul cadavrul 

pe care-1 purta. Era o pedeapsă atroce, şi ca toate pedepsele groaznice, dura. Eudoxia s-a 
zbătut fară să închidă ochii săptămâni întregi, ţinând în ea copilul mort, în timp ce 
pântecele i se descompunea. A murit urâţită de suferinţă, ea care ţinea atât la frumuseţea 
ei! 

Eudoxia a fost îngropată pe 12 octombrie în anul 404. Mulţimile ştiau că 
Dumnezeu a pedepsit-o. Duşmanii lui Ioan Gură de Aur susţineau însă că groaznica 
moarte a Eudoxiei n-avea nici o legătură cu exilul lui Ioan Gură de Aur. Atunci Dumnezeu 
a continuat să-i lovească unul după altul pe duşmanii sfântului ca să-i convingă că nu era 
vorba de coincidenţe, ci de pedepse venite de sus. Toţi membrii conjuraţiei care l-au trimis 
pe Ioan Gură de Aur în Cucuz au fost loviţi de pedepse spectaculoase. 

Arcadius era neliniştit. Ii era frică să nu se deschidă pământul printr-un 
cutremur şi să-1 înghită de viu. împăratului îi era frică să nu fie mâncat de viermi, să cadă 
de pe cal, să i se umfle limba, să vadă putrezindu-i picioarele cum se întâmplase cu 
duşmanii lui Ioan Gură de Aur sau pântecele, cum se întâmplase cu Eudoxia. 

împăratul se zbătea cuprins de panică. Pentru ajutor şi apărare înaintea lui 
Dumnezeu a apelat la Sfântul Nil, care pe atunci trăia în adâncul deşertului. 

Mustrările Sfântului Nil 



Sfântul Nil fusese unul din oamenii cei mai bogaţi şi mai eleganţi din imperiul 
roman. Fusese prefectul Răsăritului sub Teodosie. Se căsătorise cu una din cele mai 
frumoase femei ale vremii şi a avut doi băieţi. Intr-o bună zi, 1-a luat pe unul din fiii săi şi 
s-a retras în adâncul deşertului, abandonând totul. Sfântul Nil şi fiul său s-au stabilit pe 
Muntele Sinai. împăratul Arcadius şi-a trimis acolo mesagerii implorându-1 să vină la 
Constantinopol, ca să-1 ajute şi să-L roage pe Dumnezeu să-1 cruţe pe Arcadius, să nu-1 
pedepsească aşa cum i-a pedepsit pe ceilalţi duşmani ai lui Ioan Gură de Aur. 

Sfântul Nil i-a ascultat pe trimişii imperiali, apoi i-a răspuns lui Arcadius: 
„Cum vrei tu ca eu să îndrăznesc să mă rog pentru un oraş care, prin atâtea fapte vinovate, 
merită dreptatea lui Dumnezeu care-1 ameninţă? Constantinopolul e un oraş unde crima se 
sprijină pe autoritatea legilor şi care 1-a alungat pe preafericitul Ioan, stâlpul Bisericii, 
candela adevărului, trâmbiţa Domnului. îmi ceri să mă rog pentru el, dar o ceri unui suflet 
prea copleşit de întristare de excesul relelor pe care acesta le-a comis" (Sfântul Nil, 
Epistolele 232 şi 233 către Arcadius). 

împăratul şi-a trimis încă o dată mesagerii să-1 implore pe Sfântul Nil să se 
roage pentru salvarea de mânia Domnului a Constantinopolului şi a lui însuşi. 

Sfântul Nil a răspuns: „L-ai alungat tară nici un motiv pe Ioan, cea mai mare 
lumină a pământului, pentru că te-ai lăsat prea uşor dus de sfaturile rele ale câtorva 
episcopi cu minte bolnavă. Gândeşte-te deci la tine şi, după ce ai lipsit Biserica universală 
de curatele şi sfintele învăţături pe care le primea de la el, recunoaşte-ţi cel puţin greşeala 
şi te pocăieşte" (Sfântul Nil, Epistolele 232 şi 233 către Arcadius). 

Brisson 



Arcadius se putea sprijini pe trei patriarhi ai Răsăritului, care-i aprobau 
politica: Arsacius al Constantinopolului, Porfirie al Antiohiei şi Teofil al Alexandriei, 
faraonul creştin. La o lună şi o săptămână după moartea Eudoxiei, pe 1 8 noiembrie 404, a 
apărut o lege (aflată în Codul Teodosian) care spune: „Guvernatorii provinciilor să fie 
avertizaţi că trebuie să împiedice adunările ilicite ale celor care, dispreţuind preasfintele 
biserici, încearcă să se adune altundeva, şi cei care se despart de comuniunea cu Arsacius, 
Porfirie şi Teofil (preaveneraţii episcopi ai legii sfinte) trebuie scoşi afară din Biserică ca 
nişte schismatici". 

Cronicarul Nichifor ne spune despre această lege următoarele: „Dacă unul din 
episcopi refuză să aibă comuniune cu Teofil, Arsacius şi Porfirie să fie alungat din scaun, 
iar bunurile sale să fie confiscate, atât banii, cât şi pământurile". 

Deci adepţilor lui Ioan Gură de Aur li se lua totul. Episcopii, preoţii şi 
credincioşii lui Ioan Gură de Aur au rămas ascunşi. Paladie citează cazul unui episcop 
partizan al lui Ioan Gură de Aur care timp de trei ani n-a părăsit camera pe care unul din 
prietenii săi i-a oferit-o pentru adăpost. Episcopii şi preoţii s-au făcut muncitori, ca să nu 
fie obligaţi să semneze acordul cu privire la condamnarea lui Ioan Gură de Aur. Fratele lui 
Paladie, episcopul cronicar care a scris viaţa Sfântului Ioan, s-a făcut grădinar ca să nu 
semneze ceva ce conştiinţa sa dezaproba. Acest frate al lui Paladie se numea Brisson şi era 
episcop şi el. Episcopul Troiei şi-a cumpărat o barcă şi s-a făcut pescar. Cu toate acestea, 
partizanii lui Ioan Gură de Aur nu au scăpat de furia episcopilor. Descoperiţi oriunde se 
aflau, erau puşi în lanţuri ca nişte asasini. 

Adelfius 



In acest timp, Ioan Gură de Aur şi-a început viaţa de exilat în Cucuz. Un 
armean din localitate, pe nume Dioscor, a pus la dispoziţia sfântului propria sa casă. 

Era cea mai frumoasă şi mai bună casă din Cucuz. Dar se afla aproape de 
cimitirul care cuprindea mormântul episcopului Pavel al Constantinopolului, exilat la 
Cucuz cu 50 de ani înainte şi mort aici strangulat din porunca împăratului Constans. 
Ioan Gură de Aur se aştepta să fie şi el strangulat într-o noapte de către soldaţi, cum fusese 
predecesorul său Pavel. Acest gând nu-1 tulbura însă deloc pe sfânt. Era gata să părăsească 
în orice clipă această viaţă pământească. Populaţia Cucuzului era însă foarte fericită să 
aibă în mijlocul ei un sfânt şi un martir. Episcopul Cucuzului, căci deşi era un sătuc 
Cucuzul avea episcopul său, îl iubea într-atât pe Ioan Gură de Aur încât a venit să-i ofere 
tot ceea ce avea: casă, veşminte, ba chiar scaunul episcopal. 

Ioan Gură de Aur scrie despre acest bun episcop al Cucuzului astfel: „Nu ştiu 
într-adevăr dacă nu mi-ar fi dat în dar tronul de episcop şi biserica sa, atât de bun şi 
ospitalier s-a arătat acest om cu mine" (Scrisoarea 125 către Chiriac). 

Dar clima era insuportabilă. Satul era expus tuturor curenţilor de aer şi unui 

a 

vânt „vertical", un fel de foehn. In cursul aceleiaşi zile se trecea de la o căldură sufocantă 
la un frig tăios. Nu erau drumuri. Necesarul pentru viaţă lipsea. Cucuzul era un sat părăsit 
la picioarele Muntelui Taurus. Prietenia episcopului Cucuzului, pe numele lui Adelfius, şi 
prietenia sinceră a populaţiei erau o mângâiere pentru exilat, dar ele nu-1 puteau împiedica 
să sufere crunt din cauza climei şi a privaţiunilor. 

Guvernatorul Cucuzului, Sopater, a pus la dispoziţia sfântului tot ce avea. Dar 
aici oamenii aveau extrem de puţine. Cucuzul era exclusiv o garnizoană militară. 

Populaţia civilă era săracă ca pământul sărac pe care trăia. 

Toţi sufereau de foame. S-a întâmplat atunci o minune. O dată cu Ioan Gură 
de Aur au ajuns în acest sat, venind din toate colţurile lumii pe adresa sfântului, tot felul 
de cadouri. Curgeau sume imense, provizii, haine. 

Ioan Gură de Aur scrie: „In această ţară unde lipseşte totul, eu singur nu sunt 
lipsit de nimic"; aceste cadouri sfântul le distribuia cetăţenilor Cucuzului care, pentru 
prima dată în viaţa lor, nu mai erau înfometaţi. Banii pe care sfântul îi primea erau folosiţi 
la încreştinarea Feniciei şi pentru a veni în ajutorul săracilor din întreg imperiul. 



Şedere în infern 

5 



Dar sunt în viaţă lucruri pe care nu le poţi evita. Unul din aceste lucruri 
inevitabile era sosirea iernii la Cucuz. Ioan Gură de Aur era un adevărat atlet al lui 
Hristos. Trăise 6 ani în adâncul deşertului şi în peşteri. Şi-a redus aici nopţile la trei ore de 
somn. Nu mânca decât o dată pe zi. In afara unui veşmânt nu avea nimic. Patul său era un 
pat tare de ascet, iar în camera sa în afară de icoana Sfântului Pavel nu erau nici mobile, 
nici podoabe. Ioan Gură de Aur renunţase la toate lucrurile pământeşti sau, cum spunea 
Sfântul Pavel, la toate lucrurile văzute pentru că cele văzute nu sunt decât pentru un timp. 
Ioan Gură de Aur trăia pe pământ doar prin duh. Era ca un duh liber de trup. 

Cu toate aceste performanţe, Ioan Gură de Aur nu reuşea să facă abstracţie de 
iarna care sosise în Cucuz. în această regiune de munte, iarna era cumplită. Şi ea a fost 
mai tare decât puterile sfântului. Ioan Gură de Aur era un om al sudului, un meridional, un 
sirian. Când peste Cucuz s-a abătut iarna, bătrânul exilat, care venea din ţările calde, a fost 
doborât. O spune el însuşi: „Am ajuns până la porţile morţii şi, timp de două luni, n-am 
avut viaţă decât pentru a simţi durerile". 

încă de la începutul iernii, frigul a fost atât de surprinzător pentru bătrânul 
episcop, încât acesta n-a mai ieşit din casă de la sfârşitul toamnei. Aerul rece din Cucuz 
era ca o băutură prea puternică pentru pieptul şi plămânii săi. A rămas deci închis în odaie: 
Dioscor a astupat ferestrele şi porţile pentru că vântul sufla zi şi noapte în rafale reci 
amestecate cu zăpadă gata să distrugă casa cu sfântul meridional aflat înăuntrul ei cu tot. 
Acest Dioscor, care pare să fi fost un om descurcăreţ în afacerile pământeşti, s-a mutat în 
locuinţa sfântului pentru a-1 putea îngriji în permanenţă. Bogatul negustor a făcut tot ce 
ştia şi tot ce se putea împotriva frigului. 

Mai întâi a încălzit camera sfântului zi şi noapte. Dar sobele şi cuptoarele 
încinse îi făceau şi mai rău lui Ioan Gură de Aur decât frigul. O jumătate de oră după ce 
focul era aprins în camera sa, sfântul era cuprins de migrene care îi zdrobeau creierii şi 
începea să vomite. Această tortură fizică dura până ce se stingea focul. Ioan Gură de Aur 
prefera să îngheţe mai degrabă decât să suporte căldura sobelor supraîncălzite. Stomacul 
său nu mai suporta. Dioscor a încetat să facă foc. Sfântul s-a îmbrăcat în blănuri şi s-a 
ghemuit în pat. Nu 1-a mai părăsit toată iarna. Această soluţie a adus alte probleme. Din 
cauza lipsei de exerciţiu nu mai avea poftă de mâncare. Trupul său slăbise până într-atât 
încât nu mai era decât o umbră. Apoi au apărut insomniile. Zile şi nopţi în şir sfântul nu 
închidea un ochi. 

Dar chiar aceste suferinţe păreau insuficiente. La Cucuz vântul nu sufla dintr- 
o singură direcţie. In cursul aceleiaşi zile şi aceleiaşi nopţi, presiunea atmosferă şi 

vânturile variau. Ascuns sub cuverturi în patul său, Ioan Gură de Aur suferea la cea mai 
mică variaţie de presiune. La cea mai uşoară schimbare de temperatură era cuprins de 
convulsii şi de cumplite dureri de stomac. Fiecare criză dura ore în şir. Şi de îndată ce se 
sfârşea criza, intervenea o altă schimbare de presiune, şi torturile sfântului reîncepeau. 
Prima iarnă de exil la Cucuz a fost pentru sfânt asemenea unei şederi în infern. 



Vroia să creştineze Asia 

9 



In luna noiembrie 405, după 15 luni de episcopat, Arsacius, episcopul cu 
elocinţa unui peşte care-i urmase lui Ioan Gură de Aur pe tronul episcopal, a murit. 
Nimeni nu 1-a plâns. In locul său a venit episcopul Atticus. In ciuda morţii lui Arsacius şi 
a Eudoxiei, persecuţiile împotriva partizanilor lui Ioan Gură de Aur au devenit tot mai 

a 

violente. închisorile erau pline. Ioan Gură de Aur le scria persecutaţilor. Dar scrisorile 
sfântului erau mai degrabă încurajări pentru el însuşi. El scria că suferinţa e necesară în 
viaţa oamenilor, încearcă să-i consoleze. Se ocupa în cele mai mici detalii de convertirea 
ţinuturilor barbare. Era atât de pasionat încât se ocupa de tot: de încălţămintea 
misionarilor, de lenjeria lor, de raţiile lor alimentare. Voia să creştineze Asia. 

Puterile misionarului, ale mângâietorului şi păstorului Bisericii s-au 
înzdrăvenit o dată cu venirea primăverii. Şi-a putut părăsi camera şi ieşi să respire aerul 

pădurilor. Sfântul s-a bucurat de sosirea primăverii cum nimeni nu s-a bucurat de ea 
vreodată. 

Totuşi cele două jumătăţi ale imperiului roman se gândeau la Ioan Gură de 
Aur. Era simbolul eroismului creştin. Dovezi şi mărturii de prietenie soseau la Cucuz din 
toate colţurile lumii. Misionarii care lucrau sub conducerea sa deveneau din ce în ce mai 
numeroşi. Chiar atunci când fusese patriarhul de necontestat al Constantinopolului nu 
avusese o mai mare autoritate şi o mai mare influenţă decât acum. In plus sosise 
primăvara care eliberează de suferinţele iernii. Dar o dată cu primăvara au început şi 
atacurile isaurienilor: în fiecare noapte ei asediau satul în care era exilat Ioan Gură de Aur. 



Atacurile isaurienilor 



Cucuzul devenise în primăvară o cetate asediată care trăia în teroare. 
Isaurienii aveau obiceiul să nu facă prizonieri. Era greu să transporte prizonieri pe culmile 
munţilor. Isaurienii ucideau tot ce găseau, de la copilul din braţele mamei sale până la 
ultimul bătrân. Pe lângă această teroare, Cucuzul a mai cunoscut şi alte dureri. Deşi mic, 
Cucuzul era singura localitate care avea o garnizoană militară. Locuitorii celorlalte sate 
din regiune se refugiau, aşadar, aici pentru că ştiau că se afla o armată. In satele lor, 
nimeni nu se putea opune isaurienilor. Şi o dată cu atacurile isaurienilor, Cucuzul s-a 

umplut de refugiaţii care veneau de pretutindeni, familii întregi. Era o mulţime de oameni. 
O mare de oameni. Nimeni nu avea nimic. 

Şi, o dată cu aceste valuri de transfugi, şi-au făcut apariţia bolile. Apoi 
foametea. Oamenii dormeau pe scările caselor şi mureau în stradă. Şi veneau mereu! Deşi 
Cucuzul era singura localitate care avea o armată, singura citadelă unde locuitorii aveau 
iluzia că sunt apăraţi, într-o noapte isaurienii au pătruns în sat. Cucuzul a fost ocupat şi 
locuitorii săi trecuţi prin ascuţişul săbiei de către munteni. Ioan Gură de Aur, care nu era 
complet refăcut după suferinţele îndurate în timpul iernii, a fost unul din rarii 
supravieţuitori ai masacrului. Doar din întâmplare Ioan Gură de Aur n-a fost ucis de 
isaurieni. Dintre toţi locuitorii Cucuzului era ultima persoană în stare să fugă noaptea în 
afara oraşului printre poziţiile isaurienilor. 

Nu doar sfântul era bolnav şi nu putea să umble, dar el era însoţit de diaconiţa 
Sabiniana, sora tatălui său, venită de bunăvoie la Cucuz să împărtăşească exilul nepotului 
său. Sabiniana era în vârstă de 80 ani. La braţul episcopului bolnav şi a unui pretor numit 
Evethius, bătrâna doamnă a reuşit să evadeze din oraş pe jos, prin zăpadă, cei trei 
transfugi salvându-se în întuneric şi ascunzându-se în pădurile înzăpezite din jurul 
Cucuzului. Au petrecut noaptea în pădure. A doua zi erau în munţi... şi nu au mai găsit 
drumul de întoarcere... 

De altfel, nici măcar nu era prudent să se întoarcă. Isaurienii puteau fi încă la 
Cucuz. Mai multe zile şi mai multe nopţi, Ioan Gură de Aur, bătrâna Sabiniana şi preotul 
Evethius au trăit fără apă şi fără hrană în păduri. Apoi au ajuns la o fortăreaţă numită 
Arabissos. Era o adevărată fortăreaţă, nu doar o aparenţă de fortăreaţă, cum era Cucuzul. 
Arabissos avea ziduri în stare să reziste asalturilor. Sfântul s-a regăsit brusc între zidurile 
unei citadele, fară lumină, în mijlocul soldaţilor. O dată cu cei trei evadaţi din Cucuz, alţi 
mii de refugiaţi au invadat Arabissos. Şi chiar în acel moment a izbucnit ciuma. Era atât 
de puţină hrană încât, pe lângă ciumă şi atacurile isaurinieilor, asediaţii de la Arabissos au 

trebuit să suporte şi foamea. 

Alte nefericiri au venit să se adauge celor deja existente: într-o noapte zidurile 
din Arabissos au fost străpunse şi isaurienii au pătruns în cetate. Masacrul a fost de 
nedescris. Panica în fortăreaţă a fost infernală. Singura persoană care nu suferea de frică a 
fost Ioan Gură de Aur. El dormea în chilia sa cu pereţi de piatră. Somnul unui bătrân este 
discret. Un bătrân care doarme nu face mai mult zgomot decât o pisică adormită. Mărunt, 
ascuns în cuverturile sale, sfântul n-a fost descoperit de isaurieni. Ei au intrat în chilie, dar 
n-au văzut trupul slab al sfântului. Doar a doua zi dimineaţa a văzut sfântul sângele şi 
cadavrele din fortăreaţă, şi a aflat astfel că Arabissos fusese atacat şi jefuit de isaurieni în 
decursul nopţii. N-a auzit nimic; Dumnezeu 1-a ferit de vederea unui atac al isaurienilor. 



Entuziasmul tinerilor 



Puţin timp după atacul muntenilor, un nou oaspete a apărut în citadela 
devastată şi îndoliată. Un om tânăr, unul din miile şi miile de tineri creştini care, 
entuziasmaţi de zelul creştin al lui Ioan Gură de Aur, ar fi făcut orice sacrificiu pentru a 
putea trăi aproape de sfântul exilat. In ochii tineretului creştin al epocii, Ioan Gură de Aur 
simboliza apogeul virtuţii şi al credinţei. Erau mii de tineri care voiau să vină să-1 asculte 
şi să se hrănească din învăţătura sa, din „adevărata filozofie", cum se numea pe atunci 

învăţătura lui Iisus. Cel care sosise la Arabissos era unul din puţinii fericiţi. Era un tânăr 
diacon din Antiohia care lăsase totul pentru a trăi în apropierea sfântului. O dată cu acest 
diacon numit Teodot, a plecat spre Arabissos un tânăr nobil, numit şi el Teodot. Ca şi 
diaconul care purta acelaşi nume, acest tânăr lăsase totul pentru a împărtăşi exilul 
sfântului. 

Cadavrele de la Arabissos, cadavrele oamenilor ucişi de isaurieni sau ale celor 
ucişi de ciumă, ca şi cadavrele oamenilor care mureau în fiecare zi de foame, zăceau încă 
pe străzile fortăreţei. Erau prea multe cadavre de îngropat. Nu puteau fi îngropate toate. 
Tocmai atunci au ajuns la fortăreaţă diaconul şi tânărul nobil, cei doi Teodot. Entuziasmul 
lor n-a scăzut. L-au căutat pe Ioan Gură de Aur. 

Tatăl tânărului nobil i-a dat provizii, bani, cadouri şi tot ce era necesar pentru 
trai. Tatăl tânărului Teodot era unul din cei mai importanţi funcţionari ai Antiohiei. 
Ioan Gură de Aur i-a primit pe cei doi pelerini cu inima îndurerată. A constatat că tânărul 
nobil Teodot era firav şi nu putea suporta clima Armeniei. Ioan Gură de Aur a reflectat şi 
1-a trimis înapoi pe tânărul nobil la tatăl său cu o scrisoare foarte politicoasă şi cu toate 
cadourile primite: „Acceptând cadourile dumneavoastră ar însemna să accept lucrul de 
care am cel mai puţin nevoie". Ioan Gură de Aur s-a scuzat că nu-1 poate păstra pe lângă 
el ca ucenic pe tânărul Teodot „pe care aş fi fost bucuros să-1 ţin pe lângă mine ca citeţ şi 
aş fi fost fericit să-1 formez şi să-1 instruiesc. Dar aici totul respiră crimă, tumult, masacru 
şi incendiu. Eu însumi îmi schimb în fiecare clipă reşedinţa şi nu ştiu adesea unde să-mi 
pun capul" (Scrisoarea 61 către Teodot). 

Acelaşi răspuns avea să-1 trimită sfântul tuturor tinerilor care voiau să-1 
întâlnească în locul exilului său. Fiindcă gloria de martir a lui Ioan Gură de Aur trecuse în 
legendă şi lumea întreagă se ruga pentru el. 

Capitolul 16 
Reabilitarea episcopului Ioan Gură de Aur 



In timpul exilului său la Arabissos, Ioan Gură de Aur era lipsit, atât cât dura 
iarna, adică 10 luni pe an, de orice contact cu restul lumii, fiindcă în acest anotimp nu erau 
drumuri accesibile. 

„în timpul iernii, când totul îngheaţă de frig, când incredibile mormane de 
zăpadă blochează drumurile, închis într-o chilie strâmtă, fără secretar şi cu limba 
întrucâtva înlănţuită, am tăcut şi am tăcut mult timp, deşi împotriva voinţei mele; dar 
primăvara care ne deschide din nou drumurile a dezlegat şi piedicile limbii mele" 
{Scrisoarea 128). 

Deşi lipsit de mijloace de comunicare şi deşi gura de aur a episcopului a 
rămas închisă, sfântul a reuşit din locul său de exil să pună, cu o intuiţie genială, una din 
pietrele cele mai importante la temelia Bisericii creştine. Ioan Gură de Aur nu era un 
doctrinar, dar ştia că Biserica lui Hristos era una şi apostolică pe toată suprafaţa 
pământului. Ioan Gură de Aur ştia că guvernarea acestei Biserici fusese încredinţată 
episcopilor şi că nici o persoană laică nu avea dreptul să le ia locul. Când împăratul 
Răsăritului s-a amestecat în aceasta, Ioan Gură de Aur s-a adresat papei Inocenţiu, 
urmaşul Sfântului Petru. Pe atunci Roma nu avea prestigiul pe care-1 are astăzi. Dar la 
Roma episcopii se temeau mai puţin de intervenţiile imperiale. Ioan Gură de Aur s-a 
adresat deci Romei. Papa Inocenţiu ştia, ca şi Ioan Gură de Aur, că Biserica lui Hristos era 
una şi aceeaşi pe toată suprafaţa pământului. Inocenţiu ştia că era de datoria episcopilor să 
apere Biserica lui Hristos pretutindeni unde ea era atacată, adică pe tot pământul. Şi 

această Biserică a lui Hristos era atacată în Răsărit. Episcopul Ioan Gură de Aur era exilat, 
iar în fruntea Bisericii lui Hristos în Răsărit fuseseră puşi „episcopi de paie". 

Inocenţiu s-a avântat în apărarea Bisericii lui Hristos din Răsărit. Era de 
datoria sa. Inocenţiu a luat hotărârea de a-1 apăra pe episcopul Ioan care era martirizat. In 
persoana lui Ioan Gură de Aur era atacată Biserica. Consilierii papei Inocenţiu erau 
oameni care figurează astăzi în calendare. Consilierii papei Inocenţiu erau sfinţi, savanţi şi 
teologi. Doi dintre ei erau Sfântul Augustin şi Sfântul Ieronim. Ei i-au dat sfatul să nu ia 
apărarea lui Ioan Gură de Aur, pentru că această imixtiune (amestec nemotivat şi nedorit) 
în treburile Bisericii Răsăritului putea avea consecinţe fatale. 

Deşi aprecia în cel mai înalt grad pe Sfântul Ieronim şi pe Sfântul Augustin, 
papa Inocenţiu le-a refuzat sfaturile. Le-a spus că nu exista o Biserică răsăriteană şi una 
occidentală, ci o singură Biserică, cea a lui Hristos. Contrar părerilor sfinţilor săi 
consilieri, papa şi-a îndeplinit misiunea de apărător al Bisericii unice. Le-a spus că era 
urmaşul apostolilor, paznicul cheilor Sfântului Petru, şi datoria sa era de a apăra Biserica 
acolo unde era în primejdie, fară să ţină seama de frontiere. 

Şi papa Inocenţiu a început o acţiune energică în vederea reabilitării lui 
Ioan Gură de Aur. El a stabilit astfel una din sublimele tradiţii ale Romei, tradiţie tară de 
care puterea Bisericii nu s-ar fi menţinut în timpul veacurilor întunecate ale istoriei. In 
faţa acestui curaj apostolic al Romei, împăratul Arcadius a tremurat şi o dată cu el tot 
imperiul de Răsărit. Dar era prea târziu. Hotărârea papei Inocenţiu de a repara nedreptatea 
făcută Bisericii lui Hristos era luată. Scrisorile de convocare a unui mare sinod la 
Tesalonic fuseseră trimise. Sinodul convocat de Inocenţiu trebuia să-1 judece şi reabiliteze 
pe Ioan Gură de Aur. Teofil, faraonul creştin al Alexandriei, era citat înaintea acestui sinod 
ca martor. Soldaţii Bisericii lui Hristos, legaţii papei, mergeau spre Constantinopol ca să 
se ocupe de pregătirile necesare convocării acestui sinod. 

Delegaţia 



Ambasada papei Inocenţiu era constituită din 5 episcopi între care se aflau 
Emil din Benevent, Cythegius, Gaudenţiu din Brescia. Acestei ambasade de episcopi li s- 
au adăugat doi preoţi: Valentinian şi Bonifaciu, ca şi 4 episcopi din Răsărit, refugiaţi la 
Roma. Cei 4 episcopi răsăriteni erau: Chiriac, Demetrius, Eulysius şi Paladie. 

Ambasada romană purta trei scrisori adresate împăratului Arcadius. 

Prima scrisoare era din partea fratelui său Honorius, suveranul Occidentului, a 
doua venea din partea lui Inocenţiu, iar a treia din partea episcopului Chromatius. 

Delegaţia a vrut să plece pe uscat. Dar planurile au fost schimbate. O călătorie 
de acest gen comporta mult prea mari riscuri. Ambasadorii au plecat deci pe mare. Iată 
textul scrisorii adresat împăratului Arcadius de fratele său Honorius: 

„Am scris deja de două ori maiestăţii tale ca să binevoieşti să corectezi şi să 
îndrepţi lucrurile făcute prin complot împotriva lui loan al Constantinopolului, lucruri a 
căror îndreptare n-a fost făcută. Plin de solicitudine pentru pacea Bisericii care concură 
atât de minunat la liniştea imperiului nostru îţi scriu pentru a treia oară prin intermediul 
acestor episcopi şi al acestor preoţi, ca să binevoieşti să porunceşti reunirea episcopilor 
din Răsărit într-o adunare generală la Tesalonic. Alegând dintre ei oameni foarte hotărâţi 
împotriva răului şi a minciunii, episcopii noştri din Occident au trimis la tine, pentru a 
obţine de la maiestatea ta convocarea acestei adunări, cinci episcopi, doi preoţi şi un 
diacon al marii Biserici Romane. Binevoieşte, rogu-te, să-i primeşti cu toate onorurile 
datorate caracterului lor pentru că, dacă se vor întoarce convinşi că alungarea lui loan a 
fost legitimă, mă vor sfătui să mă retrag din comuniunea cu el şi, dacă dimpotrivă ei se 
vor convinge de răutatea episcopilor din Răsărit, vor încerca să te întoarcă de la orice 

comuniune cu aceşti ticăloşi. Cu gândul de a-ţi arăta în mod limpede care este sentimentul 
occidentalilor faţă de episcopul Ioan, am ales din numeroasele scrisori pe cea a 
episcopilor Romei şi Apuliei anexându-le acestei depeşe. înainte de orice, implor pe 
milostivirea ta să dea poruncă pentru a face să participe la sinod, chiar în ciuda voinţei lui, 
pe Teofil al Alexandriei, care se spune că este autorul nenorocirilor care ne mâhnesc. Fie 
ca prin punerea în lucrare a acestora, sinodul pe care-1 cerem să poată reuşi să 
restabilească pacea ce se potriveşte timpului nostru". 



Martirizarea delegaţiei 



Ambasada papală a părăsit Roma spre sfârşitul lunii martie. Când a ajuns în 
apele răsăritene, două mici nave cu emblemele Imperiului Roman de Răsărit au oprit nava 
care-i transporta pe ambasadori. Poliţia imperială a pus mâna pe episcopi în plină mare, i- 
a îmbarcat pe două nave şi i-au condus aproape ca pe nişte deţinuţi la fortăreaţa Athyras în 
Tracia. Sfătuit de episcopii răsăriteni, împăratul Arcadius voia să lichideze această 
ambasadă papală. Episcopii romani s-au văzut închişi în celule ca nişte răufăcători. 
Episcopii greci care făceau parte din delegaţie au fost îndată despărţiţi de colegii lor 
occidentali. Chiriac, Demetrius, Eulysius, Paladie au fost ţinuţi câtva timp în celule 
separate în fortăreaţa din Athyras, apoi au fost transportaţi pe jos spre un loc necunoscut. 

Au fost supuşi la toate umilinţele posibile. De exemplu, în timpul opririlor, cei patru 
episcopi răsăriteni au fost obligaţi să doarmă în case rău famate. Apoi suferinţele lor fizice 
şi morale au luat sfârşit, cum iau sfârşit toate cele pământeşti. Episcopii răsăriteni veniţi 
de la Roma au fost ucişi de soldaţii care-i escortau cu lovituri de bâtă, cu lovituri de 
picioare, cu lovituri de pumni. Au murit în credinţă ca nişte martiri în timpul călătoriei lor. 



Violenţă, mituiri, atentate 



Ambasadorii occidentali au fost supuşi altor torturi decât cele suferite de 
colegii lor răsăriteni. Mai întâi, poliţiştii imperiali au vrut să le ia ambasadorilor cele trei 
scrisori. Ambasadorii au refuzat să le predea. Au replicat că dintotdeauna ambasadorii 
trebuiau să înmâneze scrisorile în mâinile împăratului. Ofiţerii au încercat atunci să le ia 
cele trei scrisori cu forţa. Prelaţii s-au luptat şi s-au opus. Unuia dintre ei, episcopul 
Marianus, poliţiştii i-au smuls degetele, încercând să-i smulgă scrisorile dar episcopii 
romani erau atleţii lui Hristos. Ştiau să se lupte. Văzând că nu reuşea cu forţa, Arcadius le- 
a trimis legaţilor romani 3000 de monede de aur - ca mită - dacă-1 vor recunoşte pe noul 
episcop al Constantinopolului, Atticus, şi dacă semnau o scrisoare prin care renunţau la 
sinodul de la Tesalonic. 

Episcopii ambasadori au refuzat aurul împăratului Arcadius. Văzând că nu 

reuşea să-i convingă nici cu forţa, nici cu banii, nici cu viclenia, împăratul a poruncit ca 
prelaţii să fie trimişi la ei acasă, în Italia. Cel puţin acest lucru li s-a făcut cunoscut. După 
4 luni de captivitate, episcopii şi suita lor au fost scoşi din închisoare şi îmbarcaţi. Dar 
căpitanul avea ordin să scufunde barca cu prelaţii ambasadori. Printr-o minune însă, 
episcopii au fost salvaţi şi s-au întors la Roma unde au putut povesti cum au fost maltrataţi 
în închisoare. Au putut arăta oasele lor zdrobite. Şi cicatricele. N-au putut spune însă 
nimic de soarta lui Ioan Gură de Aur în exil, nici de soarta episcopilor răsăriteni plecaţi 
împreună cu ei de la Roma şi care, la acea dată, erau deja asasinaţi. Augustin, Ieronim şi 
alţii l-au sfătuit pe papă să renunţe la sinod. Papa Inocenţiu a refuzat însă sfaturile lor. El 
voia să apere Biserica. Urmaşul Sfântului Petru n-are dreptul să se descurajeze. Şi papa nu 
s-a descurajat. A hotărât să continue lupta apostolică pentru Biserică până ce victoria va fi 
de partea acesteia. 

Mare fineţe 

9 



împăratul Arcadius şi episcopii răsăriteni au înţeles - cu intuiţia răufăcătorilor 
- că papa Inocenţiu nu va depune armele înainte să se facă dreptate. Episcopul Atticus a 
avut atunci o idee pentru a împiedeca intervenţia Romei. I-a propus lui Arcadius să-1 ducă 
pe Ioan Gură de Aur într-un loc de exil încă şi mai îndepărtat. Ar putea muri pe drum. Prin 
moartea lui Ioan Gură de Aur dosarul său ar fi închis. Sinodul pentru reabilitarea 
exilatului nu mai putea fi convocat. Arcadius se temea. 

Episcopii i-au repetat împăratului că luau asupra lor păcatul. Şi pentru că 
împăratului Arcadius îi era frică, realmente frică, i s-a promis să se facă totul într-un mod 
discret şi Ioan Gură de Aur să nu fie strangulat cum se făcuse cu celălalt episcop în Cucuz. 
Auzind spunându-se că asasinatul lui Ioan Gură de Aur va avea loc într-un mod delicat, 
blând şi cu cea mai mare discreţie, Arcadius a acceptat ca sfântul să fie ucis pentru a pune 
capăt acestei intervenţii a Romei. 

Episcopii au fost într-atât de încântaţi de decizia imperială, încât au promis să- 
1 ucidă pe Ioan Gură de Aur cu o asemenea discreţie încât nici măcar Dumnezeu, Tatăl 
ceresc, să nu-şi dea seama! împăratul Arcadius a surâs şi a dat în alb episcopilor 
permisiunea să înfăptuiască această acţiune, cu toată fineţea. Căci într-adevăr era o 
dovadă de mare fineţe din partea lor să ucidă un om fară ca nici Dumnezeu să- Şi dea 
seama! 

Capitolul 17 
Trimiterea asasinilor 



Primind toată libertatea de la împărat pentru a-1 ucide pe Sfântul Ioan Gură de 
Aur, episcopii răsăriteni au considerat de datoria lor să execute planul. Episcopii de la 
Constantinopol au căutat cu ajutorul poliţiei imperiale doi poliţişti care nu se temeau de 
sânge. S-a fixat un concurs şi, în cele din urmă, au fost aleşi doi ofiţeri imperiali de poliţie 
cărora li s-au verificat inimile: erau inimi de piatră. Au primit ordinul de a-1 face pe 
Ioan Gură de Aur să iasă din Arabissos şi să-1 transporte la picioarele Caucazului, în 
localitatea numită Pityontis. 

Poliţiştii au primit ordinul să nu ajungă niciodată cu prizonierul lor la 
Pityontis, ci să-1 transporte în aşa fel încât sfântul să moară pe drum. Pentru această 
misiune li s-a promis celor doi poliţişti ceea ce se promite întotdeauna în ocazii 
asemănătoare: bani, înaintare, un concediu şi, mai târziu, o decoraţie. Poliţiştii au plecat 
numaidecât să-şi îndeplinească misiunea pentru că episcopii erau foarte presaţi. Nu mai 
voiau să amâne această afacere. Le era frică de Ioan Gură de Aur. Şi pentru a scăpa de 
această frică, voiau să-1 ucidă cât mai repede cu putinţă. 

Paladie scrie că, vorbind de Ioan Gură de Aur, unul din episcopi a spus: 
„Vedeţi pe acest mort înfricoşător, care-i terorizează pe cei vii şi puternici, ca o mască 
care-i înspăimântă pe copii. Ciudat lucru. Cei care, sprijiniţi de braţul statului şi de 
bogăţia Bisericii au în mână puterea de a face totul, tremură, pălesc şi se înspăimântă în 
faţa acestui preot singur, tară patrie, bolnav şi exilat". 

Sfinţenia şi gloria lui Ioan Gură de Aur îi înspăimântau pe episcopi. Nu mai 

dormeau noaptea. Din cauza aceasta au trimis de această dată doi poliţişti cu ordinul de a 
nu mai pierde timpul şi de a-1 ucide pe Ioan Gură de Aur. 



Nebiruit de suferinţă 

9 



Poliţiştii au sosit la Arabissos spre jumătatea lui iunie 407. I-au arătat lui 
Ioan Gură de Aur ordinul de transfer la Pityontis. Sfântul n-a părut surprins. Se aştepta la 
aceasta. Exilatul îi aştepta de mult timp poliţiştii imperiali care trebuiau să-1 asasineze. N- 
a fost deloc surprins când i s-a făcut cunoscut că plecarea va avea loc imediat, tară nici o 
întârziere. Exilatul nu avea bagaje. S-a lăsat deci încadrat de soldaţi şi s-a aşternut pe 
drum de îndată ce soldaţii i-au poruncit. 

Sfântul era cu totul lămurit cu privire la intenţiile lor când i-a văzut părăsind 
drumul pentru a-1 conduce pe o cărare pe care nu putea merge decât un singur om. A mers 
totuşi curajos pe acest drum pietros care se înălţa pe crestele munţilor. Poliţişti primiseră 
efectiv ordinul să nu-1 conducă deloc pe sfânt pe drumuri, ci numai pe poteci. Trebuiau să 
evite nu numai oraşele şi satele, ci şi orice trecător. In timpul călătoriei sale, sfântul nu 
trebuia să întâlnească nici un suflet viu. Şi Ioan Gură de Aur a mers în direcţia indicată de 
soldaţi. Mergea prin munţi până pe creste, apoi cobora. Urca, apoi cobora. Din când în 
când bătrânul se oprea. Soldaţii aveau ordinul să nu-1 lase pe prizonier să se odihnească 
nici un minut. Ioan Gură de Aur trebuia silit să meargă până ce-i va veni moartea. Fiindcă 

aceasta era misiunea poliţiştilor. Să-1 obosească până ce va cădea mort pe drum. 

Atunci s-a petrecut un lucru inexplicabil: sfântul nu obosea. Sfântul mergea 
mai neobosit decât tinerii poliţişti care-1 escortau. Ioan Gură de Aur suporta foamea şi 
setea mai bine ca aceşti gardieni. Lucrul i-a uimit până într-atât pe poliţişti încât unul 
dintre ei a crezut că era o minune şi a încercat să-1 salveze pe episcop. Al doilea era însă 
neînduplecat. Ştia că dacă prizonierul nu murea pe drum, nu va primi nici banii, nici 
avansarea, nici concediul. Gândinduse la toate acestea, a rărit opririle cu riscul de a cădea 
el însuşi bolnav. Dar sfântul mergea ca un tânăr fară să obosească. Al doilea poliţist a 
inventat alte mijloace pentru a pune capăt rezistenţei prizonierului. Sfântul a fost obligat 
să meargă când soarele era cel mai arzător, în miezul zilei, dar nici soarele torid nu reuşea 
să-1 doboare. Atunci Ioan Gură de Aur a fost silit să meargă în văpaia lunii iunie în Asia 
tară pălărie. Paladie scrie: „Din pricina căldurii, capul sfântului ajunsese stacojiu ca o 
roşie". Dar prizonierul nu făcea insolaţie. Al doilea poliţist a încercat atunci o altă metodă. 
De fiecare dată când începea să plouă sfântul trebuia să pornească la drum, dar ploaia care 
curgea pe pieptul şi pe spatele lui Ioan nu i-a provocat nici pneumonie, nici cea mai mică 
răceală. 

In acest timp, neştiind că Ioan, lumina Bisericii, era condus la moarte, papa 
Inocenţiu făcea toate eforturile pentru a-1 salva. Dar Ioan Gură de Aur nu ştia nimic de 
acţiunea papei. Nu ştia că în acele zile când era dus cu capul gol sub soarele arzător al 
amiezii, doi viitori colegi de calendar şi doi episcopi, fraţii săi în Hristos, îi scriau papei 
pentru a-1 convinge să nu-1 mai apere pe Ioan. Papa nu s-a lăsat convins. A refuzat 
scrisoarea prin care, pe 1 3 iunie 407, adică în timp ce Ioan Gură de Aur era pe drumul 
asasinării sale, Sfântul Augustin şi Sfântul Ieronim îi cereau lui Inocenţiu să abandoneze 
cauza lui Ioan. 

Ioan Gură de Aur mergea curajos. Ştia că mergea spre cer. Ştia că drumul care 
duce la cer înaintează sub ploaia torenţială, sub focul lunii iunie care izbea capul său gol, 

printre cărările stâncoase ale munţilor. Ioan Gură de Aur mergea pe drumul sfinţeniei încă 
din copilăria lui şi ştia că acest drum era anevoios. Dar îşi continua drumul ca un adevărat 
atlet al lui Hristos. 

Al doilea poliţist era uluit. începea să creadă şi el că rezistenţa episcopului se 
datora unei minuni. Dar mai avea şi alte mijloace şi voia să le încerce pe toate. Voia ca 
sfântul să moară. Dacă sfântul nu murea, adio avansare, primă în bani şi concediu! 

In cele din urmă, Dumnezeu s-a milostivit de Ioan, episcopul şi atletul Său. 
Dumnezeu i-a cerut lui Ioan Gură de Aur aceleaşi sacrificii ca lui Iov. Şi Ioan I-a dat totul 
cu credinţă. Iar acum, Dumnezeu, satisfăcut de rezistenţa atletului Său Ioan, fiul Antuzei 
şi al lui Secundus din Antiohia, nu mai voia să-i ceară nimic acestui atlet care suferise 
toate încercările. Tocmai împlinise 58 de ani. Nu mai era decât piele şi oase. Ioan s-ar mai 
fi luptat încă, pentru că nu refuza nici o luptă. Dar Dumnezeu, în marea Sa milostivire, a 
considerat că Ioan Gură de Aur avea dreptul la odihnă. Şi dat fiind că pentru sacrificiile 
sale Ioan avea dreptul la o răsplată, în noaptea de 13 septembrie 407, când soldaţii i-au 
permis lui Ioan Gură de Aur să doarmă câteva ore la câţiva kilometri de localitatea numită 
Comana (căci în tot timpul călătoriei, aşa cum s-a poruncit la Constantinopol, sfântul nu s- 
a culcat niciodată într-un oraş sau într-un sat), Dumnezeu i 1-a trimis pe Sfântul Bazilisc. 

Episcopul Ioan Gură de Aur dormea aproape de biserica închinată Sfântului 
Bazilisc, un martir care a fost martirizat în acel loc. Sfântul Bazilisc i s-a arătat lui Ioan în 
somn şi i-a spus că a suferit toate încercările pământeşti care duceau la cer. „Curaj, frate 
Ioane, mâine vom fi împreună!". Sfântul Bazilisc s-a arătat apoi preotului care avea grijă 
de biserică şi i-a spus: „Pregăteşte un loc pentru fratele meu Ioan, căci iată că soseşte". 

Slavă lui Dumnezeu pentru toate! 



îndată după anunţul că în ziua următoare va părăsi lumea pământească, 
prizonierul a fost trezit de soldaţii care i-au spus să se pregătească de plecare. Ioan Gură 
de Aur i-a rugat să aştepte până a doua zi, căci avea să moară în zori. Soldaţii au râs şi l-au 
împins pe drum cu lovituri de bâtă. Ziua nu se ridicase încă. Ioan a ascultat ordinul, dar o 
dată cu venirea zorilor a simţit că moartea era aproape. Le-a spus soldaţilor că îi ruga să se 
întoarcă şi să-1 ducă la biserica Sfântului Bazilisc. Nu aveau de parcurs decât o foarte 
mică distanţă. Soldaţii s-au lăsat înduplecaţi. Şi episcopul a fost dus înapoi la biserica 
Sfântul Bazilisc. La întoarcere a mers repede. Ioan Gură de Aur voia să ajungă cât mai 
repede cu putinţă. Odată ajuns, s-a dezbrăcat. A dat săracilor încălţările sale. Apoi le-a dat 
veşmintele sale uzate; le-a dat cămaşa sa; le-a dat batista cu care şi-a şters sudoarea frunţii 
sale. A dat săracilor tot ce avea. Totul pentru săraci. N-a mai păstrat decât o cămaşă albă 
lungă. 

Şi, după ce le-a dat totul, s-a întins pe dalele care pardoseau biserica. A cerut 
Sfânta Cuminecătură. Toate acestea cu calm. Apoi a spus: „Slavă lui Dumnezeu pentru 
toate! Amin". Şi, îmbrăcat cu cămaşa sa albă, întins pe dalele bisericii, Ioan Gură de Aur a 
murit. A trecut la cer ca şi cum nimic nu se întâmplase. Senin. Ca şi cum ar fi spus Amin. 

Epilog 



Papa Inocenţiu a luptat până la sfârşitul zilelor sale pentru reabilitarea lui Ioan 
Gură de Aur. Preoţii şi episcopii care s-au declarat împotriva sfântului martir au fost scoşi 
din comuniunea cu Roma. Atticus al Constantinopolului a acceptat el însuşi ca numele lui 
Ioan să fie restabilit pe lista episcopilor. In anul 438, sub episcopatul lui Produs, în ziua de 
27 ianuarie, rămăşiţele pământeşti ale lui Ioan Gură de Aur au fost transferate de la 
Comana la Constantinopol. Mulţimea săracilor şi a cerşetorilor era în genunchi şi plângea 
chemându-1 pe Ioan Gură de Aur ca şi cum ar fi fost încă în viaţă. „Părinte, ia-ţi înapoi 
locul pe scaunul episcopal". 

La această ceremonie asista vărsând lacrimi Teodosie al II-lea, fiul lui 
Arcadius şi al Eudoxiei, asasinii sfântului. Ioan Gură de Aur a fost înhumat în biserica 
Sfinţilor Apostoli din Constantinopol, necropola împăraţilor bizantini. Dar destinul unui 
sfânt pe pământ e un lung şir de suferinţe. Chiar şi după moartea sa. In anul 1204, când 
Constantinopolul a fost devastat şi incendiat de armatele cruciadei a patra, cruciaţii au 
furat o dată cu toate lucrurile preţioase ale oraşului şi moaştele Sfântului Ioan Gură de 
Aur. Ele au fost duse la Roma, unde au fost înhumate în capela corului bisericii Sfântul 
Petru, în apropierea mormintelor Sfinţilor Apostoli Petru şi Pavel. Ioan a intrat în istorie 
ca martir şi de asemenea drept cel mai mare orator creştin. De aici supranumele de Gură 
de Aur, în limba greacă Chrysostomos (Hrisostom). 

Biserica romană îl sărbătoreşte cu acest titlu pe 27 ianuarie, iar Biserica 

a 

răsăriteană de două ori: pe 27 ianuarie şi 13 noiembrie. In 1908 Roma 1-a proclamat pe 
Ioan Gură de Aur patronul oratorilor creştini. Dar osemintele sfântului nu au cunoscut 
niciodată odihna. Au fost fărâmiţate şi risipite între Răsărit şi Apus ca pentru a le servi 
drept legătură de unire. 

Sfântul apostol Pavel şi Sfântul Ioan Hură de Aur, şi ucenicul Sfântului Ioan Gură de Aur 

în fundal. 

